
1 skyrius 


Kai atidariau buto duris, visi akimirksniu nutilo ir įbe- 
dė akis į mane. Sustingę, nieko nereiškiantys žvilgsniai — 
mane supo akmeniniai veidai. Aš pasukau į miegamąjį. Prie 
durų Patas apglėbęs laikė verkiančią Mirną. Ji gailiai kūk- 
čiojo, žvelgdama nematančiomis akimis. Prisiartinęs prie 
jos, švelniai paliečiau jos petį ir ištariau: 

— Mano mergyte, atsigulk, nusiramink. 

Man pavyko paguldyti Mirną ant kušetės. Vienas po- 
licininkas atsargiai kilstelėjo jos galvą ir pakišo po ja pa- 
galvę. 

Patas mostelėjo į miegamojo duris, bet aš ir taip žino- 
jau, kur ieškoti Džeko. 

— Jis ten, Maikai, — tarė Patas. — Ten, — ir tyliai 
pridūrė, — kūnas... 

Šis žodis nupurtė mane kaip elektros iškrova. 

Džekas gulėjo ant grindų, uždengtas balta paklode. Ne- 
gyvas Džekas Viljamsas, geriausias mano draugas! Mano 
bičiulis, su kuriuo aš bridau purvą pasmirdusiose džiung- 
lėse. Džekas dažnai kartodavo: “Draugystė aukščiau vis- 
ko... Draugui aš ir ranką paaukočiau!" Ir kai japonas užsi- 
mojo, norėdamas perskrosti mane savo samurajišku kardu, 
Džekas spėjo stumtelėti bičiulį Maiką ir išgelbėti jo gyvy- 
bę. Kardo smūgis teko dešinei Džeko rankai. Ją amputavo 
ligoninėje. Taip Džekas tapo vienarankiu. 

Patas stovėjo šalia, kol aš suklupęs glosčiau šaltą kaip 
marmuras draugo veidą... 

Niekada gyvenime nesu verkęs, bet dabar rauda verž- 
te veržėsi iš mano krūtinės. 

— Kaip? — sukuždėjau. — Kaip jis mirė? 

— Keturiasdešimt penktasis kalibras. Šauta iš arti. Į 
pilvą, — atsakė Čambersas ir pamatęs, kad aš rengiuosi 
nukloti paklodę, viauktelėjo. — Nežiūrėk! 

Bet aš nutraukiau paklodę ir šūksnis sustingo mano 
lūpose. 


Savo vienintele ranka Džekas bandė pridengti peršau- 
tą pilvą, tačiau ji pasiliko pusiaukelėje. Aš išvydau kulkos 
išėjimo angą — maždaug kumščio dydžio. Kulka sutraiškė 
vidurius, žarnos išlindo lauk... 

Atsargiai pridengęs kūną, aš atsistojau. Nepaisant vis- 
ko, mano sraigteliai sukosi. Apsidairęs aplinkui iškart su- 
pratau, kas čia įvyko. Ant lovos matėsi Džeko kūno kontū- 
rai, įspausti į čiužinį. Ant kėdės gulėjo rankos protezas, o 
ant atkaltės kabojo revolverio dėklas kartu su ginklu. Nuo 
lovos iki kėdės driekėsi kruvinas pėdsakas. Mirtinai sužeis- 
tas Džekas bandė pasiekti savo revolverį. Nepajėgė. 

— Patai, ar tavo Žmonės nejudino kėdės? 

— Kas nors ne taip? 

— Kėdė stovi ne savo įprastoje vietoje. 

Patas atsitiesė ir neramiai nužvelgė mane. 

— Ką nori tuo pasakyti, Maikai? 

— Kėdė visada stovėdavo galvūgalyje. Kai žudikas iš- 
šovė, mirštantis Džekas bandė pasiekti ginklą, tačiau žudi- 
kas stumtelėjo kėdę. Jis stūmė ją vis tolyn ir tolyn. Džekas 
siekė revolverio, kol jėgos jį apleido. Žudikas matė šią ago- 
niją. Ir mėgavosi, ją tęsdamas... Niekšas! Aš nenurimsiu, 
kol tam šunsnukiui nenuplėšiu skalpo! 

— Maikai, verčiau nelįsk į šį reikalą. 

— Ne! Tai mano reikalas. 

— Suteik mums galimybę ramiai dirbti. Mes rasime 
žudiką. 

— Aš tirsiu šį nusikaltimą pats. Ir pirmasis žudiką ra- 
siu aš! Aš! 

— Po velnių, kodėl tu stačia galva puoli į tą mėšlą? 
Maikai, tu juk viską supranti! 

— Tu irgi, Patai, — pavargusiu balsu ištariau aš. — 
Džekas buvo mano geriausias draugas. Mes kartu kariavo- 
me... Jis išgelbėjo man gyvybę. Jei žudiką rasi tu, numa- 
nau, kuo tai baigsis: sukčius advokatas privers susigraudi- 
nusius prisiekusiuosius raudoti iš užuojautos nusikaltėliui 
ir teismas išteisins tą šunsnukį. Juk prisiekusieji nežino, 
ką reiškia gauti kulką į pilvą ir grindimis šliaužti prie re- 

volverio, prilaikant lauk virstančias žarnas. Mūsų teismas 
— tikrų tikriausias vodevilis. Teisėjas brauks ašarą, gailė- 
damasis nelaimingojo nusikaltėlio, Kuris nuo šiol turės gy- 
venti, slegiamas sunkios kaltės naštos. Pastatę ausis, pri- 
siekusieji ramiausiai virškins absurdiškas sapaliones, jog 
žudikas nužudė gindamasis. Ne! Aišku, įstatymas yra įsta- 
tymas, ir aš gerbiu teisėsaugą, bet šįkart ir advokatu, ir tei- 
sėju, ir prokuroru būsiu aš pats viename asmenyje. 

Nutilęs įbedžiau akis į Patą ir suėmiau jo švarko atlapus. 

— To, kas įvyko šiame kambaryje, aš niekada nepa- 
miršiu. Niekas neprivers manęs tapti nei beaistriu, nei šal- 
tu pragmatiku. Tą “objektyvumą" palieku ponams prisie- 
kusiesiems. O tu, Patai... Tu gali kalbėti apie mane viską, 
ką manysi esant svarbu. 

Aš atsisukau į gulintį kūną. Veltui ieškojau maldos žo- 
džių. Vietoj jų mane užplūdo nuožmi neapykanta, triuški- 
nanti visus krikščioniškus priesakus. 

— Džekai, drauguži, tu negyvas... Bet gal girdi mane. 
Prisiekiu, aš rasiu tą išsigimėlį ir pribaigsiu jį taip, kaip jis 
nužudė tave. Jis nemirs lengva mirtimi kartuvėse ar elek- 
tros kėdėje. Jo žarnos drieksis grindimis, pažadu tau! Aš 
įvykdysiu šį pažadą, kad ir kiek man tai kainuotų! 

Rauda užspaudė man gerklę. 

— Maikai, liaukis, nesivelk į šią painiavą... Tave areš- 
tuos už savojo teismo organizavimą, ir net aš niekuo nega- 
lėsiu padėti. 

— Aš elgsiuosi labai atsargiai. Išauš diena, kai aš spus- 
telėsiu gaiduką. Būtinai išvysiu žudiko agoniją. Jis mirs 
kančiose. Taip, kaip mirė Džekas. O aš stovėsiu šalia. 

Supratęs, kad mane įkalbinėti beprasmiška, Patas nu- 
sisuko. Jis, aišku, stengsis sučiupti nusikaltėlį anksčiau už 
mane. Kas laimės šias lenktynes: privatus detektyvas Mai- 
kas Hameris ar policija? 

Pasirodė Koronerio žmonės.. 

Man prisiartinus prie kušetės, Mirna pašoko. Aš atsi- 
sėdau ir leidau jai išsiverkti ant mano peties bei išsikalbė- 
ti. Džekas jai reiškė kur kas daugiau nei paprastas meilu- 


žis. Prieš porą metų jis sutrukdė jai nusižudyti — Mirna 
ruošėsi šokti nuo Bruklino tilto. Ji buvo narkomanė ir pri- 
verstinės abstinencijos periodu nusprendė atsisveikinti su 
šiuo pasauliu. Džekas paguldė ją į ligoninę, palaikė mora- 
liškai. Mirna išsikapstė. Tuo be galo džiaugėsi ne tik ji, 
bet ir Džekas. Jie pamilo vienas kitą. 

Po karo Džekas negavo darbo, jo egzistenciją palaikė 
tik pensija, tad Mirna triūsė už abu. Džekas tai draudė, bet 
mergina pasirodė esanti atkakli. Į policiją Džeko nepriėmė: 
vienarankiams ten vietos nebuvo. Draugai policininkai ir 
Mirna palaikė Džeką kaip įstengė. 

Greitai jis rado tinkamą darbelį, tapo draudimo kom- 
panijos agentu. Šis darbas kažkuo panėšėjo į policininko 
kasdienybę ir Džekas nurimo. Jis turėjo darbą, mylimą mo- 
terį ir perspektyvą — vestuvės, šeima, vaikai... Ir... To jau 
niekada nebus. Tik šaltas kapo akmuo. 

Patas liepė vienam saviškiui parvežti Mirną namo. 

Paskui mes su Patu susėdome vienas priešais kitą. 

— Vakar pas Džeką linksminosi bičiulių kompanija, — 
pradėjo Patas. 

— Žinau, — burbtelėjau. — Džekas ir mane kvietė. Aš 
atsisakiau, nes buvau nusivaręs nuo kojų ir norėjau nors kartą 
išsimiegoti. Mirna man išvardijo, kas atėjo į tą vakarėlį. 

— Man irgi. 

— Kas rado kūną? — paklausiau. 

— Mirna. Šiandien jie abu planavo paieškoti vietelės 
būsimam namui. Mirna atėjo maždaug aštuntą ryto. Pa- 
skambino. Jai niekas neatidarė. Ji prisiminė, kad pastaruo- 
ju laiku Džekas skundėsi senomis žaizdomis ir išsigando, 
ar tik neguli jis be sąmonės. Ji puolė pas valdytoją. Tas 
davė atsarginį buto raktą, bet pats kartu nėjo. Išgirdęs Mir- 
nos klyksmą, valdytojas paskambino mums. Mes atvažia- 
vome. Mirna ėmė pasakoti apie vakarėlį, jai pasidarė blo- 
ga... Tr tada aš iškviečiau tave... 

— Ar gydytojas nustatė, kada Džekas mirė? 

— Trečią valandą penkiolika minučių. Skrodimas šį 
laiką dar gali patikslinti. 


— Kas nors girdėjo šūvį? 

— Manau, nors revolveris turėjo duslintuvą. 

— Keturiasdešimt penktasis kalibras net su duslintu- 
vu smarkiai trenkia. 

— Tiesa, — atsiduso Patas, — deja, apatiniame bute 
vakar naktį irgi linksminosi... Žodžiu, šūvio niekas negir- 
dėjo. 

— O kas buvo Džeko vakarėlyje? 

— Štai pavardės, — Patas ištraukė užrašų knygutę ir 
išplėšė lapą. — Pirmoji atėjo Mirna Devlin. Ji pasirodė pusę 
devynių ir ėmė vadovauti paradui. Paskutinysis svečias ap- 
sireiškė vienuoliktą. O pirmą valandą nakties visi išvažia- 
vo namo. 

Aš greitai perbėgau akimis sąrašą. 

— Sakai, išvažiavo? 

— Taip. Dviem automobiliais. Mirna išvažiavo Gilo 
Kingso automobiliu. Kingsas traukė į Vest Česterį ir ją pa- 
vėžėjo. 

Patas tylėjo sunėręs ant pakaušio pirštus. 

— Ar turi versiją, Maikai? Kas galėjo nužudyti Dže- 
ką?— Nežinau... Nemanau, jog tai paprasta žmogžudystė. 
Už jos kažkas slepiasi. Tačiau kas? Kaip manai? 

— Nė vienos geros minties galvoje, bet tikiuosi, kad 
dviese mes įveiksime šį galvosūkį. 

Aš nusišypsojau. 

— Žinai, Patai, man teks tau padėti, tik... — aš nu- 
sprendžiau būti sąžiningas, — mano informaciją gausi kiek 
pavėluotai. 

— Gerai, Maikai. Tačiau ir tu nenuvertink policijos 
galimybių. Mano rankose — visas techninis personalas, kar- 
totekos... Mūsų įstaiga... 

— ... 1šspirs mane iškart, kai tik ištempsiu žudiką į 
dienos šviesą. Tu užmausi nusikaltėliui apyrankes, o man 
pareikši, kad privalai paklusti įstatymams ir atsiskaityti sa- 
vo vadovybei. Ne, aš noriu dirbti vienas ir tik sau. Jei no- 
rėdamas išgauti parodymus turiu sulaužyti žmogui ranką, 
tai aš ją ir laužau. Jei reikia vožti žmogui į paširdžius, kad 


jo liežuvis atsirištų, taip ir darau... Aš pirmasis pasieksiu 
Džeko žudiką. Ir neleisiu tau nustumti manęs į šoną. 

Pavargęs nuo tuščiažodžiavimo, Patas paleido savo 
žmones. Tik vienas policininkas liko saugoti nusikaltimo 
vietos. 

Mes su Patu nusileidome liftu į apačią. 

Erdviame pirmojo aukšto vestibiulyje mūsų laukė repor- 
teriai. Eidamas pro šalį, Patas mestelėjo jiems porą žodžių. 

Gatvėje mes atsisveikinome. Patas įsiropštė į polici- 
j0s automobilį. Tada aš atsisėdau į savąjį ir nuvažiavau į 
savo biurą. 

Keista, biuro durys buvo užrakintos. Kelis kartus spy- 
riau koja į duris ir buvau tučtuojau įleistas. 

— Tai jūs, šefe? — nė kiek nesumišusi pasiteiravo 
Velda. 

— Ką reiškia — “tai jūs"? Gal manai, kad aš jau pa- 
kračiau kojas? 

— Jūsų ilgai nebuvo ir aš užsirakinau nuo kredito- 
rių, — Velda gracingai nuplaukė į kabinetą. 

Aš giliai įkvėpiau. 

Mano sekretorė turi pritrenkiančias kojas. Kai jai ką 
nors diktuoju, o ji sėdi, palenkusi galvą bei išmetusi prie- 
kin tobulų formų kojytes, aš sunkiai tvardausi, kad nenu- 
plėščiau jai sijonėlio. Vyrai limpa prie jos kaip bitės prie 
medaus, bet Velda niekada nepraranda budrumo. Ji moka 
save apginti. Mačiau, kaip lengvai mano sekretorė susido- 
rojo su vienu akiplėša: nusiavusi batelį kaip tvojo vaikinui 
per galvą ir tas akimirksniu susileido. Dirbdama privačio- 
je detektyvų agentūroje, ji turi teisę nešioti ginklą, todėl 
Velda mielai tamposi su savimi plokščią trisdešimt antrojo 
kalibro žaisliuką. 

Mano sekretore Velda dirba jau trejetą metų, ir per tą 
laiką aš nė karto nebandžiau jos suvilioti. Ne, aš nebijau 


Veldos. Tiesiog neturiu jokio noro keisti griežtus dalykiš- 
kus santykius. 

Mano senas mėgstamas krėslas laukė manęs ir aš pa- 
vargęs ant jo susmukau.Velda sviedė ant stalo aplanką. Nuo 
stalo pakilo debesis dulkių. Reikės priminti sekretorei apie 
švarą ir tvarką kontoroje... 

— Vakarykščių Viljamso svečių dosjė, — pranešė ji. — 
Viskas, ką galėjau rasti. 

— Kaip?.. Tu žinai?.. — iš nuostabos aš nesurezgiau 
rišlaus sakinio. 

„Velda nutaisė arogantišką ir gudrią išraišką. 

— Turiu draugų reporterių, — nenoriai iškošė ji. — 
Pavyzdžiui, Tomas Duglas iš “Kronikl". Jis žino viską, kas 
įvyko Džeko Viljamso bute. Paskambino čia, tikėdamasis 
išpešti išsamesnių detalių, tačiau pats viską išpliurpė. Pas- 
kui pasirausiau mūsų kartotekoje. Ir štai rezultatai. 

Aš atverčiau aplanką. Velda priėjo ir pasilenkusi ėmė 
komentuoti: 

— Gilas Kingsas, studentas medikas, neišskirtinės i1š- 
vaizdos, daug laiko skiria mokslui. Bilemi, sesutės dvy- 
nės, dvidešimt devynerių metų, netekėjusios, pasiturinčios — 

"jų tėvukui priklausė visi tekstilės fabrikai pietuose. 

-— Žinau, žinau, — pertraukiau Veldą. — Džekas kaž- 
kada apie jas pasakojo. Simpatukės, — aš įsmeigiau akis į 
nuotrauką, — nors, mano nuomone, raktikauliai per daug 
iIšsišovę. 

Veidas kitoje nuotraukoje taip pat buvo gana pažįsta- 
mas. Šį tipą sulaužyta nosimi vadino Džordžu Kelikiu. Tas 
Žmogėnas sausojo įstatymo laikais geriančią visuomenę ap- 
rūpindavo viskiu ir susikrovė nemažą turtą. Jis sėkmingai 
išplovė pinigus, tapo solidžiu komersantu, įgijo svorį vi- 
suomenėje, tačiau tamsių neaiškių darbelių šleifas, kaip ir 
anksčiau, driekėsi paskui jį. Dabar, apsistatęs geriausiais 
advokatais, pasirengusiais atremti bet kokį teisingumo smū- 
gį, Kelikis nieko nebijojo. 

— Gilas Kingsas gyvena pas Kelikį, — informavo Vel- 
da, — netoli Mirnos namų, Vest Česteryje. 


— Taip, Džekas ir apie tai man pasakojo. 

Aš, beje, žinojau, kad Kelikis apmoka Kingso studi- 
jas. Kodėl? Daugeliui tai buvo mįslė, man — irgi. O Dže- 
ką su Kelikiu supažindino Kingsas. 

Kitoje nuotraukoje šypsojosi Mirna. Prie šios nuotrau- 
kos buvo pridėtas raštelis: “Atvyko į ligoninę 1940 metų 
kovo 15, išėjo iš ligoninės rugpjūčio 21. Tiekėjas, aprū- 
pindavęs ją narkotikais, nežinomas. Pasveiko. Perduota de- 
tektyvo Džeko Viljamso globai". 

Mirna išgavo Džeko pažadą niekada nesiknaisioti jos 
praeityje. Jis taip ir nesužinojo, kas merginą aprūpindavo 
heroinu: Džekas pernelyg mylėjo Mirną, kad sulaužytų duo- 
tą pažadą. 

— O ši damutė jūsų skonio, šefe, — tulžingai įgėlė 
Velda. 

Pažvelgiau į nuotrauką. Žavi šviesiaplaukė baltu mau- 
dymosi kostiumėliu buvo įamžinta saulėtame paplūdimyje. 
Taip, ji net gražesnė už mano sekretorę. Net neįtariau, jog 
tai įmanoma. Ilgos, grakščios, raumeningos kojos, prikaus- 
tančios vyrų akis. Tvirti sportininkės pečiai. Aš asmeniškai 
niekinu Holivudo standartus. Štai ir dabar, vos pamatęs jos 
kojas, panūdau tučtuojau bėgti ir patikrinti jų stangrumą. 
Plokščias pilvas atrodė velniškai seksualiai. Stamantrus bius- 
tas, platinos spalvos plaukai. Nuostabus veidas... 

— Na ir kas ji? — aš nutaisiau abejingą balsą. 

— Skaitau, kas parašyta, — sausu tonu iškalė Velda. — 
“Šarlota Mening. Psichiatrė. Biuras Parko aveniu. Klien- 
tai tik iš aukštuomenės". 

Velda, matyt, pajuto mano nuotaikos pokyčius ir pik- 
tai prikando lūpą. Aš nedrįsau pakelti akių į sekretorę. Mane 
ir Veldą šiuos trejus metus siejo ne tik darbas, bet ir tam 
tikros nematomos gijos. Mes niekada nekalbėjome apie sa- 
vo jausmus, bet vos tik aš atsivilkdavau į agentūrą po be- 
miegės nakties, Veldos įžvalgios akys iškart pastebėdavo 
lūpų dažų žymę ant mano marškinių apykaklės ir liauda- 
vosi su manimi kalbėjusis. Ši slegianti tyla galėjo tęstis 
savaitę, o kartais ir pusantros. 

Aš sugrūdau nuotraukas į aplanką. Velda paklausė: 

— Ar turite dar kokios informacijos? 

— Ne. 

— Žmogžudystės motyvas? 

— Neaiškus. Žmonės Džeką mėgo. Jis buvo griežtas, 
bet visada duodavo žmonėms šansą, ypač jei jie to nusi- 
pelnydavo. Jis neturėjo nei didelių ydų, nei pinigų, nei bran- 
genybių. Be to, niekas nebuvo pavogta. Ant staliuko greta 
lovos Patas rado Džeko piniginę su keliais šimtais baksį. 
Sveikutėlius... Atrodo, jį nužudė apsigimęs sadistas. Jis 
stovėjo, žiūrėdamas, kaip mirštantis Džekas siekia savo re- 
volverio, kabančio dėkle ant kėdės, ir lėtai traukė nuo jo 
kėdę. O Džekas šliaužė, drebančia ranka grūsdamas į sky- 
lę pilve savo vidaus organus... 

— Maikai! Liaukis! — suriko Velda. 

Suvokęs, kad stoviu, įsispitrijęs į baltą sieną, trenkiau 
per ją kumščiu. 

— Aš surasiu tą galviją, kad ir kur jis pasislėptų! Nu- 
dėsiu jį kaip pasiutusį šunį! Man jau teko tai daryti, o da- 
bar aš žudysiu pasimėgaudamas. Atkeršyti už Džeką — ma- 
no šventa pareiga. Aš jau seniai praradau nekaltybę, karas 
išsunkė iš manęs paskutinius iliuzijų ir sentimentų liku- 
čius. Nenoriu dalyvauti tame absurde, kai žudiką teisia il- 
gai ir nuobodžiai, o paskui dar ir pasigaili. Žudikus reikia 
žudyti — taip, kaip tai darau aš. O tada teisingumo organai 
bando patraukti baudžiamojon atsakomybėn dar ir mane. 
Kodėl? Argi tai teisingumas? 

Aš nutilau, sunkiai atsidusdamas. Jau seniai mane bū- 
tų užraukę, jei ne Patas ir jo vyrukai. Jie gelbsti mane net- 
gi tada, kai to neprašau. Jie žino, kad aš jų pusėje, nors 
dirbu ne ranka rankon su jais. 

Velda įėjo į kabinetą, nešina glėbiu vakarinių laikraš- 
čių. Na štai, net negirdėjau, kada ji išėjo. 

Visi pirmieji puslapiai užpildyti straipsniais apie Dže- 
ką: milžiniškos rėkiančios antraštės ir... mano pažadas su- 
doroti žudiką taip, kaip jis sudorojo Džeką. 

Aš nusikeikiau. 

— Pato darbeliai! Bet kokia kaina nori mane sustab- 
dyti. Tuoj jam išklosiu, ką apie jį manau. Surink numerį! 

— Nusiraminkite, šefe, — griežtai sudraudė Velda. — 
Patas teisingai pasielgė: žudikas sunerims, puls į kontrata- 
ką ir paklius į žabangas. Tada jį ir priplosite. 

— Dėkui už pamokslą, —-burbtelėjau. — Iš tikrųjų 
Patas nenori, kad aš susiimčiau su žudiku ir jį paprasčiau- 
siai perspėja. O jei žudikas ir puls į kontrataką, kaip tu pa- 
sakei, Patas uždės jam antrankius anksčiau, nei aš spėsiu 
pačiupinėti savo patranką. 

— Patas — profas, jis puikiai žino, kad savo šanso jūs 
nepraleisite. 

— Nori lažintis? Sumuštinis prieš pažadą tuoktis. Ga- 
liu galvą dėti, kad prie kiekvieno išėjimo iš namo manęs 
jau tyko mentas. Aš nusikratysiu “uodega", tačiau man tuoj 
pat prikabins naują. 

Veldos akys blykstelėjo. 

— Jūs rimtai, Maikai? 

— Visiškai rimtai. Na ką, lažinamės? 

Ji linktelėjo. 

Užsidėjęs skrybėlę pasukau prie durų, mintyse karto- 
damas ponios Mening, itin mėgstančios baltus maudymosi 
kostiumėlius, ligoninės telefoną. Liftininkas Pitas moste- 
lėjo mums. Priėjęs aš bakstelėjau alkūne jam į šoną. 

— Labas vakaras, Pitai. Kaip gyvuojame? 

— Gerai. Būtų visai puiku, jei ne tie žmogeliai, siu- 
vantys tai aukštyn, tai žemyn. 

Aš kilstelėjau lūpų kampučius, Velda pralošė lažybas. 
Pito atsakymas turėjo dvejopą prasmę. Tai buvo mūsų su- 
tartas kodas. Šiais žodžiais Pitas pranešė, jog apačioje ma- 
nęs laukia civiliškai apsirengęs policininkas. Už tokį bud- 
rumą aš kasdien mokėjau Pitui, tad stengėsi jis visai ne iš 
mielaširdingų paskatų. Tačiau visgi tai buvo gera investi- 
cija: Pitas užuosdavo mentus per mylią. Kažkada jis tik vos 
vos nepadarė puikios vagies karjeros. Pitas buvo kišenva- 
gis ir jam sekėsi, kol valstybės teisingumo mašina sulaužė 

vaikino likimą. Jis pakeitė pašaukimą, sopančia širdimi 
priimdamas pilko arkliuko vaidmenį. 

Mes išėjome. Mentų aš nepastebėjau ir ne juokais i1š- 
sigandau. Negi Pitas apsiriko? 

Velda triumfuodama pažvelgė į mane. Kai praėjome 
pro turniketą, ji vos nenusikvatojo man tiesiai į veidą. Tvir- 
tai suspaudusi mano parankę Velda pranešė, jog ketina ves- 
tis mane pas teisėją surašyti santuokos liudijimo. Bet štai 
mes peržengėme slenkstį ir Veldos šypsena užgeso. Dabar 
kikenau aš. Velda iškošė pro dantis kažką nerišlaus, bet aš 
supratau ką. Šį žodį retai ištaria žavių ponių lūpos, užtat 
visokios padugnės jį vartoja dažnai ir noriai, o kartais net- 
gi rašo jį ant namų sienų. 

— O! — nutęsiau apsimestinai nustebęs. 

Jei Velda būtų galėjusi užmušti mentą žvilgsniu, tai 
tikrai būtų tą padariusi. Mano sekretorė iškart jį atpažino, 
nors vaikinas dirbo gana kvalifikuotai. Jis gunksojo kitoje 
gatvės pusėje, o išvydęs mus nudrožė pirmyn, dalykiškai 
kilnodamas kojas ir net neatsigręždamas. Bet aš Žinojau, 
jog dabar jis perduos mane savo partneriui, tykančiam kaž- 
kur netoliese, o pats sės į automobilį ir nusivilks paskui 
mano vežėčias. Aš prunkštelėjau. Mentas taip stengėsi, kad 
užmiršo pasirūpinti savo patranka. Revolverio vamzdis iš- 
lindo iš po pažasties ir kyšojo po švarku kaip kupranuga- 
rio kupra. 

Mes priėjome garažą. Aš įjungiau variklį ir Velda at- 
sisėdo greta manęs. Ji neslėpė niūrios nuotaikos. 

— Kur važiuojame? — paklausė mano sekretorė. 

— Kaip kur! Į barą, kirsti sumuštinių. 


3 skyrius 
Kai pavalgėme, nuvežiau Veldą pas kirpėją, o paskui 
pasukau į Vest Česterį. 


Tiesą sakant, aš ketinau susitikti su Šarlota Mening. 
Paskambinau jai į ligoninę, tačiau ten Sarlotos neradau. Jos 

sekretorė griežtai atsisakė pranešti patronės namų adresą. 
Pasakiau, kad paskambinsiu dar kartą. Negalėjau užmiršti 
tos nuotraukos. Prieš akis taip ir stovėjo šviesiaplaukė gra- 
žuolė baltu maudymosi kostiumėliu. Kokia krūtinė! O ko- 
jos! M-m-m... 

Galiausiai aš nuvažiavau pas misterį Kelikį į Vest Čes- 
terį. 

Savo vilai Kelikis suplojo mažiausiai ketvirtį milijo- 
no. Duris atidarė liokajus, apsirengęs kaip lordas, ir pasi- 
domėjo, kuo aš galiu pradžiuginti jo šeimininką. 

— Man reikia misterio Kelikio, — skubiai ištariau. 

— O kaip jus pristatyti, e... misteri... 

— Maikas Hameris. Privatus detektyvas. 

Parodžiau savo ženklelį. Liokajaus snukis išlaikė man- 
dagią šaltą miną. 

— Dabar misteris Kelikis užsiėmęs. Jis negali jūsų tuoj 
pat priimti. 

Neturėjau nei laiko, nei noro vaidytis su liokajumi. 

— Štai ką, branguti, pranešk jam, kad Maikas Hame- 
ris nenusiteikęs atidėti susitikimo, 0 jei tavo šeimininkas 
spyriosis, netrukus sulūžusią nosį galės derinti prie sutraiš- 
Kyto žandikaulio, — aš grasinančiai sušniokščiau. 

Liokajus nužvelgė mane atidžiau ir paėmė mano skry- 
bėlę. 

— Prašau užeiti, misteri Hameri. 

Mane pasodino bibliotekoje į krėslą aukšta atkalte. To- 
kie krėslai atitveria Žmogų nuo viso realaus pasaulio, pa- 
nardindami jį į nerealų svajų vandenyną. 

Džordžas Kelikis pasirodė gana greitai. Nuotraukoje 
atrodęs blankus, jis nustebino mane savo vyriška išvaizda. 

— Jums juk aiškiai pasakė, kad aš užsiėmęs ir nieko 
nepriimu! — jau nuo slenksčio sugriaudė jis. — Kas per 
įžūlumas — įsiveržti į svetimą namą?! 

— Ramiau, seni, — aš neskubėdamas užsirūkiau. — 
Kaip manote, kodėl pas jus atėjau? 

— Viską žinau ir niekuo negaliu padėti. Aš jau ma- 

čiau laikraščius. Nieko naujo pranešti jums negaliu. Tuo- 
met, kai žuvo Džekas, aš miegojau. 

— Gilas Kingsas irgi miegojo? 

— Taip. 

— Kas atidarė jums duris, kai grįžote namo? 

— Turiu raktą. 

— Ar be Kingso kas nors dar gali patvirtinti jūsų alibi? 

— O jums nepakanka mano žodžio? 

— Ne. Jūs įtariamas. 

Kelikis pasiuto. Atrodė, tuoj kibs man į gerklę. 

— Akiplėša! Džekas mirė praėjus porai valandų po ma- 
no išėjimo. Policija tai žino. Kurių velnių surengėte tą tar- 
dymą? 

Aš pašokau, abiem rankomis įsikibau į jį ir ėmiau pur- 
tyti. 

— Tu! Mėšlo gabale! — riaumojau aš. — Jei sužino- 
siu, kad nužudei Džeką, nelauksiu, kol pasirodys polici- 
ninkai su antrankiais. Nudėsiu tave, net jei rasiu netiesio- 
ginius įkalčius. Nudėsiu pustuzinį tokių šunsnukių, kad tik 
nepraleisčiau tikrojo nusikaltėlio. 

Kelikis tylėjo, tarsi būtų praradęs žadą. Mano žodžiai 
paveikė: namo šeimininkas suprato, kas aš per paukštis. 
Jei dabar jis būtų atvėręs burną, tai, be jokios abejonės, 
išmuščiau jam dantis. 

Nemačiau, kaip į biblioteką įslinko Gilas Kingsas, bet 
veidrodyje akies krašteliu pastebėjau mano galvos link le- 
kiančią sunkią vazą. Stumtelėjęs Kelikį spriegiau į šoną. 
Vaza kliudė mano petį ir sudužo ant grindų į smulkias šu- 
kes. Staigiai čiupau Kingsą už rankos ir pasukęs jį smū- 
giavau į žandikaulį. Vaikinas nukrito ant grindų. 

Ir plėšriai išsišiepiau: 

— Be reikalo, Džordžai, pastatėte veidrodį, o tuo la- 
biau bibliotekoje. Kažkada savo rankomis atlikdavote pur- 
viną darbą. O dabar už jus tai atlieka šis studentas, argi 
ne taip? 

Kelikis ir šį kartą nutylėjo. Jis sugriebė kėdę ir atsisė- 
do. Laimei, nesinešiojo revolverio, kitaip būčiau prakiur- 

dęs jam galvą vos tik būtų pabandęs atlaužti gaiduką. Kas- 
dienėmis, daug valandų trunkančiomis treniruotėmis aš be- 
veik tobulai sugebėdavau per akimirksnį išsitraukti ginklą. 

Kingsas krustelėjo ir sudejavo. Spyriau jam koja. 

Kilstelėjęs Kingsas sušvokštė: 

— Tai nesąžininga... 

— Sūneli, paklausyk vyro, — staigiu trūktelėjimu pa- 
stačiau studentą ant kojų. — Aš už tave stipresnis ir palei- 
siu tau kepenis, jei dar bandysi vaidinti supermeną. Sėsk ir 
užsikimšk. 

Susmukęs ant kušetės, Kingsas įsispraudė į kampą. 

Kelikis pagaliau atgavo žadą: 

— Misteri Hameri, jūs neįvertinote situacijos. Mano 
įtakingi draugai... 

— ... Pasistengs, kad aš atsidurčiau už grotų arba pra- 
rasčiau licenciją? Kaip nors išgyvensiu. Bet kas nutiks jū- 
sų daug iškentusiai nosiai, kai į ją trenks mano kumštis? 
Būkite ramus, aš pasieksiu, ko noriu. Ar ne geriau jums 
būtų atsakyti į mano klausimus? Kada jūs išėjote iš Džeko 
Viljamso buto? Nurodykite tikslų laiką. 

— Tikslų? Negaliu. Maždaug pirmą nakties. 

— Kur pasukdte? 

— Namo, kur gi dar? Gilo automobiliu. 

— Kas dar važiavo su jumis? 

— Gilas, Mirna ir aš. Mirną mes išlaipinome pakeliui, 
o paskui atvažiavome čia. Aš atrakinau duris, Gilas pasta- 
tė ratus į garažą... Gilas buvo su manimi visą laiką, jis tai 
patvirtins. 

Kingsas dėbčiojo į mane kaip užpjudytas vilkiūkštis. 
Ar tik nepridėjo jis į kelnes? Regis, Džeko žmogžudystė, į 
kurią jis įsipainiojęs, pirmas tokios rūšies darbelis. 

— Gerai, aš paklausysiu Kingso. 

— Mes išmetėme po taurelę... — išlemeno Gilas, — ir 
nuėjome miegoti. 

— Kartu? — įgėliau. 

Gilas stryktelėjo, jo veidas paraudo. Stumtelėjau stu- 
dentą atgal ant kušetės. 

— Vadinasi, ne kartu. Taigi alibi nėra. Nužudyti galė- 
jote ir vienas, ir kitas. Išeiti iš namo, automobiliu grįžti į 
Džeko butą ir jį nušauti. Na ką, balandėliai, ruoškitės Pato 
Čamberso apklausai. Jis išvers jus į kitą pusę. Jei kurio 
nors skubiai laukia elektros kėdė, tegul jis netempia gu- 
mos ir išlieja širdį Patui. Galbūt šitaip jis išvengs Maiko 
Hamerio kulkos ir sulauks proceso pabaigos. 

— Kas čia mini mano vardą? — pasigirdo valdingas 
balsas. 

Patas Čambersas stovėjo ant slenksčio ir šypsojosi. Aš 
atsisėdau, sukryžiavau kojas ir taip pat nusišypsojau. 

— Taip, mes kalbėjome apie tave, Patai. 

Policijos akivaizdoje Kelikis pasijuto drąsiau ir su- 
klego: 

— Areštuokite šį žmogų! Tučtuojau! Kapitone, tai nu- 
sikaltimas! Jis įsiveržė į mano namą, įžeidė mane, sumušė 
mano draugą. Gilai, papasakok kapitonui, kas čia įvyko 
prieš dešimt minučių! 

Patas stovėjo vidury kambario, sugrūdęs rankas į ki- 
šenes ir mėgavosi situacija. Jis aiškiai nenorėjo niekur kiš- 
tis. Ir visa savo povyza tai demonstravo. 

Slegiamas mano žvilgsnio, Gilas Kingsas visai susky- 
do. Jis buvo toli gražu ne kvailys ir puikiai suprato, kad 
Patas, kaip ir aš, nenuolaidžiaus įtariamiesiems žmogžu- 
dyste. 

— Nieko tokio neatsitiko, — sunkiai išspaudė jis. 

— K4ą-ą? — viauktelėjo Džordžas Kelikis. — Ko tu 
bijai? 

— Manęs! — atsiliepiau. 

Ir tuoj pat įrodžiau Kelikiui, kad Kingsas buvo tei- 
sus, nuspręsdamas negadinti santykių su manimi. Mano 
kumštis sulindo į Džordžo Kelikio pilvą beveik ligi laik- 
rodžio apyrankės. Kelikis žioptelėjo kaip Žuvis, išmesta 
ant smėlio. 

Kingsas net nekrustelėjo, tik jo akys vos neiššoko ant 
kaktos. Jo veide netgi, rodos, šmėkštelėjo pasitenkinimas. 

— Eime? — pasisukau į Patą. 

— Taip, čia tikriausiai nebėra ko veikti. 

— Kur tavo ratai? 

— Čia, prie durų. 

Jau važiuojant Patas nepatenkintas suburbėjo: 

— Padėkok man, kad nutraukiau tavo pasirodymą ir 
išlikau nešališkas. 

— Ačiū. O kad žinotum, kaip klasiškai nusikračiau ta- 
vo "uodega", a? Iš kur paskambino tavo šniukštas? Iš de- 
galinės? Ten palikau savo ratus, o pats... 

— Taip, jis skambino iš degalinės. Tu ką, ėjai iki Ke- 
likio namo pėsčias? Na, na... 

— O kam taksi? Tu neturi fantazijos, Patai. Tu ver- 
čiau paklausk, kaip aš įsiveržiau į namą? Kelikis, pri- 
siskaitęs laikraščių, įsakė liokajui manęs neįleisti. Štai ir 
degalinė. Sustok. 

Ant suolelio sėdėjo mentas ir knapsėjo. 

— Pažiūrėk, tavo “uodega", — linktelėjau. — Paža- 
dink tą pavargėlį. 

Patas išlipo iš automobilio. Mentas atmerkė akis ir gai- 
liai išsišiepė. 

— Na ką, seni, apmovė jis tave? — Patas nutaikė pirš- 
tą į mane. — Jūsų sekimo technika visai prasta. 

— Ir patranka ant nugaros kaip kupranugario kupra, — 
linksmai pridūriau, prieidamas arčiau. — Patranką derėtų 
nešioti pagal visas taisykles. 

„— Ojūs pats, ar dirbate pagal taisykles? — įsižeidė 
nevykėlis seklys. 

Aš įsiropščiau į savo vežėčias. Priėjęs Patas pabarbe- 
no į kapotą. 

— Tu laikysiesi savo, Maikai? 

— Būtinai. 

— Tavo solo baigsis laidotuvių giesme... Gerai. Noriu 
tau kai ką parodyti. Važiuok paskui mane. 

Netrukus mes ir važiavome: priekyje Patas Čamber- 
sas, paskui jį sekiau aš, o pačiame gale — manoji “uode- 
ga". Įdomu, ar Patas tikrai baiminasi dėl mano gyvybės, ar 
naudoja mane kaip masalą? Yra toks gudrus būdas — me- 

džioklė su antimi vilioke. Šiame kovos lauke jėgos pasi- 
skirsto labai miglotai, bet viena aišku kaip dieną — savo 
vienintelę ir nepakartojamą gyvybę aš turiu statyti kaip tai- 
kinį. 

Ar perskaitė žudikas laikraščiuose mano priesaiką? Ši 
informacija gali jo ir nepasiekti. Gal žudikas kol kas bijo 
tik policijos, nes Džekas irgi priklausė šiam klanui. O po- 
licininkai sugeba keršyti už draugo mirtį. Galbūt žudikas 
nežino, jog labiau nei mentų jam reikia saugotis manęs? 

Perkračiau mintyse visą pokalbį su Kelikiu ir Kingsu. 
Nė vieno kabliuko. Jie abu galėjo nušauti Džeką, bet faktų 
aš neturiu. Džordžas Kelikis vaidina padorų pilietį. Bet jis 
juk sukčius, o tai — kaip apgamas, nenuplausi. O kokį vaid- 
menį atlieka tas studentėlis Gilas Kingsas? 

Mūsų virtinė išvažiavo iš miesto ir sustojo prie poli- 
cijos nuovados. Patas nusiuntė savo pavaldinį vykdyti ki- 
tos užduoties, o pats kartu su manimi nužingsniavo į kabi- 
netą. 

Atsisėdęs prie stalo ištraukė iš stalčiaus brendžio bu- 
telį. 

Mes išgėrėme. Prisiminėme Džeką. Išgraibęs iš stal- 
čiaus dar kažką, Patas ištiesė man. Tai buvo dosjė. Ant vir- 
šelio didelėmis raidėmis užrašyta: “Mirna Devlin". 

Aš gana abejingai sklaidžiau dosjė. Beveik viską ir taip 
žinojau. 

— Patai! Tu veltui kasiesi po Mirna. Ji su Džeko žmog- 
Žudyste visai nesusijusi. 

— Galbūt. Mirnos ir Džeko meilės istorija ypatinga 
vienu požiūriu: Džekas pirmiausia pažino Mirną iš blo- 
gosios pusės, o tik vėliau įvertino jos gerąsias savybes 
bei pamilo. Dažniausiai būna atvirkščiai. Ir tai prastai bai- 
giasi. 

— Aš gerai pažįstu Mirną ir Žinau jos istoriją — nuo 
tos akimirkos, kai ji ruošėsi šokti nuo Bruklino tilto. Jei 
nori pasodinti ją į elektros kėdę, pirmiausia turėsi nudėti 
mane. Aš neleisiu skriausti Mirnos, Džekas man to neat- 
leistų. 


— Ar prisimeni, Maikai, kai Mirna išėjo iš ligoninės, 
ji išgavo iš Džeko pažadą, kad jis neieškos narkotikų tie- 
kėjo. Džekas tai pažadėjo. 

— Beje, tai įvyko man dalyvaujant. 

— Džekas nesirausė Mirnos praeityje. Tačiau jis neži- 
nojo, jog dar ligoninėje, kai Mirna gulėjo pusgyvė ir klie- 
dėjo, mūsų žmogus iš kovos su narkotikais skyriaus — me- 
dicinos sesuo — užrašinėjo viską, ką Mirna lemeno. Taip 
mes suradome nusikaltėlių lizdą. Mieste atlikome operaci- 
ją, bet, gaila, svarbus mums žmogus, svari grandis grandi- 
nėje, nusišovė. Mes susėmėme smulkias žuveles, o stam- 
biosios paspruko. 

— Aš to nežinojau. 

— Tu buvai kare... Po metų mes pakartojome operaci- 
ją ir sėkmingai. Areštavome didžiumą klano. Mirnos nie- 
kas nelietė. Ją laikė auka. Prie narkotikų Mirną pripratino 
moteris, su kuria kartu nuomojo butą. Heroiną pristatyda- 
vo toks vienas lažybininkas, o jį dengė politikas, kuris da- 
bar sėdi kalėjime. Deja, nors mes išardėme tą narkotikų 
tinklą, niekas nepasikeitė. Viskas sukasi po senovei. Nar- 
kotikai dedami į banderoles bei siuntinius ir platinami po 
visą šalį per abonementines dėžutes. Pinigai atgal keliauja 
tuo pačiu būdu. Narkomanai moka už prekę, kai ją gauna. 

— Palauk, Patai, kažkas ne taip, — sustabdžiau Čam- 
bersą. — Paprastai narkomanai moka į priekį ir niekada 
nebūna tikri, gaus jie savo dozę ar ne. 

Nekantriai išsitraukęs cigaretę Patas užsirūkė. Jis troš- 
ko, kad gerbčiau jo darbą. 

— Taip buvo anksčiau. Tačiau prekiautojai narkotikais 
sugalvojo naują sistemą, kuri labai apsunkino mūsų tyrimus. 

Užsiplėšęs Patas išpūtė dūmų debesį. 

— Iki šiol mums dar nepavyko sučiupti tiekėjo. Pake- 
tai siunčiami reguliariai, tačiau nė ant vieno nėra nei atga- 
linio adreso, nei pašto atspaudo. 

— Taip, įmesti paketėlį į abonementinę dėžutę gali bet 
kas, — sumurmėjau. — Šitaip jūs niekada nieko nepagau- 
site. 

— Mes niekaip nepajėgiame surasti tų nuodų šalti- 
nio, — sugriežė dantimis Patas. 

— Suprantu. Tačiau kas yra bendra su Džeko žmogžu- 
dyste? 

Patas suraukė kaktą, atkakliai kažką mąstydamas. 

— Džekas išlaikė savo žodį, aš tuo neabejoju. Bet vis 
tiek čia galima užsikabinti. Džekas nekentė niekšų, luoši- 
nančių jaunų Žmonių gyvenimus, sodinančių juos “ant ada- 
tos“ ir iš jų nelaimės susikraunančių didžiulius turtus. 

— Vis tiek nesuprantu. 

— Džekas galėjo kai ką suuosti, bet nepasakyti Mir- 
nai. Arba Mirna galėjo, pati to nežinodama, mestelti jam 
kokią nors mintį. Džekas susidomėjo... Ir tada tas, kuriam 
teko Viljamso dėmesys, jį nužudė. 

Man pasirodė, kad Patas pasirinko klaidingą kelią. Nar- 
kotikų biznis ir Džekas? Nesąmonė. 

— Patai, tu teisus tik vienu požiūriu: Džekas kažką su- 
žinojo ir ta informacija jį pražudė. Juk iš buto niekas nedin- 
go. Tai, ko bijojo nusikaltėlis, buvo mūsų draugo galvoje. 

— Va, ir aš manau, kad šią informaciją jis gavo iš Mir- 
nos, — pačiupo mano mintį Čambersas. 

Aš atsistojau, užsidėjau skrybėlę ir pasukau durų link. 

— Patai, drauguži, aš tau apie viską pranešiu, bet... — 
skėstelėjau rankomis, — porą valandų pavėluotai. 

Uždaręs duris išsitraukiau iš pakelio cigaretę. 

Nuovados hole grūdosi du tuzinai uniformuotų ir ci- 
„viliškai apsirengusių policininkų. Jie plepėjo, rūkė dvokian- 
čius cigarus, spjaudė į urnas, tačiau dažniausiai šalia jų. 

Prie pat durų glaustėsi kažkoks tipas. Ar tik ne mano 
eilinė “uodega"? Aš atsargiai prisėlinau prie jo, slėpdama- 
sis už mentų nugarų. Vaikinas ištempė kaklą ir ėmė bejė- 
giškai dairytis. 

Atsistojęs jam už nugaros, pliaukštelėjau per petį. Iš 
nuostabos mentas net pritūpė. 

— Gal turi ugnies? — nekaltai paklausiau, mojuoda- 
mas jam prieš nosį cigarete. 

Jis iškrapštė degtukų dėžutę. 

— Baik tuos žaidimus, — taikiai pasiūliau. — Geriau 
sėsk į mano ratus, padirbėsime drauge. 

— Gerai, — išspaudė mentas iš sutrikimo kasydama- 
sis pakaušį. 

Pakeliui bandžiau užmegzti su juo pokalbį, bet polici- 
ninkas pasirodė esąs tylenis. Įvažiavęs į Brodvėjų, pasu- 
kau į siaurą gatvelę ir sustojau priešais viešbutį. 

Mentas nepatikliai pašnairavo į mane. Kai išlipome iš 
ratų, prilipo man prie nugaros ir sekė pėda pėdon. 

Kaip niekur nieko aš patraukiau prie besisukančių du- 
rų, apsukau visą ratą, šokau į gatvę ir apdairiai blokavau 
duris iš automobilio nugriebtu gumos gabalu. Vargšas vai- 
kinas liko viduje. Mačiau, kaip jis beldžia į stiklą ir kažką 
susijaudinęs vapa. Man knietėjo patarti jam liautis blaš- 
kiusis, bėgti per visą pirmąjį aukštą, susirasti tarnybinį iš- 
ėjimą ir išsigauti iš viešbučio. Tiesa, pats aš nesirengiau jo 
taip ilgai laukti. 

Portjė šypsojosi už savo pertvaros. 

Aš irgi nusišypsojau. Mano triukas pasitvirtino — kaip 
visada. 

Sėdau į ratus ir nuvažiavau ten, kur norėjau. 


4 skyrius 


Ši patalpa mažiausiai priminė gydytojos laukiamąjį: 
madingi prašmatnūs baldai, gelsvai ir žaliai margintos sie- 
nos, daugybė nedidelių šviestuvų... Ryški saulės šviesa 
neprasiskverbė pro tankias žaliuzes. Kojos skendo gauruo- 
tame kilime. Iš gretimo kambario sklido vos girdima ma- 
loni klasikinė muzika... 

Aš paskendau palaimoje ir tikriausiai būčiau užsnū- 
dęs, jei ne sekretorė, išbakštinusi mane iš krėslo. 

Jos akyse šmėžavo nerimas, netgi baimė, ir aš paban- 
džiau pažvelgti į save iš šalies: nesiskutęs tipas seniai va- 
lytais drabužiais... Matyt, aš visai nepanėšėjau į įprasti- 
nius šios vietos lankytojus. 

— Mis Mening jus kviečia užeiti, — sekretorė paban- 
dė išspausti šypseną, bet ne itin sėkmingai. 

Man pajudėjus durų link, ši sterili lėlytė atšoko nuo 
manęs per mylią. 

— Be reikalo taip bijote, brangute, — numykiau. — 
Viskas, ką matote, — aš perbraukiau delnu visą kūną, pra- 
dėdamas nuo susivėlusios ševeliūros, — tiktai maskuotė. 

Atidaręs duris ryžtingai nuvairavau į Šarlotos Mening 
kabinetą. 

Nuotrauka melavo. Ši moteris buvo dar žavesnė nei 
nuotraukoje. Šarlota sėdėjo prie rašomojo stalo, rankas pa- 
dėjusi ant krėslo alkūnramsčių. Kabineto interjeras buvo 
tik rėmai, kuriuose švytėjo jos dieviškas grožis. Abejoju, 
ar atsirastų pasaulyje dailininkas, sugebantis perkelti į dro- 
bę nors dalį šios grožybės. Ko gero, tai įstengtų tik geni- 
jus, bet kažin ar vienas... 

Aš degiau troškimu įkvėpti saldaus tų auksinių, švel- 
nių, žvilgančių, ant pečių banguojančių plaukų aromato ir 
įsitikinti tų sabalo juodumo antakių, tos tyros kaktos, tų 
gintarinių akių po juodomis vešliomis blakstienomis rea- 
lumu. 

Šarlota vilkėjo standžiai diržu suveržtą tuniką. Kietos 
Šarlotos krūtys buvo nutaikytos tiesiai į mane lyg bazu- 
kos. Nuo tokio militarizmo aš vos nesudejavau. Stalas slė- 
pė ponios psichiatrės klubus ir kojas, bet aš leidau siūbuo- 
ti savo vaizduotei, kol supratau, kad tuoj kuoktelėsiu. 

Jei mis Mening būtų sugebėjusi skaityti mintis, būtų 
paraudusi iki pat šaknų galiukų ir padavusi mane į teismą. 

— Prašau užeiti, misteri Hameri, ir sėskitės, — ištarė 
ji skaidriu tarsi kalnų upelis balsu, kuriame vienu metu 
skambėjo ir aistra, ir šaltis. 

Išgirdęs tas intonacijas ir obertonus iškart supratau: 
ši moteris be vargo prakalbina bet kurį lankytoją ir šis jai 
per penkias minutes iškloja visas savo paslaptis, proble- 
mas, baimes, fantazijas ir viltis. 

Aš įžūliai ją apžiūrinėjau. Šarlota ryžtingai ištvėrė ma- 
no kibų žvilgsnį. 

— Ar jūs oficialiu vizitu? — paklausė ji, pamažu at- 
lošdama pečius. 

— Ne visai. Aš — privatus detektyvas. 

— O! 

Mėginau suprasti, ką slepia šis šūksnis. Smalsumą? Ne. 
Apmaudą? Irgi ne. 

— Turbūt jūsų vizitas susijęs su Džeko Viljamso mir- 
timi? 

— Taip. Džeko Viljamso, mano geriausio draugo. Aš 
tiriu jo žmogžudystę. 

Sarlota linktelėjo. 

— Skaičiau laikraštyje jūsų pareiškimą. Jis sudomino 
mane kaip psichiatrę praktikę: norėčiau suprasti, kokia tų 
žodžių prasmė. 

— Ar padarėte kokią išvadą? 

— Aš jus suprantu. Dar daugiau, būdama jūsų vietoje, 
ko gero, elgčiausi taip pat, nors nemažai Žmonių mane pa- 
smerktų... Ypač mano kolegos. 

Šarlota norėjo būti nuoširdi ir buvo nuoširdi. 

— Ar galiu kuo padėti? — pasiteiravo kabineto šeimi- 
ninkė. 

— Kelintą valandą jūs atvažiavote pas Džeką ir kada 
išvažiavote? 

— Atvažiavau maždaug vienuoliktą, o po dviejų va- 
landų visa mūsų kompanija išsiskirstė. 

— O paskui? 

— Mano automobiliu važiavo seserys Bilemi, Ester ir 
Meri. Mes nusprendėme užsukti į “Čikeno" barą. Iš baro 
išvažiavome be penkiolikos antrą. Seserys gyvena viešbu- 
tyje, aš jas nuvežiau, o tada ir pati nuvažiavau namo. Atsi- 
guliau penkiolika minučių trečios. Kadangi užsukau žadin- 
tuvą, tai puikiai prisimenu tikslų laiką. 

Ar kas nors gali patvirtinti, kad nakvojote namuose? 

Šarlota susijuokė. 

— Jūsų mina lyg prokuroro... Tarnaitė Keti pabudo, kai 
atidariau duris. Ant durų pas mane pakabintas varpelis... Keti 


wwe 

Jos žaismingą toną aš lengvai iššifravau. 

— Jūs atsakinėjate negalvodama, lyg iš anksto žino- 
tumėte klausimus. Vadinasi, Patas Čambersas jau čia bu- 
vo. Tiesa? 

— Įspėjote. Jis neseniai išėjo. 

Ir kabinete vėl sučiurleno juoko upelis. Sunkiai nusi- 
kratęs seksualių svajų pabandžiau susikaupti ir mąstyti apie 
bylą. 

— Manau, — iki valios prisijuokusi tęsė Šarlota, — 
dabar misteris Čambersas tikrina mano parodymus. 

— Patas ką nors apie mane sakė? 

— Ne. Jis nekalbus. Rimtas žmogus, kaip ir dera tik- 
ram policininkui. Asmeniškai man jis patiko. 

— Kada jūs susipažinote su Viljamsu? 

— Matote... Nenorėčiau kalbėti, kokiomis aplinkybė- 
mis tai įvyko. 

— Gerai. Tačiau jeigu jūs jį konsultavote ir tai susiję 
su Mirna, aš viską žinau. 

Ji nustebusi kilstelėjo antakius, juk paprastai Džekas 
niekam nieko nepasakodavo apie savo merginą. 

— Na, jei jūs žinote... — mąsliai sumurmėjo ji. — Dže- 
kas tikrai susirado mane dėl Mirnos. Jūs juk žinote apie 
narkotinės abstinencijos sindromą? Narkomanas, nuspren- 
dęs atsisakyti narkotikų, nežmoniškai kenčia. Jo nervų sis- 
temą veikia didžiulė įtampa. Kai kuriems pavyksta su tuo 
susidoroti. Kai kurie vėl griebiasi narkotikų, kai kurie — 
savižudybės. Narkomaną, pasiryžusį gydytis, užrakina spe- 
cialioje palatoje. Beje, viskas vyksta savanoriškai. Bet netgi 
ryžtingai apsisprendęs Žmogus greitai pradeda maldauti li- 
goninės personalo narkotikų, nors mažytės dozės. Jo kan- 
čios tokios baisios, kad net gali sutrikti psichika. Galiau- 
siai jis arba pasveiksta, arba išsikrausto iš proto, — Šarlo- 
ta nutilo. — Mirna pasveiko. Bet jos nervai pakriko, ir Dže- 
kas kreipėsi į mane. Aš aplankiau Mirną ligoninėje, tačiau 
jai iš ten išėjus, mergina daugiau nesidomėjau — profesio- 
nalia prasme. Toliau Džekas ir Mirna privalėjo savo sun- 
kumus įveikti patys. Štai ir viskas. 

— Ačiū už pasakojimą... Turiu jums dar ne vieną klau- 
simą. Bet iš pradžių norėčiau kai ką pasitikslinti. Pavyz- 
džiui, jūsų alibi. 

— Tada paskubėkite, — ji vėl nusišypsojo. — Tarnai- 
tė greitai eis apsipirkti. Aš duosiu jums savo namų adresą. 

— Taip, aš ten nuvažiuosiu. 

Šarlota užliejo mane spindulinga šypsena. Jei ji nesi- 
liaus šypsojusis, aš supažindinsiu švelnius gundytojos 
skruostus su savo šeriais. 

Sumekenau kažką, bandydamas išlaikyti oficialų toną 
ir abejingą išraišką veide. Širdies gilumoje tikėjausi, kad 
ji atsistos ir aš pamatysiu jos kojas. 

Ji tarsi pajuto mano slaptą mintį ir pakilo. 

Tunika pasirodė besanti ganėtinai trumpa, kitaip man 
būtų tekę tyčia nusviesti ant grindų pieštuką ir pulti jo 
pakelti, kad galėčiau kaip reikiant apžiūrėti mis Mening 
kojas. Dabar aš mačiau, kad gamta kartais sukuria ir tobu- 
las formas. 

Staiga, matyt, atsakydama į kažkokias savo mintis, vi- 
sai nesusijusias su mūsų pokalbiu, Šarlota pareiškė: 

— Aš manau, kad vyriška draugystė tvirtesnė už mo- 
terišką. 

— Sutinku. Mano draugas, gelbėdamas man gyvybę, 
nedvejodamas paaukojo savo dešinę ranką, — atsakiau. 

— Tai buvote jūs?! — Šarlotos akys išsiplėtė. — Mir- 
na man papasakojo, kokiomis aplinkybėmis Džekas nete- 
ko rankos, bet pats Džekas niekada apie tai nė žodeliu ne- 
prasitarė. Tai yra, jis minėjo jūsų vardą, tačiau nė vienu 
žodžiu neužsiminė apie savo žygdarbį. 

— Džekas buvo taikus žmogus, — atsidusau. — Jis 
tapo mano draugu seniai, dar prieš karą, ir per tą laiką nė 
kiek nepasikeitė. Jo sąžiningumas ir kuklumas, jo pasiau- 
kojimas... 

Man užspaudė gerklę. 

— Jūs rasite Džeko žudiką, — įtaigiai patvirtino Šar- 
lota. — Noriu, kad surastumėte jį kuo greičiau, ir linkiu 
sėkmės. 

— Ačiū. 

Ji stovėjo kambario viduryje nuostabi kaip graikų deivė. 

Aš atsistojau. Dabar mes žiūrėjome tiesiai vienas ki- 
tam į akis. 

— Man laikas, — išpoškinau, glamžydamas skrybėlės 
kraštą. — Tačiau aš dar grįšiu. 

Šarlota palydėjo mane ligi pat durų. 

— Pasimatysime, — ištarė ji. 

Kol leidausi laiptais, žodis “pasimatysime" skardėjo 
mano ausyse. Ką jis slėpė? Klausimas ar tvirtinimas? Jei 
tvirtinimas, kodėl toks drovus? Kodėl jos akys, mums atsi- 
sveikinant, staiga blykstelėjo ir suspindėjo? Velniai rautų, 
privalau tai suprasti! 


— Misteris Hameris? — tokiais žodžiais buvau sutik- 
tas ant mis Mening buto slenksčio. 

Priešais mane stovėjo tarnaitė, kurios protėviai neabe- 
jJotinai gyveno Afrikoje. 

— Iš kur mane pažįstate? — rūsčiai paklausiau. 

— Misteris policininkas liepė man jus pakviesti. Jis 
laukia, — ir juodukė mostelėjo į kambario duris. 

Laukdamas manęs Patas nuobodžiavo. 

— Sveikas, Maikai. 

Stumtelėjęs krėslą ir visai neskubėdamas, oriai įtai- 
siau užpakalinę savo kūno dalį. Skrybėlę atsainiai bloškiau 
į šalį. 

— Na ir?.. 

— Švaru. Moteris iš gretimo namo matė, kaip mis Me- 
ning grįžo namo. Ir tarnaitė patvirtino alibi. 

Man tarsi akmuo nuo širdies nusirito. 

— Žinojau, kad čia pasirodysi, — tęsė Patas. — No- 
riu paprašyti tavęs vienos paslaugos — liaukis tyčiotis iš 
mano vyrų. Jie tarnyboje... 

— Štai kaip, tarnyboje. O aš pamaniau, kad mes pa- 
kištynes žaidžiame, — suirzau. — Pasiųsk tuos savo vyrus 

į kaimą ožkų melžti, o man prilipink, jei jau nerimsti savo 
kailyje, tikrus profesionalus. Tada ir pasikalbėsime. 

— Mulki, jie gi saugo tavo kailį, — nepiktai atkirto 
Patas. 

— Aš pats save saugau, ir tu tai puikiai žinai! Galiu 
apsiginti geriau, nei visa šaunioji Niujorko policija. 

Klausydamasis mano retorinės prakalbos, jis atsilošė 
į kėdės atkaltę ir sunkiai nuleido vokus. 

Aš apsidairiau. Kambarys buvo apstatytas itin skonin- 
gai — kaip ir Šarlotos kabinetas. Paveikslai ant sienų ma- 
nęs nedomino, o štai knygų nugarėles apžiūrėjau atidžiai. 
Pastebėjau dvejas duris, matyt, į virtuvę ir į vonią. Tada 
mano žvilgsnis užkliuvo už plačios žemos kušetės, vėl man 
atgaivinusios nuodėmingas mintis. Kad atsikratyčiau gun- 
dymų, garsiai kostelėjau. 

— Pabusk, kapitone. Tau moka ne už tai, kad drūny- 
tum tarnyboje. 

— Aš nemiegu, — Patas atvėrė akis. — Maniau, kad 
norėsi pasidomėti šiuo namu, tačiau jeigu jau viską apžiū- 
rėjai, eime. 

Juodaodė tarnaitė atidarė paradines duris. Suskambė- 
jo varpelis. 

— Keti, — prisiminiau juodukės vardą, — ar varpelis 
visada skamba, kai atidaromos durys? 

— Taip, misteri Hameri. 

— O kam? Juk tu, Keti, ir taip saugai duris? 

— Kai išeinu apsipirkti, mis pati įleidžia svečius. Var- 
pelio reikia ir tada, kai mis dirba tamsiame kambaryje su 
raudonu žibintu. Mis turi žinoti, jog kažkas įėjo. 

Patas nustebęs pažvelgė į mane, o aš — į tarnaitę. 

— Kas tai per tamsus kambarys su raudonu žibintu? 

Keti, pamaloninta atkaklaus dviejų vyrų dėmesio, nu- 
delbė akutes. 

— Ten mis daro nuotraukas. 

Mes spoksojome į Keti kaip du idiotai. Šarlota domisi 
fotografija? 

Puiku. Pasikalbėsiu su ja apie tai per kitą susitikimą. 

5 skyrius 


Aš košiau pro dantis alų. Mes su Patu susitikome bare 
ir dabar gurkėme alų, tingiai šnekučiuodamiesi. 

— Ar išsiaiškinai žmogžudystės motyvą? — paklau- 
siau Pato. 

— Ne. 

— Turi kokią nors versiją? 

— Ne. 

— Ką parodė balistinė ekspertizė? 

— Šauta iš naujo kolto. Tiksliau, šūvis į Džeką — pir- 
masis iš to ginklo. Bet koltas parduotas jau seniai, mes tai 
nustatėme. 

— Nori pasakyti, žudikas koltą turėjo jau seniai, ta- 
čiau tik dabar pirmąkart juo pasinaudojo? 

— Taip. Oficialiais duomenimis nė vienas iš įtariamųjų 
ginklo nepirko. 

— Na, įsigyti patranką, kaip Žinai, vienas juokas. Tik 
iš kur žudikas gavo duslintuvą? Jis neabejotinai profesio- 
nalas — viską atliko tiesiog nepriekaištingai. 

— Manau, duslintuvą jis nuėmė nuo karabino. Tas 
daikčiukas tinka ir stambaus kalibro revolveriams. 

Mes išmaukėme dar po skardinę alaus. 

— Ė, velnias! — atsiminė Patas. — Užmiršau tau pasa- 
kyti: Kelikis ir Kingsas skubiai pakeitė gyvenamąją vietą. 

— Tikrai? O kas nutiko? 

— Pereitą naktį kažkas šovė į Džordžą Kelikį. Kulka 
vos neištaškė jo makaulės. 

— Ir tu tylėjai? — aš vos nevožiau Patui. 

— Kulka išdaužė stiklą ir lengvai drėkstelėjo Kelikį. 
Mes palyginome ją su ta, kurią radome Džeko miegamaja- 
me — abi iššautos iš vieno ir to paties ginklo. Keturiasde- 
šimt penktas kalibras. 

— Tai bent! Ir ką dar prisiminei? 

— Neširsk. Kelikis... jis... 

— Ką? Netempk gumos! 

— Pasakė, kad įtaria tave, atseit tu į jį šovei. 

— Kretinas!' — aš trenkiau kumščiu į stalą, net bar- 
menas šoktelėjo. — Aš jam... 

— Maikai, tvardytis. Tau nėra ko jaudintis. Mes juk 
slapčia patikrinome ir tave. Mes privalome tikrinti visus, 
nedėbsok į mane kaip vilkas, tai nepadės. Tai va, mes turi- 
me tavo revolverio kulkas — tu juk retsykiais pašaudai. Į 
Kelikį pataikiusi kulka — ne tavo, tad gali miegoti ramiai. 
Be to, mes žinome, kur buvai praėjusią naktį. 

— Mikliai dirbate, vaikinai. Įdomumo dėlei galėtumėte 
ir žudiką rasti... Kur apsigyveno Kelikis su Kingsu? 

— Tame pačiame viešbutyje, kur gyvena ir sesutės Bi- 
lemi, antrame aukšte. 

— Tu, aišku, jau išnaršei visą viešbutį skersai ir išilgai? 

— Žinoma. Beje, aš įtikinau Kelikį neduoti tavęs į teis- 
mą. Jis pritarė mano nuomonei, kad įstatymus gerbiančių 
"piliečių daužymas — įprastinis tavo darbo metodas. 

Aš neprieštaravau. Nekantravau kuo skubiau aplankyti 
viešbutį, esantį visai netoli baro, tad paskubom atsikračiau 
Pato. 


Kelikis mano, kad į jį šoviau aš. Tai kažką reiškia. 

Patas laiko mane pamovęs ant kabliuko ir tikrina, kur 
valkiojuosi naktimis. Hm... 

Aš nesikreipiau į portjė, su kuriuo Kelikis tikriausiai 
susitarė dėl mano kuklios personos, bet nužygiavau tiesiai 
prie lifto kaip nuolatinis gyventojas. 

Mėgstu liftininkus. Todėl ir šį apžiūrėjau gana įdėmiai. 
Nusprendžiau, kad jam — trisdešimt treji. Gudrus beždžio- 
nės snukutis. 

Kai liftas sustojo antrame aukšte, kyštelėjau vaikinui 
po nosimi penkinę. 

— Noriu aplankyti savo bičiulį Džordžą Kelikį. Jis čia 
neseniai apsistojo. Neprisimeni, kur jis gyvena? Kokiame 
numeryje? 

Liftininkas smalsiai nužvelgė mane. 

— Negaliu, misteri Hameri, — atsakė jis. — Nupiešęs 
jūsų išvaizdą, Kelikis davė man dešimtinę ir įsakė tylėti. 

Nusprendęs griebtis rimtesnio argumento, pūstelėjau 
į revolverio vamzdį. Išvydęs patranką, liftininkas baikš- 
čiai stvėrėsi už durelių sąvaros. 

— Taip, aš ir esu tas Hameris, gudrusis vaikine. Tu 
labai supratingas. Tačiau jei nepasakysi Kelikio numerio, 
tai dešimtinės nepakaks apmokėti gydymo išlaidoms. 

Vaikinas tylėjo. 

Paėmęs už vamzdžio revolverį, lėtai pakėliau ranką. 

— Du šimtai šeštas! 

Aš įgrūdau banknotą tiesiai į išsižiojusius liftininko 
nasrus. 

— Jei prašneksi, išskrosiu tave kaip austrę. 

Ištraukęs iš burnos banknotą, jis užtikrino: 

— Ne, ne... ką jūs... aš tylėsiu kaip žuvis... 

Tikriausiai tą patį jis kalbėjo Kelikiui. Nutilęs lifti- 
ninkas šoko į savo gelbėjimosi kabiną ir paspaudė visus 
mygtukus išsyk. Keista, liftas nuvažiavo. 

Tiek to, laikas man užsiimti savais reikalais. 

Į mano beldimą niekas neatsakė. Priglaudžiau ausį prie 
rakto skylutės, bet neišgirdau nė šnaresio. Išplėšęs iš užra- 
šų knygutės lapelį, įkišau jį į tarpdurį. Paskui, garsiai kauk- 
šėdamas padais, nusileidau laiptais, nusiaviau batus ir par- 
slinkau atgal. Popieriaus lapelis tūnojo savo vietoje, durų 
niekas neatidarė. Prisiminęs, jog moku prasibrauti ir pro 
užrakintas duris, išsitraukiau iš kišenės visrakčius. 

Trečias bandymas pavyko, ir aš įžengiau į kambarį. 

Švaru, tuščia, baldai standartiniai. Svetainėje ant ži- 
dinio — Džordžo Kelikio nuotrauka. 

Dabar miegamasis. Dvi spintos ir viena lova. Ką aš 
sakiau! Kelikis ir Kingsas miega drauge! 

Dar viena staigmena manęs laukė lagamine, kurį iš- 
tempiau iš po lovos. 

Apatiniai, marškiniai ir... keturiasdešimt penkto ka- 
libro koltas. Ir dvi dėžutės šovinių. Tai, be abejo, išmanan- 
čių ir mokančių su juo elgtis ginklas. 

Apžiūrėjau vamzdį. Švarus kaip nekaltos mergelės lo- 
va. Jei iš tos patrankos kas ir šaudė, tai labai seniai. 

Žvilgtelėjau ir į abi spintas. Be albumo su nuotrauko- 
mis, ten neradau nieko įdomaus. Akivaizdu, jog tai studen- 
to daiktai. Daugybė paties Gilo Kingso nuotraukų, ypač uni- 
versitetų salėse ir teniso kortuose fotografuotų, dar dau- 
giau — liesų kaip pakabos merginų atvaizdų. Asmeniškai 
man niekada nepatiko tos plokščiakrūtės gražuolės, pana- 
šios į berniūkščius. 

Bendros Kingso ir Kelikio nuotraukos. Gilas ir Džor- 
džas žvejoja, Gilas ir Džordžas gamtoje, palapinėje, prie- 
šais parduotuvės vitriną... | 

Stok! Viena nuotrauka ryškiai išsiskyrė iš kitų. Gilas 
joje panėšėjo į solidų poną. Jis buvo fotografuotas šalia 
laikraščio vitrinos. Šis laikraštis ir patraukė mano dėmesį. 
Stambi antraštė ir nuotrauka neleido abejoti: ten buvo ap- 
rašoma “Marokastlio" žūtis. Tačiau “Marokastlis" žuvo 
prieš aštuonerius metus! Gilui tada buvo penkiolika metų. 
O jis atrodė netgi vyresnis nei dabar. 

Nusprendžiau įminti tą mįslę laisvu laiku, nes išgir- 
dau lifto ūžesį. 

Kai Džordžas Kelikis įkišo raktą į skylutę, aš plačiai 
atlapojau duris ir maloniai pakviečiau šeimininką užeiti. 

Jo snukis ištįso. Tačiau jame atsispindėjo nuostaba ir 
apmaudas, o ne baimė. Ar tik Patas man nepripūtė miglos? 
Ar tikrai Kelikis dėl nepavykusio pasikėsinimo įtarė ma- 
ne? Už Kelikio nugaros išvydau Gilą Kingsą. Regis, jis no- 
rėjo sprukti. Bet jo draugas Džordžas viena ranka sugriebė 
mane už rankovės, o kita laikė Gilą. 

— Įsibrovimas? Puiku. Visrakčiai? Nuostabu. Dabar 
aš jus... 

— Liaukitės darkęsis ir įeikite. Jei sėdėtumėte namuo- 
se, o ne valkiotumėtės velniai žino kur, jūsų svečiai nesi- 
kankintų laukdami. 

Kelikis ryžtingai puolė į numerį. Jo šnervės virpėjo 
lyg įdūkusio buliaus. Pirmiausia jis šoko į miegamąjį ir 
greitai išlėkė raudonas iš pykčio. 

— Jūs rausėtės mano daiktuose! 

— Aha. Gerai, kad priminėte. Taigi į ką jūs rengėtės 
nutaikyti savąją artileriją? — pasidomėjau. 

— Į žudiką! — sustaugė jis. — Galbūt į jus! Jei norite 
žinoti, aš turiu leidimą ginklui. 

— Jūsų teisė. Tačiau leiskite jums duoti profesionalų 
patarimą: elkitės su šiuo daikčiuku rūpestingiau. 

— Kai nuspręsiu jį panaudoti, tai jums, misteri Ha- 
meri, nusiųsiu telegramą, — atrėžė Kelikis. — O dabar at- 
sakykite, kodėl įsilaužėte į mano namus? 

— Jūs apkaltinote mane, kad šoviau į jus pro langą ir 
nepataikiau. Beje, ateityje Žinokite — aš visada pataikau. 

Spigindamas į mane neapykanta degančias akis Džor- 
džas išsitraukė cigarą, nupjovė galiuką ir užsirūkė. 

— Aišku, policijoje jūs turite savų Žmonių, — jau ra- 
miau konstatavo. 

— Mano informacija — visada iš pirmų rankų, ko ne- 
pasakysi apie jus. Kitaip Žinotumėte, kad kulka, nužudžiu- 
si Džeką, sesuo tos, kuri vos nenudėjo jūsų. Jos abi iššau- 
tos iš to paties revolverio. Aš ieškau šio ginklo šeiminin- 
ko, tą jau jums sakiau... Beje, jei žudikas prašovė pirmąjį 
kartą, tai nereiškia, jog jam nepasiseks ir antrąjį. Ar ne, 
Džordžai? 

Kelikis ištraukė iš burnos cigarą. Jo veidas papilkėjo, 
o Žvilgsnis ėmė blaškytis po kambarį. “Ei, vaikine, o tu, 
pasirodo, nervingas", — pastebėjau mintyse. 

— Jūs tikriausiai norite sužinoti smulkmenas, — su- 
lemeno jis. — Aš sėdėjau prie lango. Stiklas sudužo ir kul- 
ka įstrigo krėslo atkaltėje. Aš griuvau ant grindų ir ėmiau 
šliaužti prie sienos... 

— Kodėl? 

— Gelbėjau savo gyvybę! — piktai iškošė pro dantis 
Kelikis. — O gal turėjau stovėti visu ūgiu, kad žudikas ga- 
lėtų įsegti man kulką į kaktą?! 

— Kaip manote, kodėl į jus šovė? — aš nekreipiau 
dėmesto į jo nuotaikos svyravimus. 

Išėmęs iš kišenės nosinę, Džordžas ėmė šluostyti nuo 
prakaito šlapią veidą. 

— Neturiu supratimo. 

— Jūs juk ne pirmą kartą įkliūvate į bėdą, ar ne? 

— Na, bet kokiame versle atsiranda pavyduolių ir iš- 
davikų, — burbtelėjo jis. — Tačiau jie nežudo. 

— Taikli pastaba. Mane domina štai kas, — kaip Dže- 
kas Viljamsas ir Džordžas Kelikis atsidūrė vienose vežė- 
čiose? 

Kelikis pabandė pridegti užgesusį cigarą, tačiau jo ran- 
kos drebėjo. 

— Nežinau... Aš nieko nežinau... Visą laiką bandau 
suprasti, tik niekas netopteli į galvą. Viena, ką sumąsčiau, — 
tai pakeisti gyvenamąją vietą. Čia visgi saugiau. 

Mes kalbėjomės stovėdami. Prikišęs prie jo veidą, aš 
kapojau kiekvieną žodį: 

— Ką turite bendro su Džeku? Kas jus sieja? Jei padė- 
site man, aš padėsiu jums, nes galėsiu sugauti žudiką. Ma- 
nau, spėsiu, kol jis dar jūsų nepriplojo. 

Krūptelėjęs Kelikis atšlijo. Jo akyse įsiplieskė baimė. 

Aš sustaugiau: 

— O gal man gerokai papurtyti jums smegenis?! Ko 
jūs muistotės?! Sėskite ir pagalvokite. 

Kelikis sudejavo: 

— Aš... aš menkai pažinojau Džeką. Mis Mening su- 
pažindino Džeką su Gilu, o jis savo ruožtu supažindino mus. 
Gilas kartais užsukdavo pas Džeką, nors retai... Negi ma- 
note, kad aš slėpčiau informaciją, jei bent ką žinočiau? O 
gal manote, kad aš svajojau patekti į negyvėlių draugiją? 

Jis paminėjo Kingsą, kurį aš buvau visai užmiršęs. 

Kingsas susigūžęs tūnojo krėsle, į nieką nežiūrėda- 
mas. Godžiai rūkė. Aiškus sportinio režimo pažeidimas. 
Tada prisiminiau nuotrauką, kurioje Gilas atrodo kaip su- 
brendęs vyras. 

— Kingsai, dabar jūs papasakokite, ką žinote. 

Jis kilstelėjo galvą, pasuko ją į langą ir aš išvydau ne- 

įtikėtinai taisyklingą, lyg skulptoriaus pagal užsakymą 
iškaltą profilį. 

— Niekuo negaliu padėti, — išsunkė Kingsas. 

— Kada ir kur jūs susipažinote su mis Mening? 

— Mūsų universitete vyko psichiatrų konferencija. Mis 
Mening joje dalyvavo ir pakvietė kelis studentus aplankyti 
jos ligoninę. Aš patekau tarp išrinktųjų. Mis Mening mane 
palaikė, man padėjo... 

Šarlota juo susidomėjo! Aš užviriau, nors to ir nepa- 
rodžiau. O gal tai buvo tik profesinis suinteresuotumas? 
Kodėl aš taip pavydžiu? Šarlota turi teisę pati išsirinkti vy- 
rus, ir aš čia niekuo dėtas. 

— O kaip jūs susipažinote su Džeku? 

— Mis Mening pakvietė Džeką su Mirna pavakarie- 
niauti. Mes atsitiktinai atsidūrėme prie vieno staliuko... 
Paskui aš įsivėliau į nedidelį incidentą, nes mūsų futbolo 
komanda prakišo ir mes truputį patriukšmavome kavinė- 
je... Žodžiu, mane pastebėjo. Džekas man padėjo. Jis pasi- 
kalbėjo su kavinės savininku, kuris vos nepadavė mūsų į 
teismą. Žodžiu, jis mane ištraukė. Be to, mus siejo dar vie- 
nas dalykas: aš tyrinėjau tam tikrus savižudybės aspektus 
ir Viljamso dėka patekdavau į tokias vietas, kur pats nė už 
ką nebūčiau pralindęs. Su Džeku mes buvome bičiuliai. 
Nuostabus žmogus... 

Gilas tik patvirtino tai, ką aš ir be jo Žinojau. Taip, 
Džekas buvo šaunus vaikinas. Bendri reikalai su juo vi- 
sada virsdavo nuoširdžia draugyste, kai žmonės įsitikin- 
davo Džeko patikimumu, kuklumu ir garbingumu... Man 
jis retai pasakodavo apie svetimus reikalus, nors kartais 
pokalbyje šmėkšteldavo Kingso, Kelikio ir seserų Bilemi 
pavardės... 

Kelikis ir Kingsas sėdėjo niaurūs ir palūžę. Užsitęsu- 
si tyla slėgė kaip akmuo. 

Aš užsimaukšlinau skrybėlę. Nė vienas nepratarė jo- 
kio žodelio atsisveikinimui, ir aš įniršęs trenkiau durimis. 

Ir visgi, iš kur Džordžas gavo tą revolverį? 

Dar kartą apmąstęs visą situaciją ir išanalizavęs pasi- 

kėsinimą į Kelikį, supratau, kad žudikas jau tyko naujos 
aukos. Greit pasirodys dar vienas lavonas. Tada bent galė- 
siu už ko nors užsikabinti. 

Sesutės Bilemi gyveno penktame aukšte. 

Aš pasibeldžiau. Durys prasivėrė. 

— Kas ten? — balsas nebuvo draugiškas. 

— Mis Bilemi? 

Moteris, kurios aš niekaip negalėjau įžiūrėti pro siau- 
rą durų plyšį, nors ir stengiausi, linktelėjo. 

— Aš — Maikas Hameris, privatus detektyvas. Atėjau 
dėl Džeko Viljamso žmogžudystės. Norėčiau užduoti jums 
kelis klausimus, jei leisite... 

— Taip, taip, Žinoma... 

Mis Bilemi įleido mane. 

Aš spoksojau į jauną moterį trumpu rožiniu chalatė- 
liu, sukdamas galvą, kas ji: Meri ar Ester? Priešais mane 
stovėjo įdegusi, liekna sportininkė: elastingi, tvirti rau- 
menys, spyruokliuojančios kojos, stamantri krūtinė. Ir vėl 
aš įsitikinau, kad nuotrauka neatspindi visų išorinių pri- 
valumų. 

Bilemi netekėjusios. Bet kodėl? Grožį, sveikatą, pini- 
gus — viską jos turi. Daugybė vyrų sutiktų dalytis guoliu 
su tokia apetitiška bobike, net jeigu ji neturėtų solidaus 
kraičio. 

— Įeikite, įsitaisykite patogiau... 

Bilemi numeris buvo identiškas Kelikio numeriui, tik 
čia dvelkė gėlių aromatu ir brangiais kvepalais, o ne ciga- 
rų smarve. 

Mes susėdome į krėslus. Mus skyrė nedidelis Žemas 
stalelis, ant kurio stovėjo vaza su vaisiais ir gulėjo šūsnis 
madingų žurnalų. 

— Ir kas jus domina? — koketiškai sučiulbo bronzinė 
sportininkė, gracinga kaip tingi liūtė. 

— Jūs su seserimi — dvynės. Bet kas sėdi priešais ma- 
ne? Nenorėčiau jūsų supainioti... 

— Aš — Meri. O Ester iškeliavo į parduotuves ir grįš 
negreit. 

— Ar Patas Čambersas čia buvo? 

— Taip. Jis sakė, kad mane aplankysite. 

— Tada savo klausimais jūsų nenustebinsiu... Ar va- 
karėlyje nepastebėjote nieko, kas galėtų padėti tyrimui? 

— Ne... Vakarėlis buvo gana ramus ir padorus: šokiai, 
lengvas nugėrimas... Džekas šnekučiavosi su Mirna, pas- 
kui jie su Gilu apie kažką kalbėjosi virtuvėje. Regis, pasa- 
kojo anekdotus... 

— Nieko neįprasto? 

— Mirna ir Šarlota bandė pasislėpti, bet vyrai ištem- 
pė jas šokti. Manau, Mirna norėjo pasikalbėti su Šarlota 
apie savo vestuves. Vėliau mes išsiskirstėme. Šarlota iš- 
laipino mus prie viešbučio. Mes užmiršome raktus ir teko 
pažadinti portjė... Štai ir viskas. Ryte mus pabudino repor- 
terio, jau Žinančio apie žmogžudystę ir mėginančio išpešti 
kokių nors smulkmenų, telefono skambutis. Jis mums pa- 
pasakojo apie Džeką... Policija per daug mumis nesidomė- 
jo. Kapitonas Čambersas atėjo tik šiandien, — Meri nuti- 
lo. — Atleiskite, regis, aš neužsukau čiaupo. Turiu nueiti į 
vonią. | 

Aš ne kurčias, tačiau tikrai negirdėjau, kad kas nors 
kapsėtų ar lašėtų. Bet gal Meri tai tik pretekstas išeiti iš 
kambario “pasipudruoti nosytės", kaip sako moterys. 

Neturėdamas ką veikti, ėmiau sklaidyti žurnalus. Vie- 
name iš jų radau apsakymą apie merginą, kurią suvedžiojo 
privatus detektyvas. Jis atėmė jai nekaltybę automobilyje. 
Mergina, norėdama atkeršyti suvedžiotojui, nudūmė į met- 
ro, ketindama pulti po traukiniu. Tačiau kilniaširdis jau- 
nuolis ją išgelbėjo. Skambant vestuviniams varpams, į sve- 
tainę įėjo Meri. Ji vilkėjo kitą chalatėlį — kaproninį. 

— Atleiskite, Maikai, kad priverčiau jus laukti... 

— Neatsiprašinėkite. Daugelis moterų praleidžia vo- 
nioje valandas, dienas, o galiausiai — ilgus metus. 

— Daugelis, tik ne aš. 

Ji atsisėdo ir mes šnekučiavomės toliau. 

Ilgais, grakščiais pirštais Meri paėmė cigaretę. Sprag- 

telėjau Žžiebtuvėliu ir Bilemi pasilenkė, demonstruodama 
savo įspūdingą biustą. Mano akyse vis dar šmėkščiojo Šar- 
lota Mening, ir aš tikėjausi spėti ją aplankyti, tad sutram- 
džiau savo įkarštį, nusprendęs pataupyti jėgas. 

Ji atsilošė į krėslo atkaltę, užmetė koją ant kojos ir 
pasukusi žavų ištekinį kaklą išpūtė dūmus. 

— Regis, viską jums papasakojau. Nemanau, kad Es- 
ter dar ką nors pridurs. Iš vakarėlio mes grįžome kartu... 
Beje, kapitonas Čambersas apklausė ir ją. 

— Sakykite, Meri, ar nepastebėjote Džeko elgesyje ko 
nors neįprasto? Ar jūsų niekas nenustebino — koks nebū- 
dingas Džeko, Mirnos ar kitų poelgis ar posakis? 

— Ne. Manau, šį klausimą reikėtų adresuoti ne mums. 
Mes su seserimi gana užsidariusios ir niekuo nesidomime. 

Jos permatomo chalatėlio skvernai atsilapojo, bet Meri 
neskubėjo veržti diržo. Įžūlus mano žvilgsnis nuslydo kai 
kuriomis gundančiomis vietelėmis. Jis užkliuvo už lygaus 
plokščio pilvo, ir aš aplaižiau staiga perdžiūvusias lūpas. 

— Jūs gyvenate už miesto. O kiek laiko praleidžiate čia? 

— Nedaug. Kai tik Ester apsipirks, mes išvažiuosime. 
Ester dievina gražius apdarus. Nusiperka naują suknelę, pa- 
sikabina ir grožisi. Sesuo tos suknelės gali nė neapsivilkti, 
bet ji turi būti jos garderobe. 

— O kas teikia džiaugsmo jums? 

— Pats gyvenimas. Visos jo išraiškos... 

Dar vakar aš greičiausiai būčiau nepagavęs jos žodžių 
prasmės. Dabar man viskas buvo aišku kaip ant delno: mer- 
ginos gyvena paisydamos tik savo įgeidžių. Šią akimirką 
Jos įgeidis buvau aš, privatus detektyvas, kuriam norima 
atimti nekaltybę (kelintą jau kartą!), tik ne automobilyje, 
o viešbučio numeryje. Štai šiame numeryje. 

— Ir vis dėlto, Meri, kaip jus atskirti nuo Ester? 

— Labai lengvai, nors mes neįtikėtinai panašios: vie- 
na iš mūsų turi įgimtą dėmę ant dešiniosios šlaunies. 

— Ir kuri? — aš giliai įkvėpiau, lyg ruošdamasis nerti. 

— Tai lengva sužinoti... 

Taigi jaunoji medžiotoja nori išbandyti nuostabų nuo- 
tykį lovoje. 

— Gerai... Tačiau gal atidėkime apžiūrą? Šiandien aš 
turiu būti geros formos. 

— Jūs mane trikdote... 

Jos akys spindėjo kaip žvaigždutės. Liežuvio galiuku 
ji lyžtelėjo ryškiai raudonas, putlias lūpas. Chalatėlis nu- 
slydo, apnuogindamas apvalų petį, ir aš vos susivaldžiau 
nepaglostęs tos įdegusios, švytinčios, prinokusio persiko 
spalvos odos. 

Aš nepastebėjau baltų dryželių ant peties. Meri degi- 
nasi nuoga? 

Ji pasirąžė. Saulės spindulėlis linksmai nustriksėjo tuo 
tobulu kūnu ir aš pajutau jam pavydą. Paskui mano žvilgs- 
nį prikaustė Meri kojos. Koks vis dėlto silpnas žmogus! 
Ypač jei jis — vyras be kompleksų. Prisitraukiau merginą 
arčiau savęs ir pabučiavau. Aistringai virpėdama, Meri pri- 
gludo prie manęs. 

Ir staiga aš supratau, kodėl ji netekėjusi, — kur gi su- 
rasi vyrą, galintį numalšinti ugnį, siaučiančią šiame kūne. 
Pralaimėjimas garantuotas. Visada ir besąlygiškai. 

Ši mintis iškart prigesino mano nuodėmingas godas. 

Nuplėšęs nuo Meri chalatą, pažvelgiau į dešinę šlau- 
nį. Viskas aišku. 

— Įgimtą dėmę turi jūsų sesuo, — tuo aš baigiau po- 
kalbį. — Likite sveika, mieloji... 

Man pasirodė, kad ji tuoj išakės nagais mano skruos- 
tus. Tačiau Meri tik tylutėliai nusijuokė. Įdomu, ar Patui ji 
irgi surengė tokį eksperimentą? 

Patas... Žinodamas, kad ateisiu, jis tikriausiai išdėstė 
Meri mano vyriškus polinkius ir privalumus. Patas visą lai- 
ką pusę žingsnio priekyje. Jis prilaiko mane, o pats rauna 
tiesiai prie tikslo. Gal atsakyti jam tuo pačiu ir pakišti tą 
temperamentingą blondinę iš Trečiosios aveniu, kuri taip 
dievina policininkus? 

6 skyrius 


Priėjęs savo biurą pamačiau, kad langų užuolaidos ati- 
trauktos. Vadinasi, Velda darbe. 

Hole aš rūpestingai apžiūrėjau save priešais veidrodį, 
nosinaite nuvaliau lūpas ir patikimai paslėpiau marškinių 
apykaklę po švarku. Lūpų dažai turi savybę lengvai dingti 
nuo moters lūpų ir tvirtai prilipti prie vyro kūno bet kurių 
jo drabužių dalių. Gamtos mįslė ar moterų bendrininkų — 
parfumerijos fabrikantų — machinacijos? 

Kaip visada Veldos apmauti nepavyko. Nors ir tyčia 
nerūpestingu žingsniu įlingavau į agentūrą, Velda skvar- 
biai mane nužvelgė ir burbtelėjo: 

— Pomada ant ausies.. ; 

Ji buvo prastai nusiteikusi i ir aš tylėdamas nutipenau į 
savo kabinetą. 

Čia manęs laukė siurprizas: švarūs marškiniai ir kak- 
laraištis. Veldos intuicija tiesiog antgamtiška! Kai kuriuos 
savo drabužius aš laikau kabinete, spintoje, bet dar nebu- 
vo atvejo, kad Velda būtų neįspėjusi, ko man reikia. 

Palinkęs prie kriauklės, aš nusiprausiau ir persirengiau. 
Kaklaraiščio mazgas man visada sukeldavo daug proble- 
mų. Vos pagalvojau, kad reikėtų paprašyti Veldos, į duris 
stuktelėjo ir tuoj pat mano pagalbininkė įžengė vidun. 

Aš nusprendžiau pasivaikščioti. Priėjęs prie artimiau- 
sio baro užsisakiau porciją viskio. Paskui susitariau su pa- 
davėju, kad šis neštų man viskį kas penkiolika minučių. 
Mane gana gerai pažinojo šiame bare ir kai kuriuos mano 
įpročius — taip pat. Padavėjas supratingai linktelėjo. 

Išsitraukęs užrašų knygutę, pasižymėjau Bilemi pavardę. 

Taigi ko aš pasiekiau? Tyrimas kol kas nepajudėjo iš 
vietos. Tačiau aš klydau, manydamas, kad Patas mane len- 
kia puse žingsnio. Jia 4 TEi nieko neišsiaiškino. Svarbiau- 
sia, nei aš, nei Patas nenutuokėme, koks nusikaltimo mo- 
tyvas. Kodėl, už ką nužudė Džeką? Aišku tik viena, kad jo 
mirtis nebuvo nei atsitiktinė, nei netikėta... Iš tikrųjų žudi- 
kas viską suplanavo. 

Aš dar kartą perbėgau akimis per įtariamųjų sąrašą. 
Mažiausiai norėjau, kad nusikaltėlis būtų moteris — visai 
netroškau įtarti Mirnos, Šarlotos arba sesučių. Alibi yra. O 
jei tai buvo specialiai suorganizuota? Taip, portjė paliudi- 
jo, kad Bilemi grįžo po vakarėlio, bet vėliau seserys arba 
viena iš jų galėjo tyliai išeiti iš viešbučio pro užpakalines 
duris ir grįžti į Džeko butą... Toks planas būtų tiesiog ge- 
nialus — prieš jį nukelčiau skrybėlę. Beviltiška bandyti su- 
painioti jas detalėmis: jos viena kitos neišduos ir, jei rei- 
kės, meluos net nemirkteldamos... Žodžiu, išsisuks... 

Meri... Virpanti iš aistros, šėlstanti iš geismo... Nim- 
fomanė! Aukštuomenės paskalų skyrelyje to neperskaity- 
si. Galų gale, koks kieno reikalas, kas vyksta po lovos bal- 
dakimu... 

Džordžas Kelikis... Į jį šovė, nes... Kažkam tapo pa- 
vojinga? Kažką pamatė? Suraukęs antakius, paprašiau są- 
skaitos, tuo nuliūdindamas padavėją, aiškiai nusiteikusį 11- 
gam procesui. Aš prasėdėjau bare vos valandą ir susipy- 
liau tik tris dozes. 

Padavėjas būtų rimtai įsižeidęs, jei būtų sužinojęs, kad 
iškeičiau jo barą į kitą, gana apšiurusią arklidę. Šios užei- 
gos savininkas susikrovė turtelį sausojo įstatymo laikais, 
slapčia pardavinėdamas viskį. Dabar reikalus tvarkė stora- 
sis Semas. Jis prisidurdavo prie algos lošdamas, tiksliau, 
priimdamas statomas sumas. Kažkada labai seniai mes pa- 
darėme vienas kitam po paslaugą: Semas ištraukė mane iš 
vienos nešvarios bylos, o aš atmušiau nuo jo skylės reketi- 
ninką. Kai mano sudorotas reketininkas baigė savo varga- 
nas dieneles upės dugne, niekas daugiau nebandė išpešti iš 
Semo nė poros dolerių. 

Storasis Semas pirmasis pamatė mane ir sveikindama- 
sis mostelėjo rankšluosčiu: 

— Sveiki atvykę, misteri Hameri! 

Jis paspaudė man ranką ir pripylė stikliuką. Visi, sė- 
dėję užeigoje, išgirdę mano pavardę, smalsiai sužiuro. 

— Senokai lankėtės pas mus! — nuoširdžiai džiaugė- 
si Semas. 

Kadangi aš neskubėjau priglausti prie lūpų stikliuko, 
tai Semas suprato, kad atėjau su reikalu, ir priėjo arčiau. 

— Nagi, klokite, misteri Hameri. Kuo galėsiu, tuo pa- 
dėsiu. 

— Pas jus vis dar galima pastatyti? 

— Aišku, — Semas apsižvalgė į šalis. — Kas nutiko? 

Neatsakęs į jo klausimą, tęsiau: 

— Ar Džordžas Kelikis vis dar vadovauja reketui? 

Semui aiškiai nepatiko tokia pokalbio pradžia, tačiau 
išsisukti jis negalėjo. Aš supratau, jog Semas pasakys ly- 
giai tiek, kad jaustųsi saugus. 

— Seni, tai siejasi su žmogžudyste... Aš juk atėjau ne 
stiklelio viskio išmaukti. Ir geriau turėti reikalų su mani- 
mi, nei su policija, — tyliai ištariau. 

Semas nusišluostė rankšluosčiu sudrėkusią kaktą. 

— Okei, misteri Hameri... Taip, Kelikis vadovauja vi- 
sam paradui, tik pastaruoju laiku retai čia pasirodo. Jau se- 
niai jį bemačiau. 

— Ar Bobas Houperis vis dar jam dirba? Kur jis? 

— Bobas čia. Tačiau Kelikiui nebedirba. Rūpinasi bi- 
tėmis. 

— Kuo, kuo? — iš nuostabos mano antakiai šoktelėjo 
aukštyn. 

Nors ir sulaukęs brandžių metų, Houperis liko infan- 
tilus ir fiziškai, ir intelektualiai. Jis buvo panašus į suse- 
nusį dvylikametį berniūkštį. Bobas laikė save gamtos dali- 
mi ir mylėjo visus be išimties: žmones, žvėris, vabzdžius, 
nors žmonės jį skriaudė, šunys kandžiojo, o uodai gėlė. Au- 
gina bites... Tai bent vaikinas! Buvau matęs, kaip jis ver- 
kia prie sutrypto skruzdėlyno, lyg kiekviena skruzdė būtų 
jo giminaitė. | 

— Jis kabinete? — aš mostelėjau viskį, tikėdamasis, 
Jj0g nuo virusų, kuriuos paliko mano pirmtakas, numirsiu 
ne iškart. 

— Taip, — atsakė Semas, — skaito knygą apie van- 
dens paukščius. O gal apie bites. 

Prie baro sėdintys žvairas azijietis bei susivėlęs juo- 

daodis ėmė žvilgčioti į mus su Semu įdėmiau nei kiti lan- 
kytojai. Aš nukrypavau į kabinetą, nugara jausdamas į ma- 
ne įsmeigtus įtartinus žvilgsnius. 

Bobas sėdėjo ir skaitė. Kaip jis sugebėjo įžiūrėti teks- 
tą toje mažoje ir tvankioje patalpoje, apšviestoje vien po- 
ros blausių lempučių, vienas Dievas težino. 

Po Bobo kojomis mėtėsi šiukšlės. Siena buvo apkli- 
juota nuogalių nuotraukomis, tačiau visas abejotinas par- 
siduodančių moterų grožybes patikimai slėpė storas purvo 
sluoksnis. Bobas manęs nematė. Jo lūpos krutėjo, pirštai 
šlamino puslapius. 

Kuo sandariau uždaręs duris, jungiančias kabinetą su 
baru, pliaukštelėjau Houperiui per petį. 

— Nebepažįsti senų draugų, Bobai? 

Krūptelėjęs iš baimės, jis pašoko, pažino mane ir vėl 
suvirpėjo iš džiaugsmo. 

— Maikai! Velniai rautų! Kokia sėkmė! — jis ištiesė 
man savo vaikišką ranką — Atėjai į svečius? Taip, čia ga- 
na nešvaru. Palauk, aš nuvalysiu suolą... 

Jis troško vienu metu glostyti mano ranką ir vaišinti 
vynu, klausinėti apie gyvenimą ir pats pasakoti. 

— Man sakė, kad tu domiesi bitininkyste. Ką tai reiš- 
kia, Bobai? 

— Bitės — nuostabios būtybės! Aš visai neseniai jo- 
mis susidomėjau. Kai prieinu prie avilio, jos mane sveiki- 
na. Jos manęs negelia! Ateik ir pats pamatysi. 

— Atleisk, Bobai, aš medžioju, bet, deja, ne bites. Ge- 
riau sakyk, ar tai brangus užsiėmimas? 

— Nežinau... Aš padariau bitėms namuką iš senos dė- 
žės ir jį nudažiau. Šeimininkė suirzo, bet jai daviau me- 
daus. O dabar visi patenkinti: šeimininkė, bitės ir aš. 

Bobas neturėjo nieko: nei savo būsto, nei žmonos, nei 
turto. Tačiau jį mylėjo bitės bei gailiaširdės šeimininkės ir 
Bobas buvo laimingas. 

Aš bijojau tik vieno, kad jis užkamuos mane savo bi- 
tiškais džiaugsmais. 

— Bobai, ar turi darbą? 

— O taip! Ir dar kokį gerą! 

— Ką tu veiki? 

— Padedu žmonėms apsipirkti, pristatau paketus, su- 
renku senas pakuotes... Kartais man leidžia paimti dviratį. 

— O uždarbis? 

— Kiekviena paslauga kainuoja trisdešimt, keturias- 
dešimt centų. O praėjusią savaitę Parko aveniu vienas po- 
nas leido man užsidirbti penkiolika dolerių! 

Aš atsidusau. Bobas džiaugiasi penkiolikos dolerių 
uždarbiu... Teisingai pasakyta, kad laimė — reliatyvus da- 
lykas. 

— Kas tau padėjo rasti šį gerą darbą? 

— Senis Hempis. 

Hempis... Pamenu jį. Kuprius galingomis rankomis. 
Batų valytojas, dirbantis Parko aveniu. Akylas, gudrus, 
godus. Kai kada jis padėdavo man gauti vertingos infor- 
macijos. 

— Hempis susirgo tuberkulioze, — tęsė Bobas, — jam 
nebetiko miesto oras. Jis išvažiavo, 0 į savo vietą pasodi- 
no mane. Aš tapau savu biču Parko aveniu, manimi pasiti- 
kima... Aš paimu pinigus, nuperku produktų, išnešioju siun- 
tinius ir banderoles. Ir visi labai manimi patenkinti. Tiesa, 
šiandien aš nenuėjau į Parko aveniu, man pažadėjo parduoti 
bičių motinėlę, tuoj čia turi ateiti pardavėjas. Noriu užsi- 
veisti dar vieną avilį bičių. Už motinėlę prašo penkių dole- 
rių. Kaip manai, tai daug? 

Tiesą sakant, aš nebūčiau atskyręs motinėlės nuo tra- 
no, tačiau su moteriškos lyties asmenimis visada elgiausi 
švelniai ir meiliai, tad užtikrinau Bobą: 

— Tai visai nebrangu, vyruti. O kaip į tavo pabėgimą 
reagavo Kelikis? 

Bobas galėjo ir neatsakyti, jis buvo keistas žmogus. 

— Kelikis? Viskas nuostabu! — Bobas pasukiojo sa- 
vo galvytę. — Kelikis davė man dešimt dolerių ir pažadė- 
jo, kad panorėjęs sugrįžti visada rasiu pas jį darbo. 

Viskas aišku, juk Bobas buvo geras vykdytojas — są- 
žiningas ir kruopštus. 

— Džordžas pasielgė šauniai, — nusišypsojau, — ta- 
čiau dirbdamas sau tu tikriausiai praturtėsi. Ar ne? 

— Tu teisus, Maikai! — sušuko Bobas. — Aš tapsiu 
įžymiu bitininku. Mano medų pirks kiekviena šeima. Aš... 

Jis staiga prarado žadą. Jo žvilgsnis sustingo virš ma- 
no galvos. Supratau, kad mes — ne vieni. 

Priešais akis blykstelėjo peilis. Tiksliau, peilis sužvil- 
go prie mano gerklės. Gerai išgaląsti ašmenys... Peilis ne- 
drebėjo profesionalo rankoje ir lėtai artėjo... 

Bobas apmirė lyg paralyžiuotas. Vargšelis norėjo rėk- 
ti, tačiau lūpos neišspaudė nė garso. 

Viena ranka laikydamas peilį, kita gangsteris čiupinė- 
jo mane, ieškodamas revolverio. Įtempęs kūną, aš staigiai 
loštelėjau atgal ir trenkiau galva banditui į krūtinę. Mes 
blinktelėjome ant grindų, aš trūktelėjau akiplėšos riešą... 
Tik dabar supratau, kas mane užpuolė: peilį laikė bare gunk- 
jam padėjo juočkis. Niekšai aplipo mane kaip musės. Juoč- 
kis pašoko. Jo sunkus kaustytas batas taikėsi man į tarpua- 
Kį, bet vikriai nusiritęs grindimis aš išvengiau smūgio. 

Pešiausi iškart su dviem. Azijietis neišleido iš nagų 
peilio. Juodaodis spardėsi kaip įdūkęs mulas. Man pavyko 
panaudoti atkakliai tobulintą veiksmą ir aš staigiai sukte- 
lėjau ranką, laikiusią peilį. Garsiai trakštelėjo kaulai. Azi- 
jietis klaikiai sustūgo. Peilis iškrito ant grindų. Juočkis ga- 
vo gerą kablį į žandikaulį, o jam krentant aš dėl viso pikto 
rėžiau koja į galvą. Atsitrenkęs į sieną, jis susmuko lėtai 
kaip kine. Jo akys išvirto, iš kruvinos burnos kyšojo dantų 
nuolaužos. 

Azijietis nebuvo praradęs sąmonės ir pabandė atsisto- 
ti. Aš jam padėjau. Kai jo veidas pakilo iki mano smakro, 
vožiau jam į nosį skiausčiu delnu. Vėl pasigirdo džiugus 
kaulo trakštelėjimas, iš jo šnervių prapliupo kraujas ir azi- 
jietis trenkėsi pakaušiu į grindis. 

Apieškojau gangsterius. Azijiečio kišenėse voliojosi tik 
šlamštas: nuogų mergyčių nuotraukos, keli doleriai, kvitai... 
Juočkio — skutimosi peiliukas ir pieštukas. Juodis sudeja- 

vo, atsimerkė ir pabandė šliaužti. Kojos spyris tiksliai į pa- 
širdžius vėl nugramzdino jį ramybės jūron. Galima tikėtis, 
kad šalies vaikų gimstamumo problemų jis daugiau nespręs. 

Atsisukęs į Bobą, pamačiau, kad jo veiduką nudažė 
įprastas raudonis. Jis atsikvėpė. 

— O, Maikai! Koks tu stiprus! Kaip aš norėčiau toks 
būti! 

Įkišau jam į krūtinės kišenėlę penkinę. 

— Bobai, smagu buvo pasėdėti ir paplepėti su tavimi 
šioje malonioje užeigoje. Štai pinigai, nupirk gerą patiną 
savo bičių motinėlei. 

Čiupęs azijietį ir juoduką už apykaklių, nuvilkau tuos 
nugeibusius galiūnus į barą. 

Visi užeigos lankytojai spoksojo į mus išvertę akis. 

— Ei, Semai! — karktelėjau absoliučioje tyloje. — 
Kodėl neperspėjai tų niekšų, kai jie norėjo pakutenti mane 
peiliu? Juk žinojai, kad mes su Bobu draugiškai šnekučiuo- 
jamės. 

Plati Semo šypsena nušvietė visą barą. 

— Atleiskite, misteri Hameri, bet mes čia visai prarū- 
gome be jokių pramogų, ir jei ne jūs... 

Paskui jis rūsčiai nužvelgė nuolatinius lankytojus: 

— Na, tai kur mano pinigėliai? Neškite juos čionai, 
tik greičiau! 

Aš tvarkingai suguldžiau puslavonius baro viduryje. 
Semas surinko išloštus pinigus. Spjovęs į šiuos besmege- 
nius galvijus, stačiusius prieš mane, jau rengiausi išeiti, 
kai pasirodė Bobas. Jis mojavo mano penkine. 

— Maikai! Tu suklydai! Mano bitėms nereikia patino. 

— Ką tu šneki! Visoms motinėlėms reikia patino! Va 
ir Semas tai patvirtins. 

Bobas susimąstė, kankinamai stengdamasis suvokti, ką 
aš turėjau omenyje... 


Šeštą vakaro, velniuodamasis kaskart, kai mano ratai 
patekdavo į kamštį, galiausiai pasiekiau namus. Mano 

marškiniai buvo purvini, prakaituoti, aptaškyti krauju. Kak- 
laraištis liko mūšio lauke. Švarką suplėšiau. Apžiūrinėda- 
mas veidrodyje savo apgailėtiną fizionomiją, aš piktai 
grikštelėjau dantimis, gailėdamasis, kad nepritvojau tų 
šlykščių, mane užpuolusių beždžionių. Kostiumas šiais lai- 
kais kaštuoja pasiutusius pinigus. O argi aš jų turiu? 

Aš nusimaudžiau po kontrastiniu dušu, nusiskutau, su- 
sišukavau, susiradau švarius marškinius ir švarką. Mano 
keturiasdešimt penktasis irgi atrodė apgailėtinai. Sutepiau 
jį ir grąžinau į dėklą. Ką padarysi, net į pasimatymą aš ei- 
nu su savo ištikimuoju draugužiu, dar prasčiau išauklėtu 
nei aš, ir jei bent kas — tuoj pradedančiu spjaudytis švinu. 

Dar kartą apžiūrėjau save veidrodyje. Velniai rautų, 
aš nieko nenusimanau apie drabužius. Velda, aišku, galėtų 
pasakyti, ar tinka šis kaklaraištis prie marškinių ir ar ap- 
skritai aš neatrodau kaip klounas. Tačiau Velda įsižeidė dėl 
Meri Bilemi. Kam aš susipainiojau su ta Meri? Prarasti Vel- 
dą visai savaitei — ji tik purkštaus ir tylės — neatleistina 
kvailystė. 

Velda griežta ir principinga. O man tie'jos principai — 
vien gaišatis ir nepatogumai. 

Garaže automobilių mechaniku dirbo mano senas bi- 
čiulis Henris. Jis mėgo kartoti: “Turėkite tik ratus, visa ki- 
ta aš padarysiu". Ir tai nebuvo tušti žodžiai. Kažkada jis 
padarė stebuklą ir su mano vežėčiomis: sustiprino ašis, pa- 
keitė variklį... Iš pažiūros automobilis atrodė tikra griuve- 
na, tačiau iš tikrųjų buvo greitesnis ir patikimesnis nei dau- 
gelis šiuolaikinių modelių. Galėjau pravažiuoti bet kokiu 
keliu, pavyti bet ką ir atsiplėšti, jei prireiktų... 

Persimetęs su Henriu pora žodžių, išvairavau iš ga- 
ražo. 

Ir štai aš — prie Šarlotos Mening namo. Apie ką su ja 
kalbėsiu? Ek, ar ne vis tiek! Šarlota — psichiatrė. Vadina- 
si, įžvalgi ir pastabi. Žmonių elgesio niuansai, nereikšmingi 
žodeliai, žvilgsniai — kaip profesionalė ji gali man daug 
ką papasakoti. Tai mano minimali programa. O maksima- 

li? Mintyse atkūriau paskutinį Šarlotos žvilgsnį ir mano 
krūtinę užliejo šiluma. 

Man paspaudus skambučio mygtuką, melodingai pra- 
gydo varpelis ir Keti mane įleido. Tarnaitė kažkodėl vilkė- 
jo paltą. 

— Štai ir jis, mis! — šūktelėjo Keti. 

— Ačiū, — atsiliepė iš kambario gilumos pažįstamas 
balsas. — Tu laisva ir dabar gali eiti į kiną. 

Linktelėjau Keti atsisveikindamas ir atsisėdau svetai- 
nėje ant kušetės. 

Šarlotai įėjus pašokau. 

— Labas vakaras, misteri Hameri! 

Aš sutrikau: paspausti ar pabučiuoti ranką damai? 

— Labas vakaras, mis Mening. Panašu, kad jūs žino- 
jote apie mano atvykimą? 

— Buvau tikra, kad panorėsite aplankyti mane dar kar- 
tą ir pasirengiau. Na, kaip jums mano suknelė? 

Grakščiai apsisukusi ant aukštų kulniukų, ji padova- 
nojo man tokią šypseną, jog aš mirksniu pamiršau ir savo 
tyrimą, ir dar nesenus nemalonumus. 

Žydras šilkas ir sidabrinės garbanos... 

Šarlota pracipeno pro mane, gracingai siūbuodama klu- 
bais lyg prityrusi manekenė ant podiumo. Liemuo atrodė 
toks lieknas, kad lengvai tilptų mano delnuose. Aukštos krū- 
tinės, Kurią dengė vien besvoris šilkas, niekas neprilaikė. 
Užtat apnuoginta nugara švytėjo švelnia persikų spalva ir 
traukė mane ne mažiau nei kojos. Beje, kojos... Gana rau- 
meningos, tačiau aukšti kulniukai pavertė jas meno kūri- 
niu. Nuostabus, harmoningas, dieviškas kūnas... 

— Kaip aš atrodau? — meiliai suburkavo Šarlota, pui- 
kiai žinodama, kaip ji atrodo man. 

— Tuojau pasakysiu. Kaip tobulas rafinuotų kankini- 
mų įrankis. 

— Ką-ą? 

— Įsivaizduokite vyrą, jau šimtą metų nebendravusį 
su moterimis... tiesiog su moterimis, 0 ne su įtariamosio- 


48 


mis. Ir štai pasirodote jūs ir demonstruojate save. Ką turė- 
tų jausti toks vyras? 

Šarlota užsiliejo juoku, žavingai atmetusi galvą. Aš 
sunkiai tvardžiausi jos neužpuolęs ir nenuplėšęs tos nuo- 
stabios suknelės. Jei nors pirštu paliesčiau tą kūną, tai iš- 
vis pamesčiau galvą. Tačiau kas galėtų teisti ištroškusį vam- 
pyrą?.. 

Sarlota pakvietė mane į valgomąjį. 

Jau ant slenksčio pastebėjau, kad stalas serviruotas 
dviem... vištiena su keptomis bulvytėmis. Aš išsižiojau: ar- 
ba Šarlota iš Mirnos išpešė, koks mano mėgstamiausias val- 
gis, arba ji turi Dievo dovaną įspėti vyrų troškimus. 

— Štai ir vakarienė. Nebijokite, maistas neapnuody- 
tas, — meiliai nusišypsojo ji. 

Aš atsisėdau, vis dar nesuprasdamas, kaip ta moteris 
sugeba krėsti tokius stebuklus. 

— Šarlota, tokia vakariene aš mėgaučiausi net stovė- 
damas su kilpa ant kaklo. Kaip sakoma, iš jūsų rankų net 
nuodai — gardumynas. 

Mis Mening užsirišo ryškią koketišką prijuostę. Da- 
bar prieš mano akis plazdėjo egzotiška, tačiau mirtinai pa- 
vojinga plaštakė. 

— Leiskite, pasakysiu jums komplimentą, — sėsdama 
prie stalo ištarė Šarlota. 

— O galiu kartu ir klausyti, ir ragauti? — mėginau 
pašmaikštauti. 

— Žinoma. 

Aš ėmiau valgyti, žiūrėdamas ne į lėkštę, bet į namo 
šeimininkę. 

— Mano klientūra — turtinga, — prašneko Šarlota. — 
Beveik visi klientai — vyrai. Jie ateina pas mane — ner- 
vingi, apgailėtini, sutrikę, dirglūs... Ištisą dieną bendrauju 
su tokiais ŽmMonėmis ir galiausiai pradedu tikėti, kad visas 
pasaulis pilnas neurastenikų ir degeneratų. Todėl man lai- 
mė sutikti tikrą vyrą — valingą, turintį tikslą, nors impul- 
syvų, tačiau patikimą. 

— Dėkoju, — vos išspaudžiau, energingai dorodamas 
viščiuką. 

— Aš daug ką pastebiu iš pirmo žvilgsnio. Kai jūs pir- 
mąkart apsireiškėte mano kabinete, išsyk supratau, kad 
priešais mane — vyras be kompleksų. Jis nebijo likimo 
smūgių ir iš gyvenimo ima viską, ką tik jis gali duoti. O ko 
neduoda, tą pats išplėšia. 

— Gryna tiesa. Tačiau jūs kai ką užmiršote — mane 
kamuoja manija... 

— Eikit sau?! Ir kokia? 

— Aš ieškau žudiko. Man reikalingas žudikas. Aš no- 
riu jį užmušti. 

Minutėlę ji stebėjo mane, spręsdama, ar aš nejuokau- 
ju, paskui atsiduso ir palenkusi ilgą kaklą švelniai nusi- 
šypsojo. | 

— Noriu patikslinti — tai profesinė manija. Valgy- 
kite... 

Aš jau pamečiau savo sunaikintų viščiukų skaičių. 
Kaip mano begėdiško rajumo įrodymas ant lėkštės išaugo 
krūva kauliukų. 

Šarlota irgi valgė su apetitu, tačiau šios rūšies sporte 
ji man nė iš tolo neprilygo. Tada mes vaišinomės vaisiais, 
kava... Pasijutau gyvūnu, kurį norima atšerti ir paaukoti 
pagoniškiems dievams. 

— Jūsų virėjas, aišku, iš Prancūzijos? — paklausiau 
sotus iki begalybės. 

— Virėjas? — Šarlota nusijuokė. — Aš jo neturiu. Vis- 
ką paruošiau pati. | 

— Ar jūs dar nieko nenusprendėte dėl vedybų? Ma- 
nau, net karališko kraujo vyras kristų iš laimės, jei jį pasi- 
rinktumėte. 

— Mėgstu vaišinti vyrus, — nukreipė kalbą mis Me- 
ning. — Paprastai pietų ar vakarienės pabaigoje jie visi pa- 
siūlo man ranką ir širdį. Matyt, prancūzai teisūs, sakyda- 
mi, kad kelias į vyro širdį eina per skrandį. 

— Šįkart jūs to nesulauksite, — su giliu vertės pajau- 

timu atšoviau aš. — Detektyvas Hameris nedaro kulto iš 
valgio. Tuo jo nepapirksi. 

Mes nusijuokėme. 

Nusprendęs, jog ir aš turėčiau prisidėti prie namų ruo- 
šos, ėmiau plauti indus. Prijuostės aš atsisakiau, nes nie- 
kada nesugebėjau susitvarkyti su tais raišteliais, o tapti pa- 
juokos objektu — ne mano stilius. Sutvarkę virtuvę mes 
grįžome į svetainę. 

Šarlota atsisėdo į krėslą, o aš nuvirtau ant kušetės. 

— Na, misteri Hameri, apie ką dar norėtumėte su ma- 
nimi pasikalbėti? 

— Taip, klausimų aš turiu... Nesirūpinkite, jums ne- 
bus sunku atsakyti. Atvažiavau, norėdamas geriau jus pa- 
žinti ir paklausti, ar nesutiktumėte padėti man kaip psichiat- 
rė. Tiesa, nesitikėjau, kad mane pavaišins dar ir tokia ne- 
užmirštama vakariene... 

— Man buvo malonu, — Šarlota apdovanojo mane dar 
viena kerinčia šypsena. — Ir visgi, ką norėtumėte išgirsti? 

— Aš beveik įsitikinęs, kad Džeką nužudė kuris nors 
svečias... Nors, aišku, galėjo nužudyti ir pašalinis, dar ne- 
patekęs į mano akiratį. Nėra nusikaltimo motyvo ir tai smar- 
kiai stabdo tyrimą. Nenoriu traukti iš jūsų faktų. Tik pasa- 
kykite, kuris iš tų žmonių atitinka psichologinį žudiko por- 
tretą? Psichiatro požiūriu, kuris iš jų galėtų įvykdyti nusi- 
kaltimą? 

Šarlota pasiėmė cigaretę ir užsirūkė. Jos veidas tapo 
neįžvelgiamas, o bruožai paaštrėjo. Ji mąstė. Išpūtė mels- 
vų dūmų debesį ir pareiškė: 

— Jūs skiriate man teisėjos vaidmenį, O tai gali baig- 
tis lemtinga klaida. Paprastai nuosprendį paskelbia dvyli- 
ka prisiekusiųjų. Dvylika! — ji vėl užsitraukė. — Aš daug 
apie jus girdėjau, Maikai, netgi pati ėmiau rinkti informa- 
ciją. Apie misterį Hamerį kalbama ir rašoma daugiausia ne- 
gatyviame kontekste. Dauguma Žmonių jus tiesiog paken- 
čia, nors beveik galima sakyti — nekenčia, — ji nutilo. — 
Tačiau aš radau Žmonių, kurie jus supranta ir netgi myli... 
Tad susidariau savo nuomonę. Jūs, Maikai, gyvenime daž- 

nai vadovaujatės ne sveiku protu, bet savo norais. Jūsų veik- 
14 lemia atsitiktiniai impulsai. Pavojinga jums piešti psi- 
chologinį žudiko portretą, nes gali nukentėti nekaltas žmo- 
gus. Viena, ką aš galiu padaryti, — nupasakoti įvykius taip, 
kaip jie atrodo man pačiai. Taip, aš pastebėjau keletą nesu- 
tapimų bei keistenybių ir galbūt taip galiu jums padėti. Tik 
noriu perspėti, kad paprastai aš susiduriu su atskiros as- 
menybės problemomis ir negaliu kvalifikuotai spręsti apie 
dviejų ar kelių subjektų tarpusavio santykius. Aš galiu iš- 
traukti į dienos šviesą tai, ko žmogus nepajėgia pripažinti — 
pavydą, keršto troškimą, slaptą neapykantą, — bet negaliu 
rasti motyvų, stumiančių žudyti. Kai nusikaltėlis areštuo- 
jamas, aš galiu pareikšti, kad to laukiau, tačiau ištarti jo 
pavardę šią minutę — tai virš mano sugebėjimų... 

Regis, aš ją supratau. 

— Tada išdėstykite faktus, kuriuos pastebėjote. 

— Jų nedaug. Pastarosiomis dienomis Džekas buvo la- 
bai susijaudinęs ir kažko bijojo. Kai bandžiau su juo pasi- 
šnekėti, jis viską nuleido juokais: girdi, jo kairioji ranka 
viską daro ne taip, kaip darydavo dešinioji. Jis tikrai sten- 
gėsi prisitaikyti prie naujojo gyvenimo ir nugalėjo daug 
sunkumų. Per vakarėlį Džekas sunkiai slėpė nerimą. Beje, 
Mirna taip pat. Pastebėjau, kad net juokėsi jie nenatūra- 
liai. Kai sudužo bokalas, Džekas piktai riktelėjo, paskui 
paskubom sumetė kalambūrą... Kelikis irgi buvo įsitempęs. 
Rūsčiai nutraukė Gilą, kai tas bandė papasakoti anekdotą, 
mėtė patyčių strėlytes į Meri. Kelikis bandė slėpti savo 
prastą nuotaiką, tačiau aš mačiau, kad jam šiandien ne py- 
ragai. 

— Apie ką Kelikis kalbėjo su Meri? 

— Jie šoko. Meri kažką pasakė. Išgirdau Džordžo at- 
sakymą: “Ne! Ieškokite kito kvailio!"* Šokis baigėsi. Džor- 
džas pasodino Meri į krėslą ir spruko į kitą kambarį. 

Aš nusijuokiau. Šarlota suglumusi dėbtelėjo į mane. 

— Meri pabandė užnerti Kelikui kilpą, — paaiškinau, 
springdamas juoku. — Bet juk Meri — nimfomanė, o Džor- 
džui ne septyniolika, net ne dvidešimt septyneri... 

— Iš kur žinote, kad Meri kabinėjasi prie vyrų? — 
šaltai iškalė mis Mening. 

— Nusiraminkite, su manimi raundą ji pralaimėjo. Jai 
nepavyko nusitempti manęs į lovą. 

— Jūs tuo tikras? 

— Taip, nes aš — iš prigimties užkariautojas. Ir ne- 
mėgstu, kai obuolys pats krenta į burną. 

— Meri — nimfomanė, — mąsliai sušlamėjo Šarlo- 
ta. — Gali būti. Aš tai įtariau, tačiau niekada rimtai nesu- 
simąsčiau... Kai mes su seserimis Bilemi rengėmės išeiti, 
Džekas pasivijo mane ant slenksčio ir paprašė po savaitės 
užsukti... O kitą dieną sužinojau, kad jis negyvas... 

Mes ilgokai patylėjome. 

Apsvarsčiau Šarlotos žodžius. Džekas ir Mirna nervi- 
nosi. Kodėl? Ar jie abu jaudinosi dėl tos pačios priežas- 
ties, ar kiekvieną kamavo sava problema? Dar tas Kelikis! 
Ko gi tas suirzo? 

— Gal mestelėjau jums kokią idėją? Ar sukūrėte bent 
vieną versiją? — pasmalsavo Šarlota. 

— Deja... 

Ji atsistojo ir įsitaisė ant kušetės šalia manęs. Nulei- 
dusi blakstienas paėmė mano ranką savo grakščia, dailia 
rankele. Pabandžiau pažvelgti jai į akis. Pagaliau man tai 
pavyko. 

— Maikai, aš pradedu nerimauti dėl jūsų gyvybės... 
Pažadėkite, kad būsite atsargus, — vien lūpomis sukuždė- 
jo Šarlota. 

— Pažadu. Tačiau kodėl jūs nerimaujate? 

— Štai kodėl... 

Ji pabučiavo mane. Bučinys pažadino manyje snaudu- 
sį ugnikalnį. Stvėriau Šarlotą į glėbį, kietai suspaudžiau ir 
įsisiurbiau į lūpas. Kai pagaliau nuo jos atsiplėšiau, pama- 
čiau, jog Mano pirštų Žymės įsispaudė į mis Mening ran- 
kas. 

— Ar jūsų meilė tokia pat stipri, kaip ir jūsų neapy- 
kanta? — sušlamėjo Šarlota. 

Pamėginau suvaldyti savo jausmus. Šįkart apglėbiau 

Šarlotą atsargiai ir švelniai. Mūsų bučinys tęsėsi visą am- 
žinybę. Suliepsnojusi nuo mano krūtinėje siaučiančios ug- 
nies, Šarlota suvirpėjo ir nubarstė bučiniais mano veidą. 
Aš godžiomis lūpomis tyrinėjau jos kaklą, krūtinę, rankas... 
Palaima užliejo mane. Švelnumas, šiluma, aistra ir meilios 
glamonės susilydė į vieną vienintelį troškimą. Suėmęs ran- 
komis jos klubus, pasukau Šarlotą taip, kad galėčiau maty- 
ti jos puikiąsias akis. 

Bet aš bijojau jose paskęsti. 

— Šarlota, aš privalau eiti. Jei dabar neišeisiu, tai ne- 
išeisiu niekada. Ar supranti mane? 

Ji linktelėjo. 

— Tačiau jei norėtum čionai sugrįžti, žinok, kad aš 
lauksiu. 

Ir Šarlota pabučiavo man į nosį. Mano bučinys irgi pa- 
demonstravo išmintį: aš bijojau, kad geismas užvaldys mane. 

— Iki pasimatymo, Maikai, — ji padavė man skrybėlę. 

— Iki pasimatymo, Šarlota. 

Aš leidausi laiptais svyruodamas kaip girtas. Peržen- 
gęs slenkstį, ilgai negalėjau prisiminti, kur pastačiau auto- 
mobilį. Mintys painiojosi, aš regėjau vien ją... Delnai vis 
dar jautė tobulas jos kūno formas, o lūpos degė... 

Grįžęs namo jaučiausi lyg autobuso sutraiškytas. Šian- 
dien aš panaudojau prievartą prieš patį save. 


7 skyrius 


Rytas niekuo nesiskyrė nuo kitų: dušas, skutimasis, 
pusryčiai. Aš jau šliurpiau trečią puoduką kavos, kai pa- 
skambino pasiuntinukas. Jis atnešė mano švarką — išvaly- 
tą, išlygintą, suadytą. Taigi švarkas neturėjo jokių defektų. 
Apsirengęs paskambinau į savo agentūrą. 

Velda iškart pakėlė ragelį. 

— Hamerio agentūra. 

— Sveika, Velda. Tai Maikas. 

— O-0-0... 

— Liaukis niršusi, — sudejavau, — pamanyk tik, lū- 
pų dažai ant marškinių apykaklės! Mano toks darbas... 

— Aš suprantu, kad toks darbas, — Veldos balsas bu- 
vo šaltesnis už ledą. — Tai peilis prie gerklės, tai lūpdažis 
ant apykaklės... Žodžiu, kuo galiu būti naudinga, šefe? 

— Man skambino? 

— Ne. 

— Kas nors buvo užėjęs? 

— Ne. 

— Nieko neatnešė? 

— Ne. 

— Ir net nežadėjo? 

— Ne. 

— Nieko nepranešė? 

— Ne. 

— Ar tekėsi už manęs? 

— Ne! 

— Atleiskite! 

— Ką?.. Tekėti? Alio, Maikai, aš nenugirdau! Alio! 

Piktdžiugiškai šypsodamasis padėjau ragelį. Bus ma- 
no sekretorei pamoka. Kitą kartą rimtai pagalvos, prieš kar- 
todama savąjį “ne". Aišku, dabar ji bus itin dėmesinga ma- 
no klausimams, tačiau antrą kartą rankos ir širdies aš ne- 
pasiūlysiu. Man patinka mano viengungiškas gyvenimas. 
Tačiau jeigu tektų tai padaryti, Velda — vienintelė mote- 
ris, su kuria ryžčiausi tokiai beprotybei. 


Džeko butas buvo užantspauduotas, o man žūtbūt rei- 
kėjo ten patekti. Tačiau kaip tai padaryti, nesupykdant apy- 
gardos prokuroro? Ir čia man į galvą stuktelėjo paprasta, 
bet geniali idėja. Šalia Džeko namo, už pusantro metro, 
dunksojo kitas pastatas. Aš įŽžengiau į gretimą namą ir pa- 
sibeldžiau į buto, kurį laikiau tinkamiausiu savo avantiū- 
rai, duris. 

Pro duris žvilgtelėjo pusamžis vyras. 

— Policija! — kyštelėjau jam po nosimi savo ženklelį. 

Vyras, matyt, priklausė tai mokesčių mokėtojų grupei, 
kuri baisiausiai bijo policijos, nors patys ją ir išlaiko. Jis 
net nepažiūrėjo, ką aš jam rodau. 

Svetainėje aš priėjau prie pat jo ir pažeminęs balsą pa- 
reiškiau: 

— Mes tiriame visas įsibrovimo į misterio Viljamso 
butą galimybes. Ar žinote, kas jį nužudė? Tai va, vienas iš 
jūsų langų įrengtas priešais misterio Viljamso vonią. 

— Taip... Bet atleiskite! Negi norite pasakyti, kad kaž- 
kas pasinaudojo mūsų langu? Tai neįmanoma! 

— Žudikas turėjo įsibrauti į jūsų butą. Jis galėjo pasi- 
naudoti gaisrinės kopėčiomis. Reikia patikrinti, ar įmano- 
ma atidaryti langą iš išorės. Padėkite man. Negaliu aš kaip 
beždžionė laipioti stogais. 

— Taip, taip, žinoma, — subruzdo įstatymams paklus- 
nus pilietis. 

Iš miegamojo kyštelėjo galvą jo žmona: 

— Džekai, kas ten? 

— Policijai reikia mano pagalbos, brangioji, — oriai 
atsiliepė buto šeimininkas. 

Mes su juo nuėjome į vonią, žmogelis atidarė langą. 
Jis, matyt, niekada nebuvo atidarinėjamas — šeimynėlė sau- 
gojosi nekuklių žvilgsnių. Tačiau purvas ir dulkės man ne- 
trukdė. Svarbiausia, langas buvo įtaisytas tiesiai prieš Dže- 
ko butą. 

Aš stryktelėjau ant palangės. Šeimininkas mane sau- 
gojo. Įsirėmęs į palangę, aš ištiesiau rankas į priekį ir nu- 
kritau... ant Džeko namo palangės. Įsikibęs į rėmą, pro at- 
virą orlaidę atidariau langą ir įlindau į Džeko butą. 

Čia viskas buvo kaip ir anksčiau: daktiloskopijos spe- 
cialistų miltelių žymės, protezas ant kėdės... Tik ten, kur 
gulėjo Džekas, dabar baltavo kreida apibrėžtas kūno kon- 
tūras. 

Ant kėdės atkaltės kabojo dėklas. Žvilgtelėjęs į jį, vie- 
toj revolverio radau raštelį: 

“Neieškok revolverio, Maikai, aš jį paėmiau. Patas". 

— Ir teisingai padarei, seni Patai, — sumurmėjau, nė 

kiek nenustebęs, kad Patas įspėjo mano ketinimą pabuvoti 
Džeko bute dar kartą. 

Patas nė kiek neabejojo, kad aš įsibrausiu čia, nesukė- 
lęs prokuroro rūstybės. 

Išsitraukęs rašiklį brūkštelėjau kitoje lapelio pusėje: 

“Ačiū, Patai. Bet aš neieškojau revolverio. Maikas". 

Puikiai žinojau, kad policija čia viską nuodugniai per- 
kratė. Tačiau aš gerai pažinojau šį butą ir kai ką pastebė- 
jau, pavyzdžiui, dulkių sluoksnį garsiakalbyje, į kurį nie- 
kas nesivargino žvilgtelėti. O tai reiškė, kad mano vizitas 
gali būti sėkmingas. 

Svetainėje aš pirmiausia patikrinau kušetės pagalvė- 
les ir kilimus. Tada ėmiausi knygų. Asmeninius popierius 
žmonės dažnai saugo knygose. Turbūt Patas tai irgi žinojo. 
Žodžiu, knygose nieko neradau. 

Vonią apieškojau kruopščiai, bet sėkmė manęs nely- 
dėjo. 

Dabar miegamasis. Labiausiai mane domino čiužinio 
siūlės. Nieko. Prisiminiau, jog Džekas buvo užsiprenume- 
ravęs laikraštį. Paprastai jis gulėdavo ant staliuko. Dabar 
jo ten nebuvo. Ar jį paėmė policija? 

Apžiūrėjau užuolaidas. Kažkur turi egzistuoti slapta- 
vietė. Juk Džekas kažkur turėjo slėpti savo užrašus. Jei juos 
turėjo... 

Į spintą įlindau be jokio entuziazmo. Perverčiau visus 
marškinius, kojines, apatinius... Tuščia. Paskutinis stalčius 
buvo prigrūstas kaklaraiščių. Kai jį atidariau, vienas kak- 
laraištis užkrito už stalčiaus. Teko jį ištraukti, kad paim- 
čiau kaklaraištį. Stalčiaus dugne tarp kaklaraiščių gulėjo 
bloknotėlis. Na va, aš juk tikėjausi sėkmės. 

Sutvarkiau kambarį ir nusprendžiau, kad metas grįžti. 
Vyras iš gretimo namo galėjo manęs pasigesti, o susitiki- 
mas su policija neįėjo į mano planus. 

Bet vyras gana ramiai laukė mano sugrįžimo prie lango. 

Aš apsimečiau, kad skrupulingai tyrinėju sienas. Pas- 
kui uždariau Džeko buto langą ir tuo pačiu keliu grįžau 
vidun. 

— Ar ką nors radote? — užgniaužęs kvapą, paklausė 
mano padėjėjas. 

— Jokių pėdsakų. 

Aš dar kartą paliečiau sieną, uždariau langą ir apsi- 
mestinai graudžiai atsidusau. 

— Bereikalingas vargas. Teks grįžti į nuovadą tuščio- 
mis rankomis. 

— Visada pasiruošęs jums padėti, — ryžtingai užtik- 
rino vyras, lydėdamas mane ligi durų. 

Nuvažiavau namo, tramdydamas norą tuoj pat perversti 
Džeko užrašus. 

Kai įėjau, Velda nustojo tauškinti mašinėle ir įbedė į 
mane sunkų žvilgsnį. 

— Maikai! 

— Ką, mano sielos brangenybe? 

— Nedrįskite žaisti su manimi savo kvailų žaidimų! 

— Tai ne žaidimai, brangioji. Ką tau reiškė atsakyti 


"taip"? Tada mes būtume susituokę. Na, o dabar... — aš 
skėstelėjau rankomis. — Geriau eik ir pažiūrėk, ką aš at- 
kapsčiau. 


Ji lėtai atsistojo ir priėjo prie mano stalo. 

Patupdęs savo kūną į krėslą, užkroviau ant stalo kojas 
ir ištraukiau iš kišenės bloknotėlį. 

— Kas čia? — paklausė Velda. 

— Džeko užrašų knygutė. 

Griežtas Džeko braižas pirmajame puslapyje rikiavo 
virtinę pavardžių. Visos užbrauktos. Kituose puslapiuose — 
tas pats: pavardės, datos, pastabos apie senus reikalus. Vis- 
kas užbraukta. 

Bloknoto viduryje radau pastabą: “Byla dar tiriama". 
Perskaičiau. Tai irgi buvo seni reikalai, tiesiog juos užbai- 
gė, kol Džekas kariavo. Nieko ypatingo. 

Atsivertęs kitą puslapį, švilptelėjau. Džekas užsirašė 
jautienos ragu receptą. P. S. “Dėti daugiau druskos". Taip, 
toliau... Asmeninės pajamos ir išlaidos. Viskas dvelkia kuk- 
lumu. Trumpas užrašas: “Ailin Vikers, be jokios abejonės, 

šeima irgi gyveno Poukipsyje". Prisiminiau, jog Džekas gi- 
mė Poukipsyje. Vadinasi, jis sutiko kraštietę. 

Draudimo kompanijos agento instrukcija, darbai, skai- 
čiai... Paskui vėl Ailin Vikers vardas. Likus pusei mėnesio 
iki mirties, Džekas užrašė: “Paskambinti A. V. ir pasistengti 
susitikti". 

Po penkių puslapių: “R. G. Vikers. Halperis. Puk. 221. 
Skambinti vakare“. Ir dar užrašas: “Paieškoti A. V. Meri 
Rait pavarde. Adresas nežinomas". 

Taigi, ką tai galėtų reikšti? Džekas Viljamsas susitin- 
ka su tūlu Halperiu, prieš tai vakare paskambinęs. Ailin 
Vikers dar žinoma kaip Meri Rait. Kur gyvena — neaišku. 

Dar vienas užrašas: “Operaciją paskirti A. V. Paskam- 
binti šeimai. Operaciją paskirti 29-0je. 36904". 

Ir paskutinis užrašas paskutiniame puslapyje: “Pa- 
klausti S. M., ar ji galėtų padėti". 

Šarlota sakė, jog Džekas pasivijo ją ant slenksčio ir 
paprašė artimiausiu laiku užsukti. Š. M. — tai, aišku, Šar- 
lota Mening. 

Pirmiausia aš norėjau susisiekti su Poukipsiu. Papra- 
šiau telefonistės sujungti mane su numeriu 221. 

Spragtelėjimas. Nepatenkintas balsas: 

— Alio? 

— Jūs — misteris Vikersas? 

— Ne, Halperis. Norite ką nors perduoti misteriui Vi- 
kersui? 

— Ne, noriu asmeniškai su juo pasikalbėti. Pasakyki- 
te, Halperi, ar Vikersas turi dukterį? 

Ragelyje pasigirdo šnopštimas. 

— Nekalbėkite apie tai su misteriu Vikersu! Kas jūs! 
Ko jums reikia? 

— Aš — Maikas Hameris, privatus detektyvas. Tiriu 
vieną žmogžudystę — kartu su policija. Misterio Vikerso 
dukters vardas minimas byloje. Turite man padėti. 

Halperis dvejojo. Paskui atsirišo: 

— Matote, — jis atsargiai rinko žodžius, — Ailin įstojo 
į koledžą, o vėliau... Vienas jaunuolis tiesiog išvedė ją iš 

proto ir ji metė mokslą. Daugiau misteris Vikersas jos ne- 
matė. Jis pasakė, kad amžinai išbraukia dukterį iš savo gy- 
venimo. Jis labai griežtas žmogus, misteris Vikersas, puri- 
tonas... Bijau, kad aš priplepėjau jums ko nereikia. 

Padėkojęs Halperiui padėjau ragelį. Velda taktiškai 
kostelėjo. Pastebėjau, kad ji tyrinėja priešpaskutinį Džeko 
įrašą ir ypač skaičių 36904. 

— Maikai! 

— Ką? 

— Ar jums nieko neprimena tie penki skaitmenys — 
369047? 

Aš susimąsčiau. Dosjė numeris? Ar telefono numeris? 
Ne, pernelyg trumpas. Ir vis tik šiuos skaitmenis kažkur 
esu matęs. 

Paėmusi popieriaus lapelį, Velda pieštuku parašė: XX 
3-6904. 

— Telefono numeris! 

— Ilgai galvojote, — įgėlė Velda. — Dabar pakeiskite 
XX reikalingomis raidėmis. 

Puoliau į kartoteką. Dabar tiksliai žinojau, kur mačiau 
tą numerį. 

Jį radau vieno tipo, kuriam kažkada gana seniai atspar- 
džiau užpakalį, kortelėje. Tas vaikinas bandė man kai ką 
pasiūlyti... Aha, štai ir jo dosjė! 

Aš nutaisiau pergalingą miną. 

— Štai! 

Kortelėje buvo parašyta: 

“Šoka visi! O jei nemokate šokti, dvidešimt gražių 
merginų mielai jus išmokys!" 

Čia buvo užrašytas ir telefono numeris: LO-36904. 

Velda irgi perskaitė įrašą kortelėje. 

— Ką tai reiškia, šefe? 

— Tik tai, kad netoli šio telefono surasime Ailiną 
Vikers. 

Aš jau ruošiausi rinkti numerį, kai Velda prispaudė 
pirštu ragelį. 

— Maikai! Ką jūs darote? 


60 


— Kas yra, Velda? — suglumau. 

— Ten eiti negalima! 

— Velda, kuo tu mane laikai? Negi aš panašus į kreti- 
ną? O gal į pienburnį, kuris prisižiūrėjęs pornografinių fil- 
mų ryžtasi išžaginti net savo bobulę?! 

— Tie juokeliai, misteri Hameri, baigsis tuo, kad jums 
teks ieškotis naujos sekretorės! O apskritai... darykite, ką 
norite... 

Aš nusijuokiau ir paglosčiau išsidraikiusius Veldos 
plaukus. Surinkau numerį. 

Ragelyje sugergždė kimus moteriškas balsas: 

— Alio? 

Man pasirodė, kad aš net matau šio balso savininkę: 
išdažytą blondinę, iš kurios grožio belikę vien šešėlis ir 
viltis, jog būdama penkiasdešimt penkerių metų jis vis dar 
patinka vyrams. 

— Mane domina artimiausia naktis, — susniaukrojau 
nuobodžiu balsu. — Ar turite ką nors? 

— Kas kalba? — dama aiškiai permetė cigaretę iš vie- 
no lūpų kampučio į kitą. 

— Pitas Sterningas. Man šitą numerį davė jūsų agentas. 

— Varykite! Jei atkulniuosite dešimtą vakaro, bus pats 
tas. Liksite nakčiai? 

— Manau, taip. Užsimokėsiu atėjęs, grynais. 

Šis telefono pokalbis visai pribaigė Veldą. Ji sutelku- 
si visas jėgas tvardėsi. 

— Grynieji — puiku. Ateikite. Trys ilgi skambučiai ir 
vienas trumpas. 

— Okei, — aš padėjau ragelį. 

Velda žiūrėjo į grindis. Jos akys išdavikiškai blizgėjo. 

Aš susijaudinau. Priglaudęs Veldą, dar kartą paglos- 
čiau galvą. 

— Nusiramink, brangioji. Toks mano darbas, neimk 
visko taip giliai į širdį. Mūsų darbe jautrumas — per bran- 
gus malonumas. Baltos pirštinaitės — ne man. 

— Negi būtina ten eiti? 

— Velda, tai juk net nerimta. Aš dar ne toks senas, 

kad man reikėtų panašios įstaigos paslaugų. Jei reikėtų, ga- 
lėčiau pasičiupti prašmatnią o ir veltui! 
krūtinėn, net susvyravau. 

— Ir tai jūs sakote man! — užsiplieskė ji. — Beje, ko 
aš čia jaudinuosi? — Velda atvėso. — Atsiprašau, Maikai. 
Užmiršau, kad esu tik jūsų sekretorė. 

Dviem pirštais čiuptelėjau jai už nosies. 

— Aba, sekretorė! Ir nuostabi sekretorė! Ką aš be ta- 
vęs daryčiau, Velda, — pasimeilinau, švelniai žvelgdamas 
jai į akis. — Mano įsakymas — privalai sėdėti prie telefo- 
no ir laukti mano skambučio. Galima čia, galima namuose. 
Tikriausiai man prireiks pagalbos. 

Velda jau šypsojosi. 

— Laukti prie telefono! Bus įvykdyta, šefe! 

Įgudusiais judesiais ji ėmė rūšiuoti popierius ant ma- 
no stalo. 

Aš užsidėjau skrybėlę ir palikau kabinetą. 


8 skyrius 


Dar automobilyje aš sukūriau klastingą planą, kaip ap- 
gauti Patą. Sustojęs prie vaistinės, užėjau į ją, paėmiau te- 
lefonų knygą, aklai išrinkau kelis numerius ir paskambi- 
nau Patui. 

— Kaip reikalai? — pasidomėjo jis. 

— Man reikia kelių adresų, — atsakiau, tvirtai nu- 

sprendęs Ailin Vikers istoriją nutylėti. 

Aš padiktavau Patui telefonų numerius, tarp jų įterpęs 
ir LO-36904. Palaukiau, ko! Patas suras ir padiktuos man 
adresus. Patikrinau juos pagal telefonų knygą. Viskas su- 
tapo. Taigi sužinojau paslaptingojo LO-36904 adresą ir tuo 
pačiu nukreipiau Patą klaidingu keliu. Jei jis paleis šiais 
pėdsakais savo šunis, tai praeis nemažai laiko, kol suvoks, 
kas iš tikrųjų sudomino jo draugužį Maiką. 

Pasimatymų namai buvo įsikūrę raudono mūro triaukš- 


62 


tėje viloje. Šalia gunksojo dar du pastatai. Visi trijų namų 
langai buvo tamsūs, tad ši niūri aplinka žadino negerą nuo- 
jautą. 

Pastačiau automobilį šiek tiek atokiau ir nužingsnia- 
vau pėsčias, atidžiai stebėdamas namą. Tačiau niekas į jį 
nei įėjo, nei išėjo. Protingai parinkta vieta: nors rajonas ir 
ne iš geriausių, užtat ramus, tylus. 

Trečiame aukšte staiga nušvito vienas langas. 

Supratau, kad atvažiavau per anksti. 

Surūkęs cigaretę, užgesinau nuorūką, ryžtingai priėjau 
prie durų ir paskambinau: trys ilgi ir vienas trumpas. Kaž- 
kas čerkštelėjo ir durys atsivėrė. 

Moteris, stovinti ant slenksčio, tikrai buvo ne pirmos 
jaunystės, kaip jau supratau iš telefono pokalbio, tačiau ne 
blondinė. Plaukai lygiai sušukuoti. Veidas storai padeng- 
tas kosmetika. Su juoda dukslia suknele be rankovių ji at- 
rodė panaši į senovės žynę. 

— Pitas Sterningas, — prisistačiau. 

— Prašau užeiti, — pakvietė ji. 

Šeimininkė uždarė duris. Aš apsidairiau. Svetainė pui- 
kiai dekoruota, ko nepasakytum apie namo fasadą. Čia dvel- 
kė visai kitokia atmosfera — frivoliškai gyvybinga ir vi- 
liūgiška. Akivaizdu, jog šiame name žmonės stengėsi, kad 
svečiams būtų malonu ir smagu. Ant gražaus židinio pui- 
kavosi prabangios vazos, parketas žvilgėjo kaip veidrodis, 
palei aksomu apmuštas sienas stovėjo patogūs šiuolaikiški 
baldai. 

Iš kambario viršuje sklido smagi muzika. Aš atkrei- 
piau dėmesį į tai, kad pro sunkias tankias užuolaidas nepa- 
jėgė prasiskverbti dienos šviesa. Tai va kodėl vila atrodo 
visada tamsi, žiūrint iš gatvės! 

— Jūsų skrybėlę? — šeimininkė ištiesė ranką. 

Atidaviau jai savo galvos apdangalą. Ji nunešė jį į dra- 
bužinę, grįžo ir mostelėjo sofos link. 

— Prisėskite. 

— O pas jus čia jauku, — pagyriau, norėdamas nu- 
traukti užsitęsusią tylą. 

— Klientai patenkinti, — sausai atkirto ji. — Sakyki- 
te, kuris iš mūsų agentų davė jums mano telefono numerį? 

— Nežinau jo pavardės. Toks niekingas tipas žiurkiš- 
ku snukiu. Jis man labai nepatiko, ir aš su malonumu pa- 
vaišinau jį spyriu į sėdynę. 

— Taip, dirba pas mus toks. Tiesa, dabar jis poilsiauja 
Floridoje. Ar tik ne ten jį sutikote, misteri Hameri? 

Jei ji laukė, kad aš iš nuostabos išsižiosiu, tai aiškiai 
prašovė pro šikšnelę. Aš ramiai paklausiau: 

— Kaip jūs apie mane sužinojote? 

— Jūsų nuotraukos dažnai puošia pirmuosius laikraš- 
čių puslapius, misteri Hameri. Nesikuklinkite, jūs — Žy- 
mus asmuo. O dabar sakykite, kas jus čia atvedė? 

— Spėkite, — aš kreivai šyptelėjau. 

Ji neskubėdama užsirūkė. 

— Norite atsipalaiduoti? Tikrai, kodėl gi ir ne... Gali- 
te pakilti viršun ir išsirinkti pagal savo skonį. 

— O kas viršuje? 

— Viskas, ko jums reikia, misteri. Tačiau pinigus klo- 
kite iš anksto. Dvidešimt penki doleriai, prašyčiau. 

“Mandagi", — mintyse pastebėjau ir neprieštarauda- 
mas susimokėjau. 

Šeimininkė nuvedė mane prie laiptų ir spustelėjo kaž- 
kokį mygtuką. Tik dabar pamačiau, kad laiptai remiasi į 
lubas. Nors iš tikrųjų tai buvo durys. Laiptinė užsiliejo švie- 
sa, durys atsivėrė ir aš išvydau gražią merginą, vilkinčią 
perregimais rytietiškais apdarais. 

Aš sutrikau. Tada ji maloniai pakvietė: 

— Kilkite. 

Trimis šuoliais nuskriejęs į viršų, atsidūriau greta ha- 
remo merginos. Jos kūnas buvo puikus, bet veido bruožai 
šiurkštoki. 

Sumanus makiažas slėpė išvaizdos trūkumus, o leng- 
vas kvepalų aromatas maloniai kuteno šnerves. 

Nusekiau paskui merginą. Ji nuvedė mane į kitą sve- 
tainę, tokią pat erdvią ir puošnią kaip ir pirmajame aukšte. 
Merginos sėdėjo, gulėjo, rūkė, skaitė, plepėjo, rinkosi 

plokšteles... Brunetės, blondinės, šatenės... Buvo net ru- 
daplaukių ir raudonplaukių. Visos puikios, visos jaunos ir 
pusnuogės. Jos nekreipė į mane jokio dėmesio. Jų akys bu- 
vo apsiblaususios — ar tik ne nuo narkotikų? Mano pulsas 
padažnėjo, tačiau ne iš geidulio, o iš šleikštulio. Šis kam- 
barys man pasirodė panašus į galvijų aptvarą, o merginos — 
į aveles, net nenumanančias apie savo liūdną lemtį. 

Bet kaip tarp šių merginų man rasti Ailin Vikers? Ar 
Meri Rait? Aš juk niekada nebuvau jos matęs, net nežinau, 
kiek jai metų. 

Mane atlydėjusi haremo vergė laukė, kol aš išsirink- 
siu. Tačiau jos kantrybė pagaliau išseko. 

— Ar jūs gurmanas? Norite ko nors ypatingo? 

— Meri Rait. 

— Ji savo kambaryje. Nueisiu jos perspėti. 

Greitai vergė grįžo ir paaiškino, kur rasti Meri kam- 
barį: 

— Paskutinės durys į dešinę. 

Aš nužingsniavau ilgu koridoriumi. Koridoriaus deši- 
nėje ir kairėje pusėse rikiavosi kambarių, kuriuose mergi- 
nos priiminėdavo klientus, durys. Durys atkreipė mano dė- 
mesį gražiomis metalinėmis rankenomis ir tuo, kad jose ne- 
buvo rakto skylučių. 

Aš pasibeldžiau. Man atsakė: 

— Įeikite. 

Meri Rait, taip pat Ailin Vikers, sėdėjo nugara į mane 
ir šukavosi plaukus. Priešais ją kabojo veidrodis, bet var- 
gu ar moteris matė jame save: sustingęs žvilgsnis buvo 
įsmeigtas į jai vienai regimus tolius. Išgirdusi, kaip už ma- 
no nugaros trinktelėjo durys, Ailin-Meri suvirpėjo, tarsi 
gindamasi nuo šalto oro srovės. Ji buvo tik su mažomis 
kelnaitėmis ir liemenėle. Kūnas stambus, atšertas, staman- 
trus kaip kumelės, tačiau vangus ir be gyvybės ženklų, lyg 
ta kumelė būtų vien muliažas. 

Tik po kelių minučių jos Žvilgsnis veidrodyje įgavo 
sąmoningą išraišką, Ailin-Meri apžiūrinėjo mane. Jos vei- 
de jau ryškėjo išgyventų sunkių metų pėdsakai. Kažkada ji 

buvo miela mergina, tačiau dabar iš jos grožio mažai kas 
beliko. Lūpų kampučiai trūkčiojo. Tikas? Raudonos dėmės 
ant skruostų. Alkoholis? Rudos akys retkarčiais sušvisda- 
vo žalsvu atspalviu. Negalėjau atspėti jos amžiaus. Profe- 
sija paliko baisų įspaudą dar gana jaunos moters, kuriai 
galėjo būti nuo dvidešimt aštuonerių iki trisdešimt penke- 
rių metų, veide. Aš pažinojau tas merginas — jas galėjai 
beveik mirtinai primušti, bet iš jų lūpų neišgirsi dejonės. 

— Sveiki. 

Mergina atsistojo. Ji buvo puikiai sudėta. Tvirta, stang- 
ri, nedidelė krūtinė, apvalūs klubai, ilgas kaklas... Ir pasi- 
dažiusi sumaniai. Pasiturintys padorūs klientai mėgsta bū- 
tent tokias. 

— Jūs anksti atėjote, — tarė ji maloniu, minkštu bal- 
su. — Jums tikriausiai pabodo stypsoti bare arba šlaistytis 
gatvėmis. Ką gi, pas mus jums bus gera. 

Aš nužvelgiau kambarį. Labiausiai mane domino apa- 
tinė stalo dalis — pasiklausymo mikrofonai. 

Aš nepatingėjau palįsti net po plačia lova. Regis, švaru. 

— Jei ieškote “šnipelio"', tai veltui gaištate laiką, — 
Ailin-Meri stebėjo mano judėjimą po kambarį. — Čia nėra 
mikrofonų. Ir sienos absoliučiai nepraleidžia garso. 

Atsitiesęs įsmeigiau į ją veriančias akis. Tai visai ne- 
trikdė prostitutės ramybės. 

— Stikliuką viskio? — pasiūlė ji. 

— Ne. 

— Vadinasi, geriate viskį, kai... 

— Ne. 

— Jūs apskritai negeriate? 

— Atėjau pasikalbėti. 

— Apie orą? Apie senus gerus laikus? O gal norite, 
kad pasekčiau pasaką nakčiai? 

— Jūs beveik įspėjote, Ailin Vikers. 

Ji išbalo lyg popierius. Ailin-Meri įsikibo rankomis į 
stalo kraštą ir aš pabūgau, kad ji tik nenuvirstų. Bet mote- 
ris greitai susitvardė. Kietai sukandusi dantis, ji primerkė 
akis, slėpdama baimę ir įniršį. 

— Kas jūs? Ko jums reikia? 

— Aš — Maikas Hameris, privatus detektyvas. Nebi- 
jokite. 

— Šniukštas... — sumurmėjo ji. — Jus pasamdė mano 
tėvas. 

— Ne, jo aš nepažįstu. Aš tiriu bylą. Nužudytas mano 
draugas. Jį vadino Džeku. Džeku Viljamsu. 

Ji pakėlė ranką prie burnos ir vos nesuriko. Paskui su- 
smuko ant lovos. Jos akys išsiplėtė. 

— Nežinojau, jog Džekas nužudytas... 

— Apie tai rašė laikraščiai. 

— Aš neskaitau laikraščių. 

— Džeko užrašų knygutėje radau dvi jūsų pavardes: 
tikrąją ir tą, kuria prisidengusi dirbate čia. Kada jūs pas- 
kutinį kartą matėte Džeką? 

— Neprisimenu... Neseniai... Jūs norite mane areštuoti? 

— Dieve gink! Aš ieškau žudiko. 

Staiga jos lūpos sutirtėjo, ir Ailin-Meri puolė į isteri- 
ją. Ašarų srautas užliejo jos veidą, ji nespėjo jų šluostyti ir 
tik išterliojo visą veidą. Ši subrendusi prostitutė raudojo 
kaip jauna mergaitė prie mylimojo karsto. Kodėl žinia apie 
Džeko mirtį ją taip sujaudino? 

— Džekas... Jis buvo toks geras... — pro kūkčiojimus 
išdaužė ji. — Jis norėjo, kad turėčiau normalų darbą... Jis 
rado man darbą, bet nespėjo... 

Ji prispaudė prie burnos pagalvę, įsirausė į ją ir tik 
pečiais konvulsiškai trūkčiojo. 

Priėjęs atsisėdau šalia ir raminančiai paplekšnojau per 
ranką. 

— Jei jūs gerbiate Džeką, padėkite man. Ašaros jau 
nieko nepakeis. Aš noriu nubausti draugo žudiką. Tvardy- 
kitės. 

Mano žodžiai padarė jai įspūdį. Ailin-Meri nurimo. 

— Džekas šiame name šiandien norėjo surengti gau- 
dynes, — tęsiau. — Tai pažymėta jo užrašų knygutėje. Ar 
čia vyksta kas nors neaiškaus? 

Ji gūžtelėjo pečiais. 


— Nežinau... Viešnamių Niujorke daug. Kuo gi mū- 
siškis skiriasi nuo kitų? Mano manymu, niekuo. 

— Kojjūs laukiate? Kas šiandien ateis? Kokie svečiai? 

— Vakaras kaip vakaras, — ištarė ji. — Atsigrūs tur- 
tingų tėvų sūneliai, provincialai, klerkai, komivojažieriai, 
taupantys kiekvieną centą, kad galėtų paužti kaip reikiant, 
verslininkai, labiau trokštantys ne sekso, bet sumažinti juos 
slegiančią įtampą... Žodžiu, nieko įdomaus — įprasta klien- 
tūra, įprastos orgijos... 

— Tada papasakokite apie save. Kaip jūs čia pakliu- 
vote? 

— Velniams jums tai? Mano gyvenimas, ką noriu, tą 
ir darau. 

— Paklausykite, man pačiam nerūpi svetimos išpažin- 
tys, aš juk ne šventikas. Ir ne prokuroras, trokštantis jums 
nemalonumų. Tačiau privalau žinoti, kas jums nutiko pali- 
kus tėvų namus. Man regis, kažkur jūsų biografijoje yra 
faktas, galintis nurodyti man žudiko pėdsakus. Jūs pati ne- 
galite įvertinti to fakto, jo prasmės ir reikšmės. Neslėpsiu: 
galėčiau išmušti iš jūsų atsakymus, tačiau to nedarysiu. Pri- 
siminkite Džeką... 

— Džekas... Taip... Gerai, aš jums papasakosiu. Dže- 
kas buvo vienintelis mano gyvenime sutiktas kilnus žmo- 
gus. Jis ištiesė man pagalbos ranką tada, kai kiti stūmė į 
pražūtį arba mėtė akmenimis... Atleiskite... Kiekvieną kartą, 
prisiminusi savo jaunystę, aš verkiu. Laikas užmiršti, jog 
aš kažkada buvau maža mergaitė, lepinama ir mylima... Pra- 
ėjo tiek daug metų... 

Uždegęs dvi cigaretes, vieną ištiesiau jai. Ailin-Meri 
godžiai užsitraukė. Mes patylėjome. 

— Aš išvažiavau iš Poukipsio, mokiausi koledže, — 
pradėjo ji. — Vaikinai man meilinosi, tačiau aš jiems bu- 
vau abejinga, kol nesutikau Džono. Džonas Hamsunas — 
gražus, aukštas, kerintis. Kalbėjo, jog myli, kad susituok- 
sime. Kažkurį vakarą po futbolo rungtynių, kai laimėjo jo 
komanda ir mes iš džiaugsmo kojomis žemės nesiekėme, 
tai įvyko. Pats suprantate kas. Po trijų mėnesių aš pasto- 

jau. Kai pasakiau tai Džonui, jis supanikavo. Tuoktis jis 
nenorėjo, ėmė įkalbinėti mane, nuvežė pas kažkokį gydy- 
toją... Pogrindiniai abortai retai kada pavyksta. Tačiau ta- 
da aš to nežinojau. Po aborto man pasidarė bloga. Ilgai ne- 
galėjau pasveikti, apleidau mokslus. Tėvai viską sužinojo, 
o iš ko — iki šiol nesuprantu. Kažkas jiems pranešė, kad 
aš... — ji nutilo, klausydamasi garsų už lango. — Tėvas 
parašė laišką, kad namo galiu negrįžti. Jis manęs atsižadė- 
jo. Džonas irgi atsižadėjo. Aš laukiau jo, ieškojau, bet jis 
dingo. Reikėjo mokėti už butą, aš neturėjau nė cento, ver- 
kiau, blaškiausi, krausčiausi iš proto ir... pradėjau priimi- 
nėti klientus. Šeimininkė nieko neįtarė, bet jai kažkas “pa- 
kišo liežuvį" ir tą pačią dieną ji išspyrė mane į gatvę, kur 
mane paėmė automobilis, beje, vairuotojas žinojo, kur va- 
žiuoti... Na, o toliau — visai nuobodu. Klajonės po įvai- 
riausias, tačiau tą pačią paskirtį turinčias įstaigas... Pirmasis 
viešbutis, į kurį patekau, buvo purvinas, nušiuręs, apspjau- 
dytas, ne viešbutis, o kažkokie nakvynės namai. Šeiminin- 
kė dvasino mane badu, mėtė duonos gabalus, stengdamasi 
pataikyti į galvą. Senoji ragana pareiškė, kad viską apie 
mane žino, kad aš esu valkata. “Nesispardyk, mergyte, 
dirbk, kitaip policija tuoj įgrūs tave į motelį su grotomis 
ant langų". Aš buvau tikra kvaiša ir tikėjau senės grasini- 
mais. Kartu su manimi gyveno tokia pat kvailutė. Su mu- 
mis elgėsi kaip su vergėmis ir negailestingai išnaudojo... 
Kartą, kai nebuvo klientų, mes su ta mergina išliejome viena 
kitai širdis. Aš pasipasakojau savo istoriją, ji savo. Ir be 
galo abi nustebome, kai mūsų istorijos sutapo. Tačiau di- 
džiausias siurprizas mūsų laukė tuomet, kai nupasakojau 
Džono išvaizdą. Bičiulė prisipažino, kad lygiai su tokiu pat 
vaikinu draugavo ir ji. Mes įsišnekėjome ir greit suprato- 
me, kad kalbame apie vieną ir tą patį asmenį. Jis įgrūdo 
mus į tą pelkę, kur ant mūsų užmetė tinklą... Manau, ne tik 
mus. O šiame viešnamyje aš jau seniai. Tai, tiesą sakant, ir 
viskas. Nieko ypatingo, kaip matote. 
Netikėtai aš pajutau gailestį prostitutei. 
— Ar seniai metėte koledžą? 

— Prieš dvylika metų. 

— Ačiū. Išgirdau viską, ko norėjau. 

Aš padėjau ant stalo savo vizitinę ir penkių dolerių 
banknotą. 

— Kortelėje — mano adresas. Jei norėsite ką nors pri- 
durti arba ką sužinosite, skambinkite. Viso gero. 

Ji be galo nustebo. 

— Jūs išeinate? O lova?.. Aš daug ką moku... 

— Ne, dėkoju. Aš iš tikrųjų ne dėl to atėjau. Ir prašau 
jus — dėl Džeko atminimo — suimkite save į rankas. Ne- 
sielvartaukite. 

Ji pabandė šyptelėti. 

— Okei. 

Koridoriuje aš greitai radau sraigtinius laiptus. Nusi- 
leidau į pirmąjį aukštą. 

Šeimininkė skaitė knygą. Knygos viešnamyje? Mmm 
taip... 

— Jau išeinate? — ji nustebo dar labiau nei Ailin-Me- 
ri. — Regis, jūs norėjote praleisti pas mus visą naktį. 

— Deja. Aš ne toks jaunas... Pervertinau savo jėgas... 

Šeimininkė grąžino man skrybėlę su tokia dygėjimosi 
išraiška, su kokia padavėjas aptarnauja klientą, kuriam pa- 
šalinta du trečdaliai skrandžio. 

Aš vėl nukulniavau pėsčias — ligi savo vežėčių. Atsi- 
sėdęs į jas privažiavau arčiau viešnamio. Dabar man liko 
tik laukti. Ko? Aš ir pats nežinojau. Kaip siejasi šis namas 
ir Džeko mirtis? Jaučiau, kad toks ryšys egzistuoja ir nu- 
sprendžiau pasikliauti sėkme. 

Sėdėdamas mintyse rikiavau iš Ailin Vikers išgirstus 
faktus. Džonas Hamsunas... Tokius niekšelius reikia traiš- 
kyti kaip moskitus. Aš pats tai daryčiau su malonumu. Ai- 
lin visai teisi, sakydama, kad jis įviliodavo merginas į liū- 
ną. Jam tikriausiai mokėdavo už “prekės pristatymą". Nie- 
kada negirdėjau tos pavardės — Hamsunas. Kiek jam metų 
dabar? O kokio amžiaus stojama į koledžą? Aštuoniolikos? 
Praėjo dvylika metų. Vadinasi, dabar tam tipui mažiausiai 
trisdešimt. Ailin irgi trisdešimt dveji metai, o atrodo ji tar- 

si keturiasdešimtmetė. Jei jos tėvas nebūtų buvęs toks kie- 
tas moralistas, dabar ji būtų ištekėjusi moteris, gerbiama 
visuomenėje... Bet kas pranešė tėvui apie dukros nuopuo- 
lį? Ar tik ne tas, kuris buvo suinteresuotas paversti ją pa- 
klode? O galbūt tai padarė Hamsuno meilužė? Apie tokius 
puošeivas sukasi dešimtys gražučių vėjavaikių, besikabi- 
nančių jiems ant kaklo. 

Aš atidžiai stebėjau gatvę. Tylu, ramu. Kiek šios mer- 
ginos uždirba? Šeimininkė iš manęs paėmė dvidešimt pen- 
kis. O kiek ji duos Ailin? Dešimt ar penkiolika procentų? 
Jei taip, Ailin turėtų būti užspaudusi nemažai pinigėlių. 

Čia privažiavo taksi. Iš jo tingiai išsiropštė pienbur- 
nis, kurio nuotrauką buvau matęs laikraštyje, aukštuome- 
nės gyvenimo skiltyje — tai, matyt, kažkokio Bruklino ryk- 
lio sūnelis. Viešnamio durys atsivėrė tuoj pat — jauniklį 
čia gerai pažinojo. Dar vienas taksi. Na ir porelė! Jis — 
mažas, trumpas, susisupęs į sunkų paltą apsiaustą. Ji — 
kaip sausas medis, ištįsusi, gyslota. 

Tai tęsėsi maždaug valandą. Jie atvažiuodavo ir įeida- 
vo. Aš stebėjau akis pakabinęs. Į orgiją sulėkė patys įvai- 
riausi paukšteliai: turtingi ir nelabai, ištvirkę ir ne itin. Ailin 
tikriausiai nežinojo, kas yra kas — ji juk neskaitė laikraš- 
čių. Bet aš galėjau praturtėti, spragsėdamas fotoaparatu. 
Mažiausiai keturi politikų, išdidžiai nešiojančių dorovin- 
gų teisuolių kaukes, snukiai. Pustuzinis žymių finansinin- 
kų, aktorių, verslininkų... Visi įėjo, nė vienas neišėjo. Va- 
dinasi, pasirodymas pačiame įkarštyje... Kurį iš jų norėjo 
demaskuoti Džekas? Turbūt tą, kurį ir aš pažinojau, tačiau 
nė neįtariau apie jo tikrąjį veidą. 

Kurį? 

Staiga mano smegenys nušvito. 

Įjungęs variklį, iš vietos roviau prie Džeko namo. Ne- 
turėjau laiko šokinėti pro kaimyninio pastato vonios lan- 
gą, tad paprasčiausiai nuplėšiau plombas ir atsirakinau du- 
ris visrakčiu. 

Džeko bute visų pirma puoliau prie telefono: 

— Alio, policija! Kalba Hameris. Man reikalingas Pa- 
tas Čambersas. 

Laukiau spirgėdamas, kol ragelyje pasigirdo Pato 
balsas: 

— Čambersas klauso. 

— Sveikas. Aš — Džeko bute. Atleisk, bet teko nu- 
plėšti plombas. Pasiimk du padėjėjus ir tučtuojau atlėk čio- 
nai. Jei paėmei nuo Džeko stalo kokias nors knygas, tai 
būtinai jas pasiimk. Toliau. Reikia surengti kratą pasima- 
tymų namuose. Viskas. 

— Paaiškink, Maikai, ką visa tai reiškia, — ramiai iš- 
sunkė Patas. Ir staiga susprogo. — Kokių velnių tu laužie- 
si į butą ir lendi, kur niekas tavęs neprašo?! 

— Vėliau išsiaiškinsime santykius. Veik kuo greičiau, 
nes dar gali pavėluoti. 

Aš mečiau ragelį, atimdamas iš Pato galimybę įtrauk- 
ti mane į beprasmišką ir ilgą ginčą. 

Įjungęs stalinę lempą, atidariau knygų spintą. Štai ko 
man reikia — universiteto metraščių. Ploni žurnalai buvo 
įrišti į tris storus tomus. Kažkur čia turi būti Džono Ham- 
suno nuotrauka. 

Aišku, tai tik hipotezė, kad Džeką nužudė Hamsunas. 
Džekas sužinojo Ailin Vikers istoriją, išsiaiškino, kaip ji 
užsidirba pragyvenimui. Ir išryškino Hamsuną. 

Kiekvieno tomo viršeliai buvo pažymėti bukinisto iš 
Taimso skvero antspaudu. Kada Džekas nusipirko šias kro- 
nikas? 

Taigi jis atrado Hamsuną. O šis jau turi šeimą. Ham- 
sunas bijo, kad išaiškės dvylikos metų senumo įvykiai. Ką 
jam daryti? Tai jis ir... 

Aš neradau to, ko ieškojau. 

Atvyko Patas, po pažasčia nešinas dar trimis tomais. 

— Dėstyk! — viauktelėjo jis, mesdamas knygas ant 
stalo. 

Išdėsčiau jam savo versiją. Papasakojau ir apie Ailin 
Vikers. Patas klausėsi tylėdamas, po įtempta veido oda ri- 
tinėdamas kietus raumenis. 

— Vadinasi, tu manai, kad radai šios paslapties rak- 
tą? — suburbėjo jis, išklausęs mano pasakojimą. — Ir tas 
raktas — Vikers? 

— Sutik, versija ne pati blogiausia. O dabar norėčiau 
paieškoti Hamsuno tuosę tomuose, kuriuos atvežei. Džo- 
nas Hamsunas — gražus, aukštas... Beje, Ailin buvo įsi- 
mylėjusi, o toms kvailutėms jų mylimieji atrodo tikri apo- 
lonai. Tiesa, o kam tu pasiėmei tas knygas? 

— Aš pamaniau, jei tos knygos gulėjo ant stalo, vadi- 
nai, prieš mirtį Džekas jas sklaidė. Tačiau kam jam prirei- 
kė koledžų ir universitetų metraščių? Nutariau atlikti pa- 
lyginamąją analizę, — o gal pavardės iš metraščių sutaps 
su esančiomis mūsų kartotekoje? 

— Sutapo? 

— Tris kartus. Daugiapatis, daugiapatis ir žudikas, se- 
niai nuteistas ir pakartas. Viskas. Kaip matai, veltui sugai- 
šome. | 

Dviese su Patu mes pervertėme tomus. Neradome jo- 
kios užuominos apie Hamsuną. Nejaugi vėl veltui gaišta- 
me laiką? 

— Džekas ieškojo šiose knygose Hamsuno, bet jo ne- 
rado, kaip neradome ir mes, — atsiduso Patas. 

— Esi tikras, kad nerado? Džekas labai pedantiškas. 
Matai, visi tomai dvylikos metų senumo. Beje, noriu tau 
kai ką prisipažinti, — aš ištraukiau iš kišenės Džeko blok- 
notėlį. — Zvilgtelėk. 

— Žinojau, kad jį turi, — subambėjo Patas. — Tu juk 
radai bloknotą stalčiuje po kaklaraiščiais? 

— Žinai?.. 

— Pats vadovavau kratai, tad prisimenu, kur mes ieš- 
kojome, kur ne. Tada nespėjome kruopščiai patikrinti spin- 
tos. Po tavo pirmojo vizito čionai aš atvažiavau ir radau 
raštelį... Ir viską supratau. 

Pervertęs bloknotėlį, Patas įsidėjo jį į kišenę. Tegul! 
Aš prisimenu viską, kas ten parašyta. 

— Patai, mes trypčiojame vietoje. Reikia surasti bu- 
kinistą. Yra ir daugiau metraščių. Aš nepaklausiau Ailin, 

kokiame koledže ji mokėsi. Vadinasi, reikia perversti vi- 
sas knygas. 

Patas rado bukinisto krautuvėlę telefonų knygoje ir pa- 
skambino. Knygyną jau ruošėsi uždaryti. 

— Palaukite mūsų, — įsakė Patas į ragelį. — Tai labai 
svarbu. 

Patas dūmė gatvėmis lyg akis išdegęs. Jis tiesiog įgriu- 
vo į knygyną ir pareikalavo knygų. 

— Neseniai iš jūsų pirko kelis tomus universitetų met- 
raščių. Ar galėtumėte tiksliai pasakyti, kurie metraščiai bu- 
vo parduoti? Ar dar turite analogiškų tomų? 

— Savo sąskaitose mes užrašome ne knygų pavadini- 
mus, o kainas. Tačiau aš žinau, apie kokias knygas jūs kal- 
bate, tad pabandysiu jums padėti. 

Liesasis pardavėjas nuvedė mus į kažkokią patalpą, la- 
bai primenančią sandėliuką. Ant stelažų stovėjo ir gulėjo 
krūvos knygų. Bukinistas mostelėjo į viršutinę lentyną. 

— Matote? Šios knygos dulka metų metus, jų niekas 
neperka. Ir staiga atsirado pirkėjas! Aš pardaviau net de- 
šimt tomų! — išdidžiai išrėžė šis. 

— Dešimt? — pasitikslinau. 

Džekas turėjo tiktai šešis. Vadinasi, keturis tomus iš- 
sinešė žudikas. 

— Kas juos nupirko? 

— Nežinau. Knygos nelabai vertingos, tad aš papra- 
šiau pirkėjo pačiam jas pasiimti. Tiesiog pasakiau, kur jos 
yra. 

— Kokių universitetų ir koledžų metraščius jūs par- 
davėte? — viltingai paklausiau. 

— Atleiskite, negaliu pasakyti. Neprisimenu. 

Ant lentynos dar gulėjo nemažai tomų. Pačiupęs pri- 
statomas kopėčias paprašiau bukinisto: 

— Leiskite ir mums pasirausti jūsų knygose. 

Jis neprieštaravo. Aš užlipau viršun ir numečiau Patui 
porą tomų. Likę nuvirto patys. 

Kartu su Patu mes surinkome metraščius ir padėjome juos 
ant staliuko. Bukinistas smalsiai stebėjo mūsų veiksmus. 

— O dabar, gerbiamasis, suraskite savo pajamų kny- 
goje įrašą apie šių prekių gavimą, — įsakiau knygyno sa- 
vininkui. — Mes turime kai ką patikrinti. 

— Manote, kad aš tai padarysiu per penkias minutes? — 
išvertė akis nupiepėlis. 

— Darykite, kas liepiama! 

Prarijęs liežuvį, bukinistas šiaušte nušiaušė tikrinti sa- 
vo buhalterijos. 

— Raminkis, Maikai, — perspėjo Patas, — tu bendrau- 
ji su padoriais mokesčių mokėtojais. 

— Man ceitnotas! Aš, beje, irgi mokesčių mokėtojas. 

Bukinistas atvilko storas pajamų knygas. 

— Įrašas apie universitetų metraščius kažkur čia. Ga- 
lite jas pasiimti. 

— Užtruksime visą amžinybę, kol jas perversime, — 
atsiduso Patas. 

Pakėlęs ragelį, jis pareikalavo pagalbos iš nuovados. 

Vaikinai paprastais kostiumais atrūko lyg ant sparnų. 
Mes pasiėmėme kiekvienas po knygą ir įsitaisę įvairiuose 
parduotuvės kampuose ėmėme skaityti įrašus. 

Bukinisto raštas buvo kreivas ir neįskaitomas. Minty- 
se pasiunčiau jam ne vieną prakeiksmą. 

Šiurenome lapus visą pusvalandį. 

Staiga vienas policininkas pakvietė Patą. 

— Regis, radau tai, ko ieškome, kapitone, — tarė jis, 
didžiuliu pirštu prispaudęs puslapį. 

— Pažiūrėk, Maikai, — liepė man Patas. 

Taip, kaip tik to mes ir ieškojome. Sąrašas knygų, ku- 
rias bukinistui pardavė teismo vykdytojas, likviduojantis 
tūlo Merfio turtą. 

Kai sulyginome šį sąrašą su Džeko bute rastomis kny- 
gomis, iš karto supratome, ko trūksta. Trūko Rytų pakran- 
tės ir Vidurio Vakarų universitetų kronikų. 

— Kur dublikatai? — paklausiau Pato. 

— Nacionalinėje bibliotekoje. 

— Važiuojame tenai? Nors jau naktis. 

— Būtinai važiuojame. Ir mums atidarys duris! Čia ir 

yra policijos nuovados pranašumas, palyginti su privataus 
detektyvo agentūra, — įgėlė kapitonas Čambersas. 

Jis vėl pakėlė ragelį. Jo pokalbis su nuovada ilgai ne- 
truko. Įsakęs savo žmonėms pailsėti, Patas pažvairavo į krū- 
vą suverstų tomų ir paklausė bukinisto: 

— Sudėti viską į vietas ar patys susitvarkysite? 

— Patys, — skubiai patikino šis. — Rytoj kartu su par- 
davėjais čia viską sutvarkysim. Kapitone, galite ateiti čia 
bet kuriuo laiku. Pasikliaukite manimi. 

Ak, jau tie garbingi, padorūs piliečiai! Kažkokia įsta- 
tymų garbinimo manija. Greitai nusikaltėliai patys ims 
šliaužti į policiją, kad tiktai triumfuotų teisingumas. 

Prie Nacionalinės bibliotekos pastato mūsų jau laukė. 
Kaip supratau, tai buvo vyresnysis bibliotekininkas ir du 
jo padėjėjai. 

Pastatas buvo tamsus ir niūrus kaip uola. O kas, jeigu 
skliautai grius ir mus palaidos knygų plytos? Blausios lem- 
putės vos apšvietė aukštas lubas. Tokia nykuma lyg rūsyje 
ar lavoninėje. Nusprendžiau, kad naktinis Nacionalinės bib- 
liotekos lankymas — ne silpnų nervų žmonėms. 

Patas paaiškino vyresniajam bibliotekininkui, ko 
mums tuos keturis tomus, kurių neradome bukinisto krau- 
tuvėlėje. 

Mes su Patu paėmėme kiekvienas po dvi knygas ir at- 
sisėdę už atskirų staliukų ėmėme jas sklaidyti. 

Geltonuose puslapiuose neradau nieko įdomaus. Bi- 
liotekos tarnautojai stovėjo čia pat, akmeniniais veidais, 
stebėdami, kaip mes ieškome nežinia ko. 

Aš perverčiau sporto puslapį ir staiga prieš akis šmėkš- 
telėjo pažįstamas veidas. Sustingau kaip medžiotojas, pa- 
jutęs, kad ilgas valandas trukęs žvėries persekiojimas baig- 
sis pergalingu šūviu. 

Tai buvo Džono Hamsuno nuotrauka. Aš ilgai stebė- 
jau nuotrauką, netardamas nė žodžio. 

Patas irgi kažką rado. Ir taip pat tylėjo. 

Paskui mes sulyginome savo radinius. Paėmėme du li- 

kusius tomus. Žinojome, kokį skyrių reikia atversti ir vėl 
palyginome nuotraukas. 

Viskas aišku. 

— Eime, — burbtelėjau. 

Patas minutėlę užtruko, kad galėtų paskambinti į nuo- 
vadą. Mes palikome biblioteką, o trys jos darbuotojai, taip 
ir neišspaudę nė žodžio, palydėjo mus iki automobilio. 

Ir mes kuo skubiausiai nurūkome. Gatvę, kurioje sto- 
vėjo viešnamis, iš abiejų galų blokavo policijos autobusai. 
Priėjome prie pastato durų. Spustelėjau sutartą signalą, ir 
mes įsiveržėme vidun. 

Linksmybes iškart pakeitė chaosas. Kažkas atsidarė 
langą ir norėjo iššokti, kažkas staugė... Policininkams ga- 
na greitai pavyko nuraminti šią publiką. 

Aš užlėkiau sraigtiniais laiptais į antrąjį aukštą. Patas 
dvėsavo man į pakaušį. Skuodėme per koridorių su duri- 
mis tokiomis gražiomis metalinėmis rankenomis ir be rak- 
to skylučių. Meri Rait kambario durys buvo praviros. 

Ailin-Meri gulėjo nuoga ir negyva. Po kaire krūtimi 
juodavo keturiasdešimt penktojo išgręžta skylutė — tai bu- 
vo aišku iš pirmo žvilgsnio. Kraujas dar tekėjo iš žaizdos... 

Jos galvūgalyje tysojo dar vienas lavonas. Džonas 
Hamsunas buvo apsirengęs. Rankos nenatūraliai atmestos 
atgal, už nugaros. Sprogstamoji kulka ištaškė jam galvą. 
Smegenys aptaškė sieną. Ir vėl kraujas... 

Džonas Hamsunas mirė. O kartu su juo ir Gilas King- 
sas, — nes tai buvo vienas ir tas pats asmuo. 


9 skyrius 


Policija veikė greitai ir tiksliai. Visos durys buvo už- 
kirstos. Mentai surinko svečius ir prostitutes į šokių salę. 
Lankytojams buvo pasiūlyta sėsti ant kėdžių, sustatytų pa- 
lei veidrodines sienas. Merginas susodino ant scenos po- 
diumo grindų. 

Žudikas kažkur čia. Vikers ir Kingsas buvo nužudyti 

prieš pat mūsų įsiveržimą. Jei žudiko nėra tarp svečių ir 
merginų, vadinasi, jis pasinaudojo užpakalinėmis durimis. 

Puoliau pro tas duris ir patekau į vidinį kiemelį. Tai 
buvo visiškai uždara erdvė. Kiemelį juosė dviejų su puse 
metrų aukščio betoninė siena, paverčianti jį aklinais spąs- 
tais. Perlipti šią sieną be kopėčių paprastas Žmogus ne- 
įstengtų. Aš įjungiau žibintuvėlį ir ištyrinėjau žolę. Jokių 
pėdsakų. Į kiemelį vedė rūsio durys, tačiau jos buvo už- 
rakintos. Žudikas pro čia nepraslystų, net jei jis būtų mik- 
robas. 

Aš grįžau į namą. 

Policininkai akylai saugojo savo grobį. 

— Na kaip? — nekantravo Patas. 

— Pro užpakalines duris jis niekur toli nenubėgtų. 

— Gal tas tipas dar čia? Namas apsuptas. Jam nepa- 
vyks ištrūkti. 

— Reikėtų šiuos paukštelius patikrinti, — susiraukęs 
mostelėjau į linksmųjų namų svečius. 

Mes žingsniavome palei sienas, įdėmiai stebėdami snu- 
kius. Daugelio galvos sviro žemyn, jie droviai gręžėsi į ša- 
lį. Rytoj jiems teks paprakaituoti, duodant parodymus po- 
licijoje, o vėliau — aiškinant žmonoms apie savo nakti- 
nius žygius. 

Kelikio tarp svečių nebuvo. 

Pato Čamberso vyrai baigė Ailin-Meri kambario ap- 
žiūrą. Jie surinko visus daiktinius įrodymus ir viską nufo- 
tografavo. Tada išėjo. 

Aš išsitraukiau iš vidinės kišenės pieštuką, pasilen- 
kiau virš Kingso ir perbraukiau juo vos pastebimas linijas 
ant vaikino odos. Na, na! 

— Kažkas puikiai dirba, — suburbėjau. — Ir gerai už- 
dirba tokiomis operacijomis. 

— Ką tu čia tauziji? — atskubėjo prie manęs Patas. 

— Kingsas — toks pat studentas kaip tu ar aš, — pik- 
tai prunkštelėjau. 

— Kaip suprasti? 

— Kingso albume mačiau įdomią nuotrauką, kurioje 

Kingsas stovi šalia laikraščio vitrinos, kur pasakojama apie 
“Marokastlio" žūtį. Tada aš nesupratau, kodėl toje senoje 
nuotraukoje Gilas atrodo kaip savo paties tėvas. Nelaužiau 
dėl to galvos, o be reikalo.-Jei būčiau atspėjęs tą mįslę, gal 
Ailin būtų likusi gyva. Jei būčiau iškart suvokęs, kad niek- 
šas darydavosi plastines operacijas, norėdamas atrodyti jau- 
nesnis, tai būčiau suradęs žudiką. 

Patas nustebęs įbedė akis į mano pieštuko žymes ant 
Kingso odos. 

Aš tęsiau: 

— Kingsas su Kelikiu dirbo vienoje gaujoje, besiver- 
čiančioje prostitucijos kontrole. Jų uždavinys buvo tiekti 
pasilinksminimų įstaigoms ir viešnamiams jaunas gražuo- 
les. Kingsas tapo “amžinu studentu". Jis koledžuose ir uni- 
versitetuose rinkdavo jaunas simpatiškas merginas, kurias 
vėliau suvedžiodavo, sukompromituodavo ir padarydavo 
viską taip, kad merginoms belikdavo vienas kelias — į gat- 
vę. Mes niekada nesužinosime, kiek sielų jis taip pražudė. 
Manau, tas kalės vaikas niekur neužsibūdavo ilgiau kaip 
vieną semestrą. Jis nuolat keisdavo mokslo įstaigas ir savo 
“būsimąją profesiją". Tai buvo puikiai suplanuota ir vei- 
kianti sistema. 

— Šunsnukis, — pro dantis iškošė Patas. 

— Kai Kingsas pamatė ant Džeko stalo universiteto 
metraščių tomą, iš karto suprato, kad Džekas aptiko jo pėd- 
saką. Prieš savo mirtį Džekas įspėjo Kingso-Hamsuno pa- 
slaptį. Jis norėjo išpurtyti šį namą, kad faktais įrodytų King- 
so ryšį su organizuota prostitucija. Jei Kingsas nebūtų žu- 
vęs, aš manyčiau, jog tai jis nugalabijo Džeką, kad galėtų 
nutildyti jį amžinai... 

Patas susikaupęs krapštė iš sienos kulką, nutraukusią 
Kingso gyvenimą. Keturiasdešimt penktas kalibras. Visos 
kulkos iššautos iš vieno revolverio, tai aišku ir be eksper- 
tizės. 

— Su kokiu malonumu įsegčiau tokią pat kulką į jo 
kaktą, — sugriežiau dantimis, galvodamas apie žudiką. — 
Gyvulys! Niekšas! Mėšlas! 

— Liaukis. 

Įlingavo vyrukai su neštuvais, suguldė ant jų negyvus 
kūnus ir išnešė. 

Patas įsakė autobusais nuvežti pusnuoges merginas į 
nuovadą. Svečius paleido namo, tik užsirašė jų pavardes 
bei adresus ir įpareigojo rytoj ateiti duoti parodymų. 

Bet kur viešnamio šeimininkė? Atrodo, išslydo. 


— Mes nepraleidome nė vieno žmogaus, — raportavo 
Patui grupės vyresnysis. 
— Dar kartą apieškokite namą! — suriaumojo Patas. — 


Apieškokite kiemelį ir rūsį. Patikrinkite kiekvieną. Kiek- 
vieną! Aišku? 

— Taip, kapitone. 

Patas atsisuko į mane, žvelgdamas tuščiomis ir pavar- 
gusiomis akimis. Naktis neatnešė mums laukiamų rezultatų. 

— Ar galėsi pažinti madam iš nuotraukos? 

— Žinoma. 

— Nuovadoje yra nuotraukų. Reikia išsiaiškinti ma- 
dam tapatybę. Merginos sakė, kad visi ją vadino mis Džu. 
Ji retai pasirodydavo svečiams. Tau teko garbė susipažinti 
su Džu, matyt, todėl, kad pasirodei ne laiku. Paprastai du- 
ris atidarydavo viena iš merginų. 

— Reikia surasti Kelikį. Tu jį pamiršai. 

— Ne, — nusišiepė Patas. — Aš jau daviau reikiamus 
nurodymus. Šimtai policininkų Kelikio ieško visuose vieš- 
bučiuose ir oro uostuose, visose stotyse, metro, taksi... Ar 
galėtum tai padaryti geriau už policiją? 

Jo kvailas klausimas pakibo ore. 

Nesiruošiau, galvą pametęs, pulti ieškoti to niekšo. Jis 
buvo tik maža grandis ilgoje grandinėje, kurią sudarė ir 
vadeivos, ir landynių šeimininkai, ir “prekių" tiekėjai, — 
tokie kaip Kingsas. Mano apetitas didelis, o Kelikio man 
nepakaktų net užkandai. 

Tačiau kaip Džekas atkapstė Kingsą? Universitetų met- 
raščius jis pirko kur kas vėliau. Gal Džekas kur nors suti- 
ko Gilą? O gal sužinojo, kuo verčiasi Kelikis ir per jį pa- 

aiškėjo Kingso darbeliai? Klausimai, klausimai... Ailin Vi- 
kers man dar daug ką galėjo papasakoti... 

Gilas Kingsas sukūrė savo sistemą ir metodiškai ją tai- 
kė. Jis buvo kruopštus ir atsargus. O ką, jei vis tik Gilas 
nužudė Džeką, o kažkas kitas pasinaudojo tuo pačiu revol- 
veriu ir nudėjo patį Gilą? Revolveris — tai svarbiausias 
įkaltis. Jis pavojingas ir aukai, ir nusikaltėliui. Kaip sun- 
kiai nuplaunama dėmė. 

Ne, Gilas nežudė Džeko. Jis galėjo papasakoti žudi- 
kui, kad matė ant Džeko stalo senas kronikas. Ir Džeką nu- 
šovė tas kitas. Žudikas pašalino tas keturias knygas, kad 
mes niekuo neįtartume Kingso ir neatskleistume jo paslap- 
ties. Žudiką ir Kingsą kažkas siejo. Tik būtent kas? 

Aš vėl pradedu nuo nulio. Šiek tiek prašvito, tačiau 
žmogžudystės motyvas ligi šiol neaiškus. Kažkokie kontū- 
rai ryškėja pro tą smegenis slegiantį rūką. Kartais man at- 
rodo, jog matau... Deja! Aš vis dar ieškau išeities kaip ir 
anksčiau. Žinoma, aš viską išsiaiškinsiu, žinoma, aš sučiup- 
siu žudiką. Tik kada? 

— Važiuoju namo numigti, — pareiškiau Patui ir jis 
išdavė man leidimą, su kuriuo aš sėkmingai praūžfau pro 
visus policijos kordonus. 

Namuose surūkiau cigaretę ir užmigau. 

Anksti ryte aš jau buvau viešbutyje, kuriame gyveno 
Kelikis su Kingsu. Išėjęs iš lifto, pamačiau prie Kelikio 
numerio durų stypsantį mentą. Patas mane aplenkė. 

— Gal turite ką perduoti misteriui Hameriui? — man- 
dagiai paklausiau policininko. 

Misteriui Hameriui jis perdavė kapitono Čamberso raš- 
telį: 

“Maikai, čia tuščia. Kelikis paspruko. Taip skubėjo, 
kad net daiktų nepasiėmė. Patas". 

Suplėšęs raštelį išėjau į gatvę. 

Diena buvo nuostabi. Vaikai nerūpestingai klegėjo ir 
išdykavo, džiaugdamiesi šilta saulute. Praeiviai šypsojosi. 
Aš įlindau į telefono kabiną ir paskambinau mis Mening. 

Šarlotos neradau. Sekretorė pasakė, kad mis vaikštinėja 
Centriniame parke. 

— Tas parkas tarp Penktosios aveniu ir Šešiasdešimt 
aštuntosios gatvės. Žinote? 

Padėkojęs nuvažiavau tenai. Važiavau ilgai, nes man 
smarkiai trukdė gatvių kamščiai. Palikęs ratus Šešiasde- 
šimt aštuntojoje, ėmiau ieškoti Šarlotos. 

Aš strykčiojau per vejas bei gėlynus ir energingai 
sklaidžiau rankomis krūmus. Alėjomis slankiojo daugybė 
žmonių. Auklės stumdė vežimėlius su kūdikiais taip išdi- 
džiai, lyg nuo jų priklausytų planetos likimas. 

Aš stabtelėjau greta kepintų riešutų pardavėjo ir išvy- 
dau Šarlotą. Labiausiai mane nustebino tai, kad priešais sa- 
ve ji irgi stūmė vežimėlį. 

— Labas! — priėjau prie jos greitu žingsniu. 

— Sveikas, Maikai. 

Jos balti kaip sniegas plaukai švelniai vilnijo ant pe- 
čių. Šarlota vilkėjo puikiai pasiūtą pilką kostiumėlį ir aš 
supratau, kad pilka — tai tikrųjų gražuolių spalva. 

Ji ištiesė man ranką. Jausmingai paspaudęs ją, paėmiau 
Šarlotą už parankės. 

— Iš šalies mes tikriausiai panašūs į jaunavedžius, — 
koketiškai sučiulbo mis Mening. 

— Ne visai, — aš linktelėjau į vežimėlį. 

Šarlotos skruostai paraudo. Ji prigludo prie manęs. 

— Tau šiandien išeiginė? — paklausiau. 

— Dirbti tokį nuostabų rytą — tiesiog nuodėmė! — 


šūktelėjo Šarlota. — Mes su Beti nusprendėme pasivaikš- 
čioti parke. Draugė paprašė pažiūrėti kūdikį, o pati nuėjo 
apsipirkti. 


— Tu myli vaikus? 

— Labai! Mano motiniškas instinktas kužda, kad aš 
jų turėsiu mažiausiai šešis! 

Aš net švilptelėjau ir neiškentęs leptelėjau: 

— Vargu ar aš sugebėsiu išmaitinti tokią gaują! 

— Ne bėda! Mano pajamų užteks išlaikyti didelei šei- 
mai. Beje... Tu ką, man peršiesi? 

— Ir taip, ir ne, — sumykiau. — Apskritai iki šiol man 
sekėsi, ir kaip matai, aš dar viengungis. Bet kai žiūriu į 
tave, Šarlota... 

“Dar truputį ir suskambės vestuvių maršas“, — susi- 
griebiau ir skubiai pakeičiau temą. 

— Šarlota, ar matei rytinius laikraščius? 

— Ne. Kas vėl nutiko? 

— Nužudytas Gilas Kingsas. 

Ji atšlijo ir išbalo. 

— Vėl žmogžudystė?! 

Aš tylėdamas ištraukiau iš kišenės laikraštį. Mis Me- 
ning perskaitė pirmąjį puslapį. 

— Siaubas... Kaip tai įvyko? 

— Gerai, aš papasakosiu. Tačiau prisėskime. 

Ji žvilgtelėjo į laikrodį. 

— Ne. Netrukus ateis Beti. Aš atiduosiu jai kūdikį ir 
tuomet būsiu laisva. Tu palydėsi mane namo, o pakeliui 
pasikalbėsime. 

Šarlotos draugė tuoj turėjo pasirodyti, bet aš troškau 
išsipasakoti, tad pradėjau jos nelaukdamas. Šarlota neper- 
traukinėjo. Pabudo jos profesinis smalsumas — ji klausėsi 
manęs ir kartu analizavo, aš tai pastebėjau. 

Pasirodė Beti. Mes susipažinome, pasikeitėme pora žo- 
džių, ir jaunoji mamytė nusivežė savo brangenybę namo. 

Aš vis dar pasakojau Šarlotai apie tos nakties įvykius. 
Mes atsidūrėme tuščioje alėjoje ir Žingsniavome palei že- 
mą sienelę, skiriančią parką nuo gatvės. Staiga aš pastebė- 
jau gatve į mus dideliu greičiu atūžiantį automobilį. Aš 
mirksniu puoliau ant žemės, kartu pargriaudamas ir Šarlo- 
tą. Man pasirodė, kad pro automobilio langą kyšo revolve- 
rio vamzdis. Mano spėjimą tuoj patvirtino į sieną susmi- 
gusi kulka. 

Šaudė Kelikis. Antrą kartą iššauti jis nespėjo, auto- 
mobilis dingo. Mes išsigelbėjome per stebuklą. Kelikis tu- 
rėjo daug šansų padidinti lavonų skaičių. 

Aš padėjau Sarlotai atsikelti ir džiugiai nupurčiau dul- 
kes nuo jos kostiumėlio, po audiniu užčiuopdamas jaudi- 

nantį stangrų kūną. Pro mus praėjo vaikinas su mergina. 
Jie žingsniavo apsikabinę, ir vaikinas man supratingai mirk- 
telėjo, tikriausiai. nusprendė, kad stebi meilės žaidimą su 
privalomu raičiojimusi Žeme. 

Aš pakėliau kulką. Grėsmingasis keturiasdešimt penk- 
tasis. 

— Šovė į tave, Maikai, — suraukė antakius Šarlota. — 
Kažkas labai tavęs nemyli. 

— Tai, be abejo, Kelikis, mūsų senas bičiulis. Jis kuok- 
telėjo, jei ryžosi Žmogžudystei vidury baltos dienos. 

— Tu šypsaisi? O juk galėjai tysoti su peršauta galva. 

Apsivijau rankomis jos taliją. Šarlota suvirpėjo. 

— Mieloji, ne pirmą kartą į mane šauna. Blogiausia, 
kad ir tu galėjai tapti atsitiktine auka. Kaip matai, vaikšti- 
nėti su manimi — pavojinga. Dabar aš iki pat namų nepa- 
leisiu tavęs iš rankų. 

Mes įtemptai nusijuokėme. 

Šarlota žingsniavo tylėdama. Dukart ji giliai įkvėpė, 
lyg norėdama kažko paklausti, bet nesiryžo. 

Aš neištvėriau. 

— Kalbėk. Kas tave kamuoja? 

— Ar Kelikis norėjo nušauti tave todėl, kad pažadėjai 
atsiskaityti su Džeko žudiku? 

— Galbūt... 

— Ar turi rimtų įkalčių prieš Kelikį? 

Aš gūžtelėjau pečiais. 

— Nieko tokio, ko nežinotų policija. Tiesa, aš dirbu 
mikliau už juos, tačiau mūsų rezultatai vienodi. Nusikaltė- 
lį gali jaudinti tik tai, kad aš iš prigimties žvėris. Iš tikrųjų 
esu daug pavojingesnis už mentus. Ir jis tai žino. Ir labai 
bijo, o iš baimės krečia kvailystes. 

Kai privažiavome mis Mening namą, užlipome laip- 
tais viršun. Šarlota spustelėjo skambučio mygtuką. Keti ne- 
skubėjo atidaryti durų. 

— Ak, taip, — susigriebė Šarlota. — Užmiršau, kad įr 
Keti šiandien išeiginė. 

Suradusi rankinuke raktą ji atrakino duris. Įėjusi į bu- 

tą, ji iškart paskelbė, kad po tokių ristynių žeme jai būtina 
nusimaudyti. 

— O jūs, pone, gal galėtumėte paruošti dvi kokteilių 
taures? 

— Būtinai paruošiu, — maloningai pažadėjau, trauk- 
damas prie baro. — Tik dabar man reikia kai kur paskam- 
binti. 

— Skambink. Jauskis kaip namuose. 

Aišku, aš skambinau Patui. Jį greitai surado. 

— Patai? 

— Maikai? 

— Kelikis neišvažiavo ir neišskrido. 

— Iš kur žinai? 

— Prieš ketvirtį valandos jis į mane šovė. 

Patas ramiai išklausė mano pasakojimą. 

— Kokiu automobiliu jis važiavo? 

— Mėlynu kadilaku. Numerių neįžiūrėjau. Kadilakas 
nurūko į miesto centrą. 

— Tuoj pranešiu visiems policijos postams. Kulką 
radai? 

— Keturiasdešimt penktas kalibras! Bet kulka papras- 
ta, ne sprogstamoji. Kur šiandien galėsiu tave rasti? 

— Būsiu nuovadoje visą dieną. Jei nenutiks ko nors 
nepaprasto. Galiu tau pranešti, kad buvai teisus — tas, kas 
nužudė Džeką, nužudė ir Vikers, ir Kingsą. Visos trys kul- 
kos iššautos iš to paties ginklo. 

Nusikeikiau. 

Žudikas buvo greta, o aš jį paleidau. Ištraukęs iš kišenės 
Kelikio kulką, atidžiai ją apžiūrėjau. Prisiminiau matęs re- 
volverį Kelikio numeryje. Kodėl neatidaviau jo ekspertizei? 

Paslėpęs kulką, pakviečiau Šarlotą gerti kokteilio. Ji 
dar tik rengėsi į vonią ir iš už miegamojo durų atsiliepė, 
kad būtų dėkinga, jei kokteilį atnešiu pats. 

Matyt, privalėjau pasibelsti. Tačiau prisipažinsiu, su 
panieka žvelgiu į vadinamąsias geras manieras. Todėl aš 
tiesiog atidariau duris ir žengiau į kambarį. 

Prie lovos ant kilimėlio stovėjo nuoga Šarlota. Mano 

kraujas užvirė, ranka, laikiusi padėklą, sudrebėjo. Kokia ji 
nuostabi! Net pačiose saldžiausiose svajonėse nemačiau jos 
tokios... 

Ji čiupo suknelę ir prisidengė ja. Pastebėjau, kad susi- 
jaudinusio vyro vaizdas paveikė ir ją. 

— O, Maikai... 

Šarlota ėmė lėtai rengtis. Jokios žemiškos jėgos ne- 
būtų privertusios manęs nusigręžti. Mano veidas degė. Tik- 
riausiai buvau raudonas kaip kalvio žaizdras. Šarlota, ma- 
tyt, buvo mano spalvinis atvaizdas. Mes abu stovėjome ant 
paskutinės plonytės ribos. 

Vienu gurkšniu, nejausdamas skonio, išmaukiau savo 
kokteilį. Ji irgi vienu mauku prarijo savąjį. Nenuleisdami 
vienas nuo kito akių ir vienu kartu pastatėme savo bokalus 
ant staliuko. Mes stovėjome taip arti vienas kito. Įkvėpiau 
jos kūno aromato ir supratau, kad dabar įvyks tai, kas neiš- 
vengiama... Akivaizdu, jog Šarlota jautė kažką panašaus. 
Ji pirmoji puolė į aistros bedugnę ir godžiai prilipo prie 
manęs. Atsargiai suėmiau rankomis jos galvą ir įnikau bu- 
čiuoti akis, antakius, kaktą, įsisiurbiau į lūpas. Nebesuvo- 
kiau, ką darau. Tikriausiai jai suskaudo, bet Šarlota tik de- 
javo apsvaigusi. Ji spaudėsi vis stipriau ir stipriau, 0 jos 
rankos glostė mano galvą, nugarą, pečius... 

Kaip aš jos geidžiau! 

— Imk mane, — sukuždėjo Šarlota, kai tik atsiplėšiau 
nuo jos lūpų. 

— Ne... 

— Taip! Imk... 

— Ne. 

— Kodėl, Maikai? 

— Ne dabar... Nenoriu visko sugadinti skubėdamas. 
Ateis laikas ir tada... Tai bus tikra šventė! 

Supratau, kad privalau kažkaip įveikti savo pagundą. 
Tad pakėliau Šarlotą ant rankų ir nunešiau į vonią. 

— Juk norėjai maudytis, ar ne? Atvėsink savo karštį. 

Šarlota, tokia minkšta, paklusni, atsipalaidavusi, tik 
šyptelėjo atsakydama. 

Greitai išgirdau čiurlenantį vandenį. 

Aš surinkau mis Mening ligoninės numerį. 

— Alio, tai Maikas Hameris. Ar niekas manęs neieš- 
kojo? 

— Ieškojo, misteri Hameri! — energingai atsiliepė sek- 
retorė. — Tas Žmogus vadino save jūsų draugu. Pasakiau, 
kad jūs išėjote į Centrinį parką, kur vaikštinėjo mis Me- 
ning. Ar jūs prasilenkėte? 

— Jis ras mane, nesirūpinkite, — mandagiai atsakiau, 
nors iš tikrųjų troškau paskutiniais žodžiais išplūsti tą kvaišą. 

Viskas aišku. Pametęs mane iš akių, Džordžas Kelikis 
greit susivokė, kur ieškoti privataus detektyvo — prie pui- 
kiosios Šarlotos sijono. 

Suplakęs dar porą kokteilių panirau į savo mintis. 

Kodėl Kelikis nusprendė, kad aš būtinai eisiu pas mis 
Mening? Regis, mes su juo nesikalbėjome apie Šarlotą. O 
gal mano veide tiesiog užrašytas geidžiamos moters var- 
das? Ne veltui sakoma, kad aistra apakina ir paverčia kur- 
čiu. Jei Kelikio vežėčias būčiau pastebėjęs nors dalele se- 
kundės vėliau, tai mano kūnas jau gulėtų lavoninėje ir jį 
mėsinėtų patanatomai. Tuščia parko alėja, nė vieno polici- 
ninko... ką ir sakyti, Kelikis išsirinko beveik idealią žmog- 
žudystės vietą. 

Nesukau dėl jo galvos, manydamas, jog tai ne pati 
stambiausia figūra, tačiau dabar teks susidurti su juo kak- 
tomuša. 

Šarlota išplaukė iš dušo ir paėmė bokalą iš mano ran- 
kų. Ir iškart užgožė visas mano mintis. Mačiau, jog ir ji sva- 
joja apie seksą. Mes abu jautėme tą patį, mūsų troškimai 
sutapo, bet nepaisant visko aš nusprendžiau susilaikyti. 

Šarlota atsisėdo šalia manęs ant sofos. 

— Tikėjausi šiandien tave išvysti. 

— Kodėl? 

— Nežinau... Intuicija... Bet greičiausiai aš labai no- 
rėjau, kad tu pasirodytum. Galvojau apie tave po paskuti- 
nio mūsų susitikimo. 

— O kodėl? 

— Tu sakei, kad nevertini lengvų pergalių... Tu mane 
sudominai... Beje, neversk prisiminti, jog aš — psichiatrė. 

Ji padėjo drėgną ranką ant mano peties. 

Atpasakojau jai savo pokalbį su sekretore. 

— Tu toks neatsargus, Maikai! — sunerimo Šarlota. — 
Kelikis pavojingas ir gudrus. Iš tiesų jis pasiryžęs viskam. 
Maikai, prašau, pasisaugok. Jei kas nors tokio atsitiks... 
aš... 

Ji vos nepravirko. 

— Kątu?.. 

— Neištversiu to! Nejaugi nematai, kad aš myliu ta- 
ve! 

Mane užliejo šilta banga. Aš paglosčiau Šarlotą ir ty- 
liai ištariau: 

— Viską matau... Aš ir pats praradau galvą. 

Ji patenkinta nusijuokė: 

— Matosi. Tačiau geriau prarasti galvą iš meilės, nei 
nuo žudiko kulkos. 

Mes gurkšnojome kokteilius, juokavome, šildydami 
vienas kitą meiliais žvilgsniais. Jautėmės tarsi paaugliai, 
mokinukai, kurių mintis drumsčia visai ne mokslai... 

— Ir vis dėlto pasikalbėkime rimtai, — aš bandžiau 
grįžti realybėn. 

— Na, štai! Pasirodo, tave atvedė pas mane nuobodūs 
reikalai, o ne švelnūs jausmai! — kvatodama sušuko Šar- 
lota. 

— Ir taip, ir ne, — išsisukau. 

— Jaučiau tai nuo pat pradžių, — Šarlota paplojo man 
per petį. — Nors ir bandau tavo draugijoje užmiršti savo 
profesiją, vis tik bet kurioje situacijoje lieku psichiatre. De- 
ja, tai mano prakeiksmas. Net bendraudama su žmonėmis, 
kuriems jaučiu kažką ypatinga, aš nesiliauju analizavusi. 

— Pasiduodu! Tu mane perkandai. Aš norėjau pasi- 
kalbėti su tavimi apie Kingsą. 

Ji krustelėjo antakius ir kaktoje iškart susimetė raukš- 
lelė. 

— Ar manai, kad Kingsas gyveno dvigubą gyvenimą? 

Pažinojau jį kaip sąžiningą studentą, pasinėrusį į medici- 
nos mokslus. Tavasis Kingsas — Žmogus, parūpinantis vieš- 
namiams “mėsą"'. Man — tiesiog simpatiškas vaikinas. 

Kažkur čia galai nesutampa... 

— Kuo? Tikrasis Kingsas pardavinėjo gyvas prekes. 
Jis pasirinkdavo merginas, kurių tėvai gyveno kitame mies- 
te ar valstijoje, apžavėdavo jas, suvedžiodavo ir įvarydavo 
į kampą... Joms likdavo tik vienas kelias — prostitucija. 
Viešnamiuose jos bent būdavo sočios ir aprengtos, tiksliau, 
gražiai aprengtos... nurengtos... Tačiau peržengus tą slenks- 
tį, atgal grįžti buvo beveik neįmanoma. Kingsas sukūrė 
žiaurią ir nepriekaištingai veikiančią sistemą. O rizika — 
minimali. 

Šarlota liūdnai palenkė galvą. 

— Taip... Turbūt tu teisus. Aš susipažinau su Gilu vie- 
noje konferencijoje. Jis atrodė gabus vaikinas, ir aš sutei- 
kiau jam, kaip ir dar keliems, galimybę praktiškai tirti ma- 
no gydymo metodus. Dabar suprantu, kuo pasireiškė Gilo 
gabumai: jis išklausė ne vieną psichiatrijos kursą, tik skir- 
tinguose universitetuose ir koledžuose. 

— Ar Kingsas gyveno studentų bendrabutyje? — pa- 
klausiau. 

— Taip, Pokdeilo koledžo bendrabutyje. O dirbdamas 
mano ligoninėje gyveno pas Kelikį. Man atrodė, kad jis gal- 
voja tik apie mediciną ir savo būsimą profesiją. Jis dau- 
giau apie nieką nekalbėdavo. Žinau, kad Gilas kartą pa- 
kliuvo į keblią situaciją ir Džekas jį išgelbėjo nuo arešto. 

— Kingsas man apie tai pasakojo. Mane domina kas 
kita. Ar jis buvo jautęs kam nors gilesnius jausmu? Ar ne- 
bandė meilintis tau? | 

— Ne, — nusijuokė Šarlota. — Būtų kvaila atakuoti 
patyrusią psichiatrę. Aš netinku tokiems vaidmenims, ku- 
riuos jis galėjo pasiūlyti moterims. 

— Taip, Kingsas nebuvo kvailys... Manau, jis neatsi- 
tiktinai studijoms pasirinko psichiatriją. Žmogiškų silpny- 
bių pažinimas padėjo jo nusikalstamoms užmačioms. 

— Manai, tai jis nužudė Džeką? — pažemino balsą 
Šarlota. 

— Sunkų klausimą uždavei... Manau, Džekas perkan- 
do Kingsą. Kažkada Džekas buvo puikus policininkas. Jis 
turėjo uoslę... Bet dabar jis policijoje nebedirbo, tad nega- 
lėjo areštuoti to niekšo. Tikriausiai Džekas rinko įrodymus, 
norėdamas pateikti juos teismui. Nužudė Kingsas mano 
draugą ar pats Žuvo nuo žudiko rankos? Norėčiau žinoti 
tiesą. Kartais pamanau, kad sutikčiau netekti rankų bei ko- 
jų, kad tik sužinočiau to išgamos vardą. Vis tiek užmuš- 
čiau šunsnukį — perkąsčiau jam gerklę. 

— Kodėl Gilas atėjo pas Ailin Vikers? 

— Matyt, jos nudėti. O žudikas nusprendė, kad reikia 
nutildyti abu. Žudikas bijojo, nes Kingsas arba Vikers bet 
kada galėjo nurodyti policijai pėdsakus. Viena neaišku, ką 
mąstė Džekas apie Kingsą ir Vikers? Ar jis norėjo perspėti 
Ailin-Meri ar panaudoti ją prieš Kingsą? Aš susipainiojau. 
Turiu per mažai faktų ir per daug klausimų. Aišku, įtaria- 
mųjų ratas siaurėja su kiekvienu nauju lavonu... Pikta: žu- 
dikas kažkur čia, slapstosi, žiūri, kaip mes bruzdame, ir 
kikena į kumštį. Bet nieko! Nuo manęs jis nepasislėps. Pa- 
tas pakėlė ant kojų visą Niujorko policiją. Tačiau aš ap- 
lenksiu mentus. Trokštu mūsų švelnaus pasimatymo. Tik 
aš ir jis. Ir kulka! Pati paprasčiausia, ne sprogstamoji. Ši 
kulka tikrai nepadarys man gėdos. Įsegsiu ją žudikui į pil- 
vą ir juoksiuosi... 

Staiga pastebėjau, kad Šarlota atidžiai mane tyrinėja. 

Aš sutrikau: 

— Klausyk, mieloji, aš ne psichas, ne sadistas, ne 
monstras... Nežiūrėk taip į mane. 

— Žinai, ką aš svarstau? Ar tai įgimtas Žiaurumas, ar 
karo košmarų pasekmė? 

— Aš manau, kad karas niekuo dėtas... Karas i1šaštri- 
no mano jausmus ir kai ko išmokė. O visokiausių niekšų ir 
išgamų aš visada nekenčiau. 

Atėjo priešpiečių metas. Šarlota prisiminė, kad antrą 
valandą ji paskyrė dalykinį susitikimą. 

— Palydėsi mane, Maikai? 

— Būtinai. 

Aš luktelėjau, kol ji apsirengė. 

Važiavau lėtai, neskubėdamas, tempdamas laiką, trokš- 
damas pabūti su Šarlota dar bent porą minučių. Šarlota 
kažką mąstė. Staiga ji paklausė: 

— Pasimatysime, Maikai? 

— Dar klausi! Tik susitarkime — tu padėsi man su- 
čiupti Kelikį. Perspėk sekretorę, kad ji atsakytų, jei tas 
gerai pažįstamas balsas pasiteiraus Maiko Hamerio, jog 
misteris Hameris laukia mis Mening prie kampo, priešais 
ligoninę. O aš jau neprašausiu! Ištaškysiu jo žarnas ant 
asfalto!.. 

— Gerai, — Šarlota atsiduso. — O jei paskambins ka- 
pitonas Čambersas? 

— Viską jam papasakok, tačiau neužsimink apie ma- 
no spąstus Kelikiui. 

Ji prisiglaudė prie manęs, puriais plaukais kutendama 
kaklą, pabučiavo... 

Kai Šarlota dingo už durų, aš pagaliau atsipeikėjau. 
Dieviška moteris! Tobulybė! Ir priklauso man! Panirau į 
ekstazę, išvysdamas mus abu lovoje. 

Aš vos nesustabdžiau eismo. Man ėmė signalizuoti ir 
aš kuo skubiau nuriedėjau tolyn. 

Tik raudonas šviesoforo signalas užtvėrė man kelią. 
Išgirdau kažką šaukiant mane vardu ir apsidairęs pamačiau 
Bobą Houperį, besibraunantį prie mano ratų. 

Atidariau dureles. 

— Sveikas, Bobai! Ką čia veiki? 

— Kaip ką? Dirbu. Išnešioju korespondenciją, bande- 
roles, — Bobas didžiavosi savo darbu. — Kur važiuoji, 
Maikai? 

— O kur tau reikia? 

— Į Kenelo gatvę. 

— Tai sėsk, pavėžėsiu. 

Užsidegė žalia šviesa, ir mes pajudėjome. Aš pasukau 
į Brodvėjų. Bobas švietė laimingas kaip naujametinė lem- 

putė. Švilpavo, mojavo merginoms ranka, sukiojo galvą. 
Jis dievino važiavimą automobiliu. 

— Ar nematei Džordžo Kelikio? — atsargiai paklausiau. 

— Ne. Tačiau mačiau jo vyrukus. Kažkodėl Džordžas 
juos išvijo. 

— O kas naujo pas Semą? 

— Vis tas pat. 

— O tavo bitutės? Ar vaišina tave medumi? 

— O, bitės — tai nuostabūs gyvūnai! Aš jau turiu mo- 
tinėlę! Ir tiksliai išsiaiškinau, kad jai nereikia patino. 

— Bet kaip tada atsiranda mažutės bitutės? 

Bobas prasižiojo ir ilgam susimąstė. 

— Gal, — pasikrapštė jis pakaušį, — bitės deda kiau- 
šinėlius? Aš dar ne viską išsiaiškinau. 

Išlaipinau Bobą Kenelo gatvėje, ten, kur jam ir reikė- 
jo. Vaikinas paglostė automobilio dureles, atsiduso, padė- 
kojo man ir nubėgo, mėtydamas savo mažas kojeles. 

Gerasis Bobas... Paslaugus ir visada pasiruošęs padėti... 


10 skyrius 


Patas tobulino šaulio sugebėjimus. Įžengiau į šaudyk- 
14 tuomet, kai Patas, niūriai suraukęs antakius, apžiūrinėjo 
taikinį su kulkų žymėmis. 

— Virptelėjo ranka? — paklausiau, užuot pasisveikinęs. 

— Ne. Revolveris dar visai naujas. 

Užtaisęs ginklą, jis iššovė į judantį taikinį. 

— Neblogai, — pakomentavau išvydęs, kaip kulka su- 
triuškino manekenui raktikaulį. 

— Tokiu šūviu nusikaltėlio nesustabdysi, — suburbė- 
j0 Patas. 

Jam sunku įtikti, aš tai puikiai žinojau, tad nusišypso- 
jau, žvelgdamas į surūgusią jo fizionomiją. Mano šypse- 
nėlę Patas įvertino savaip ir ištiesė revolverį. 

— Pats pabandyk! 

— Šaudyti iš tavosios sulčiaspaudės? Na jau ne! 

Aš išsitraukiau savo keturiasdešimt penktąjį. 

Į judantį siluetą šoviau tris kartus, ir visos trys kulkos 
pataikė į "galvą". 

Patas pritariamai sumykė: 

— Supermenas. 

Lifte jis pasidomėjo kulka, kurią radau parke. Ištrau- 
kiau ją iš kišenės. 

Patas pavartė mano radinį ir šiaip, ir taip, tačiau nieko 
pasakyti negalėjo, nes kulka nuo smūgio į sieną deforma- 
vosi. 

Balistikos laboratorijoje Patas įjungė ekraną ir įstatė 
mano kulką į specialią kasetę. Ilgai ją apžiūrinėję paga- 
liau pripažinome, kad nėra jokio panašumo su žudiko kul- 
komis. 

Išjungęs šviesą, Patas kietai pareiškė: 

— Jei Kelikis nepakeitė revolverio, vadinasi, su žmog- 
žudystėmis jis nesusijęs. 

— Jis galėjo pakeisti patranką, kad apdumtų mums 
akis. S 
— Neįtikima, — atkirto Patas. — Mano praktikoje nie- 
ko panašaus nebuvo pasitaikę. 

Patas atidavė kulką laboratorijos darbuotojams ir įsa- 
kė įforminti kaip daiktinį įrodymą, o kulkos nuotraukas su- 
dėti į operatyvinę kartoteką. 

Mes suradome nuošalų kampelį, ir aš papasakojau apie 
įvykį parke. Patas neskubėjo pareikšti savo nuomonės. Jis 
apskritai niekada netėkšdavo skubotų išvadų, visada lauk- 
davo, kol faktai patys susidėlios į vienintelį teisingą ir aiš- 
kų piešinį. Patas buvo seklys, sugebąs naudotis ir techni- 
nėmis galimybėmis, ir savo smegenimis. Ir dar išlaikyda- 
vo geležinę ištvermę bei ramybę, nepaisydamas melo bei 
kaltinimų srauto, kurį negailėdama liejo ant policijos gal- 
vos žiniasklaida. | 

Aišku, ir tarp policininkų pasitaiko kvailių, išdavikų, 
niekšų. Tačiau ir tokių kaip Patas Čambersas netrūksta. Aš 
glausčiausi prie jų, jei sugebėčiau sutarti su viršininkais. 
Deja, aš nemėgstu paklusti instrukcijoms. Tai ne man. 

— Prie to, ką jau žinai, nieko pridurti negaliu, — pa- 
reiškė Patas, vos tik aš baigiau savo pasakojimą. — Kaip 
manai, ar nors per colį priartėjome prie žudiko? 

— Jei žinočiau, kas tas kalės vaikas, colių neskaičiuo- 
čiau — nudėčiau iškart. Bet štai ką aš pamaniau... O ką, jei 
žudikas iki šiol nerastas dėl to, kad mes jo nė nelaikome 
įtariamuoju? Sakykim, jis priklauso tai organizacijai, ku- 
riai dirbo Kingsas. Džekas galėjo užkliudyti stambią mafi- 
jos figūrą, už tai ir užmokėjo galva. O Kingsą galėjo nužu- 
dyti viena iš suvedžiotų moterų arba nauja paukštytė, su 
kuria jis ėmė regzti savo niekšišką intrigą. Arba — gimi- 
naičio kerštas: tėvo, brolio, merginos. Tiesa, tokiu atveju 
aš negalėčiau paaiškinti, kodėl Kingsą nužudžiusi kulka 
kaip du vandens lašai panaši į Viljamso kulką. Tačiau gal 
tu pats paaiškintum! 


— Okei, Maikai, nesuk sau galvos, — Patas atsisto- 
jo. — Eime, parodysiu tavo gerą palias, 
— Ką? 


Patas nieko neatsakė. Šiikišiniotas aš nusekiau pas- 
kui jį koridoriumi. 

Mes įžengėme į nedidelę patalpą, kur du detektyvai 
tardė moterį. Moteris sėdėjo nugara į duris. Kai apėjęs 
žvilgtelėjau į veidą, iškart atpažinau tą moterėlę, nors ji 
vilkėjo kitą suknelę. Mintyse aš pasiunčiau Patą velniop. 
Iš tikrųjų “gera pažįstama". 

Ant kėdės, suspaudusi riebiai dažytas lūpas, sėdėjo pa- 
simatymų namų šeimininkė. 

— Ir kur gi ją radote? — pasidomėjau. 

— Iki aušros ji kažkur slėpėsi, o paskui išėjo į gatvę. 
Ten mes ją ir susėmėme. Policininkas paprašė parodyti do- 
kumentus, 0 jų madam neturėjo. 

Moteris pavargo ilgai sėdėdama ant kėdės. Jos sauso- 
se akyse spindėjo neapykanta. Ant krūtinės sukryžiuotos 
rankos vos pastebimai virpėjo. 

— Ar prisimenate mane? — paklausiau ją. 

Ji atsiliepė, nežiūrėdama į mano pusę: 

— Taip. 

— Kaip jums pavyko pasislėpti per gaudynes? — šis 
klausimas visą laiką mane kamavo,. tačiau madam iki šiol 
nesiteikė atsakyti. 

Pagaliau reikalo ėmėsi Patas. Apsižergęs kėdę, jis at- 
sisėdo priešais tardomąją ir ramiai pareiškė: 

— Jūsų jaukiame namelyje įvyko dvi žmogžudystės. 
Mes ketiname apkaltinti jus. Pasvarstykite, ar pažįstate gerą 
advokatą. 

Moteris suburbuliavo ir aš supratau, kad ji juokiasi. 
Nervingu, nenatūraliu juoku. Nedaug trūko iki isterijos. 

— Bandykite, jei norite. Aš nieko nežudžiau. Ir nerei- 
kia manęs gąsdinti. 

— O mes ir netvirtiname, kad jūs — žudikė. Jūs tikrai 
nieko nenugalabijote, — Patas aiškiai nuobodžiavo. — Mes 
įrodysime visai ką kita: jūs padėjote žudikui pasprukti ne- 
pastebėtam. Ir tada jūs — nusikaltėlio bendrininkė! Teis- 
mas bus visai trumpas... 

Ji persigando. Iš baimės pabalusiame veide prasimušė 
nesveikas raudonis ir madam tapo panaši į klouną. 

— Idiotizmas, — iškošė ji pro dantis, nervingai gurk- 
telėdama. „4 

Atrodė ji šlykščiai. 

— Aš išėjau viena! Girdite, viena! 

— Įžūlus melas! — spustelėjau aš. 

— Kai pasirodė policija, — viešnamio šeimininkė su- 
tirtėjo visu kūnu lyg tampoma mėšlungio, — aš pasprukau 
pro slaptą išėjimą. 

— Slaptas išėjimas? Kur? — išdrožėme su Patu be- 
veik unisonu. 

— Po laiptais. Ten toks medinis drožinys... Ir mygtu- 
kas. Už vienos medinės plokštės — durys... 

Taip, atrodo, pirmojo aukšto svetainėje aš mačiau me- 
dines plokštes. 

— O toliau? Kur jūs sutikote žudiką? Prie laiptų? Kas 
jis? 

— Aš nieko nemačiau! Atsikniskite! Aš viena pabė- 

gau slaptu išėjimu į gretimą kiemą ir pasislėpiau kaimyni- 
nio namo sandėliuke. 

Madam įkniaubė veidą į delnus. 

— Išvesti, — trumpai įsakė Patas ir atsisuko į mane. — 
Na, klok savo nuomonę. 

Aš palydėjau madam dygiu žvilgsniu. 

— Ji nemeluoja. Tai pasisekė žudikui! Manau, viskas 
vyko taip: jis nušovė Vikers ir Kingsą. Ši porelė, matyt, 
ruošėsi pasidulkinti ir nelaukė užpuolimo. Šūvių niekas ne- 
girdėjo, nes ten garso izoliacija — nepralaužiama. Ir štai į 
viešnamį įsiveržiame mes. Jei iš pradžių žudikas tikėjosi 
pasislėpti įsimaišęs tarp lankytojų, tai dabar suprato, jog 
įkliuvo, nes visas duris akimirksniu blokavo policininkai. 
Tačiau kokia sėkmė! Leisdamasis iš antrojo aukšto žudi- 
kas pastebėjo madam, manipuliuojančią kažkokiu mygtu- 
ku. Paskui moteris dingo už slaptų durų. Žudikas išnyko 
tuo pačiu keliu. O mes movėme pro šalį. 

Pato skruostuose sujudėjo raumenų gumuliukai. 

— Eime. 

Po pusvalandžio viską patikrinome. Viešnamio šeimi- 
ninkė sakė tiesą. Raižytuose medžio ornamentuose slėpėsi 
mygtukas. Primityvus įrenginys! Mes privalėjome nuspė- 
ti, kad tokiame name kaip šis turi būti panašus įtaisėlis. 

Slaptas išėjimas ėjo tiesiai, pasisuko ir baigėsi prie du- 
rų, už kurių buvo kaimyninio namo rūsys. Iš rūsio durys 
buvo visai nepastebimos, tad niekas iš gyventojų apie jas 
nežinojo. Rūsio durys vedė į kiemą, o iš kiemo — į kaimy- 
ninį namą. Viskas logiška ir paprasta. Sukorėme visą kelią 
per dvi minutes ir atsidūrėme toli nuo linksmybės namų. 
Žudikas paspruko tuo pačiu keliu. Būtume tai žinoję va- 
kar... Mes grįžome ir viską kruopščiai ištyrinėjome. Jokių 
pėdsakų. 

Tuščiame name nejaukiai slėgė tamsa. Niekas nesu- 
rinko butelių, nesutvarkė išvartytų kėdžių... 

Mes susėdome ir užsirūkėme. 

— Aklavietė, — niūriai suburbėjo Patas. 

— Pakalbėkime apie Gilą Kingsą, — pasiūliau. — Ar 
ką nors atkapstei? 

Patas užsitraukė ir išpūtė dūmų debesį. 

— Dvidešimt septyni universitetai ir koledžai. Ilgiau 
vieno semestro Kingsas nė viename neužsibuvo. Tik pas- 
kutiniame koledže Pokleide kažkodėl mokėsi jau antrus 
metus... Visi prisimena, kad kartu su Kingsu paprastai ding- 
davo ir viena mergina. Mano Žmonės tikrina, kur tos mer- 
ginos dabar, kas joms nutiko. 

Aš palinkėjau Kingsui pačios karščiausios vietos pra- 
gare, kur nors kepyklos vidury. 

— Ką radai jo kišenėse? 

— Penkiasdešimt dolerių smulkiais banknotais, vai- 
ruotojo pažymėjimą, merginų nuotraukas... 

— Iš tikrųjų nieko ypatingo. 

— Maikai, tu juk stebėjai namą. Kodėl nepamatei 
Kingso? 

— Gal jis įėjo į viešnamį tada, kai kalbėjausi su Ai- 
lin-Meri, — spėliojau. 

— Kaip manai, Kingsas atvažiavo vienas ar su kuo 
nors"? 

— Aha! — prisiminiau. — Ten buvo didelė kompani- 
ja, atbildėjusi trimis vežėčiomis. Jie atvažiavo septintą va- 
landą ir skubiai suvirto į namą. Kingsas galėjo nepastebi- 
mai prasmukti kartu su jais. 

— Tai jis buvo vienas ar ne? 

„ — Nežinau. Tik žinau, kad Kingsas neatvyko kartu su 
žudiku. 

Mūsų pokalbis išblėso. Mes išsiskirstėme į priešingas 
puses: Patas grįžo tarnybon, 0 aš nusivilkau namo. 

Troškau išsimaudyti, atsipūsti, užkrimsti ką nors. Už- 
sisakiau vakarienę iš restorano, ištraukiau iš šaldytuvo po- 
rą skardinių alaus. 

Laukdamas vakarienės, tingiai rikiavau mintyse pas- 
tarųjų dienų įvykius. Ar ko nors nepraleidau? Prisiminiau, 
kad taip ir neišvydau Ester Bilemi ir jos įgimto apgamo 
ant klubų. 

Devintą valandą vakaro paskambinau sesutėms. Ra- 
gelyje sučiulbo saldus balselis. 

— Alio! Klausome. 

— Mis Bilemi? 

— Taip. 

— Jums skambina Maikas Hameris. 

Po nedidelės pauzės atsakė tas pats balselis: 

— Kuo galiu būti jums naudinga? 

— Atleiskite, o kas prie telefono? Meri ar Ester? 

— Ester. 

— Aš tiriu Džeko Viljamso žmogžudystę ir norėčiau 
su jumis pasikalbėti. 

— Ar galime padaryti tai telefonu? 

— Ne. Norėčiau atvažiuoti dabar. 

— Gerai, aš laukiu. 

Aš padėkojau jai, kol dar nebuvo padėjusi telefono ra- 
gelio. 

Ester buvo velniškai panaši į Meri. Negalėčiau jų at- 
skirti. Klubus slėpė suknelė. Tikriausiai seserų skoniai sky- 
rėsi: Ester man pasirodė kuklesnė. Toks pat sportininkės 
kūnas kaip ir Meri. O temperamentas? Tikėjausi, kad ne- 
trukus tai sužinosiu. Ester skyrėsi ir šukuosena: plaukus ji 
buvo suveržusi į arklio uodegą. Man visada atrodė, kad tai 
tarnaičių šukuosena. | 

Ir vis tik Ester, nepaisant tos kvailos uodegos, buvo 
miela ir simpatiška. 

Mes susėdome ant tos pačios kušetės, kurią prisimi- 
niau iš pirmo apsilankymo. Ester pasiūlė viskio su soda. 

— Na, ir apie ką mes kalbėsimės? — ironiškai žvelg- 
dama į mane, išdainavo ji. — Ko jūs iš manės tikitės, mis- 
teri Hameri? 

— Vadinkite mane Maiku, — paprašiau. 

— Gerai, meskime į šalį oficialumą. 

— Ką galite pasakyti apie Džeką Viljamsą? 

— Menkai jį pažinojau. Mus jungė bičiuliški saitai ir 
ne daugiau. 

— O Džordžą Kelikį? 

— Negaliu jo pakęsti. 

— O jūsų sesuo? 

— Irgi. 

— Ar per vakarėlį jis bandė jus kabinti? 

— Ne! Jis apskritai buvo prastai nusiteikęs. Nežinau, 
kodėl tokios nuotaikos atsivilko į svečius. Kelikis man ne- 
patinka. Man jis panašus į kažkokį gyvulį. 

— O kaip gi! Kelikis — apsigimęs sukčius. Tai gangs- 
teris, vilkintis džentelmeno smokingą. Jis ir dabar užsiver- 
tęs purvinais darbeliais. 

Supratau, kad pokalbis su Ester nieko neduos. Tuo me- 
tu mergina patraukė aukštyn sijoną ir užsimetė koją ant ko- 
jos. Beje, vos man žvilgtelėjus į nuogus keliukus, ji viską 
grąžino atgal. 

— Sakykite, Ester, iš kokių pajamų jūs gyvenate? — 
leptelėjau pirmą į galvą atėjusią nesąmonę. 

Mano klausimas jai nepatiko. 

— Tėvas mums kai ką paliko, — sausai nukirto ji. — 
Akcijas, vertybinius popierius... Tėvas turėjo kelis teksti- 
lės fabrikus pietuose... O argi tai siejasi su Žmogžudystės 
tyrimu? O gal jūs ieškote turtingos nuotakos? 

— Jei tai būtų tiesa, iškart būtumėte pajutusi mano 
ypatingą dėmesį... Ar turite nekilnojamojo turto? 

— Žinoma. Tėvas gerai pasirūpino savo dukrelėmis. 
Už miesto turime didelį namą — dvidešimt trys kambariai, 
baseinas, miškas, trys šimtai akrų Žemės, teniso kortai ir 
golfo aikštelė... Jei nekilnojamu turtu laikote ir suakmenė- 
jusius gerbėjus, yra ir tokių. Pakankamai. 

Mergina ne tik turtinga, bet ir aštrialiežuvė. 

Aš net švilptelėjau. Žiūrėdama į mano suglumusį vei- 
dą Ester susijuokė. Negalėjau atplėšti žvilgsnio nuo jos lin- 
guojančios krūtinės. 

— Kertu lažybų, Maikai, kad jūs panorote apsilankyti 
mūsų kuklioje rezidencijoje. 

— Įspėjote, — sumykiau, vis dar varstydamas akimis 
įspūdingą Ester biustą. — Kada priėmimas? 

— Šeštadienį. Prožektorių šviesoje vyks naktinis te- 

niso turnyras. Mes su seserimi nusprendėme į jį pakviesti 
Mirną Devlin. Reikia bent kiek atitraukti ją nuo liūdnų 
minčių. 

— Kas dar pakviestas? 

— Šarlota Mening. Pažįstate ją? 

— Taip. 

Kažkas mano balse privertė Ester atidžiau įsižiūrėti į 
mano veidą. Paskui ji bakstelėjo į mane pirštu. 

— Ir negalvokite, Maikai! Jums neišdegs! Meskite Šar- 
lotą iš galvos. | 

— Atleiskite, tačiau ką aš veiksiu dvidešimt trijuose 
kambariuose? 

— Kaip ką? Linksminsitės su manimi! Juk jus pakvie- 
čiau aš, o ne Šarlota. O gal jūs dar nesupratote? 

Atstūmęs bokalą, pasislinkau prie Ester. 

— Supratau... 

Aš apkabinau ją. Ester apsivijo rankomis mano kaklą. 
Sunkiai kvėpuodama, ji užmerkė akis. Kai mano ranka pa- 
lietė jos pilvą, Ester suvirpėjo visu kūnu. Jos karštas kvė- 
pavimas degino kaip žvakės liepsna. Išgirdau atitraukiamo 
užtrauktuko šiugždesį. Suknelė nuslydo nuo merginos pe- 
čių kaip nuo gyvatės sena oda. Bučiavau jos krūtis lėtai, 
tęsdamas malonumą. Ester nebevirpėjo — ji raitėsi aistros 
konvulsijose. Jos lūpos rado manąsias ir skaudžiai įkando. 
Aš dar tvirčiau prispaudžiau gražuolę prie kušetės. Mano 
ranka užčiuopė šviestuvo jungiklį. Išjungiau šviesą... 

Mes tylėjome. Kalbėjosi mūsų lūpos, pečiai, rankos... 
Tai buvo pašėlęs, nepakartojamas "dialogas". Paskui pasi- 
girdo garsai: plėšiamų drabužių šlamesys, nusviestų batų 
stuktelėjimas, kušetę dreskiančių nagų krebždėjimas, at- 
segamų spaustukų spragsėjimas... Ir galiausiai — dejonės, 
atodūsiai, riksmai... Žaibo blyksnis sąmonėje — ir viskas. 

Į gyvenimą grįžome ramiai ir tingiai. 

Aš apsirengiau, uždegiau šviesą ir apžiūrėjau pailsu- 
sią draugužę. 

— Apgavikė Meri! — nusijuokiau. — Nėra jokio ap- 
gamo! 

Ji kilstelėjo ant alkūnės ir suvėlė mano plaukus. 

— Galėjau galvą dėti, kad išgirdęs apie įgimtą apga- 
mą, panorėsi pats patikrinti. 

— Meri, tave reikėtų išperti. 

Aš smagiai pliaukštelėjau per akinamai baltą užpaka- 
liuką. Meri džiaugsmingai suspiegė. 

— Už ką?! 

Sugriebusi mane už rankos, vėl nuvertė ant kušetės. 
Atkakli ir nepasotinama, ji tikėjosi tęsinio. Tačiau aš ne- 
norėjau ieškoti apgamų. Atsistojau ir suplakiau du kok- 
teilius. 

Meri apsirengė, kaprizingai papūtusi lūpytę. Mes iš- 
sausinome bokalus, ir aš pasiėmiau skrybėlę. 

— Beje... Ar kvietimas į naktinį turnyrą vis dar ga- 
li0ja? 

— Žinoma! — sušuko ji. — Prašau nevėluoti. 


Grįžęs namo patogiai atsisėdau ir kaip šuo ėmiau vėl 
graužti savo mėgstamiausią kaulą. Kodėl nužudytas Dže- 
kas? Kodėl nužudyti dar du Žmonės? Ar tuo ir baigsis 
žmogžudysčių serija? Kodėl žudikas atsivilko į viešbutį? 
Negi ten geresnės sąlygos šaudyti? O gal šauti jį prispyrė 
aplinkybės? Kaip mano priešui pavyko įsmukti į namą ne- 
pastebėtam? Kodėl pabėgo Džordžas Kelikis? Ką reiškė tas 
keistas pasikėsinimas parke? Kokią grėsmę aš keliu Džor- 
džui? Ar jis tas žudikas, kurį aš vaikausi? Koks jo moty- 
vas? Bet kuris, buvęs tame vakarėlyje, galėjo tai padaryti 
— Mirna, seserys Bilemi, o gal Šarlota... Bet kodėl? Koks 
tikslas? Mirna? Ji tokia sentimentali... Šarlota? Juk gydy- 
tojo profesija nesuderinama su nusikaltimu, o ir kam Šar- 
lotai žudyti? Ji susipažino su Džeku, kai gydė Mirną. Nieko 
kompromituojančio. Seserys Bilemi — turtingos nuobo- 
džiaujančios kalės. Kuo jas pradžiugintų Džeko mirtis? Me- 
ri — nimfomanė, jai tik viena galvoj ir šiuo atžvilgiu var- 
gu ar Džekas ją domino. Net jei ir domino, o jis jai vis tik 
atsakė, už tai niekas nežudo. Ester? Aišku, reikia ją rūpes- 

tingai patikrinti ir pagaliau rasti tą įgimtą apgamą. O ką, 
jei tai nusikaltimas iš aistros? Seserys nepratusios, kad joms 
kas nors ką nors atsakytų... Tačiau tada ore pakibtų toks 
svarus įkaltis kaip universiteto metraščiai. Ir kaip jie ap- 
skritai susiję su žmogžudyste? 

Aš atsistojau, pasirąžiau, pavaikščiojau po kambarį. 
Užsirūkiau. 

Gilas Kingsas... Ar tik ne jis trijų žmogžudysčių pa- 
slapties raktas? Bet Kingsas jau nieko nepasakys, kaip ir 
Ailin Vikers. O gal tiktų toks variantas: Kingsas nužudė 
Viljamsą ir Vikers, o kažkoks trečias asmuo nušovė Gilą jo 
paties revolveriu. Tiesa, tokiu atveju kambaryje būtume ap- 
tikę kovos pėdsakų. Beje, kodėl Ailin gulėjo nuoga? Ar jai 
įsakė nusirengti? 

Kodėl? Kaip? 

Aš visai pasimečiau tose spėlionių džiunglėse. Jokio 
siūlelio, vedančio į tikrą kelią. 

Išsausinęs dar vieną alaus skardinę, iš visų jėgų svie- 
džiau ją į sieną. Susierzinimas trukdė mąstyti, pyktis tem- 
dė sąmonę. 

Kaip mažai aš žinau! Pavyzdžiui, kuo konkrečiai už- 
siima Kelikis? Kas dar dalyvauja jo nusikalstamose afero- 
se? Kaip susiję Kelikis su Kingsu? Kur surasti Kelikį? 
Kingsas galėtų padėti, tačiau jis negyvas... 

Kingsas... Staiga aš trenkiau kumščiu į kelį. Velniai rau- 
tų! Koks aš asilas! Kingsas bijojo užsiiminėti “prekių" tie- 
kimu čia, Niujorke. Ir čia jis švarus. Vadinasi, reikia ieškoti 
ten, kur jis mokėsi. Kas nors būtinai išplauks į paviršių. 

Aš apsirengiau, paskambinau į garažą ir paprašiau at- 
vairuoti ratus prie vartų. Patikrinęs savo ginklą, sugrūdau 
į kišenę daugiau šovinių. 

Buvo jau po vidurnakčio. Mechanikas, laukęs manęs 
prie automobilio, vos laikėsi ant kojų. Atsidėkojau jam ke- 
liais žaliais popierėliais ir mikliai išdūmiau. Smagiai pa- 
variau apytuščiu plentu. 

Gerai prisiminiau paskutinės Gilo Kingso lankytos 
mokslo įstaigos adresą — jį buvau gavęs iš Pato. Dieną aš 

būčiau vilkęsis iki reikiamos vietos tris keturias valandas. 
Dabar skriejau kaip vėjas. Du kartus mane bandė pavyti 
policininkai motociklininkai, bet bergždžiai. Kaip jau sa- 
kiau, mano griuvena turėjo galingą variklį. Persekioti ma- 
ne — beviltiška. Bijojau vieno: kad policininkai nepraneš- 
tų apie greitį viršijantį kelių pažeidėją ir neužtvertų kelio. 
Tačiau mane lydėjo sėkmė. 

Pasukęs į šoninį kelią sulėtinau greitį. Pokdeile gy- 
veno trisdešimt tūkstančių Žmonių — tai skelbė kelio žen- 
klas prieš įvažiavimą į miestelį. Apskrities centras. Nuo 
vieno miestelio pakraščio iki kito — penkios mylios. 

Tokioje skylėje rasti koledžą nesunku. Jis buvo įsikū- 
ręs dykvietėje. Keli pastatai. Mokomasis korpusas visiškai 
tamsus. Kitame pastate buvo apšviesti tiktai koridoriai. Aiš- 
ku, jog tai bendrabutis. 

O kur gyvena dekanas? 

Suradau dviaukštį kotedžą. Sustabdžiau automobilį ir 
išlipau. Ant kotedžo durų kabojo lentelė: “Mr. Raselas Gil- 
boras, dekanas". 

Nežinau, kelintą sapną šiuo metu sapnuoja misteris 
Gilboras, tačiau jam teks išlįsti iš sapnų karalystės. Aš pa- 
spaudžiau skambučio mygtuką. Man ilgai neatidarė. Ska- 
lambijau tol, kol durys atsivėrė ir ant slenksčio išdygo piktas 
kaip velnias vyras, ant pižamos užsimetęs gauruotą chala- 
tą. Tikriausiai tai buvo durininkas. Neklausydamas, ką jis 
veblena, pastūmiau į šalį ir įžengiau į namą. 

Dekanas irgi apsireiškė su pižama. 

— Kas jūs? Kokią turite teisę? 

— Maikas Hameris, detektyvas iš Niujorko, — kyšte- 
lėjau jam savo ženklelį. 

— Tačiau čia ne Niujorkas, o Pokdeilas! Jūs paklydo- 
te! Ko jums reikia? 

— Aš atvykau antrą valandą nakties tik tam, kad apžiū- 
rėčiau kambarį, kuriame gyveno studentas Gilas Kingsas. 

— Policija jau buvo čia ir viską apžiūrėjo. Aš nesu- 
prantu... 

Neturėjau noro ginčytis su tuo mokslingu asilu. 

— Štai ką, seni, — bedžiau pirštą jam į pilvą, — žudi- 
kas laisvėje. Jis pavojingas ir bet kurią akimirką gali ką 
nors nušauti... Pavyzdžiui, jus. Aš įtariu, kad tas tipas sle- 
piasi Kingso kambaryje. Jei neparodysite, kur tas kamba- 
rys, tai... — aš padėjau ranką ant dekano peties ir švelniai 
spustelėjau, — man teks pataisyti jūsų veidą. Ir tada jūsų 
nepažins ne tik studentai, bet ir Žmona, jei tokią turite. 

Raselas Gilboras suakmenėjo iš baimės. Mačiau, kad 
jis pasirengęs net sielą kipšui parduoti, o jau parodyti kaž- 
kokio studenčioko kambarį — juo labiau. 

— Tai... 107 numeris... pirmas aukštas... kairysis fly- 
gelis... kampinis kambarys... jis užantspauduotas, miste- 
ri... e... Hameri! 

— Sakote, 1077? Gerai. O dabar eikite miegoti. Ir jo- 
kių pokštų! Jei sumanysite skambinti policijai, aš sudirb- 
siu ne tik jūsų fizionomiją, bet ir likusias kūno dalis. 

Jo baimė mane linksmino. 

— Aš neturiu teisės slėpti jūsų vizito! 

— Išjunkite šviesą ir nė krust! 

— O studentai?! 

— Aš pats jiems viską paaiškinsiu. 

Nors buvo tamsu, aš greitai suradau kairįjį flygelį. 

Intuicija pakuždėjo man slinkti tyliai kaip šešėliui. Lai- 
mei, aplink koledžą augo žolė. 

Kampinis kambarys... Štai jis. Prisispaudęs prie sie- 
nos pabandžiau atidaryti langą. Nesėkmingai. Penkias mi- 
nutes tampiau tą prakeiktą stiklą, kol galiausiai viršulan- 
gis sujudėjo. Vikriai užsikabinęs rankomis permečiau savo 
kūną per palangę. 

Man krentant ant grindų, pasigirdo du šūviai. Neži- 
nau, kas išgelbėjo mano gyvybę... Kulkos susmigo į palan- 
gę. Nusprendžiau, kad nusikaltėlis prašovė tik todėl, jog 
buvo susijaudinęs. 

Kelias minutes griausmingi šūviai mane buvo apkur- 
tinę. Tačiau mano ranka veikė automatiškai. Įprastu jude- 
siu ji čiupo revolverį ir atsakė vienu vieninteliu driokste- 
lėjimu. Vėl pasigirdo papliūpa, kuri pamažu nutilo... Stab- 

telėjau atgauti kvapo, įsiklausiau ir tada vėl sugriaudė šū- 
vis, o kulka įsmigo į palangę. Kažkas trenkė man į šoną. 
Mano revolveris viauktelėjo... 

Ilgai negalėjau patikėti, kad užpuolikas negyvas. Lė- 
tai prišliaužiau prie tamsoje sustingusio kūno. Mano ran- 
ka užčiuopė ginklą ir iš atsargumo aš numečiau prieši- 
ninko patranką į šalį. Atsistojau. Suradęs jungiklį užde- 
giau šviesą. 

Ant grindų gulėjo Džordžas Kelikis. Mano kulkos pra- 
kiurdė jam krūtinę. 

Tik dabar aš pajutau sudegusių popierių kvapą, gožian- 
tį parako dūmų dvoką. Kelikis atliko tai, ko, tiesą sakant, 
ir atvyko: kampe stovinčiame atlapotame plieno seife rūko 
pelenų krūvelė. Aš pavėlavau. Kelintą jau kartą... 


11 skyrius 


Į duris atkakliai beldėsi. Aš girdėjau nerimastingus bal- 
sus koridoriuje ir net po langu. 

— Ei, jūs ten! Užsikimškite! — viauktelėjau, iš ap- 
maudo vos nepykštelėjęs į duris. 

— Kas jūs? — pasigirdo atsargus jaunas balsas. 

— Jūsų mylimiausias dėdulė Čarlis, — piktai atkir- 
tau. — Pakvieskite dekaną ir netrypčiokite prie durų. Ir pa- 
sakykite jam, kad skubiai iškviestų policiją. 

Koridoriuje visi gyvai aptarinėjo įvykius. 

— Plombos nepaliestos... Jis įlindo pro langą... Rei- 
kia šūktelti Diukui, kad nusitaikytų į langą. 

— Mulkiai! — užriaumojau. — Darykite, ką sakiau. 

Negaliu gi iššaudyti tų psichų! Prie lango tikrai sto- 
vėjo perkaręs studentas su karabinu. Jei jam neišlaikys ner- 
vai, oi, pridarys jis man rūpesčių! Šalia karabino savinin- 
ko mindžikavo dar keli vaikinai. 

— Ei, tu! — aš atsargiai pamojau ginkluotajam. — Pri- 
eik arčiau! 

Studentas priėjo, laikydamas parengtą karabiną. 

Aš parodžiau jam savo ženklelį. 

— Aš — privatus detektyvas iš Niujorko. Įkirtai, mulki? 

Vaikinukas tirtėjo iš baimės ir įtampos kaip medžio 
lapelis. 

— Jei nori būti naudingas, padaryk čia tvarką. Kad nė 
viena gyva siela nepaliktų koledžo! 

Jo akys džiugiai sublizgo ir jis iškart nulapnojo. Greit 
atbėgo apsimiegojęs dekanas. Jis nuplėšė plombas ir įlėkė 
į kambarį. 

— Dieve mano! Kas nutiko? — vargšelis vos neverkė. 

— Čia guli negyvėlis, — atsakiau. — Bet jūs ir pats 
matote... Tai aš jį... Kvieskite policiją. 

Kai jis išpuolė atgal pro duris, ėmiau ieškoti Kelikio 
revolverio. Reikėjo apžiūrėti jį prieš pasirodant policijai. 

Taigi revolveris. Tas pats, kurį mačiau viešbutyje, Ke- 
likio ir Kingso numeryje. 

Paskui aš kruopščiai apžiūrėjau seifą. Pelenų krūvelė 
išsibarstė, vos ją palietus. Dar pelenai... Sprendžiant iš 
apanglėjusių viršelių, tai buvo Kingso užrašų knygutė. 
Daug paaukočiau, kad galėčiau atkurti nors dalį užrašų. 

Šalia seifo mėtėsi keli apdegę lapukai. Kažkokie 
skaičiai... 

Staiga išvydau prie lovos rūkstantį kilimėlį: matyt, ant 
jo užkrito degantis bloknoto lapelis. Per stebuklą pusė la- 
pelio nesudegė. Iš teksto supratau, jog Džordžą Kelikį kom- 
promituojanti medžiaga, tiksliau, jos Kopija, paslėpta Niu- 
jorko banko seife. Vadinasi, Kelikis visdėlto nusikaltėlis. 
Visada tai įtariau. Dabar galėsiu tai neginčijamai įrodyti. 
Nors dabar man svarbiausia įrodyti, kad Kelikio žmogžu- 
dystė — savigynos aktas. 

Atsargiai įdėjau brangų įkaltį į voką, kurį visada ne- 
šiodavausi panašiems atvejams. Ant voko užrašiau savo 
agentūros adresą. Paskui žengiau į koridorių. Studentai šas- 
telėjo į šalis lyg išvydę pragaro pabaisą. Flygelyje, sura- 
dęs pašto dėžutę, įmečiau voką. 

Grįžęs į Kingso kambarį, atsisėdau ant lovos ir susi- 
mąsčiau. 

Kaip galėjo Kelikis čia įsibrauti? Taip, kaip ir aš — 
pro langą? Kingso seifas Kelikiui prilygo mažai atominei 
bombai su tiksinčiu laiko mechanizmu. Todėl jis ir atlėkė 
jos nukenksminti, kol kieno nors pirštas nespustelėjo myg- 
tuko... 

Iki šiol Kelikį laikiau bosu, o Kingsą — parankiniu. 
Ko gero, viskas atvirkščiai. Gilas Kingsas pradėjo kaip gy- 
vųjų prekių į viešnamius tiekėjas. Vėliau tikriausiai išplė- 
tė "verslą", pradėjo užsiiminėti ir kitais nelegaliais darbe- 
liais... Tada vyrukui prireikė padėjėjų. Jis rinkosi žmones, 
kurių juodą sąžinę slėgė ne vienas nusikaltimas. Kingsas 
skrupulingai sudarinėjo jų dosjė — tai buvo jo draudimas 
ir jo botagas, kuriuo jis valdė visą bandą. Niekšas privertė 
šiuos Žmones jam dirbti, įtraukė juos į savo aferas... Seifas 
saugojo dokumentus, nuotraukas, liudijimus. Jei būčiau at- 
mynęs į Pokleidą bent pora valandų anksčiau, savo ranko- 
se dabar turėčiau iš koto verčiančius įkalčius. Būtume lik- 
vidavę visą grupuotę! 

Tačiau gal iš tikrųjų dokumentų kopijos guli Niujorko 
banke? Norėčiau tuo tikėti... Ne, ten turbūt vien Džordžą 
Kelikį kompromituojanti medžiaga. Tokie kaip Kingsas 
kiekvieną dosjė laiko skirtingame seife. Jei nori pašalinti 
iš gaujos neklusnųjį arba išdaviką, paprasčiausiai skambi- 
na policijai, apsimetę gera linkinčiais anonimais, ir padik- 
tuoja seifo šifrą... Genialiai paprasta kaip dukart du. 

Aš nesigailėjau Kelikio. Vienu šunsnukiu mažiau! Ta- 
čiau savo tikslo vis dar nepasiekiau. Žmogus “iksas" vis 
dar laukia savosios lemties valandos. 

Mano apmąstymus nutraukė riebus meitėlis, įlėkęs į 
kambarį ir sužviegęs, kad jis šerifas ir kad aš areštuotas. 
Teko jį raminti bent kelias minutes. Dručkis ilgai ir prie- 
kabiai tyrinėjo mano privataus detektyvo licenciją, varta- 
liojo rankose leidimą ginklui. Kai aš paprašiau sujungti ma- 
ne su kapitonu Čambersu, šerifas pagaliau nurimo. Nors 
provincijos mentai šnairuoja į savo kolegas iš sostinės, ta- 
čiau Pato grasinimas paskambinti gubernatoriui, jei druč- 
kis manęs nepaleis, suveikė. 

Išsiaiškinęs su vietine policija, grįžau į Niujorką. Šį- 
kart skubėti nebuvo kur ir nuovadą aš pasiekiau be nuo- 
tykių. 

Aušo. Patas laukė manęs savo kabinete. Aš svajojau 
tik apie šiltą vonią ir lovą, bet Patas privertė mane pasako- 
ti apie įvykius Pokdeile. Jis iškart nusiuntė į Pokdeilą ne- 
didelę brigadą padaryti kratos, viską nufotografuoti ir su- 
rinkti iš seifo pelenų. 

Kai Patas pagaliau paliko mane ramybėje, aš paskam- 
binau Šarlotai. 

Ji jau buvo atsikėlusi. 

— Palauk manęs ir tu sužinosi kai ką įdomaus apie 
mūsų Džordžą, — pareiškiau jai. 

— Gerai, Maikai. Nekantrauju viską išgirsti. 

— Būsiu pas tave po penkiolikos minučių. 

Aš apgavau moterį, nes dėl rytinių automobilių kamš- 
čių atvykau į Šarlotos namus daug vėliau. 

Ji laukė manęs svetainėje. Paėmusi paltą, pasiūlė pri- 
sėsti ant kušetės. Kokie dar “prisėsti?! Aš griuvau ant jos. 
Priėjusi Šarlota meiliai apkabino mane, paglostė... Aš vos 
beįstengiau ją pabučiuoti. 

Smulkiai išpasakojau viską, kas nutiko naktį. Šarlota 
paklausė: 

— Kuo galiu tau padėti? 

— Gali. Prašau, paaiškink... Ar nimfomanės pavo- 
jingos? 

Ji vos nestryktelėjo iš pavydo. 

— Tai tu buvai pas ją?! 

— Su reikalais. 

Šarlota nemokėjo ilgai pykti. 

— Gerai, šįkart patikėsiu... Viliuosi, nimfomanija ta- 
ve domina tik tarnybine prasme. Nimfomanija — tai liguis- 
tai padidėjęs moters seksualinis potraukis. 

— Ar nimfomanija gali kaip nors sietis su nusikaltimais? 

— Žmogžudystė dėl aistros? Tai turi omenyje? Bet ta- 
da reikėtų įtarti visas moteris. Manau, nimfomanės sugeba 
bendrauti su vyrais ir išspręsti savo problemas, nesigrieb- 

damos pistoleto ar nuodų, — ji nusijuokė. — Jos turi kitą 
ginklą... | 
+ — Ir kaip jos sprendžia tas problemas? 

— Na, pavyzdžiui, nevykėlį meilužį jos pakeičia ki- 
tu... Jei nimfomanei nepasiseka su vienu, ji išmėgina savo 
galias su kitu... Tai efektyviau nei pavydas, šantažas ar 
žmogžudystė... Galiausiai ji vis tiek laimi, o jos savimeilė 
būna patenkinta. Kaip matai, viskas labai paprasta. 

Iš tikrųjų viskas paprasta. 

— Ar abi seserys Bilemi nimfomanės? 

Šarlota pagrasė man piršteliu. 

— Meri — taip. Jai patinka tai, ką ji daro. Patinka bū- 
ti aistringai ir nepasotinamai, patinka semti iš gyvenimo 
pilnomis rieškučiomis. Ester daug šaltesnė. Didžiausias Es- 
ter rūpestis — padėti seseriai išsipainioti iš tų meilės isto- 
rijų. Ester protinga, graži, bet ne širdžių ėdikė. Jos miega- 
mojo nepuošia nė vienas vyriškas skalpas. Manau, kada 
nors Ester įsimylės ir... Viskas klostysis taip, kaip ir vi- 
siems. 

— Noriu pasikalbėti su Ester. Sesutės rengia kažkokį 
sporto turnyrą. Ar važiuosi pas jas šeštadienį? 

— Taip. Bet būsiu ten trumpai. O ką, tave irgi kvietė? 

— Aš lydėsiu Mirną. Tikiuosi, Mirna nepersigalvos. 
Jai reikia prasiblaškyti, kitaip skausmas ją pribaigs. Ir aš 
pats pailsėsiu... vėliau... ir... 

Ir aš nusmigau. Išmiegojau beveik visą dieną. Kai pa- 
žvelgiau į laikrodį, jis rodė keturias. 

Kaip mostelėjus stebuklinga lazdele pasirodė Keti, ne- 
šina padėklu, ant kurio garavo apetitiška kiaušinienė su 
kumpiu ir stipri karšta kava. 

— Jūsų pusryčiai, — nusišypsojusi sumurkė ji. — Mis 
Mening patikėjo man pasirūpinti jūsų skrandžiu. 

Pusryčiai gerokai po pusiaudienio. Ryte prarijau juos. 
Paskui paskambinau Mirnai. Atsidususi ji pasakė, jog pa- 
sistengs negadinti mums nuotaikos ir lauks manęs šešta- 
dienį. 

Šiltai atsisveikinęs su Mirna, ėmiau svarstyti, kuo galė- 

čiau save pradžiuginti, iki grįš Šarlota. Svetainėje radau 
keletą sunkių tomų. Vienas iš jų patraukė mano dėmesį. Jis 
vadinosi “Psichinių ligonių gydymas hipnoze". Tačiau kny- 
ga buvo prigrūsta sunkių medicininių terminų. Supratau tik 
viena: užhipnotizuotam ligoniui įteigiamas tam tikras el- 
gesio modelis, kuriuo jis vėliau vadovaujasi gyvenime, be- 
je, net neįtardamas, kas verčia jį taip elgtis. 

Aš pasvajojau, kad visai šaunu būtų užhipnotizuoti 
kokią gražuolę ir įteigti jai tokį elgesio modelį... Ė, vel- 
nias! Kam man tai? Aš ne koks senis ir moterys manęs 
nesišalina. 

Pasiėmiau kitą knygą, su paveiksliukais. Šis šedevras 
vadinosi “Šeimyninio gyvenimo psichologija". Prarijau ją 
vienu atsikvėpimu. 

Įėjusi Šarlota išvydo mane, įkišusį nosį į knygą, ir gar- 
siai ištarė: 

— Keliame kvalifikaciją? Ką gi, dar ne vėlu... 

Mes pasibučiavome. 

Truputį pasidžiaugęs Šarlotos artumu, pradėjau ruoš- 
tis atsisveikinti. 

— Tu išeini? — nuliūdo Šarlota. — O aš tikėjausi, kad 
mes vakarieniausime prie žvakių. 

— Kitą kartą, mieloji. Man reikia susitvarkyti. Keli- 
kis sugadino mano kostiumą. 

Ir aš parodžiau jai skylutę švarke. Griebusi mane už 
rankos, Šarlota puolė mane čiupinėti. 

— Tu nesužeistas? 

— Kulka tik brėžtelėjo. 

Sučirpė telefonas. Šarlota nepatenkinta pakėlė ragelį. 

— Taip! Jūs įsitikinęs? Gerai, aš išsiaiškinsiu. 

Kai ji padėjo ragelį, paklausiau kas nutiko. 

— Ligoniui remisija... Teks rytoj ryte jį aplankyti. 

— Na, aš einu. 

— Lauksiu, — sumurkė Šarlota, prisiglausdama visu 
kūnu. — Ateik, Maikai... 

— Iškart... kai tik... būtinai... 

Kirpykloje paprašiau nukirpti mane ežiuku. Meistras 
nužvelgė mano skylėtą švarką, dėklą po pažastimi ir kažką 
neaiškiai numykęs pridengė mane savo paklode. 

— Ežiuku? — perklausė jis. — Tačiau šiemet madin- 
ga... — jis sutriko, išvydęs veidrodyje niršų mano žvilgs- 
nį, ir ėmė čeksėti žirklėmis. 

Aš nuvažiavau į Brodvėjų. 

Policijos automobilių sirenų kauksmas privertė mane 
stabtelėti. Pirmajame automobilyje pastebėjau įtemptą ka- 
pitono Čamberso veidą. Jie praūžė pro mane kaip vėjas! 

Ta pati intuicija, kuri nukreipė į Pokleidą, dabar ginė 
mane paskui Pato vyrus. 

Kai pasukau dar kartą, policijos automobiliai jau sto- 

Nusekiau paskui juos. Kyštelėjau man kelią pastoju- 
siam mentui savo ženklelį ir licenciją. Jau iš tolo supratau, 
kas ten susirietęs guli ant asfalto. Bičių mėgėjas, geras ma- 
no bičiulis, kurį dar vakar vežiau į Kenelo gatvę... 

Patas padėjo man ant peties ranką. 

— Pažįsti jį? 

— Bobas Houperis. Tikras angelas žemėje... Jis dirbo 
Kelikiui, vėliau metė jį. Išnešiodavo korespondenciją, at- 
likdavo smulkius pavedimus. 

— Jį nušovė keturiasdešimt penktuoju. Atrodo, tuo 
pačiu... 

— Ką?! 

Tai bent smūgis! Tikrai nelaukiau tokio įvykių posūkio. 

— Eime, kai ką parodysiu, — paragino Patas. 

Čia aš pastebėjau, kad Bobas guli prie vaistinės slenks- 
čio. Mes įžengėme į vidų. Baltas kaip aspirinas vaistinin- 
kas išsitempęs stovėjo priešais mentus. Jį apklausė ins- 
pektorius Deilas iš kovos su narkotikais skyriaus. Deilas 
nemėgo manęs nuo tada, kai užbarsčiau jam druskos ant 
uodegos, — išaiškinau nusikaltimą, su kuriuo jis ilgai ir 
nesėkmingai plūkėsi. 

— Ką čia veikia tas akiplėša šniukštas? — piktokai 
viauktelėjo Deilas. 

— Tą patį, ką ir jūs, — mandagiai atsiliepiau. 

— Nešdinkitės! 

— Luktelkite, inspektoriau, — įsiterpė Patas. — Mai- 
kas Hameris tiria labai rimtą nusikaltimą... 

Deilui užteko proto nesiginčyti su inspektoriumi Čam- 
bersu, reikšminga figūra policijoje. Be to, Patas turėjo spe- 
cialųjį išsilavinimą, o Deilas taip ir liko savamokslis. 

— Maikas nedirba policijoje, — tęsė šaltakraujiškai 
Patas, — tačiau jis daug padėjo tiriant šią bylą. Noriu, kad 
jis susipažintų su padėtimi. 

— Okei, — suburbėjo Deilas. — Tegul pasilieka. Bet 
jei jis vėl nugvelbs įkalčius arba mėgins tai padaryti, aš 
paduosiu raportą, kapitone. | 

Deilas negalėjo užmiršti, kaip aš nugriebiau daiktinius 
įrodymus, pribaigęs vieną šunsnukį, prekiavusį narkotikais. 

Išrėžęs savo pareiškimą, Deilas čiupo į nagą išsigan- 
dusį vaistininką. 

— Pakartokite viską, ką pasakojote. Gal dar ką prisi- 
minsite. 

Vaistininkas baimingu žvilgsniu perbėgo mūsų veidais 
ir sustojo ties kapitonu Cambersu. 

— Aš nekaltas, — ėmė jis skųstis Patui. — Aš žymė- 
jausi... Įėjo tas Žmogus, kuris dabar guli gatvėje... Jis pa- 
prašė nedidelės paslaugos: pakeisti vienus vaistus į... to- 
kius pat. Jis bijojo prarasti darbą... Atleiskite, aš tikriau- 
siai painiai dėstau. Jis išnešiotojas. Jam reikėjo pristatyti į 
vieną namą mažą banderolę... ar paketėlį... Jis jį išmetė, o 
kažkas užmynė... Aš pažadėjau duoti jam naujų vaistų. Bet 
pirmiau turėjau išsiaiškinti, kas buvo paketėlyje. Aš pada- 
riau analizę. Negalėjau suklysti, nors neturiu tinkamos apa- 
ratūros... Tai buvo heroinas! Iš galinio kambario aš paskam- 
binau policijai. Man įsakė sulaikyti klientą. Aš išsigandau. 
Jei būčiau bandęs jį sulaikyti, tai jis būtų išsitraukęs pisto- 
letą ar... Aš padorus Žmogus, turiu šeimą... — išsitraukęs 
iš kišenės nosinę, vaistininkas nusišluostė drėgną kaktą. — 

Aš užkalbinėjau jam dantis ir staiga matau: tas tipas kiša 
ranką į pažastį, kur paprastai būna pistoleto dėklas. Tada 
paėmiau tokios pat formos paketėlį, pribėriau boro rūgš- 
ties miltelių ir atidaviau jam. Jis padėkojo, davė man dole- 
rį ir išėjo. Aš puoliau prie lango pažiūrėti, kur jis pasuks. 
Ojis...susvyravo... parkrito... Štai ir viskas. Aš vėl paskam- 
binau policijai... 

— Ar nieko nepastebėjote gatvėje? 

— Nieko. 

— Girdėjote šūvį? 

— Ne. Jis susvyravo, o paskui matau, kad teka raudo- 
nas... kraujas... Aš nubėgau prie telefono... 

— Ar prie jūsų vaistinės nestovėjo automobilis? — Pa- 
tas pasitrynė smakrą. 

Vaistininkas ėmė purtyti galvą, bet staiga apmirė ir nu- 
stebęs pažvelgė į Patą. 

— Taip... Prisiminiau... Kai lankytojas įėjo, pro šalį 
pravažiavo kažkoks automobilis. Labai lėtai... O koks au- 
tomobilis, nepastebėjau. 

Mes išėjome laukan ir apžiūrėjome nelaimingąjį Hou- 
perį. Aišku, žudikas iššovė ir nurūko Lesingtono aveniu 
pusėn. 

Greta Bobo voliojosi paketėlis su boro rūgštimi. Bo- 
bo kišenėse radome kelis dolerius, bibliotekos taloną, ma- 
žą bitininkystės žinyną ir dar kelis niekučius. 

— Vėl duslintuvas, — Patas sunkiai atsiduso. — Ką 
pasakysi, Maikai? 

— Jei nebūčiau matęs savo akimis negyvo Kelikio, juo 
labiau jei pats nebūčiau jo nudėjęs, manyčiau, kad Bobą 
nužudė jo buvęs patronas. 

— Iš pradžių įklimpome į prostituciją. Dabar dar ir į 
narkotinį mėšlą... 

— Negi Bobas man melavo, tvirtindamas, jog nebe- 
dirba Kelikiui? 

Klausiau, nelaukdamas atsakymo, nes niekas negalė- 
jo atsakyti. 

Mes pasitraukėme nuo nužudytojo ir užsirūkėme. Stai- 
ga man dingtelėjo mintis. 

— Patai! 

— Ką? 

— Mes užmiršome vieną neišaiškintą smulkmeną. Ar 
prisimeni, kai į Kelikį kažkas šovė pro langą, o paskui jis 
persikraustė į viešbutį? 

— Na ir?.. 

— Tai labai svarbu — kodėl bandė nužudyti Kelikį? 

— Pats Kelikis, bijau, neatsakys. 

— Teisingai. O Kingso popieriai sudeginti. Bet kai ką 
aš turiu! Ar gali atidėti visus reikalus ir važiuoti su manimi? 

— Galiu. Bobu užsiims inspektorius Deilas. Tačiau ką 
nori Man parodyti? 

Sąmokslininko mina pačiupęs jį už parankės nutem- 
piau prie savo vežėčių. Buvau įsitikinęs, kad paštą jau ga- 
vau ir dėžutėje guli vokas, išsiųstas iš Pokdeilo. 

Taip ir buvo. Atsiprašiau Pato, kad iškart nepapasako- 
jau voko istorijos. 

— Atleisk, Patai, aš buvau velniškai pavargęs... Ir dar 
atleisk, kad nuslėpiau tą popieriaus skiautę nuo Pokdeilo 
policijos. 

Patas žinojo, kaip dirba provincijos policininkai, tad 
man nepriekaištavo. 

Mes nuvažiavome į banką. Prieš tai Patas paskambino 
kam reikia ir banko valdytojas sutiko mus meilikaujančia 
šypsena lyg solidžius klientus. Jis atrakino Pato nurodytą 
dėžę. Įkalčių prieš Kelikį buvo tiek, jog aš mielai būčiau 
nudėjęs tą pasiutusį šunį dar kartą. 

Sudėjęs visus dokumentus į didelį voką, Patas brūkš- 
telėjo raštelį valdytojui. Kai išėjome iš banko, paklausiau 
Pato, ką jis rengiasi daryti sų tais popieriais. 

— Liepsiu vyrams kruopščiai išanalizuoti kiekvieną 
raidelę, kiekvieną kablelį... Ir pats patyrinėsiu. Gal čia ra- 
sime daugiau vertingos informacijos, nei matosi iš pirmo 
žvilgsnio. 

— O aš riedu namo. 

— Namo? — Patas užsiliejo juoku. — Gerai, tikiu. Tu 
juk sąžiningas vaikinas. Nori, ir tau kai ką parodysiu? 

Jis atvertė savo užrašų knygutę. 

— Dabar aš tau išvardysiu kelias pavardes. Pagalvok, 
gal buvai kada sutikęs šiuos žmones? 

Susikaupiau. 

— Henris Stebou, Germanas Seilbis, Telma Diuval, 
Virdžinija Geims, Konradas Stivensas. Na, pažįsti kurį 
nors? 

— Nė vieno. O kas tai per žmonės? 

— Narkomanai. Persisunkę heroinu kiaurai. Nors gręž- 
te gręžk. Įgrūsti į ligoninę giminaičių prašymu. 

— Kur gavai tuos duomenis? — paklausiau. 

— Iš kovos su narkotikais skyriaus. 

— O laikraščiuose jie neminėti... Tokio fakto reporte- 
riai nebūtų pražiopsoję... Svarbiausia — kas jiems tiekda- 
vo narkotikus? 

— Inspektorius Deilas įsikąstų sau į nosį, jei tik rastų 
heroino tiekėją. 

— Negi neįmanoma ištardyti tų narkomanų? 

— Neįmanoma... Tai Žmonės, turintys įtakingų ryšių... 
Mes negalime jų spustelėti. Žinome tik viena: narkotikai 
buvo siunčiami paketėliuose, tokiuose, kaip ir mūsų maty- 
tas šiandien. Tiesa, šiandienykštis permirkęs krauju. 

— Vadinasi... Bobas?! Jis išnešiodavo heroiną, net ne- 
įtardamas, kokį darbą dirba. Tiesa? 

— Įspėjai. Sužinoję, kad pasiuntinys nušautas, visi tie 
žmogeliai, besigydantys narkomanai, užčiaups žabtus am- 
žinai. 

Man širdį graužė gėla ir apmaudas. Juk kažkas iš šio 
verslo susikrovė milžinišką kapitalą, o Bobas už skatikus 
atlikdavo patį pavojingiausią darbą... Ir štai jis negyvas, 
o mes net negalime priversti kalbėti tų nususėlių narko- 
manų. 

— Patai, čia yra kažkoks ryšys. Štai grandinės nare- 
liai: Bobas ir Kelikis... Kelikis ir Kingsas... Kingsas ir Vi- 
kers... Vikers ir Viljamsas... Trūksta kažkokių grandžių, ta- 

čiau man atrodo, kad mes užčiuopėme stambią organizaci- 
ją... Džekas aptiko ją anksčiau už mus. Todėl jis negyvas. 
Yra dar kažkas, verčiantis žudiką vis griebtis keturiasde- 
šimt penktojo. Bet kas? 

— Viskas, mes vėl grįžome į pradinį tašką, — ištver- 
mingam Patui pakako jėgų pripažinti šį liūdną faktą. 

— Ne, Patai, kai kas šviesėja... Iš to suraizgyto ka- 
muolio kyšo siūleliai... Tik nežinia, už kurio truktelėti? 

— Trauk, trauk. 

— Deja, aš vis dar nenutuokiu, kas žudikas. Įtartiniausi 
man atrodė Kelikis su Kingsu. Tačiau jie abu negyvi, 0 Žžu- 
dikas ką tik mestelėjo mums naują auką. 

— Vis dar tikiesi nugriebti jį mums iš panosės? 

— Taip. Kertam lažybų? 

— Ką statai? Išgėrimą? 

— Sutinku. 


Namuose manęs laukė nemalonus siurprizas. Kyštelė- 
jau ranką į kelnių kišenę ir pastebėjau, kad kažkur dingo 
mano piniginė, o kartu su ja ir paskutiniai grašiai. Du šim- 
tai dolerių. Velnias! Kur galėjau palikti tą prakeiktą pini- 
ginę? Aš apsirengiau ir nusileidau į garažą. Apieškojau sa- 
vo vežėčias. Nieko. Gal palikau piniginę kirpykloje? Vėl 
nieko. Už kirpimą ištraukiau keletą smulkių banknotų iš 
išorinės kišenėlės. Kur dar šiandien buvau? 

Pamąstęs nulėkiau pas Šarlotą. Priėjęs mis Mening bu- 
to duris, paspaudžiau mygtuką, tikėdamasis išgirsti pažįs- 
tamą melodingą skambesį. Tačiau varpelis tylėjo. Tai ma- 
ne šiek tiek nustebino. Gal name nieko nėra? Tačiau aš aiš- 
kiai girdėjau Keti balsą, ji niūniavo dainelę. Tada aš pasi- 
beldžiau. | 

Keti atidarė. Aš burbtelėjau: 

— Labas? Kas nutiko varpeliui? Jis neveikia. 

„ Keti įbedė į mane suglumusias akis. Iš kažkur iššoko 
Sarlota, mūvėdama gumines pirštines, ant pečių užsimetu- 
si darbinį chalatą. 

— Viskas pas mus veikia! Užeikite, Maikai! 

Šarlotos akys nušvito džiaugsmu. Nusitraukusi piršti- 
nes ji apkabino mane. 

— Mielasis! Aš taip džiaugiuosi, kad grįžai. 

Mes ilgai bučiavomės. Akies krašteliu pastebėjau, kad 
Keti smalsiai ir pavydžiai spokso į mus. 

— Trečias nereikalingas! — šnipštelėjau į jos pusę. 

Keti plykstelėjo raudoniu ir išnyko. Šarlota prigludo 
prie manęs, padėjo ant peties galvą, pasitrynė į skruostą. 

— Pasiliksi?7 — sukuždėjo. 

— Ne. 

— Bet kodėl? Juk grįžai! 

— Kažkur pamečiau savo piniginę. Įtariu, jog pas tave. 

Piniginę tikrai radau už kušetės pagalvėlės. 

— Perskaičiuok pinigus, — nusišypsojo Šarlota. — Jei 
būčiau radusi juos anksčiau, būčiau ištraukusi šimtinę, kad 
mano namuose pradėtum kruopštų tyrimą. Geriausia — 
miegamajame. 

— Švaistūnė. Kokį chalatą čia vilki? 

— Kai pabeldei, dirbau savo fotolaboratorijoje. Ryš- 
kinau juosteles. Nori pažiūrėti? 

Tamsiame kambarėlyje ji uždegė raudoną žibintą ir aš 
pasilenkiau prie atvaizdų, plaukiojančių didelėje vonelėje. 
Paėmiau vieną. 

Nuotraukoje išvydau keistą žmogų. Jis sėdėjo ant kė- 
dės. Rankos surištos, veidas perkreiptas. 

Šarlota irgi pasilenkė prie nuotraukos. 

— Kas jis? — paklausiau, bučiuodamas Šarlotos ausį. 

— Pacientas... Iš mano ligoninės. Jį atvedė Gilas 
Kingsas. 

— Kas jam? 

— Nieko ypatingo. Tiesiog jis hipnozės būsenoje. Tas 
žmogus buvo kleptomanas. Aš daug su juo kalbėjau ir išsi- 
aiškinau, kad vaikystėje jis kamavosi klaikiame skurde. Jis 
nieko neturėjo. Pradėjo vogti... Vėliau tapo pasiturinčiu 
žmogumi, tačiau vis tiek kniaukdavo viską, ką matydavo. 

Kai paaiškinau jam tokio elgesio motyvus, žmogus sutiko 
atlikti hipnozės seansų kursą. Dabar jis sveikas. 

Ji įdėjo nuotrauką į džiovintuvą. 

Aš apsižvalgiau. Tiek įrangos... O taip... Nuotrauka — 
brangus malonumas. Reikėtų pamąstyti apie savo pajamų 
gausinimą. 

Išvydusi nukabusį mano žandikaulį ir išgirdusi sunkų 
atodūsį, Šarlota susijuokė: 

— Kai tik susituoksime, užkalsiu šį kambarį. Juoste- 
les duosiu ryškinti fotostudijai. 

— Na jau ne! Nenoriu atimti iš tavęs mažų džiaugsmų. 

Svaigau, bučiuodamas ją tamsiame kambarėlyje, švie- 
čiant raudonai šviesai. Susikibę už rankų, nuslinkome į sve- 
tainę. 

— Maikai, gal nueikime šįvakar į kiną? — pasiūlė Šar- 
lota. 

— Puiki mintis. Aš užvažiuosiu tavęs pasiimti. Bet... 
Tu vėl manęs neišgirsi, — mostelėjau ranka į durų varpelį. 

— Skambutis veikia! — sušuko Šarlota. — Mes tavęs 
negirdėjome, nes Keti buvo įjungusi dulkių siurblį. 

Nenorėjau palikti jos, tokios meilios, glaudžios, nuo- 
stabios... Bet vis tiek užsimaukšlinau skrybėlę. 

— Lauk manęs aštuntą. 

— Gerai, mielasis. 

Šarlota gracingai pūstelėjo man oro bučinį. 

Vos neįvariau siuvėjui šoko, nes tik prieš porą savai- 
čių buvau atnešęs jam pataisyti kostiumą, suraižytą peiliu 
vieno gangsterio, paskui! atsiunčiau kostiumą, kurį perplė- 
šė azijietis ir juočkis, o šiandien atkėblinau su kulkos pra- 
kiurdytu švarku. Ačiū Dievui, kai ką jis jau buvo pataisęs. 
Pataręs man būti atsargiam, siuvėjas pažadėjo pirmadie-. 
niui kruopščiai užadyti vargšą švarką. 

— Tačiau jei kitą kartą jus vėl apšaudys iš automato, — 
subambėjo jis, — taisymas užtruks daug ilgiau. 

Grįžau namo puikiai nusiteikęs. Dar ant slenksčio iš- 
girdau, kaip plyšojo telefonas. Metęs kostiumą ant kėdės 
stvėriau ragelį. 

Skambino Patas. 

— Aš pamaniau, Maikai, kad norėsi išgirsti balistikos 
laboratorijos išvadas. 

— Netempk gumos! 

— Kulka, nužudžiusi Bobą, paleista iš to paties ketu- 
riasdešimt penkto kalibro revolverio, kurio mes ieškome. 

— Tai viskas? 

— Mes patikrinome Kelikio revolverį. Jis naudojo jį 
tik vieną kartą Pokleide, kai šovė į tave. Išsiaiškinome šio 
ginklo kilmę. Jis pakeitė daug savininkų, galiausiai pateko 
į rankas vienam stambiam palūkininkui, pas kurį išgulėjo 
kelerius metus. Paskui jį nusipirko Kelikis, pasivadinęs 
Džonu Mastersu. 

— Ačiū, Patai. 

Padėjęs ragelį, iš nustebimo ėmiau barbenti į jį pirš- 
tais. Kodėl Kelikis pasivadino Mastersu? Kojis bijojo? Tie- 
są sakant, man buvo šlykštu raustis to niekšo praeityje. Net 
jei Patas ras Kingso popieriuose ką nors įdomaus, jo jau 
nebenuteisi. Jis miręs. Taigi jis jau apmokėjo savo sąskai- 
tą. Ir atsakymų turiu ieškoti kitoje vietoje... 

Telefonas vėl sučirškė. Aš jau buvau pavalgęs, persi- 
rengęs ir ruošiausi važiuoti pas Sarlotą. Velniuodamasis pa- 
kėliau ragelį. Skambino Mirna. Ji paprašė atvykti pas ją 
rytoj iš pat ryto. Patikinau ją, jog atlėksiu kuo anksčiau. 

Džeko mirtis palaužė Mirną ir aš džiaugiausi galėda- 
mas bent kiek sušvelninti jos skausmą. Labiausiai bijojau, 
kad Mirna iš nevilties nesigriebtų heroino... Geriau, jei ji 
sutiktų šaunų vaikiną, pagimdytų vaikų...Pavėlavau pas Šar- 
lotą tik penkias minutes, o ji jau siautėjo taip, lyg būtų pra- 
laukusi manęs visą vakarą. 

— Maikai! Kodėl pavėlavai? — rūsčiai paklausė mis 
Mening. 

— Tu gi žinai tą Niujorką, gatvėse — vieni kamščiai. 

— O aš jau maniau, kad tu vėl užsiimi nimfomanių 
problemomis! 

— Velniop visas iškrypėles! Eime į kiną. 

— Į kokį filmą? — suminkštėjo Šarlota. 

— Norėčiau pažiūrėti kokį kietą kovinį detektyvą. Žo- 
džiu, aštraus siužeto filmuką. Gal aš išmoksiu ko nors nau- 
dingo iš tų vyrukų. Pravers senatvėje. 

— Okei. 

Tokį radome nedideliame kino teatre. Susėdome be- 
veik tuščioje salėje, o detektyvas pasirodė kaip reta nuo- 
bodus ir painus, nors šaudė ir gaudė be perstojo. 

Po filmo mes nučiuožėme į barą. Aš paprašiau atnešti 
alaus. Šarlota žvilgtelėjo į mane ir taip pat užsisakė alaus. 

— Na, kam gi, — kilstelėjau antakius. — Užsisakyk 
ką nori, galbūt konjako. Turiu pakankamai pinigų. 

— Tačiau aš iš tikrųjų mėgstu alų ir gersiu tiktai alų, — 
erzino mane Šarlota. 

— Nagi, nagi, nepaisant visų tavo aristokratiškų po- 
linkių, mieloji, gali būti kukli, kai nori. Regis, atsieisi man 
ne taip brangiai, kaip maniau anksčiau. 

— O jei mums pritrūks pinigų, tai aš prisiminsiu sa- 
vąjį gydytojos diplomą, — man į toną atitarė Šarlota. — 
Aš dirbsiu dieną ir naktį! 

— Niekada! — atrėžiau. — Noriu, kad mano teisėta 
žmona sėdėtų namuose. Trokštu matyti ją šalia savęs dieną 
ir naktį... 

— Paklausyk, mano džiaugsme, tačiau juk tu dar ne- 
pasipiršai man! Ir kodėl tu toks tikras, jog aš sutiksiu? 

— Tuoj pasitaisysiu. 

Suėmęs jos liauną rankutę delnais, pabučiavau ir pa- 
žvelgiau jai į akis. 

— Mis Mening, ar tekėsite už manęs? 

Jai užėmė kvapą. Šarlota bandė nusijuokti, bet vietoj 
to vos nepravirko. 

— Taip, Maikai, — sušlamėjo ji, glamonėdama lūpo- 
mis mano kaklą. — Aš myliu tave! 

— Jei taip, baik alų. Mums jau laikas važiuoti. Turi- 
me skubėti į sapnų karalystę. O gal užmiršai, kad mes ry- 
toj pakviesti į svečius? 

— Tik vieną bučinį! — sudejavo Šarlota. 

Kažkokie tipai prie baro žvilgčiojo į mus pašaipiai 
kriuksėdami, tačiau mes nekreipėme į juos dėmesio. Bu- 
čiavomės kaip pašėlę. 

— Kada aš gausiu sužadėtuvių žiedą? — reikliai pa- 
klausė Šarlota. 

— Kitą savaitę. Kai tik sutvarkysiu visus reikalus, iš- 
kart šiaušime pas teisėją. 

— Maikai! 

— Ką? 

— Aš laiminga! 

Palikę tuščius stiklus ant staliuko, nužingsniavome prie 
durų. Pakeliui žengtelėjau porą žingsnių į šoną arčiau ba- 
ro. Sugriebęs nemandagius girtuoklius už plaukų, stukte- 
lėjau galvomis vienas į kitą. Jų akys sustiklėjo, o liežuviai 
nutįso žemyn. Tegul dabar pakriuksi... 

Šią sceną stebinčiam barmenui net žandikaulis atvi- 
po. Pamojau jam ranka ir išvedžiau Šarlotą iš baro. Akies 
krašteliu pastebėjau, jog mano paglostyti vyrukai gražiai 
sugulė ant grindų. 


Keti, aišku, jau miegojo. Kad nepažadintų tarnaitės, 
Šarlota ranka prilaikė varpelio šerdį. 

Mes nusimetėme apsiaustus. 

— Nori išgerti? — paklausė Šarlota. 

— Ne. 

— O ko nori? 

— Tavęs. 

Ji puolė man į glėbį ir dusdama šnibždėjo, kad tokie žo- 
džiai jai gražiausia muzika. Jos krūtinė aistringai kilojosi. 

— Maikai, ištark dar kartą: “ Aš noriu tavęs, aš myliu 
tave!.." 

Uždėjęs delnus ant pečių, švelniai ją atstūmiau. 


121 


— Mieloji, neturime užsimiršti... Kitaip tu prarasi ne- 
kaltybę anksčiau, nei nueisime pas teisėją. Užteks ir buči- 
nio... Aš juk ne geležinis... 

— Neišeik... Susituoksime rytoj... — suaimanavo ji. 

Pašėlusiai spaudžiamas, aš atbulom traukiausi durų 
link. Kai pravėriau duris, Šarlota prilaikė skambalėlį. Jai 
pavyko nuvogti nuo mano lūpų dar vieną bučinį. 

Naktį mane kamavo košmarai. Sapnavau, kad Velda, 
sužinojusi apie būsimas mano vedybas, gėdingai išveja ma- 
ne iš agentūros. 

Viešpatie, o kaip apie tai pasakyti Veldai? 

Kokia laimė, kad rytui pasilikau skardinę šalto alaus! 
Po košmariško sapno ir staigaus pabudimo, suzvimbus ža- 
dintuvui, šaltas alus nuskaidrino mano sielą. 

Aš nusimaudžiau. Gerai būtų ko nors užkrimtus. Vir- 
tuvėje radau svogūnų ir bulvių, nuskutau jas ir pakepinau 
ant sviesto. Viengungio pusryčiai... Nieko, greitai viskas 
apsivers kitaip. Išsiviriau kavos. Jei bulves galėjai valgyti 
iš bėdos, tai kava tikrai buvo gera. 

Skambtelėjau Mirnai. Ji pareiškė, kad bus pasiruošusi 
aštuntą valandą ir paprašė nevėluoti. 

Laiko turėjau į valias, tad susukau Šarlotai. 

— Alio? Tinginėle, tu dar lovoje? 

— O, taip... Vakar ilgai negalėjau užmigti. Kaip tu drį- 
sai palikti mane tokios būsenos!.. 

Aš 1šsišiepiau iki ausų. 

— Man ši naktis taip pat buvo sunki. Kada atvyksi 
pas Bilemi? 

— Kai tik baigsiu visus darbus. 

— Ar nežinai, kas ten lakstys po kortus? 

— Meri su Ester atkapstė kažkokius čempionus... 

— Sekso? — pralinksmėjau aš. — Okei, važiuok kuo 
greičiau. Lauksiu. 

Išgirdau lūpų cvaktelėjimą. 

Paskui paskambinau į savo biurą, bet Veldos neradau. 
Paskambinau jai į namus. Žinojau, kaip sunku apmauti ma- 
no sekretorę, tad sukaupiau visą valios stiprybę. 

— Sveika, Velda. Tai aš. 

— Ir ko jūs taip anksti pakilote? — įtariai paklausė ji. 

— Šiandien turiu sutvarkyti svarbų reikalą... 

— Reikalą? 

— Jei paskambins Patas, tai perduok, kur manęs ieš- 
koti. Aš vykstu į Bilemi užmiesčio rezidenciją. Jis žinos... 

Velda tylėjo, bandydama išlukštenti tikruosius mano 
ketinimus. Galiausiai ragelyje nuvilnijo atodūsis: 

— Gerai... Būkite atsargus. O kuo man įsakysite užsi- 
imti? 

— Savimi. Ilsėkis ir džiaukis gyvenimu. 

— Kada grįšite? 

— Matyt, pirmadienį. 

— Aišku, Maikai. Nepamirškite savisaugos, Maikai. 
Iki pasimatymo. 

Velnias, išsisukau! Ar įtaria Velda apie mano santy- 
kius su Šarlota? Ką ji padarys, išgirdusi, jog aš vedu, — 
pravirks ar skambiai nusijuoks? Na ir dilema! Jei ne Šarlo- 
ta, tai aš neišleisčiau iš nagų Veldos. Tačiau Šarlota suge- 
bėjo pakabinti mane pirma. Velnias, na ir pakliuvau į keb- 
lią padėtį! 

Mirna sutiko mane ant slenksčio. Man suspaudė šir- 
dį, žvelgiant į jos sunykusį veidą, tamsius ratilus po aki- 
mis, liudijančius kankinančią nemigą. Paėmęs jos laga- 
miną padėjau Mirnai įlipti į automobilį. Ji buvo skonin- 
gai apsirengusi. Užuodžiau net kvepalų aromatą... Kad tik 
jos vėl nepavergtų narkotikai! Nepasakojau jai apie žmog- 
žudysčių virtinę. Net apie Džeką vengiau kalbėti. Tegu ji 
prasiblaško ir pailsi. Vargšė mergaitė, jai likimas skyrė 
tiek smūgių! 

Spidometro strėlytė prilipo prie skaičiaus — 80. Ke- 
lias tuščias, oras puikus. Parkų alėjomis vaikštinėjo auklės 
su vaikučiais. 

Atitrūkau nuo liūdnų minčių, tačiau kai vėl pažvel- 
giau į Mirną, ji verkė. Svetima laimė jai vėl priminė skau- 
džią jos pačios dalią. 

Tada aš ėmiau plepėti apie tenisą. Smagiai pasampro- 

tavau apie seseris Bilemi, stengdamasis įtraukti Mirną į po- 
kalbį. Mirna atsakinėjo ne itin rišliai. Beje, greitai ji susi- 
tvardė. 

Prie Bilemi vilos jau stovėjo kelios prabangios vežė- 
čios. O aš maniau, kad būsiu pirmas! 

Mus pasitiko viena iš Bilemi. Spėtinai mečiau: 

— Labas, Meri! 

— Sveikas, Maikai! 

Šortai ir ažūrinė palaidinukė. Aukštas kaklas ir rusva 
bambutė. Ir kojos! Negalėjau atplėšti nuo jų akių. Eidama 
Meri pabandė prisiglausti prie manęs. Kaip jos susitiks — 
Meri ir Šarlota? Prisiminęs Šarlotą, pamėginau įbrukti tarp 
mūsų kūnų Mirnos lagaminą. Meri sukikeno. 

Namas jau buvo paruoštas svečių priėmimui. Mirną nu- 
vedė į jos kambarį ir kambarinė ėmė kraustyti jos lagami- 
ną. Meri padėjo man. Labai glaudžiai. 

Vos tik likome vieni, ji uždėjo rankas man ant pečių ir 
saldžiai sumurkė: 

— Gal padėti tau užsivilkti sportinį kostiumą? 

— Manai, jo reikės? Man sekasi tik rinktinės sporto 
šakos. Labiausiai aš mėgstu maratonus bare arba kelis raun- 
dus lovoje. 

— Kovai pasiruošusi! — ji vos nenusimetė tų pasku- 
tinių skiaučių, kurios per stebuklą dar laikėsi ant jos kūno. 

— Tu laikai mane vertu priešininku? — atvirai šai- 
piausi. 

— Ir dar kokiu! — plėšriu grobuonies žvilgsniu ji nu- 
vėrė mane nuo galvos iki kojų. 

Man netgi pasirodė, kad girdžiu prislopintą urzgimą. 
Pasijutau nejaukiai ir sumurmėjau, jog noriu grįžti prie au- 
tomobilio pasiimti daiktų. Meri nenorėjo manęs paleisti, 
sekė paskui lyg ištikima vergė. Mes grįžome labai greitai. 

Mano kambarys labiau panėšėjo į milžinišką miega- 
mąjį. Prabangi didžiulė lova, matyt, buvo skirta sekso ga- 
liūnų žaidimams. Sumečiau, jog tokioje aikštėje laisvai tilp- 
tų septyni Žmonės. 

Sįkart Meri neaušino veltui burnos, ji tiesiog puolė ma- 

ne. Norėdamas kuo greičiau ja atsikratyti, apdovanojau aist- 
ringu bučiniu. 

— Viskas, Meri. Išeik. Aš noriu pailsėti ir persirengti. 

— Aš netrukdysiu! 

— Trukdysi! Aš nemėgstu rengtis matant moterims. 

— O kaip anąsyk? 

— Tada buvo tamsu. O dabar diena ir saulė plieskia 
lyg padūkusi. 

— Mes užtrauksim užuolaidas! — Meri atsitūpė ke- 
turpėsčia, smailu liežuvio galiuku laižydama lūpas. 

Suvokiau, kad paėmęs ją jėga, suteikčiau neapsakomą 
palaimą. Karščio banga užliejo mane. Tramdydamas pats 
save, pakėliau įkaitusią moterį, smarkiai papurčiau ir iš- 
grūdau už durų. 

— Koks drovus, — sušnypštė įžeista katytė, prieš man 
užtrenkiant duris. 

Už lango pasigirdo riksmai ir per akimirksnį Meri iš- 
dulkėjo iš galvos. Aš puoliau prie lango. Du geltonsnapiai 
pliekėsi pievelėje. Jie nemokšiškai kūlė vienas kitą, tai nu- 
krisdami, tai vėl atsikeldami. Keletas tokių pat pienburnių 
drąsino juos šūksniais ir juoku. Dykūnai! Pešasi dėl ko- 
kios nors vištelės, stovinčios čia pat ir sąlančios iš laimės. 

Atsinešiau iš vonios ąsotį vandens ir atidaręs langą 
šliūkštelėjau jį ant gaidžiukų galvų. Kaip ir reikėjo laukti, 
jie gėdingai nešė kudašių. 

Meri laukė manęs pirmame aukšte, prie laiptų. Mes su 
Mirna nusileidome beveik vienu laiku. Meri įsižeidė ir nu- 
sisuko. Nejaugi galėsiu atsipūsti? Kad taip būtų! 

Eidami į teniso kortą sutikome... Meri. Ne, žinoma, 
tai ne Meri, tai buvo Ester. Tačiau kokios jos panašios! 

Ester santūriai pasisveikino. Jos šaltas žvilgsnis jau- 
dino mane labiau nei karštos Meri glamonės. Smagu būtų 
įkaitinti tą ledkalnį. 

Ester pristatė mane svečiams. Aš svaidžiau į ją šnai- 
rus, smalsius žvilgsnius, visai nesidomėdamas svečiais. 
Jiems aš irgi nerūpėjau. Būsimas turnyras kaitino jausmus 
ir visi aplinkiniai gyvai spėliojo, kas laimės. 

Aš pats ne itin mėgau tenisą. Meri pabandė sužaisti su 
manimi vieną kėlinį, bet greitai aš pradanginau kamuoliu- 
ką ir žaidimą teko nutraukti. Suradusi kamuoliuką Meri nu- 
metė raketę ir klestelėjo ant suolo, atstatydama mano 
žvilgsniui ilgas įdegusias kojas. 

— Maikai, tu teisus: pergales tu laimi ne sporte. Kam 
mes tada gaištame laiką? — kaprizingai papūtė lūpas. 

— Nusiramink, Meri. Imk pavyzdį iš sesers — ji tokia 
kukli, dorybinga... 

— Na, jei prašnekai apie dorovę, vadinasi, greitai at- 
sidursi Ester sąraše. 

— Kokiame sąraše? 

— Meilužių! O gal tikiesi, kad Ester — nekalta? 

Meri garsiai nusikvatojo, atlošdama pečius, o kojomis 
išdarinėdama kažkokius šokių piruetus. 

— Žinau visus jos meilužius. 

— Turbūt įsiteiksiu tau, sakydamas, jog tavasis mei- 
lužių sąrašas daug ilgesnis? 

— Tai jau taip! — išdidžiai atkirto ji. 

Nusprendžiau pakeisti temą. 

— Meri, ar šiuose namuose galima gauti gaivinančių 
gėrimų? Parodyk man barą. 

Bare mane nustebino seserų Bilemi apdovanojimų už 
sporto pasiekimus gausybė. Taurės, medaliai, kažkokios 
graviruotos vazos. Keista, kad tokių daiktų demonstracijai 
parinktas baras. Nors, tiesą sakant, kur būna daugiausia vy- 
rų, jei ne čia? Akivaizdu, jog sesutės mėgsta dominuoti ne 
tik lovoje, bet ir sporto arenoje. 

Meri paliko mane ramybėje ir aš ėmiau mėgautis bur- 
bono skoniu. Vos tik išsausinau taurę, atidus juodaodis bar- 
menas vėl pripylė stiklą. 

Užsuko Mirna. Ji išgėrė sodos vandens ir išėjo. Pas- 
kui į girdyklą suvirto triukšminga kompanija. Ryžtingai nu- 
malšinę troškulį didoku viskio kiekiu jaunuoliai išrūko 
linksmintis toliau. Į barą žvilgtelėjo vienas iš gaidžiukų, 
kurių kovos įkarštį atvėsinau vandeniu. Jis bandė man kažką 

paaiškinti, tačiau aš nebuvau nusiteikęs klausytis gelton- 
snapio ir išmečiau jį pro duris. 

Dar po dešimties minučių supratau, kad nuobodžiau- 
ju. Jei čia būtų Šarlota, mes ką nors sugalvotume. O gal 
paieškoti Meri? Aš ėmiau lyginti Meri su Šarlota, ir antro- 
sios pliusai akivaizdžiai nusvėrė. Meri valdo gyvuliška aist- 
ra, nepasotinamas seksas... Šarlota daug protingesnė, sub- 
tilesnė, įdomesnė. Nors... Ką gi man veikti? 

Gal persirengti? Savo kambaryje užsivilkau kostiumą, 
patikrinau revolverį, pašliaužiojau iš kampo į kampą ir ga- 
liausiai atsiguliau ant lovos. Bare išgertas burbonas suvei- 
kė kaip migdomieji. 

Kai atmerkiau akis, virš manęs spindėjo pats gražiausias 
veidas pasaulyje. Šarlota! Ji atvažiavo! Šarlota dvelkė svai- 
giu aromatu. Ji meiliai paglostė man galvą ir pabučiavo. 

— Maniau, tu lakstai po pievas, skindamas man gė- 
les! — nusišypsojo ji. — O tu, pasirodo, druniji! 

Aš sutrikau. 

— Atleisk, brangioji. Kelinta valanda? 

— Pusė aštuonių vakaro. 

— Vakaro?! 

— Taip, brangusis. Einu, paieškosiu Mirnos. Tu irgi 
nusileisk žemyn, — ji staiga užliejo kambarį sidabriniu juo- 
ku. — Nuo pagalvės tau skruoste įsispaudė raukšlės. 

Velniai rautų! Šokau į vonią ir ėmiau taškyti veidą šaltu 
vandeniu. Paskui pamėginau išlyginti raukšles ant švarko. 
Šiaip ne taip apsitvarkęs žengiau į laiptinę. 

Meri manęs tykojo. 

— Per vakarienę tu sėdėsi šalia manęs, — griežtai pa- 
reiškė ji. 

Atsidusęs nuspūdinau į milžinišką valgomąjį, prime- 
nantį futbolo aikštę. Svečiai jau sėdosi prie stalo. Radau 
savo vietą, nes ant servetėlės buvo užrašyta mano pavardė. 
Laimei, Šarlota sėdėjo priešais, Mirna — greta jos. Jos gyvai 
plepėjo, ir ačiū Dievui, nes Meri po stalu su mano kojomis 
išdarinėjo tokias įmantrias figūras, jog vos jai nespyriau. 

Apžvelgęs svečius, pastebėjau pažįstamą veidą. Tik- 

rai buvau matęs tą padžiūvusį tipą, kuris kažką aiškino kai- 
mynei, šakute braižydamas lėkštę. Žmogus pajuto atkaklų 
mano žvilgsnį. Jis kelis kartus nužvelgė mane ir, atrodo, 
pažino. Jis pasisuko profiliu ir aš prisiminiau, kad jį ma- 
čiau mis Džu linksmybių namuose tądien, kai buvo nužu- 
dyti Kingsas ir Vikers. 

Aš palinkau prie Meri. 

— Sakyk, kas tas tipas, sėdįs štai ten — tarp šnekios 
brunetės ir storulio? 

— (Garmonas Vilderis, šeimos advokatas. Jis tvarko 
mūsų finansinius reikalus. O kuo jis tave sudomino? 

— Aš mačiau jį... 

— Tikriausiai teisme. Kažkada jis buvo puikus advo- 
katas, laimėdavo beveik visas baudžiamąsias bylas, kurių 
imdavosi... Tačiau visa tai — praeityje. Dabar jis turi ramų 
darbą. 

— A... 

Pamačiau, kad Šarlota rodo man kažkokius ženklus. 
Paskui ji užčiuopė po stalu mano koją ir skaudžiai užmy- 
nė. Bijau, kad nuo tų moteriškų glamonių greitai klibikš- 
čiuosiu tik su ramentais. 

Meri įtariai pašnairavo į mus abu. Demonstratyviai at- 
stačiusi krūtinę ji sušlamėjo man į ausį: 

— Įsidėmėk, šiąnakt tu — mano. 

Teko stuktelėti jai alkūne. Meri aiktelėjo. 

Po vakarienės svečiai patraukė į lauko teniso aikštelę, 
virš kurios jau įsiplieskė prožektoriai. 

Aš atsisėdau tarp Šarlotos ir Mirnos. Net iš čia matė- 
si, kaip atrieda vis nauji ir nauji automobiliai. Nejau sesu- 
tės pakvietė į turnyrą visą valstiją? Susirinko daugybė žmo- 
nių. Mes nespėjome užsiimti vietų ant suolo, liko tenkintis 
žolyte. | 

Pasirodė arbitras. Jis paskelbė tenisininkų pavardes ir 
turnyras prasidėjo. 

Vaikinai turbūt klasiškai žaidė. Aš nelabai supratau 
šios sporto šakos subtilybių, tad mieliau stebėjau publiką. 
Labiausiai man patiko, kaip sirgaliai sukioja galvas: į vie- 

ną pusę, į kitą pusę, į vieną, į kitą... Jie šėlo po kiekvieno 
sėkmingo smūgio kaip vaikai. 

Vos prasidėjus antrajam kėliniui, Mirna pakilo ir pa- 
siskundė, kad jai skauda galvą. Ji išėjo, 0 į jos vietą įsibro- 
vė Meri. Šarlota arba buvo pasinėrusi į žaidimą, arba apsi- 
metinėjo, kad nepastebi Meri priekabių. 

Nimfomanė visai suįžūlėjo. Atsainiai kumštelėjusi Šar- 
lotą, ji pareiškė: 

— Maikas man reikalingas. Ar galiu pasigrobti jį mi- 
nutėlę? Noriu pristatyti jį kai kam iš svečių. 

— Dėl Dievo. 

Šarlota padovanojo man šypseną. Ji reiškė pasitikėji- 
mą. Taip, Šarlotai nebuvo ko bijoti ir pavydėti, nes mano 
širdis priklausė jai. Na, o Meri... Mielai būčiau sugniaužęs 
rankas ant jos gerklės. Jei padaryčiau tai čia, prožektorių 
šviesoje, reginys būtų kur kas smagesnis, nei rakečių 
pliaukšėjimas per kamuoliuką ir tas bruzdesys korte. 

Meri tempė mane į krūmus. 

— Palauk, tu juk norėjai mane kažkam pristatyti, — 
šiurkščiai griebiau ją už rankos. 

— Tu ne tik drovus, bet ir naivus, — nusišaipė Meri. — 
Tiesiog trokštu pabūti su tavimi dviese. 

— Meri, tada buvo kitos aplinkybės... Tačiau nuo to 
vakaro daug kas pasikeitė. Mes su Sarlota nusprendėme 
tuoktis. Ir aš... 

— Manęs tai nejaudina! Be to, aš visai nenoriu tekėti. 
Man reikia tavęs, o ne sutuoktuvių žiedo. 

— Meri, tu gyva pagunda, tu patinki vyrams. Tačiau 
negalima elgtis lyg grobikei! Tai man gerokai gadina nuo- 
taiką. Jei tu rečiau maišytumeis mano kelyje... 

Pamokslavau gal kokį dešimt minučių. Meri pavyko 
įtempti mane į atokiausią vietą, kur net mėnulio šviesa 
negalėjo prasiskverbti. Aš aušinau burną, nematydamas Me- 
ri veido ir nežinodamas, kaip ji reaguoja į mano pamokslą. 
Regis, ji murmėjo kažką apie mano tvirtas rankas ir stang- 
rų pilvą. Išsėmęs argumentų atsargas, pagaliau užsičiau- 
piau. Tada ji paskelbė savo sąlygą: 

— Aš būsiu protinga ir nė piršteliu tavęs neliesiu, jei... 
Jei padovanosi man paskutinį bučinį. 

— Gerai, — pasidaviau, — paskutinį... 

Aš apčiuopiau jos rankas ir... Ta besotė katė buvo nuo- 
ga! Kol aš bandžiau apšviesti jos protą, Meri spėjo nusi- 
rengti! Ji apsivijo mane aistringai, karštai... Neįstengiau 
atstumti nuo savęs to kūno — saldžios ir svaigios nuodė- 
mės įsikūnijimo. Ji apsiautė mane iš visų pusių ir galiau- 
siai prarijo... 


Turnyras baigėsi, bet dauguma žiūrovų vis dar sėdėjo 
ant suolų. Jie plepėjo, smaguriaudami ledais... 

Pamačiau Šarlotą, o greta jos — šviesiaplaukį pliuškį. 
Mane draskė prieštaringi jausmai: ir pavydas, ir kaltės jaus- 
mas vienu kartu. Žvelgdamas į jos gyvą, išraiškingą veidą, 
į susižavėjimo pilnas jauniklio akis, supratau, kad neturiu 
nė menkiausios teisės priekaištauti. Kruopščiai nuvaliau 
veidą nosine, nupurčiau kostiumą ir priėjau prie Šarlotos. 

— Kur buvai? — atsistodama paklausė ji. 

— Turnyre. Koviausi už savo garbę, — pompastiškai 
atsakiau. 

— Ir kas nugalėjo? — pajuokiamai nutęsė Šarlota. — 
Oi! Kokia aš netaktiška. Man nederėtų klausinėti. 

— Viskas gerai, mano garbė nenukentėjo, — sumela- 
vau. — Tavoji irgi. 

Pats save įtikinėjau, jog mano širdis tikrai priklauso 
Šarlotai, o tai, kas įvyko tarp mūsų su Meri — gryna bio- 
logija. 

— O aš, beje, mąsčiau apie būsimą mūsų namų židi- 
nį... — pradėjo Šarlota. 

Ją pertraukė klaikus riksmas. Iš pradžių pamaniau, kad 
vienas iš sirgalių pernelyg karštai reagavo į mylimo žaidė- 
jo nesėkmę. Tačiau žvilgtelėjęs į rėkiantįjį Žaibiškai puo- 
liau prie jo. 

Ant namo slenksčio stovėjo paslaugusis juodaodis bar- 

menas. Klaidžiame šviesos ir šešėlių Žaisme aš mačiau, kaip 
jis tirta ir drebančia ranka rodo į antrąjį aukštą. 

Atstūmęs jį kaip viesulas nulėkiau laiptais. 

Mirnos kambario durys buvo praviros. Ant grindų ty- 
sojo kambarinė, matyt, apalpusi. Ir šalia — Mirna. Jos krū- 
tinė buvo užlieta krauju. Pakėlęs nejudrią ranką pabandžiau 
užčiuopti pulsą. Jo nebuvo. 

Atidaręs langą šūktelėjau barmenui, kad nieko neleis- 
tų į namą. Paskui paskambinau vidaus ryšiu apsauginiams 
ir įsakiau neišleisti iš dvaro nė vieno automobilio, nė vie- 
no Žmogaus. 

Šalia namo, tolėliau nuo svečių minios, stoviniavo kaž- 
kokie vyrai darbiniais kombinezonais. Kaip ir spėjau, tai bu- 
vo sodininkas ir jo parankiniai. Nusileidau ir priėjau prie jų. 

— Ar name yra ginklų? 

— Taip, misteri, — atsakė vyresnysis. — Šeši karabi- 
nai ir vienas medžioklinis šautuvas. 

— Paimkite karabinus. Name — lavonas. O tai reiš- 
kia — žudikas kažkur čia, jis negalėjo pasislėpti...Sodi- 
ninkas vėpsojo į mane kaip į beprotį. Parodžiau jam savo 
ženklelį. 

— Nedelskite! Turėsite kuo akyliau saugoti namą ir 
artimiausias apylinkes. Šaukite į kiekvieną, kuris bandys 
pabėgti. 

Jie linktelėjo. 

Tada aš kreipiausi į minią, kviesdamas laikytis ramiai 
ir tyliai. Trumpai paaiškinau padėtį. Svečiai suerzėjo, o vie- 
na isterikė ėmė spiegti. 

— Klausykite manęs, — kietai iškaliau. — Niekas, iš 
čia esančių, neturi teisės palikti nusikaltimo vietos. Jus se- 
ka ginkluoti žmonės. Jie šaus į kiekvieną, bandantį spruk- 
ti. Pagalvokite apie savo alibi. Raskite žmogų, šalia kurio 
sėdėjote per turnyrą. Ir nebandykite gudrauti, nes policija 
išplėš tiesą su mėsa. Savo pačių naudai elkitės protingai ir 
šaltakraujiškai. 

Išvydau baltą kaip sniegas Šarlotos veidą. Ji palietė 
mano ranką. 

— Kas? 

— Mirna. Ji grįžo pas Džeką. 

— Ar galiu kuo nors padėti? Surask seseris Bilemi. 

Šarlota nuskubėjo jų ieškoti. O aš pasikviečiau bar- 
meną. 

— Sakyk, drauguži, ar visą laiką stovėjai prie durų? 

— Taip, — jis vis dar tirtėjo. — Aš... maniau, gal kas 
užsigeis išgerti... Ir norėjau pažiūrėti, kaip vyksta žaidi- 
mas... Tačiau nebuvau pasitraukęs... 

— Ką matei? 

— Mergina... Ji įėjo ir pakilo laiptais. Bet neišėjo. Dau- 
giau niekas neįėjo, Dievas liudininkas! 

Jo akys lakstė į šalis. 

— Niekas? Nagi, dar pagalvok! — viauktelėjau. 

— Galbūt... Aš minutėlę nusisukau išgerti alaus. Tik 
nesakykite mano šeimininkėms, kad pažeidžiau jų draudi- 
mą! Jos mane atleis. 

— Ir tu dar šaukiesi Dievą į liudininkus! Minutės pa- 
kanka, kad žudikas užbėgtų laiptais į viršų ir iššautų! Be- 
je, dabar mes patikrinsime, kiek laiko tu užtrukai. Eik į 
barą. 

Jis grįžo su alaus skardine. Dabar žinojau tiksliai, kad 
žudikas turėjo dvidešimt sekundžių. 

— Ar ėjai taip pat, kaip ir tada? Alų išgėrei čia ar bare? 

— Čia, misteri. 

Jis net rado prie slenksčio tuščią skardinę. Paliepiau 
jam saugoti duris, o pats nusprendžiau apeiti pastatą. 

Išsiaiškinau štai ką — iš tikrųjų namai buvo du: senas 
ir naujas. Juos jungė užrakintos durys. Galinis išėjimas ir- 
gi užrakintas. Liko tik durys, kurias saugojo barmenas. Vi- 
si pirmojo aukšto langai buvo uždaryti. 

Tikėjausi, kad žudikas slepiasi namo viduje. Įžengęs 
pradėjau kopti laiptais. Kambarinė raudojo. Pasodinau ją 
ant viršutinio laiptelio. Merginą ištiko šokas, tad nieko doro 
Iš jos neišgavau. 

Pasirodė Šarlota su seserimis Bilemi. Meri su Ester 

ėmė rūpintis kambarine, o aš paprašiau Šarlotos susisiekti 
su kapitonu Čambersu. Tegul tučtuojau atvažiuoja. 

Mirnos kambaryje buvo tylu ir baisu. Pridariau duris. 
Džekas... Ir dabar Mirna... Nė neabejojau, kad juos nužudė 
vienas ir tas pats Žmogus. 

Apžiūrėjau žaizdą. Kaip pirštu į dangų — keturiasde- 
šimt penktasis. 

Mergina vilkėjo melsvą paltą. Jo klostėse radau kul- 
ką. Tiksliai — keturiasdešimt penktasis. Kulka pervėrė 
kiaurai. Ant kilimo pastebėjau baltų miltelių žiupsnelį. Man 
pasirodė, jog kažkas bandė tuos miltelius surinkti. Išėmęs 
iš vidinės kišenės voką, prispaudžiau jį prie grindų ir pirš- 
tu įstūmiau šiek tiek miltelių. 

Atidžiai apžiūrėjau negyvą kūną. Mirnos kumščiai bu- 
vo kietai sugniaužti. Vargais negalais atlenkiau dešinės ran- 
kos pirštus. Po nagais kažkas bolavo. Keli įstrigę jos pa- 
čios palto plaušeliai. 

Ji nesikankino. Šūvis — ir viskas. Bet kodėl?! Ji ne- 
tilpo į tą logikos grandinę, kurią mes su Patu taip kruopš- 
čiai nėrėme. Ji niekada nebuvo įsipainiojusi į prostituciją. 
O narkotikai? Aš prisiminiau nelaimingąjį Bobą Houperį. 
Jį nušovė tada, kai jis išbarstė miltelius. 

Dar kartą kibiu žvilgsniu apmečiau kambarį. Tikriau- 
siai nerasiu pirštų atspaudų, patyręs žudikas jų nepalieka. 

Aš tūžau. Mylėjau Mirną kaip seserį. Tiesą sakant, 
branginau ją kaip ir Džeką. 

Kada tai baigsis?! Man norėjosi kaukti šuns balsu. 

Ester, Meri ir Šarlota šokinėjo aplink kambarinę. Me- 
ri laistė ją viskiu, Šarlota dėjo ant kaktos kompresą su le- 
du, Ester trynė skruostus. 

— Ar ji pajėgs atsakyti į porą klausimų? — niūriai 
paklausiau. 

— Pabandyk, — atsiliepė Šarlota. — Tik neversk jos. 
Jei persistengsi, viskas baigsis nervų priepuoliu. 

Pritūpęs ant kulniukų, aš paglosčiau merginos ranką. 

— Jums geriau? Ar galite kalbėti? 

Ji žvelgė į mane kiaurai. Paskui linktelėjo. 

— Turiu jus kai ko paklausti... O tada eisite čiūčia liū- 
lia. Jūs ką nors matėte? 

— Aš tvarkiau kambarius... Nieko nemačiau. 

Ji sunkiai tarė žodžius, vis dar neatsipeikėdama. 

— Ar girdėjote šūvį? 

— Ne. 

Duslintuvas... Na žinoma, tas pats braižas. 

— Kodėl įėjote į mis Devlin kambarį? 

— Aš norėjau sutvarkyti jos drabužius. Ir staiga... ji... 
guli... 

Kambarinė pravirko. 

— Paskutinis klausimas. Nurimkite... Ar lietėte ką nors 
mis Devlin kambaryje? 

— Ne. Išvydau ją... Daugiau nieko neprisimenu. 

Paprašiau Šarlotos duoti kambarinei raminamųjų ir pa- 
guldyti į lovą. Dar kartą šnektelėjau su barmenu. Tas irgi 
negirdėjo šūvio. 

Revolveris su duslintuvu — stambus daikčiukas, ki- 
šenėje jo nepaslėpsi. 

Griežtai priminiau barmenui, kad saugotų duris kaip 
savo akį, nieko neįleistų ir neišleistų. Jis užrakino duris ir 
parodė man raktą. 

Meri jau užsipylė viskiu. Čiupusi už parankės, Ester 
nuvedė ją į miegamąjį. 

Greičiausiai žudikas čia, šiame name. Įsmuko jis vi- 
dun pro paradines duris per tas dvidešimt sekundžių, kol 
barmenas lakstė alaus. Laiko pakako vienam šūviui. O štai 
išeiti niekšas nespėjo. 

Aš tikėjau barmenu. Vargu ar jis susitarė su žudiku, 
laiko tam buvo per maža, o dar paprasčiau buvo vaikiną 
tiesiog nušauti. 

Išsitraukęs iš dėklo revolverį ėmiau dairytis po kam- 
barį. Veikiau itin atsargiai, suprasdamas, kad žudikas gali 
tykoti manęs pačioje netikėčiausioje vietoje — iššokti iš 
už durų, iššauti pro užuolaidas... 

Visi antrojo aukšto kambariai buvo tušti. Visi langai 
uždaryti iš vidaus. Vėl įžengiau į Mirnos kambarį. Jo lan- 

gas buvo praviras, tai prisiminiau tiksliai. Žudikas galėjo 
pasprukti pro jį! Tačiau kaip? Juk antras aukštas. Šoksi — 
kaulų nesurinksi. Apačioje — betono danga. 

Ištyrinėjęs langą, po juo radau fasadą juosiantį siaurą 
karnizą. Bet ant karnizo neužtikau jokių pėdsakų. 

Ir staiga aš pastebėjau gaisrininkų kopėčias, maždaug 
devynių pėdų atstumu nuo lango. Jei žudikas iki jų nusiga- 
vo, tai žemę pasiekti — vienas juokas. Bet kaip Žžudikui 
ant jų pastatyti savo koją? Siauras karnizas neišlaikytų su- 
augusio žmogaus svorio. Žudikas būtų nudribęs... Na ir gal- 
vosūkis! 

Dešinysis smilkinys siuntė į mano smegenis skausmo 
signalus. Aš sunkiai nuraminau įsiaudrinusią Meri, kuri ne- 
norėjo nei sėdėti, nei gulėti, o vis ieškojo viskio. Laimei, 
netrukus pasirodė Patas su svita: nuovados vyrai ir vieti- 
niai policininkai. 

Patas gan greit užčiaupė vietinius, ir jie netrukdė 
mums, kol aš dėsčiau, kas čia atsitiko. 

Koroneris nustatė mirties faktą. 

— Kada šauta? — paklausė Patas. 

— Maždaug prieš dvi valandas. Tikslus laikas bus nu- 
statytas po skrodimo, dabar tai neįmanoma. 

Mano galva nusviro. Mirną nužudė tada, kai mes su 
Meri dulkinomės krūmuose. 

— Kiek Žmonių pastate? 

— Kviestinių svečių sąrašą turi Ester Bilemi, — atsi- 
liepiau. — Man pavyko gan greitai sukelti ant kojų namo 
apsaugą. Tikiuosi, niekas nespėjo pasprukti. 

— Reikia surinkti svečius ir tarnus. Pradėsime nuo 
svečių. 

Patas stovėjo hole, laikydamas rankoje sąrašą, ir gar- 
siai šūkčiojo pavardes. Kiekvienas, išgirdęs savo pavardę, 
privalėjo pakelti ranką ir kulniuoti į kampą, prie lango. 
Mentai tylėdami stebėjo. Ką nors sugudrauti buvo neįma- 
noma. 

Patas patikrino penkiasdešimt žmonių. Bet štai jis iš- 
tarė Garmono Vilderio pavardę. Niekas nepakėlė rankos. 

— Garmonas Vilderis! — pakartojo Patas. 

Advokatas dingo. Pasišaukęs vieną iš savo padėjėjų, 
Patas kažką įsakė. Patikrinęs dar keletą žmonių, Patas i1š- 
tarė Čarlzo Šermano pavardę. Tyla. 

— Čarlzas Šermanas! 

— Kas jis? — paklausiau Ester. 

— Advokato Vilderio padėjėjas. Mačiau abu turnyre. 
Kur gi jie dingo? 

Aš apmaudžiai susiraukiau, nes nesugebėjau organi- 
zuoti kietos apsaugos. Beje, Vilderis su Šermanu tikriau- 
siai išmovė tuoj pat, vos buvo rastas Mirnos kūnas. 

Patas vėl pasikvietė padėjėją. Dabar ant kojų bus su- 
kelta visa Niujorko policija. Vilderis su Šermanu toli ne- 
nuskuos. 

Kai sąrašas buvo baigtas, mes nustebome, išvydę visą 
krūvą nekviestų svečių. Tai buvo ponai, mėgstantys paūžti 
kitų sąskaita ir sulekiantys į vakarėlius be pakvietimo, bū- 
dami tikri, kad gausioje minioje niekas nesiaiškins jų “sta- 
tus guo". Tokių dykūnų susirinko apie dvidešimt. 

Mes su Patu susitarėme, kas ir ką apklausinėsime. Aš — 
tarnus, ponus veltėdžius, mis Mening ir dvynukes Bilemi. 
Patas — svečius. 

Atsikrenkštęs Patas paskelbė: 

— Ledi ir džentelmenai! Čia nužudytas žmogus. Di- 
džiam mano apgailestavimui, visi, esantys name, įtariami 
žmogžudyste. Visi be išimties. Jus visus privalome apklaus- 
ti, ir tai neišvengiama. Kiekvienam būtinas alibi. Mes no- 
rime išsiaiškinti, kur ir su kuo jūs buvote nusikaltimo me- 
tu. Žmogžudystė įvyko, — Patas pažvelgė į laikrodį, — 
prieš dvi valandas penkiasdešimt minučių. Už melagingus 
liudijimus baudžiama, jūs tai žinote. Klausimų yra? 

Išsigandę scenos dalyviai prislėgtai tylėjo. 

Aš nusivedžiau savuosius į valgyklą. Pirmiausia nu- 
sprendžiau apklausti tarnus. Visi turėjo alibi, tad ramia są- 
žine juos paleidau. Ponai dykaduoniai irgi įrodė neprisidė- 
Ję prie nusikaltimo. Meri buvo su manimi, jos alibi patvir- 
tinau aš pats. Ester visą laiką sukiojosi prie arbitro, ir tai 

paliudijo visi. Išprašiau visus už durų, trokšdamas bent kiek 
pabūti su Šarlota. 

— Mieloji, man plyšta galva, — pasiskundžiau. 

— Aš pabučiuosiu, ir viskas praeis, — nusišypsojo ji. 

— Beje, kur tu buvai prieš tris valandas? 

— Buvau ten, kur tu mane palikai! — įsiuto Šarlota. — 
Beje, kol tu lakstei, mane šiek tiek prablaškė vienas blon- 
dinas. Jis vardu Haidomas. Ir dar vienas sukosi aplinkui. 
Nežinau jo pavardės, nešioja tokią juokingą barzdelę, kaip 
varnos uodegą. 

— Gerai, Šarlota, aš prisiminsiu — blondinas ir barz- 
dočius. 

Mes išėjome į holą. Patas jau irgi buvo baigęs apklau- 
są ir rankiojo raportui reikalingus popierius. Jis įsakė sa- 
viškiams surašyti visų dalyvių adresus ir tada išleisti juos 
namo. 

— Tačiau jūs neturite teisės išvykti iš Niujorko, — 
garsiai apreiškė Patas. 

Visi turėjo alibi. Nebuvo prasmės laikyti tų žmonių. 

O mes su Patu įklimpome į mėšlą ligi pat ausų. 

Svečiai stumdydamiesi puolė prie savo vežėčių. Vie- 
nas po kito išvažinėjo automobiliai. Laikas ir man su Šar- 
lota palikti šią liūdną vietą. 

Sarlota neužsivilko palto, tik užsimetė jį ant rankos. 
Nužingsniavome atsisveikinti su seserimis. Kaip ir reikėjo 
tikėtis, Meri drybsojo visiškai girta, tad mus palydėjo Es- 
ter. Aš pabučiavau jai ranką. 

Šarlota neturėjo automobilio, nes atvažiavo traukiniu. 
Pasodinau ją į savąjį kabrioletą, ir mes lėtai nuriedėjome 
miesto link. Su kiekviena mylia mano įniršis yis augo. Lyg 
pasiutęs šuo troškau aukos, į kurią galėčiau suleisti savo 
iltis. 

Žudikas penkis kartus apvyniojo mane aplink pirštą! 
Penkis kartus! Penki lavonai brėžė užburtą ratą, kurio aš 
nepajėgiau pertraukti. Ką ten aš! Nokautuota visa Niujor- 
ko policija! Pradėjo Džeku, baigė Mirna. Ratas užsidarė. 
Ir nė vienos padorios versijos! 

Šarlota tyliai verkė. Ašaros ritosi nuostabiu jos veidu, 
nosis paraudo, vokai išpurto. Raminančiai paplojau jai per 
petį. Vargšė Šarlota! Pakliūti į tokią padėtį. Aš mačiau daug 
mirčių. Aš pats sėjau mirtį. Tačiau Šarlota buvo toli nuo vi- 
sų gyvenimo šlykštynių... Ir štai tuo purvu ji apdrabstoma... 

Prisiminiau Vilderį su Šermanu. Ką jie pasakys, kai 
juos pačiups policija? Jų rankos nešvarios, tai aišku kaip 
dieną. O gal tai tie patys Žmonės, nepatekę į įtariamųjų są- 
rašą, apie kuriuos aš kažkada kalbėjau Patui. Ne, vargu... 

Vilderiui ir Šermanui nepavyks pasprukti nuo farų, nes 
žmonių medžioklė — seniausias ir mėgstamiausias vyrų už- 
siėmimas. Tiū tiū! Pirmyn, policijos šunys! Jei bėglių ran- 
kose išvysite blyksint metalą, šaukite! Į kaktą, o dar ge- 
riau — į kojas, kad nusikaltėliai ilgiau pasikankintų. Gali- 
te būti tikri, kad jus už tai apdovanos ir pagirs: “Šaunuo- 
liai!" 

Aš netrokštu nei šlovės, nei medalio, todėl ir nesu jū- 
sų gretose. Man rūpi tik teisingumas. Aukščiausias teisin- 
gumas. Aš pats — Dievo rykštė. 

Mes privažiavome Šarlotos namą. 

Išlipau iš ratų ir atidariau jai dureles. 

— Užeisi minutėlei? — viltingai paklausė ji. 

Žvilgtelėjau į laikrodį, dabar rodė pusę pirmos. 

— Ne, jau vėlu. Noriu pabūti vienas. Reikia pagalvoti. 

Ji ištiesė kaklą, atkišdama putnias lūpas. Pabučiavau 
ją. Aš mylėjau Šarlotą, aš geidžiau jos! Na, o kitos mote- 
rys... Elgiausi su jomis be kompleksų, pagal aplinkybes... 
Šarlota buvo saulė, tačiau mane džiugino ir mažų žvaigž- 
dučių šviesa. 

— Orytoj? Užsuksi? — Šarlota pakuteno mano skruos- 
tą švelniu piršteliu. 

— Vargu. 

— Užšok, Maikai! Kitaip nesusitiksime iki trečiadienio. 

— Kodėl? O pirmadienį? 

—-Pažadėjau seserims Bilemi papietauti su jomis. Jos 
klaikiai išsigandusios, ypač Ester. Meri elgiasi blogai... 

— Ką gi, — atsidusau, — jei rytoj nepasimatysime, 

paskambinsiu tau pirmadienį, o trečiadienį eisime pirkti su- 
tuoktuvių žiedų. 

Mes dar kartą pasibučiavome. Sekiau akimis, kol Šar- 
lota nupleveno į flygelį ir išnyko už durų. 

Metas namo. Reikia pajudinti smegenis. Penki lavo- 
nai... O jei žudikas tyko ir šeštos aukos? 

Turiu išnarplioti šią bylą. Dabar arba niekada. 


13 skyrius 


Trinktelėjęs tą prakeiktą žadintuvą (kam išvis jį užsu- 
kau?!), išgirdau lietaus stuksenimą į langą. Oras — šlykš- 
tus. Nuotaika — suknista. 

Aš atsistojau ir su pižama nulingavau į virtuvę. Aiš- 
ku, reikėtų nusiprausti, tada bent kiek pažvalėčiau. Tačiau 
iš tiesų man į viską buvo nusispjaut. Į save — taip pat. 

Nešdamas į kriauklę lėkštes, probėgšmais Žvilgtelė- 
jau į veidrodį. Ū! Snukis neskustas, plaukai susivėlę, akys 
užputusios... 

Šaldytuve radau paguodą — daugybę alaus skardinių. 
Dar turėjau kelis pakelius cigarečių. Dabar norėčiau tik 
laikraščius pavartyti... 

Atidariau paradines duris ir man po kojomis nuvirto 
visa krūva laikraščių. Išplėšiau visus reklaminius bei iliust- 
ruotus puslapius ir išmečiau į šiukšlių dėžę. Tada atsisė- 
dau ir puoliau sklaidyti tai, kas liko. Nieko įdomaus... 

Pasiėmęs nedidelį radijo imtuvą ilgai ieškojau tinka- 
mos muzikos. Ir vėl nesisekė... Va tau ir sekmadienis! 

Senas krėslas girgždėdamas priėmė mane į savo glė- 
bį. Suspaudžiau rankomis galvą. Jaučiausi lyg palaidotas 
po storu smėlio ir akmenų sluoksniu. 

Ir vis dėlto kažkas buvo... Kažkokia smulkmena, de- 
talė, kurios aš niekaip neprisiminiau. Saga? Sraigtelis? Vi- 
nutė? Smeigtukas? Tačiau kas būtent? Man dingojosi dar 
dar — ir aš tai pamatysiu. Štai jis... Bet kas?! 

Alus nesuteikė man palaimos. Aš užsimerkiau. Kodėl 

mūsų smegenys sukonstruotos taip, kad jose reikia raustis 
lyg žemėje, ieškant valgomų šaknelių? Kodėl aš toks bu- 
kas? Kodėl man taip sunku? Kodėl žudikas iki šiol nebau- 
džiamas atiminėja kitų Žmonių gyvybes? 

Kodėl, kodėl, kodėl?.. 

Aš praradau laiko nuojautą. Valgiau, gėriau, rūkiau, 
užmigau ir vėl prabudau, bandydamas įminti tuos begali- 
nius “kodėl?" Vakare suskaičiavau, kad per dieną išmau- 
kiau penkiolika skardinių alaus. Tiksėjo laikrodis. Kokia 
smulkmena, kokia detalė? Ką aš pražiopsojau? 

Įjungiau šviesą. Šaldytuvas tuščias, o kampe — kal- 
nas tuščių skardinių ir sumaigytų cigarečių pakelių. Net 
lova man trenkė, kai išsekęs griuvau ant jos. 

Naktį sapnavau žudiko veidą. Jis šlykščiai kvatojosi. 
Prabudau išpiltas šalto prakaito. Širdis pašėlusiai daužėsi. 
Žudiko veidas ištirpo, nors ausyse vis dar skambėjo ledi- 
nis juokas. Aš vėl prasmegau į nebūtį. Grandinės... Ant jų 
su išsukiotais sąnariais kabo Džekas, Bobas, Mirna ir dar 
kažkas... Jie ten, už stiklo, dar gyvi. Aš noriu išdaužti stik- 
1ą, turiu du revolverius, šaudau iš abiejų vamzdžių. Bet stik- 
las lieka sveikas. O žudikas, išgama, kvatoja... 

Pirmadienis. Lietus. Jis net nemano liautis. 

Burnoje jaučiu bjaurų skonį. Jis liko netgi tada, kai 
išsivaliau dantis. Paskui prisiverčiau nusiskusti. Užsime- 
tęs apsiaustą patraukiau į restoraną. Prarijau pusryčius ir 
nudrožiau į barą išmesti poros stikliukų. Gėriau viskį kaip 
vandenį. Gėriau ir galvojau... 

Ant baro sienos kabojo laikrodis. Žvilgtelėjau į jį — 
beveik šešios vakaro. Dienos nebėra. 

Panorau užrūkyti, nuleidau ranką į kišenę, ieškodamas 
cigarečių, ir užčiuopiau voką. Vokas? Štai ką aš visą laiką 
bandžiau prisiminti! Šalia negyvos.Mirnos išbarstyti mil- 
teliai! O Viešpatie! 

Pasiteiravau barmeno, kur artimiausia vaistinė, ir gal- 
votrūkčiais nukūriau tenai. Šie tiek pasimuistęs vaistinin- 
kas paėmė voką su milteliais ir ėmė bambėti, jog darbo die- 

na jau baigėsi, o jis ir taip visą dieną ant kojų nuo pat anks- 
taus ryto. Tačiau išpylęs savo graudų monologą nudrožė 
su voku už širmos daryti analizės. 

Aš patrypčiojau vietoje, pažvelgiau pro langą, priėjau 
prie veidrodžio ir ėmiau taisyti kaklaraiščio mazgą. 

Vaistininkas išlindo iš už širmos ir pervėrė mane keis- 
tu žvilgsniu. Netardamas nė žodžio, ištiesė voką. Ant jo 
didelėmis raidėmis buvo užrašyta trumpai ir aiškiai: “He- 
roinas". 

Aš pasisukau ir instinktyviai žvilgtelėjau į veidrodį. 
Ir staiga visi grandinės nareliai susijungė — narkotikai ir 
veidrodis. Veidrodis ir narkotikai... 

Aš paskubom numečiau vaistininkui kelis žalius ir iš- 
lėkiau į gatvę. Viskas išaiškėjo! Mano atradimas mane pri- 
trenkė. Jei ne praeiviai, tai būčiau sudrebinęs artimiau- 
sias apylinkes laukiniu riksmu. Iš laimės jaučiausi esąs 
septintame danguje. Daugiau nebėra klausimų! Tiktai at- 
sakymai! 

Ir staiga aš stabtelėjau tarsi galvon daužtas. Vos nenu- 
griuvau lygioje vietoje. Argi aš laimingas? Argi aš galiu 
būti laimingas? 

Grįžęs į barą, užsisakiau dar vieną viskio porciją, nu- 
rijau gurkšnelį ir mano galvą susuko girtas svaigulys. 

Ką gi, laiko aš turiu pakankamai. 

Neskubėdamas įžengiu į holą ir ignoruodamas liftą už- 
kopiu laiptais. Buto durys, aišku, užrakintos, tačiau aš ap- 
dairiai pasiėmiau kartu ir visrakčių pundelį. Paskutinis vis- 
raktis tiko ir aš įslinkau vidun. 

Tylu. Nėra nė gyvos dvasios. Daiktai gyvena savo ypa- 
tingą gyvenimą, ilsėdamiesi nuo šeimininkų. Nusprendžiau 
nedegti šviesos. Tamsa visada suteikia pranašumą. Juk aš 
puikiai Žinau baldų ir daiktų išsidėstymą. 

Apčiuopęs krėslą patogiai įsitaisau jame. Ant staliuko 
stovi vazelė su kažkokia gėlyte, jos lapeliai kutena man 
skruostą. Reikia stumtelėti vazą toliau. 

Kas dar? Reikia pasirengti. 

Aš atsisegu dėklą, ištraukiu revolverį, atlaužiu gaiduką. 

Jau pasirengęs. Aš laukiu žudiko. Aš atkeršysiu už 
Džeką. Čia — siūlo galas. Išraizgiau visą kamuolį. 

Jei ne viena mažytė žudiko klaidelė, aš taip nieko ir 
nebūčiau supratęs. Nusikaltėliai visada suklysta. Jie 
kruopščiai kuria savo planus, tačiau koks nors niekingas 
kupstelis apverčia jų suręstą vežimą. Mes, sekliai, amži- 
nai ieškome to mažyčio aplaidumo ženklo... Mes mėgsta- 
me logiką, bet dažniausiai viską lemia ne logika, o ele- 
mentari sėkmė. 

Džekai, aš tau pažadėjau, kad pribaigsiu žudiką taip, 
kaip ir jis tave. Jis raitysis tokiose pačiose kančiose. Šian- 
dien aš išpildysiu savo pažadą! Jokios elektros kėdės, jo- 
kios dujų kameros! Tiktai mano kulka. Iš žudiko pilvo lė- 
tai tekės kraujas — kartu su gyvybe. O aš žiūrėsiu ir džiaug- 
siuosi. Taip ir bus! 

Mano keturiasdešimt penktasis maloniai svėrė ranką. 
Aš nesinaudosiu duslintuvu. Noriu, kad šūvis sudundėtų 
kaip griausmas, kaip Dievo bausmė. Žudikas tuojau ateis. 
Jis nežino, kad aš jo laukiu. Išvydęs mane, mėgins šauti 
pirmas. Tačiau aš nepadovanosiu jam tokios galimybės. Ne, 
šiandien fortūna jį paliks. 

O gal suteikti jam paskutinį žodį? Šansą pasiteisinti. 
Ne! Man nereikia jokių pasiteisinimų! Jis neišsipirks. Aš pri- 
versiu jį išgerti visą mano paniekos ir neapykantos taurę. 

Viskas baigta. Džekai, jis eina... Girdžiu lengvus jo 
žingsnius. 

Durys lėtai atsivėrė. Žmogysta sustingo ant slenksčio, 
lyg būtų pajutusi mano dingimą. 

Šviesa! Šarlota dar nemato savo brangiojo Maiko, aš 
sėdžiu ir tyliu. Ji nusivelka paltą, pakabina jį ir tik dabar 
pastebi mano kojas. 

Vis dėlto tos moters ištvermė pavydėtina. Šarlota net 
nešūkteli. Tik jos veidas persimaino ir pro kosmetinį sluoks- 
nį prasimuša raukšlelės. 

Taip, Džekai, tai Šarlota. Dieviškoji Šarlota! Jautri, 

švelni, protinga... Šarlota — gydytoja, malšinanti skaus- 
mą. Šarlota, dievinanti vaikus ir vežiojanti juos parke. Šar- 
lota, kurios kūno tobulybę galėjai lyginti tik su nuostabiu 
graikų deivių marmuru. Šarlota — žudikė. 

Ji vis dar kažko viliasi ir šypsosi man. Jos šypsena 
įtempta. Dabar Šarlota apsimes, jog džiaugiasi mane ma- 
tydama, tačiau iš tikrųjų ji mato tik mano revolverį, nutai- 
kytą į jos pilvą. 

— Maikai, brangusis, kodėl nepaskambinai? Bet aš vis 
tiek laiminga. Kodėl sėdi tamsoje? Tu šaunuolis, kad at- 
ėjai. Keti kaip visada turbūt pamiršo užrakinti duris... Jai 
šiandien išeiginė, ir mes pagaliau pabūsime dviese. Ir pra- 
šau, Maikai, paslėpk tą revolverį. Aš nemėgstu tokių kvai- 
lų pokštų. 

— Aš viską žinau, Šarlota. 

Ji sustingsta lyg statula. Paskui suraukusi antakius 
žengteli du žingsnelius... Ji puikiai vaidina nuostabą, su- 
trikimą ir netgi pyktį. Jei nebūčiau perkandęs tos paslap- 
ties, tai patikėčiau kiekvienu jos gestu. Tiesiog nepriekaiš- 
tinga vaidyba, kad nieko neprikiši. Geniali aktorė ir tie- 
siog geniali režisierė viename asmenyje; pati stato kruvi- 
nus spektaklius ir pati atlieka pagrindinį vaidmenį. 

Šarlota atrodo taip natūraliai, kad mano galvoje su- 
kirba abejonės, o gal aš ne visai teisus? 

Tačiau aš nuveju šalin tą išdavikišką mintį. 

— Beviltiška, Šarlota. Veltui stengiesi, man akių ne- 
beapdumsi. Tai — galas. 

Jos veidas pasidarė toks baltas kaip švarus popieriaus 
lapas. 

Ji tikriausiai prisiminė mano priesaiką — nubausti nu- 
sikaltėlį. Šarlota sakė, jog renka apie mane informaciją. 
Be abejo, ji žinojo, kad aš vykdau savo pažadus. 

Ji prisimena, kaip prisiekiau paleisti žudikui žarnas. 
O žudikė — tai ji pati. Nusikaltimas išaiškintas, nusikaltė- 
lio laukia bausmė. 

Mis Mening paėmė cigaretę, užsirūkė... Regis, jai ding- 

telėjo idėja, nes skruostai parausvėjo, akys gyvai blykste- 
lėjo... 

Nesiruošiau paisyti jos iliuzijų. Ji mirs. Mano ketu- 
riasdešimt penktasis atliks savo įprastą misiją. 

— Maikai... — lipšniai suburkavo Šarlota ir užgesino 
ką tik pridegtą cigaretę. 

— Tylėk! Aš praregėjau. Dar vakar negalėjau patikėti 
tuo, kas man badė akis. Šiandien aš ramus ir laimingas. 
Seniai nejaučiau tokio malonumo, nes žinau žudiko vardą 
ir galiu jį nubausti. Mirnos žmogžudystė išsklaidė visus 
debesis. Keturios ankstesnės mirtys panėšėjo į buko sadis- 
to ar kuoktelėjusio maniako darbą. Todėl ir neradome mo- 
tyvo, negalėjome suręsti nė vienos logiškos konstrukcijos. 
Tau velnioniškai sekėsi — niekas nesugebėjo susieti tų 
žmogžudysčių viena su kita. Mudviem su Patu smegenys 
ištino bemąstant ir vis tiek nieko doro nesugalvojome. Ta- 
čiau nė vienas iš mudviejų beveik neabejojo, kad visi tie 
žmonės žuvo dėl vienos ir tos pačios priežasties. Džekas 
buvo iš prigimties seklys. Nesvarbu, kad pastaruoju laiku 
jis dirbo draudimo kompanijoje. Tačiau šį kartą ir jis nesu- 
prato, kad pagriebė plika ranka apnuogintą laidą. Į Džeką 
kibo aštrus, baisus, mirtinas priešas. Tu, Šarlota. Džekas 
nepažino priešo, prisidengusio nuostabios ir mielos moters 
kauke, kol nepasirodei jo bute naktį... 

Šarlota pravirko. Tikromis ašaromis. Ji nesistengė at- 
rodyti kenčianti — ji kentėjo. Aš buvau žiaurus. Bet mano 
žiaurumas — tik gryni juokai palyginti su tuo, ką padarė 
mis Mening! 

— Tau pakako pinigų. Madinga profesija leido uždirbti 
jų vis daugiau ir daugiau. Tačiau tavo alkis pinigams buvo 
nepasotinamas... Tu troškai turtų ne tam, kad švaistytum 
juos savo malonumui, tu norėjai jaustis pasaulio šeiminin- 
ke. Studijuodama žmonių ydas bei silpnybes, įgijai nors 
mažytę, bet visgi valdžią. Tau ji patiko. Tačiau tu puikiai 
supratai, kad tik turtai suteiks tau būtiną valdžią — beribę 
ir besąlygišką. Tavęs nedomino žmonos, motinos vaidmuo, 

nors ir prisiekinėjai mylinti vaikus bei svajojanti apie di- 
delę šeimą. Tu ne tokia moteris, kad priklausytum nuo vy- 
ro. Tu siekei kito tikslo. Ir tau pasisekė, nes tavo ligoninė 
tapo ta auksine gysla, kurios ieško daugelis, galbūt ieško 
visą gyvenimą, tačiau neranda. O tu radai! Tu radai būdą 
greitai ir gausiai padidinti savo pajamas. Šlykštų ir niekin- 
gą būdą... 

Šarlotos akys patamsėjo. Ji kažką sumanė. Nežinojau 
ką, bet jaučiau, kad be žiaurios kovos mis Mening nepasi- 
duos. Nors Šarlotos rankos nevalingai karojo, tačiau smak- 
ras išsitiesė, išdidžiai pakeldamas galvą. Žvelgiau į grakš- 
čias ilgas įdegusias kojas ir man į galvą ėmė belstis nuodė- 
mingos mintys. Ne! Ne! Neturtu galvoti apie ją kaip apie 
moterį. Ji — žudikė. 

— Iš pradžių tu dirbai viena. Tavo klientai iš aukštuo- 
menės — turtingi žmonės. Tu gydei juos nuo nemigos, iš- 
sėtinės sklerozės, nervinio išsekimo... Tavo kvalifikacija 
ir žavesys leido įgyti jų pasitikėjimą. Vėliau pradėdavai 
jiems skirti preparatų, į kurių sudėtį įeidavo ir heroinas. Iš 
pradžių mažytėmis dozėmis, bet pamažu tas dozes didin- 
davai... Daugybė pacientų tu pavertei narkomanais. Nieko 
neįtardami, jie jau nebepajėgė apsieiti be tavo "vaistų" ir 
klojo už juos milžiniškus pinigus. Jie galėjo užsimokėti! 
Tu gaudavai heroiną savo kanalais. Kaip gydytoja, tu daug 
ką galėjai, be to, tavęs niekas net neįtarė... Tuomet tavo 
kelyje pasipainiojo Gilas Kingsas. Tai buvo atsitiktinė pa- 
žintis, bet jūs iš pirmo žvilgsnio supratote vienas kitą. Tu 
išsiaiškinai, kaip Kingsas užsidirba pragyvenimui. O pas- 
kui įvykiai klostėsi taip. Tu pasiūlei mediciną studijuojan- 
čiam uoliam studentui išbandyti hipnozę, — aišku, eksperi- 
mentiniais tikslais. Kas jam beliko daryti. Kingsas sutiko. 
Užhipnotizuotas Kingsas viską tau išklojo. Kai seansas bai- 
gėsi, tada tu Kingsui pareiškei, jog viską apie jį Žinai. Ir 
nusprendei, kad jis jau tavo rankose. Tačiau Gilas pasižy- 
mėjo kietu charakteriu. Jis nebuvo žalias naujokėlis, nors 
ir žavėjo jauhu veideliu. Kingsas tave perkando ir šios jū- 

sų kautynės baigėsi lygiosiomis. Aš varčiau tavo knygą 
“Psichinių ligonių gydymas hipnoze". Mažai ką supratau, 
tik atkreipiau dėmesį, kad knyga išmarginta ženklais bei 
pastabomis. Aš pažįstu Kingso braižą. Tai jo ranka paspal- 
vino knygą. Kingsas tapo itin uolus, kai buvo paliestos gy- 
vybiškai svarbios jo egzistencijos problemos. Gilas kėsi- 
nosi į tavo vietą, Šarlota, — narkotikai pelningiau už pro- 
stituciją, ar ne? 

Šarlotą stovėjo tylėdama, įsitempusi kaip styga. Vieš- 
patie, ką ji daro?! Pakėlusi dešinę ranką Šarlota palietė vir- 
šutinę palaidinukės sagą. Atsegė. Paskui antrą... Jos akys 
degė. Putlios raudonos drėgnos lūpos kvietė. 

Krestelėjęs galva tęsiau savo monologą: 

— Jūs su Kingsu sekėte vienas kitą, laukdami prieši- 
ninko klaidos. Jo mergyčių verslas klestėjo, o tavo kišenes 
kimšo turtingi narkomanai. Sąžiningas, įžvalgus ir protin- 
gas Džekas įtarinėjo Kingsą. Kartą jis padėjo jam išsipai- 
nioti iš keblios padėties, bet pajuto dvoką. Ėmė stebėti, ana- 
lizuoti. Paskui Džekas atsitiktinai sutiko Ailin Vikers, 
kraštietę, ir ta jam išsiliejo. Pradėjo ryškėti tikrasis King- 
so veidas. Džekas išsiaiškino, kada viešnamyje vyks eilinė 
orgija. Kingsas buvo pagrindinis tokių “pasirodymų" reži- 
sierius. Džekas nusprendė tą dieną surengti gaudynes... Ta- 
čiau grįžkime prie tavęs, brangioji. Juk tavęs Džekas ne- 
įtarinėjo. Bet jis žinojo, kad palaikai dalykinius santykius 
su Kingsu. Džekas sumanė pasikalbėti su tavimi ir pakvie- 
tė į vakarėlį. Atėjusi išvydai ant Džeko stalo universitetų 
metraščius. Tu protinga, Šarlota, tu viską supratai, kad Dže- 
kas pagavo Kingsą ant kabliuko. Tu pati troškai “suryti" 
studentą, tačiau bijojai policijos įsikišimo, nes Kingsas ga- 
lėjo "suskilti" jau per patį pirmą tardymą ir pakišti tave 
mentams. Ką daryti? Ir tu radai išeitį. Reikia pašalinti žmo- 
gų, užvirusį šią košę. Grįžusi namo iš vakarėlio, tu atjun- 
gei skambalėlį, kad Keti nieko negirdėtų, o pati vėl nudū- 
mei pas Džeką. Tu turėjai Džeko Viljamso buto raktą — 
išeidama "atsitiktinai" jį priglaudei. Džekas miegojo. Bet 

jis prabudo, kai įjungei šviesą. Tada jis suprato, tačiau bu- 
vo per vėlu. Tu įsegei jam kulką į pilvą ir stebėjai jo ago- 
niją. Jis bandė paimti ginklą nuo kėdės, bet tu ją atstūmei. 
Ką tada jautei? Gali neatsakyti. Tu nužudei žmogų pirmą 
kartą. Baimė ir azartas, šiurpinanti rizika ir dirginantis sme- 
genis malonumas... Atspėjau? 

Šarlota ištraukė palaidinukę iš sijono. Drabužiai 
abejingai čežėjo... Atsegusi rankoves, Šarlota lengvu, ne- 
pastebimu judesiu nusimetė palaidinukę. Liemenėlės ji ne- 
dėvėjo — aukštai stamantriai krūtinei nereikėjo jokių atra- 
mų. Rankos — liaunos, švelnios, lanksčios, pasirengusios 
apkabinti tave bet kurią akimirką. Tos rankos bet ką galėtų 
išvesti iš proto. Prisiminiau, kaip Šarlota prašė, kad pasi- 
likčiau nakčiai, kaip glostė mane... Galvos mostu ji išdrai- 
kė ant pečių sidabrinius Žžvilgančius plaukus. Tokia jauna 
ir geidžiama... 

Mano gerklėje įstrigo kažkoks sprangus gumulas ir aš 
užsikosėjau. 

— Nušovusi Džeką, tu išsinešei tuos keturis pavo- 
jingus metraščius, kurie nesunkiai padėjo identifikuoti 
Kingsą su Hamsunu. Metraščiuose radusi bendras Kingso- 
Hamsuno ir Ailin nuotraukas parodei jas Gilui, tuo pačiu 
papasakojai, kad Džekas jį medžiojo. Tuomet Kingsas bu- 
vo priverstas paaiškinti, kas tokia — Ailin. Paskui tu pa- 
reikalavai, kad Gilas susitiktų su prostitute ir priverstų ją 
tylėti. Tu nežinojai, kad aš spėjau pasikalbėti su Ailin dar 
prieš Kingso pasirodymą. Aš tiesiog matau, kaip viskas 
vyko toliau. Nepastebėta tu prasmukai į viešnamį ir nu- 
galabijai juos abu. Tu buvai įsitikinusi, kad prostituciją 
kontroliuojanti gauja nesikreips į policiją, tik patyliukais 
sumes lavonus į upę. Tačiau čia užgriuvome mes. Tu per- 
sigandai, bet laimei, leisdamasi laiptais pastebėjai Džu. 
Viešnamio šeimininkė paspruko pro slaptas duris, įtaisy- 
tas po laiptais. Tu irgi pasinaudojai tuo keliu! Niekam ir į 
galvą nedingtelėjo aiškintis, ar tu pati turi alibi. Beje, tu, 
kaip apdairus žmogus, tikriausiai pasirūpinai patikima prie- 

danga. Mes įtarėme visus kitus, tarp kurių įtartiniausiai 
atrodė Kelikis. Beje, apie Kelikį. Gilas vakarėlyje padau- 
gino viskio ir prasipliurpė Kelikiui, jog tu Žinai apie jo 
nešvarius darbelius. Todėl Kelikis ir juodavo kaip audros 
debesis. Tada tu supratai — kažkas vyksta. Prispaudei Gi- 
l1ą, ir šis prisipažino, kodėl Kelikis prastai nusiteikęs. Ke- 
likis kėlė tau grėsmę, kaip ir Kingsas, tad pabandei jį nu- 
dėti šaudama pro langą. Tada Kelikis išsigandęs persi- 
kraustė į viešbutį. Policija jį spaudė pasakyti įtariamojo 
pavardę, 0 jis paminėjo manąją. Tas niekšas, apsigimęs 
sukčius, siaubingai bijojo silpnos moters! Jis norėjo, kad 
aš savarankiškai ją susekčiau ir demaskuočiau. Kai Keli- 
kis suprato, jog tyrimas tūpčioja vietoje, o lavonų kalnas 
vis auga, jis nusprendė tave nudėti, taip sakant, smogti 
išankstinį smūgį. Ne į mane, o į tave, brangioji Šarlota, 
šovė Kelikis iš automobilio, kai mes vaikštinėjome Cen- 
triniame parke. Ne mane, o tave jis sekė. Vildamasis, jog 
tu negyva, jis nurūko į Pokdeilą, į koledžą, kur Kingso 
kambaryje buvo paslėpti jo surinkti dosjė. Tuose rinki- 
niuose buvo tiek kompromituojančios medžiagos, jog mū- 
sų Džordžas iškart būtų tūpęs į elektros kėdę, jei popie- 
rius būtų pačiupusi policija. Aišku, gaila, kad aš jį nuke- 
piau neištardęs. Bet neturėjau kitos išeities. 

Įsmeigusi į mane akis, Šarlota apčiuopomis atsegė si- 
joną. Plazdėdamas sūkuriu jis nusileido ant grindų. Dieve, 
kokios kojos! Tobulos formos plokščias pilvas, lygios šlau- 
nys, mažos ir grakščios pėdos... Kojos gana raumeningos, 
tačiau šitai tik suteikia joms pikantiškumo. Liemuo liek- 
nas kaip paauglės, dieviška krūtinė ir pritrenkiančios ko- 
jos... Jei Šarlota filmuotųsi Holivude, vien už šį kadrą gautų 
milijoną. Dabar jos kūną dengė tik kelnaitės. Po permato- 
mu audiniu bolavo šviesūs plaukeliai... Šarlota buvo natū- 
rali blondinė nuo galvos ligi kojų. Kažkodėl ta mintis įstrigo 
į Mano smegenis. 

— Bobas Houperis... Neplanavai jo mirties. Jis buvo 
patikimas vykdytojas, kuris neįtarė, kokį vaidmenį atlieka 

tavo versle. Anksčiau jis dirbo Kelikiui, bet tai neturėjo 
jokios reikšmės. Bobas buvo darbštus, paslaugus ir, svar- 
biausia, lengvai pasiekiamas. Jis išnešiodavo laiškus, at- 
gabendavo smulkius pirkinius... Tavo banderolės ir pake- 
tai niekuo neišsiskyrė iš kitų. Kartą vienas paketėlis pra- 
plyšo ir Bobas nusprendė, kad išbarstė vaistus, kuriuos tu 
prašei nunešti ligoniui. Jis bijojo užsitraukti tavo rūstybę 
ir prarasti darbą. Todėl sąžiningasis Bobas ketino už savo 
pinigus nupirkti naujus vaistus ir paprašė vaistininko pa- 
daryti išbarstytų miltelių analizę, kad galėtų pakeisti juos 
naujais. Tavo klientas narkomanas, nesulaukęs paketėlio, 
paskambino tau ir užsiputojo, kad negavo narkotiko. Aš pri- 
simenu šį telefono skambutį — tada svečiavausi pas tave. 
Tu susijaudinai. Ir kol aš sėdėjau kirpykloje, tu, brangioji, 
nužudei Bobą Houperį. Automobiliu tu lėtai riedėjai gat- 
ve. Išvydai, kaip Bobas išeina iš vaistinės, ir nušovei jį. 
Mirusieji tyli. Bobas taip ir neišdavė, kas jam davė tą ne- 
lemtą paketėlį. Aišku, gali viską neigti. Tu dabar įtikinėsi, 
kad visą vakarą praleidai namuose ir darei nuotraukas. Ke- 
ti nepastebėjo, kada tu palikai fotolaboratoriją, nes tu at- 
jungei skambalėlį. Bet šįkart, Šarlota, tu apsimovei: pa- 
miršai jį įjungti. Prisimeni? Aš grįžau piniginės ir negalė- 
jau prisiskambinti. Teko barbenti į duris. Tu paaiškinai, kad 
Keti negirdėjo varpelio, nes ūžė dulkių siurblys, tačiau tai 
buvo melas. Aš girdėjau Keti, dainuojančią... Mirna... O 
dabar papasakosiu, kaip nužudei ją. Tavo intuicija velniš- 
kai išlavinta. Mums stebint teniso varžybas, Mirna atsisto- 
jo, pasiskundė, kad jai skauda galvą, ir nuėjo į pastatą. Ta- 
vo viduje sukrebždėjo pavojaus nuojauta. Kaip ir Bobo at- 
veju, tu nujautei iškilusį pavojų. Tą dieną, šeštadienį, aš 
neatkreipiau dėmesio į vieną smulkią, bet svarbią detalę — 
jūs abi su Mirna atvykote vienodais paltais, tik tavo mels- 
vasis apdaras buvo apsiūtas kailiu. Tu puikiai išmanei apie 
moters silpnybes. Iš tikrųjų esi nuostabi psichologė. Reta 
moteris praeis pro gražų svetimą daiktą nepasimatavusi — 
tinka jis jai ar ne. Tavo palto kišenėje gulėjo paketėlis su 

narkotikais. Jis buvo skirtas Šermanui, advokato padėjė- 
jui. Būtent dėl to Šermanas ir Vilderis taip ryžtingai nusi- 
plovė, kai tik išgirdo, kad name įvyko žmogžudystė. Ant 
jų drabužių policija tikriausiai būtų aptikusi heroino pėd- 
sakų. Tačiau grįžkime prie tos akimirkos, kai Mirna įžengė 
į namą. Praeidama pro tavo kambarį, ji pastebėjo paltą — 
lygiai tokį kaip ir jos, bet papuoštą kailiu. Užsimetusi pal- 
tą, Mirna nukulniavo į savo kambarį, pradėjo staipytis prie- 
šais veidrodį, paskui kyštelėjo ranką į kišenę ir ištraukė 
paketėlį. Mirna žinojo, kas tai! Tau vėl pasisekė, nes Meri 
ištempė mane iš korto, o tu puolei įkandin Mirnos ir už- 
klupai ją plėšiančią popierių. Nežinau, kur tu slepi savo 
revolverį, tačiau tąkart tau pavyko mikliai jį išsitraukti ir 
nušauti patikliąją Mirną... Vėliau pasiėmei savo paltą, ant 
Mirnos užmetei jos nuosavą ir paslėpei tarp palto klosčių 
kulką. Beje, kur tas melsvasis džiaugsmas, Šarlota? Gal jau 
spėjai sudeginti šį paltą, kad sunaikintum visus įkalčius?.. 
Po Mirnos panagėmis aš aptikau kelis melsvus plaušelius, 
tik nesupratau, ką jie reiškia. Ir vis dėlto kai ko tu nespėjai 
padaryti, — surinkti nuo grindų heroino. Išgirdusi kamba- 
rinės žingsnius, sprukai pro langą. Tave išgelbėjo karni- 
zas. Nusiavei batelius ir karnizu nuslinkai ligi gaisrinės 
kopėčių, kuriomis nusileidai žemėn ir ištirpai svečių minio- 
je. Aš maniau, kad tokiu liaunu karnizu niekas negalėtų pa- 
bėgti. Tačiau aš turėjau omenyje vyriškus gabaritus ir svo- 
rį, o tu juk daug lengvesnė ir miklesnė! Taip tu nužudei 
Mirną. Niekas nieko nepastebėjo — nei svečiai, nei bar- 
menas, nei aš. Buvau aklas, kad nepastebėjau akivaizdaus 
fakto — Mirna matavosi tavo paltą. Mirusi ji gulėjo prie- 
šais veidrodį. O ant grindų — žiupsnelis baltų miltelių... 
Veidrodis ir narkotikai... Tik sudėjęs abu šiuos daiktus aš 
praregėjau... Suprantu, kad mano kaltinimai remiasi tik ne- 
tiesioginiais įkalčiais bei hipotezėmis. Patyręs advokatas, 
kurį tu galėtum pasamdyti, lengvai sutriuškintų juos ir pa- 
verstų mane pajuokos objektu prieš didžiąją Žiuri. Tačiau 
mes abu juk žinome tiesą — tik tu ir aš. Šiai tiesai nebūti- 

nos paikos procedūros. Tu — žudikė. O aš prisiekiau sa- 
vo mirusiam draugui, kad sunaikinsiu žudiką. Kam mums 
tas ilgas teismas? Šarlota Mening! Pripažįstu jus kalta dėl 
Džeko Viljamso, Mirnos Devlin, Gilo Kingso, Bobo Hou- 
perio, Ailin Vikers žmogžudysčių ir nuteisiu mirti. Nuosp- 
rendis galutinis ir neapskundžiamas. Bausmė vykdoma ne- 
delsiant. 

Šarlota, regis, manęs negirdėjo. Jos akys liepsnojo. 
Dviem pirštais ji suėmė kelnaičių gumutę ir timptelėjo. Nu- 
simovė kelnaites. Ji artinosi atstačiusi krūtinę ir išskėtusi 
rankas! Ji dvelkė kvaitinančiu aromatu. Ir staiga mane už- 
plūdo nesuprantamas mirtinas nuovargis. Aš panorau pa- 
dėti galvą ant tos krūtinės, įsikniaubti į ją, įkvėpti svai- 
gaus aromato, glamonėti tą kūną ir gardžiuotis jos glamo- 
nėmis. Galėčiau užsnūsti šiame glėbyje. 

Gracingai laikydamasi už stalo krašto, Šarlota atsitū- 
pė ant kulniukų priešais mane, o liežuvio galiuku aplaižė 
lūpas. Jos pravira burna kvietė ir gundė. Švytėjo siaura bal- 
tų dantų juostelė, geidulingai kyščiojo ryškiai raudonas lie- 
žuvėlis. Plačiai atvertos akys žadėjo ramybę ir malonumą, 
jos rankos troško apsivyti mane kaip lianos... 

Šarlotos veidas vis artėjo ir artėjo. 

Šūvis! Jis nugriaudė kaip dangaus trimitai. Laikyda- 
masi stalo krašto, Šarlota išsitiesė ir suglumusi įsistebeili- 
jo į savo pilvą. Puikų veidą iškreipė mėšlungis, akys iš- 
sprogo, burna sustingo nebyliame riksme. Iš žaizdos sruvo 
kraujas. 

Aš atsistojau, įkišau į dėklą revolverį ir apžiūrėjau sta- 
14, ant kurio greta vazos su gėlėmis gulėjo revolveris, — 
tas pats, keturiasdešimt penktasis, su duslintuvu. Saugik- 
lis nuleistas. Šarlota laisviausiai būtų jį paėmusi, jei aki- 
mirką būčiau užmerkęs akis ir lenkęsis ją bučiuoti. Ji tuo 
pasikliovė, todėl visą laiką buvo rami, nebandė man prieš- 
tarauti ar įsiterpti į mano kaltinamąjį monologą. Jei tai bū- 
tų įvykę, jos veidas būtų aptaškytas krauju kaip ir dabar, 
tik tai būtų buvęs mano kraujas... Sprogstamoji kulka būtų 

ištaškiusi lengvabūdišką Maiko Hamerio galvą kaip per- 
nokusį arbūzą... Jei nors kartelį būčiau ją pabučiavęs... 

Išgirdęs stuktelėjimą, atsigręžiau į Šarlotą. Ji griuvo 
ant grindų, raitydamasi agonijoje. Vietoj puikių akių žio- 
jėjo bedugnės duobės. 

Sukaupusi jėgas ji sukuždėjo, springdama krauju: 

— Kaip... tu... galėjai ?.. 

Gyventi jai liko minutė kita. Bet mačiau, kad mano 
atsakymą ji aiškiai išgirdo. Sukandęs dantis ir šypsodama- 
sis vien lūpomis, aš atkirtau: 

— O žinai, tai buvo visai nesunku... 


Mickey Spillane 


KERŠTAS — MANO 
TEISĖ 


1 skyrius 


Ant grindų gulintis žmogus su pižama buvo, be jokios 
abejonės, miręs. Kulka suskaldė jam galvą, aptaškydama 
visą kilimą krauju ir smegenimis. Rankoje velionis spaudė 
mano revolverį. 

Aš pabandžiau delnais patrinti sau veidą, kad nors kiek 
prasklaidyčiau akis užklojusią sunkią pagirių miglą, bet 
greta stovėję policininkai tam sutrukdė. Vienas pasilenkęs 
ėmė man kažką tratėti, o kitas brūkštelėjo per veidą šlapiu 
rankšluosčiu. Tačiau aš beveik neskyriau balsų ir nejau- 
čiau skausmo. 

— Atsikniskite nuo manęs, velniai rautų, — sumur- 
mėjau. 

Aš vos vos tarsi per miglą pajėgiau įžiūrėti lavoną ant 
grindų. Kas čia per žmogus? Kaip jo rankoje atsidūrė ma- 
no patranka? Nieko nesuprantu... 

Čiupę už pakarpos, mentai pastatė mane ant kojų ir 
vėl puolė klausinėti. Jie pribaigė mano kantrybę. Labiau- 
siai man įkyrėjo plačiasnukis tipas su minkšta fetrine skry- 
bėle, kuri stebėtinai jam netiko. Į tokį meitėlį pataikytų net 
aklas. Gavęs gerą spyrį į pilvą plačiasnukis kaip maišas 
sudribo ant grindų. Aš piktdžiugiškai nusikvatojau, jei tik 
tuos iš mano gerklės išsiveržusius kimius, nutrūkstančius 
garsus galėjai vadinti juoku. 


— Na, vaikine, dabar tau galas! — sniaukrodamas su- 
riko kažkas man už nugaros. — Tuoj tave išmokysim man- 
dagumo... 


Aš pasirengiau drąsiai sutikti skausmingą mirtį, bet 
čia durys atsilapojo ir į kambarį įžirgliojo pats Patas Čam- 
bersas. 

Iškart įsivyravo tyla. 

— Tu kaip visada laiku, drauguži, — atsidusau paleng- 
vėjusia širdimi. — Manyk, jog išgelbėjai man gyvybę. 

Nepanašu, kad Patas būtų apsidžiaugęs mūsų susiti- 
kimu. 

— Vėl prisilakei, — paniekos grimasa iškreipė jo lū- 
pas. — Ir kada tau pagaliau nusibos? O jūs ko Žžiopsote? — 
tai jis jau taikė policininkams. — Kodėl rankoms valią duo- 
date? 

Mentai tylėjo, sukdami nuo jo akis. Meitėlis su fetri- 
ne skrybėle pakilo nuo grindų ir sušvokštė, spausdamas ran- 
komis pilvą: 

— Tas galvijas dėjo man koja tiesiai į paširdžius... 

— Tiesa, kapitone. Jis nei iš šio, nei iš to staiga jam 
vožė... 

Apsimetęs, kad negirdi šių žodžių, Patas sviedė man 
drėgną rankšluostį. 

— Atsipeikėk, Maikai... Mūsų laukia rimtas pokalbis. 

— Jokių pokalbių, — vos išspaudžiau. — Jei tik žino- 
tum, kaip man bloga... 

— Bijau, kad greitai taps dar blogiau, — jis pašnaira- 
vo į lavoną. 

Padedamas Pato, aš pasiekiau vonią. Ledinis dušas pa- 
dėjo. Aštrios vandens čiurkšlės iškart išmušė kvaitulį iš ma- 
no galvos. Rankos liovėsi virpėjusios, sąmonė praskaidrė- 
jo. Aš vėl jaučiausi žmogumi, o ne bekūne dvasia, sukurta 
iš alkoholio garų. Net sugebėjau savarankiškai užsukti čiau- 
pą, kai šaltis tapo nepakeliamas. Tik spėjau nusitrinti rank- 
šluosčiu, kai Patas įbruko man į ranką puodelį karštos kavos. 
Į mano nerišlius dėkingumo žodžius jis nekreipė jokio dė- 
mesio. Mano bičiulis buvo nusiteikęs itin agresyviai, 0 jo 
balsas priminė liūto stūgsmą: 

— Ką, prisižaidei? Ar bent supranti, kad įklimpai į 
mėšlą ligi pat ausų? Juk perspėjau tave, kad girtuoklystė ir 
bobos geruoju nesibaigs! Ar perspėjau? 

Aš gūžtelėjau pečiais: 

— Kuo čia dėtos bobos? 

— O tuo! Prabusi kada šliundros lovoje, o ji guli per- 
šauta galva, kaip va šis vyrukas. Kas, beje, jį nukepė? 

— Šį? — aš bukai įsispoksojau į negyvėlį. 

— Ką gi dar? Kaip tu atsidūrei viename numeryje su 

lavonu? Kodėl girtas kaip kiaulė? Kodėl jo rankose — ta- 
vo patranka? Paaiškink... 

— Jei jis miręs, tai nušauti jį galėjau tik aš. Aš, matai, 
lunatikas ir naktimis persekioju savo aukas. 

— Užsikimšk! — įsiuto Patas. — Netauzyk niekų! Pa- 
sakok viską iš eilės! 

— Kas iškvietė tuos mulkius? — bedžiau pirštu į po- 
licininkus. 

— Kambarinė. Ryte ji įėjo į numerį ir užkliuvo už kū- 
no. Trečią valandą nakties kaimynai girdėjo garsą, panašų 
į šūvį. Jie pamanė, kad driokstelėjo automobilio dujų iš- 
metimo vamzdis. Tai viskas, ką mes žinome. Dabar tavo 
eilė išsilieti. 

— Tiesą sakant, neturiu ką pasakyti, — prisipažinau. 

Tai buvo absoliuti tiesa. Nuo kapitono Pato Camber- 
so, žmogžudysčių skyriaus inspektoriaus ir savo seno bi- 
čiulio aš nieko neslėpčiau. Be to, jo mina šiandien buvo 
grėsminga. 

— Renkis, — niūriai įsakė jis. 

Vargais negalais aš susagsčiau sagas. Kaklaraištį dar 
šiaip taip apsukau aplink kaklą, o štai sumegzti mazgo ne- 
sugebėjau. Patas užmetė man ant pečių striukę. Linktelė- 
jau jam dėkodamas — draugas visada liks draugu, net jei- 
gu jis mentas, o jo bičiulis — toks girtuoklis kaip aš. 

Plačiasnukis liovėsi dejavęs ir glostęs nukentėjusią kū- 
no dalį. Dabar jis spigino į mane neapykantos sklidinomis 
akimis. Jei Patas nebūtų pasirodęs laiku, tai jo bičiuliai būtų 
mane suluošinę. 

Mano numeryje trypčiojo du civiliškai apsirengę detek- 
tyvai ir uniformuotas patrulis. Dabar jie spoksojo į Patą, tarsi 
laukdami jo nurodymų. Nė vieno iš dalyvių nepažinojau. 

Demonstratyviai juos ignoruodamas kapitonas atsisė- 
do ir mostelėjo man į laisvą kėdę. 

— Sėsk ir klok viską iš eilės. Pasistenk nepraleisti net 
menkiausios smulkmenos. Tai tik tavo labui. 

Aš pašnairavau į paklode pridengtą negyvėlį ir pradė- 
jau pasakoti, kankinančiai laužydamas atmintį. 

— Vaikinas vardu Česteris Vileris. Kolambe, Ohajo 
valstijoje, jis vadovauja solidžiai universalinei parduotu- 
vei, kurią jam paliko tėvai. Jis vedęs, turi du vaikus. Į Niu- 
jorką atvyko užbaigti kažkokio prekybinio sandėrio, — nu- 
tilęs aš klausiamai žvilgtelėjau į Patą. 

— Tęsk, — šaltu kaip ledas balsu sudžeržgė šis. 

— Mes susipažinome, kai pasibaigė karas. Aš buvau 
ką tik grįžęs iš Europos. Tai nutiko Cincinatyje. Viešbu- 
čiai buvo perpildyti, o mano kambaryje kaip tik atsirado 
laisvas gultas. Pažinties proga mes nusitašėme, o paskui 
aš jo nemačiau penkerius metus. O vakar vakare mes atsi- 
tiktinai susitikome bare. Aš vos iš koto neišvirtau — koks, 
pasirodo, ankštas pasaulis. Na, mes kartu apėjome visas 
aplinkines užeigas, o vėliau jis, regis, pakvietė mane į sa- 
vo numerį. Pakeliui, aišku, pasigriebėme butelį... Vėliau 
dar vieną... Na ir prasidėjo. Pamenu, jis skundėsi gyveni- 
mu, bet nieko konkretaus neįsidėjau į galvą. O toliau aš 
nieko negaliu prisiminti... Jaučiuosi taip, lyg man būtų už- 
vožę per pakaušį kažkuo sunkiu. 

— Viskas? 

— Taip, Patai. 

Kapitonas atsistojo, pavaikščiojo po kambarį ir pasi- 
lenkė prie kūno. 

— Be jokios abejonės, tai savižudybė, — lyg pats sau 


sumurmėjo jis. — Visi požymiai akivaizdūs... 

— Mums irgi taip atrodo, sere, — linktelėjo vienas 
detektyvas. 

— Tačiau tu vis tiek už tai atsiimsi, — jis žvilgtelėjo į 
mane. — Su privataus seklio licencija teks atsisveikinti. 

— Kodėl? — sunerimau. — Juk ne aš jį pasiunčiau į 
rojų! 


— O tai dar reikia įrodyti! — piktdžiugiškai amtelėjo 
storasnukis. 

— Išsiaiškinsime kaip nors ir be tavęs, — suurzgiau. — 
Visi žino, kad pasigėręs aš nežaidžiu su ginklu. O jei taip 
atsitiktų... 

— Tu buvai ne girtas, tu buvai velniškai girtas! — ki- 
bo storulis. 


— Nagi, užsičiaupkite! — aprėkė mus Patas. 

— Tas riebus galvijas mane siutina labiau, nei kruvi- 
nas lavonas, — sumurmėjau. — Kas nors galėtų jį iš čia 
pašalinti. 


Tuo laiku pasirodė koroneris su savo vyrais ir nuo kū- 
no vėl nutraukė paklodę. Aš vos neapsivėmiau. Užmerkiau 
akis, bet stengiausi išgirsti viską, kas čia vyksta. 

Kol detektyvai naršė po kambarį, ekspertai pažaidė ma- 
no keturiasdešimt penktojo kalibro revolveriu. Ant jo rado 
dviejų žmonių pirštų atspaudus — mano ir Česterio Vilde- 
rio, be to, jo atspaudai buvo virš manųjų. 

— Žinom mes tuos pokštus. Nušovei savo sugėrovą 
prisilikęs, o paskui įkišai savo pistoletą į jo leteną. 

— Gali būti ir taip, — linktelėjo koroneris. 

— Ak tu, dvokianti kiaule! — aš jau taikiausi griebti 
plepį už gerklės. 

Jei ne visur spėjantis Patas, storuliui būtų baigęsi blo- 
gai. Tegu jis būtų ir triskart policininkas, bet įžeidimų aš 
neatleidžiu. 

Kūną įkišo į plastikinį maišą ir nusiuntė į lavoninę. 
Paėmęs už parankės, Patas išvedė mane į koridorių. Prieš 
išeidamas dar spėjau apsižvalgyti. Vaizdelis ne iš malonių- 
jų: kruvinas kilimas, tuščių butelių kalnas, išmėtyti drabu- 
žiai. Mano revolveris, visas apibarstytas aliuminio pudra, 
gulėjo ant stalo. 

— Gali su juo atsisveikinti, — Patas nusekė mano 
žvilgsnį. — Girtuoklis neturi teisės nešiotis ginklo. 

— Patai, tu juk Žinai, kad aš nešoviau! 

— Koks skirtumas! Žmogus nušautas tavo patranka. 
Kaip ji atsidūrė jo rankose? | 

Beviltiška ginčytis. Patas savaip teisus. Ir koks kipšas 
pakišo man mintį temptis ginklą kartu su savimi! 

Mane įgrūdo į policijos automobilį, o patrulis atsisė- 
do greta. Aš nesipriešinau. Jei Patas šalia, galiu nesijau- 

dinti dėl nemalonumų. Jis neleis manęs skriausti ir pats ste- 
bės tyrimą. 

Laukdamas ekspertizės rezultatų, supleškinau beveik 
visą pakelį cigarečių. Pagaliau pasirodė Patas, susirūpinęs, 
tačiau neprislėgtas. 

— Na, kas ten? — nekantriai paklausiau. 

— Parako nuosėdų rasta tik ant lavono pirštų. Tu tą 
naktį nešovei. 

— Uf! — džiaugsmingai atsikvėpiau. 

— Per anksti džiūgauji, — nelinksmai nusišiepė jis. — 
Privalau pristatyti tave prokurorui. Savo linksmybėms, 
Maikai, išsirinkai ne tą viešbutį. Jo šeimininkas sukėlė di- 
džiausią skandalą ir pastatė ant blakstienų visą miesto val- 
džią. Geruoju tai nesibaigs. 

Mūsų prokuroras jautrus ir žavus, tačiau tik matant ži- 
niasklaidos atstovams. Kadangi šįkart jų niekas nepakvie- 
tė, jis su manimi nesiterliojo. Kol Patas nuobodžiu balsu 
dėstė reikalo esmę, prokuroras pasipūtęs spoksojo į mane, 
matyt, bandydamas mano savitvardą. Greitai man tai įky- 
rėjo ir aš jau rengiausi pranešti prokurorui, kad jis panašus 
į išsipūtusią varlę, bandančią susilyginti su jaučiu. Tačiau 
jis mane aplenkė, išžiodamas savo nuodingus nasrus. 

— Viskas, misteri Hameri! Šiame mieste jums dau- 
giau nėra jokių reikalų! Jūs pažeidžiate įstatymus ir viešą- 
ją tvarką. Tokie žmonės kaip jūs tiktai kompromituoja įsta- 
tymo saugotojus. Nepaisant buvusių nuopelnų, jūs darote 
gėdą visiems privatiems detektyvams. Viskam yra ribos! 

Patas iš padilbų smigtelėjo į jį, tačiau nutylėjo. Aš ty- 
lėti nė nesiruošiau. Kaip sakoma, prarasti man nebuvo ko, 
nebent grandines. 

— Norite pasakyti, kad praradau savo darbą? 

— Būtent. Nuo šiol ir amžinai, — iškilmingai paskel- 
bė prokuroras. — Jūs netenkate licencijos ir leidimo ne- 
šioti ginklą. 

— Galbūt viso to dar negana, į cypę įgrūsite? 

— Su malonumu! Gaila tik, kad mano valdžios tam 
neužtenka. 

Aš kreivai nusiviepiau ir visai ramiai ištariau: 

— Iš jūsų toks prokuroras, kaip iš seno kuino lenkty- 
ninis ristūnas. Ir kas patikėjo šias pareigas tokiam pirda- 
liui kaip jūs? 

— Jūs... jūs užsimirštate, misteri Hameri! — prokuro- 
ro veidas nusidažė purpuru. 

— Uždarykite savo srėbtuvę ir atidžiai klausykite. Kad 
ir kaip su manimi pasielgtumėte, turiu teisę išsakyti tai, ką 
manau. Jūs visada į mane šnairavote. Nuo tada, kai atsisė- 
dote į šią kėdę. Darbą jūs sužlugdėte, nuolat klaidžiojote 
tarp trijų pušų, 0 aš tuomet gaudžiau nusikaltėlius, kurie 
juokėsi tiesiai į akis jūsų bukagalviams policininkams. Tik 
mano dėka jums pavyko išsilaikyti paviršiuje. O ir žiniask- 
laida ne itin jus vargino. Galbūt kažkada jūs buvote neblo- 
gas advokatas, tačiau kas jus pastūmėjo lįsti į prokurorus? 
Ačiū Dievui, kad policija jums nepavaldi, kitaip ir ten da- 
bar viešpatautų viešnamis. 

— Lauk iš čia! — prokuroras vos nesprogo iš pykčio. 

Padovanojęs jam meilią šypseną, atsistojau ir atsai- 
niai užsismaukiau ant akių skrybėlę. Patas paslaugiai ati- 
darė duris. 

— Viso gero, pone prokurore. 

— Tik išdrįskite dar kartą pažeisti įstatymą, — byrėjo 
žodžiai man pavymui. — Net viršyti greitį. Aš jau rasiu 
būdą, kaip įkišti jus už grotų. Pažiūrėsime, kaip tada rea- 
guos žiniasklaida. 

— Koks tu idiotas, — priekaištavo man Patas korido- 
riuje. — Kokių velnių erzinai tą mulkį? Niekada nesugebi 
laiku prikąsti liežuvio... 

— Jei būčiau prikandęs liežuvį, tai galėjau uždusti iš 
siuto, — aš lyžtelėjau perdžiūvusias lūpas. — Verčiau už- 
sirūkome. 

— Toks nesantūrus elgesys tau jau atsirūgo. Dabar ką 
tik netekai darbo. 

— Nieko, atidarysiu daržovių krautuvėlę. 

— Tai tik juokeliai, Maikai. Aišku, aš juokauju. Tu 
bjaurus tipas, tačiau puikus seklys. Nežinau tau lygių. Tu 

ne kartą traukei iš duobės ir mane, ir kitus mūsų vaikinus. 
O dabar viskam galas. Užeikim pas mane, išmesim po bur- 
nelę... 

Patas nusivedė mane į savo tarnybinį kabinetą ir pa- 
sodino į geriausią krėslą. Iš rašomajame stale įtaisytos slėp- 
tuvės jis ištraukė butelį viskio ir stiklines. Susidaužę mes 
ištuštinome jas. 

— Kaip man dabar elgtis? — paklausiau. 

— Kai koroneris pateiks išvadą apie to vyruko mirties 
priežastį, tave iškvies į teismą. O kol kas sėdėk tyliai. Ne- 
pamiršk to, ką pasakė prokuroras. Tas kiaulė žodžių vėjais 
nemėto. Ir svarbiausia, nebandyk pasislėpti — tave visur 
pažįsta. 

— Aišku, — iškrapštęs iš piniginės licenciją, nume- 
čiau ją ant stalo. — Pasiimk, man jos nebeprireiks. 

Akmeniniu veidu Patas išėmė iš seifo paketą, įkišo li- 
cenciją į seifą, kur jau buvo saugomas mano revolveris ir 
visi su byla susiję popieriai. 

— Nenori atsisveikinti su senu draugu? — staiga pa- 
klausė jis ir ištraukė revolverį. 

Aš buvau paniręs į savo mintis ir sentimentai man ne- 
rūpėjo. 

— Kaip nori, — bambtelėjo Patas, nesulaukęs atsaky- 
mo. — Velnias, nepasivargino net šovinių išimti. 

Vikriai ištuštinęs dėtuvę, jis pabėrė ant stalo saują 
blausiai Žžvilgančių kulkų, o paskui atidžiai nužvelgė mane. 

— O tu, atrodo, nesijaudini? Net šaipaisi. Pažįstu tą 
šypsenėlę. Prisipažink, ką sumanei? 

— Taip, nieko ypatingo... Vynioju vieną mintį... 

— Man tavo idėjos per gerklę lenda. Nagi, klok. 

— Patai, man šiandien tokia sunki diena, juk praradau 
darbą. Galėtum būti man šiek tiek lipšnesnis. 

— Atleisk, — jis ištiesė man portsigarą. 

— Mąsčiau apie tai, kaip man susigrąžinti licenciją, — 
pareiškiau, giliai užtraukęs dūmą. 

— Net nežinau, ar tai įmanoma. 

— Man regis, nieko nėra paprasčiau. 

— Žinoma, — jis pajuokiamai išsišiepė, — tu gal ma- 
nai, kad prokuroras atrisnos pas tave ant pirštų galiukų, o 
dantyse atneš licenciją? | 

— Kodėl gi ir ne? 

— Nepriverstum jo net grasindamas ginklu, kurio, be- 
je, dabar nebeturi. 

— Jei jis negrąžins man licencijos, padarysiu jam gė- 
dą prieš visą miestą. Nors jis ir mulkis, tačiau ne toks kvai- 
las, kad savo noru nertų į mėšlą. 

— Žodžiu, tu sakai, kad žinai kažką, ko dar nežinau aš. 

— Nusiramink, nuo tavęs nieko nenuslėpiau. Byla ab- 
soliučiai aiški ir ekspertizė tai patvirtino. Vaikinas paleido 
sau kulką į smilkinį, tik neaišku kodėl. Jei rasiu atsakymą 
į šį klausimą, nušluostysiu nosį prokurorui. Daugiau kol 
kas tau negaliu pasakyti. 

Užsimaukšlinęs skrybėlę, pasukau durų link. Įsiutęs 
Patas keikėsi man įkandin. 

Švilpaudamas linksmą melodiją, visai neatitinkančią 
dabartinės mano nuotaikos, išėjau į saulės nutviekstą gat- 
vę ir pačiupau taksi. Liepęs taksistui važiuoti į mano agen- 
tūrą, ėmiau mąstyti apie Česterio Vilerio likimą, taip ne- 
lauktai ir tragiškai susipynusį su mManuoju. | 

Kaip | į jo rankas pateko mano patranka? Kaip galėjau 
leisti jam nusišauti? Man ir anksčiau pasitaikydavo sąmo- 
nės aptemimų, tačiau ne tokių! Negi dėl vieno kvailo atsi- 
tiktinumo neteksiu ir darbo, ir ginklo, ir visų ateities per- 
spektyvų?.. Net pagirios pranyko... 


Mano sekretorė Velda, patogiai įsitaisiusi odiniame 
krėsle, studijavo rytinius laikraščius. Man įėjus, ji staigiai 
kilstelėjo galvą. Mielame veidelyje išvydau ašarų pėdsa- 
kus. Kai pastebėjo mane, ji tik gailiai kuktelėjo. 

— Nesijaudink, vaikeli, — paskubėjau ją nuraminti. — 
Viskas gerai. 

Nusimetęs švarką, ištraukiau Veldą iš krėslo. Seniai 
nemačiau jos taip nusiteikusios. Pasirodo, mano darbščioji 

ir atkaklioji draugė moka lieti ašaras! Beje, ašaros ją tik 
puošė. 

Aš apkabinau ją ir suvėliau tankius juodus plaukus. 
Velda prigludo prie manęs ir švelniai pasitrynė skruostu į 
mano šeriuotą fizionomiją. 

— Viskas ne taip jau blogai, mieloji. Tiesa, iš manęs 
atėmė licenciją. Prokuroras pagaliau savo pasiekė. 

— Jis tikras menkysta! — pasipiktinusi suriko Velda. — 
Tikiuosi, kad tu pasakei jam porą švelnių žodžių. 

— Bijau, jog daugiau... Jis net pajuodo iš siuto. 

— Teisingai, — ištraukusi iš mano kišenės nosinę, ji 
išsišnypštė. — Tegul žino, ką reiškia kirstis su privačiais 
detektyvais. 

— Žinai, išgerkime chereso, brangioji, — aš paglos- 
čiau jai nugarą. — Mes su Patu jau paminėjome Maiko Ha- 
merio agentūros žlugimą. O su tavimi mes išgersime už nau- 
jos firmos gimimą. Ji užsiims įžeistų privačių detektyvų 
teisių gynimu. 

Mes išmetėme po burnelę, ir Velda paklausė: 

— Maikai, kaip visa tai nutiko? 

Jos ašaros jau buvo išgaravusios, o akys degė smalsu- 
mu. Aš vėl išporinau paskutiniųjų dienų įvykius, pradėda- 
mas nuo susitikimo su Česteriu Vileriu. Kai ėmiau pasako- 
ti epizodą prokuroro kabinete, Velda paleido jo adresu po- 
rą žodelių, ištrauktų iš pačių nešvankiausių baro mergų lek- 
sikono. 

— Kaip nekenčiu tų karjeristų, kopiančių į valdžią per 
žmonių kaulus. Gaila, kad nemoku nieko kito, vien knai- 
siotis biuro popieriuose. Kitaip sudraskyčiau tą žiurkę į 
smulkius gabalėlius. 

Įpyliau mums dar ir pridegiau Veldai cigaretę. Ji pa- 
togiau įsitaisė krėsle, pritraukusi keliukus prie smakro. Ki- 
taip nei paprastų mirtingųjų, Veldos kojos be praktinių 
funkcijų atliko dar ir estetinę — jomis galėjai grožėtis va- 
landų valandas. Be to, jos trukdė man dirbti. Stengdamasis 
susikaupti timptelėjau jos suknelę žemyn, pridengdamas 
smegenis drumsčiančias kojytes ir reikšmingai ištariau: 


iis 163 + 


— Tau nebeteks knaisiotis popieriuose, brangioji. 

Veldos akis vėl užplūdo ašaros, tačiau ji pasistengė 
nusišypsoti. 

— Aš bet kada galiu įsitaisyti parduotuvėje pardavė- 
ja. Tik įdomu, ką tu veiksi? 

— Velda, tu mane gąsdini. Kur dingo tavo įstabioji 
nuovoka? — dalykiškai šyptelėjau. 

— Ką turi galvoje? — ji suglumusi įsmeigė į mane 
akis. 

Aš daugiareikšmiškai paglosčiau jos odinį rankinuką, 
kuriame slėpėsi kietas ir svarus daiktas. 

— Negi tu neturi leidimo ginklui? Ir privataus detek- 
tyvo licencijos iš tavęs niekas neatėmė. Mes tiesiog pasi- 
keisime vietomis. Tu tapsi detektyvų agentūros šefe, o aš 
būsiu tavo tarnautojas. Kaip tau tai patinka? 

— Tokiu atveju tau teks smarkiai pabėgioti! — ji nu- 
taisė komišką grimasą. — Įsidėmėk, aš būsiu griežta šefė. 

Aš atsargiai paglosčiau nailonu aptemptą kojytę, jau 
pačios gamtos skirtą brangių kojinių reklamai, ir meiliai 
sumurkiau: 

— Šioms gražuolėms reikia pailsėti... Pažadu vykdyti 
kiekvieną tavo įsakymą. Tu — vienintelis Žmogus pasau- 
lyje, kuriam aš sutinku paklusti. 

— Kuo užsiimsime pirmiausia? — jos akyse šokinėjo 
padykę velniūkščiai. 

— Mūsų užduotis tik viena, — atsidusau. — Apmauti 
prokurorą ir susigrąžinti licenciją. Ir dar pasistengti, kad 
jis 1lgai ir nusižeminęs manęs atsiprašinėtų. Todėl tau teks 
pasidomėti Česteriu Vileriu. Jis buvo šaunus vyrukas ir ge- 
ras šeimos tėvas. Reikia išsiaiškinti visas jo mirties aplin- 
kybes. Tu vadovausi paradui. Aš imsiuosi juodo darbo. Stal- 
čiuje rasi čekių knygelę su mano parašais... Pinigų negai- 
lėk, tačiau leisk protingai.“ 

Įsipyliau dar chereso ir vienu mostu ištuštinau taurelę. 

— Ar turi kokį kabliuką? — paklausė Velda. 

— Manau, kai ką turiu... — aš nusmaukiau ant pakau- 
šio skrybėlę. — Regis, aš tau sakiau, kad Česteris Vileris 

iššovė vieną vienintelį lemtingą šūvį. Tačiau kai Patas iš- 
bėrė iš mano revolverio šovinius, tai jų ten buvo keturi. O 
aš galiu galvą guldyti, kad įvykio išvakarėse dėtuvė buvo 
pilna. Kur dingo šeštas šovinys? 

Veldos veidas slėpiningai persimainė. Jos žavesys ne- 
sumenko, tik bruožai sugriežtėjo, o akys sutvisko metalu. 
Priešais mane stovėjo grobio kvapą pajutusi tigrė. 

— Vadinasi, iš tavo patrankos šovė du kartus, — lėtai 
išvinguriavo ji. 

— Šaunuolė, įspėjai. O kada tenka šauti antrąkart? Kai 
pirmąjį kartą nepataikai... 

— Mano šūvis pasieks tikslą, — patikino mane Vel- 
da. — Dėl to gali būti ramus. Mes tiesiog privalome patai- 
kyti. 

Ji palydėjo mane iki durų. Pakštelėjęs jai į skruostą 
kuo greičiausiai uždariau duris. Velda su savo pasikėlusia 
aukštyn suknele atrodė taip gundančiai, jog dar truputis — 
ir aš būčiau pamiršęs visus reikalus. Ne, negaliu sau to leis- 
ti! Duos Dievas, mums dar pakaks laiko meilei. Karštai to 
tikėjausi. 


2 skyrius 


Laikraščiai nepagailėjo sodrių spalvų, piešdami nak- 
tinį įvykį viešbutyje. Mano pavardė mirgėjo visuose bul- 
variniuose puslapiuose. Apgailėtini rašeivos, anksčiau žvel- 
gę man į burną lyg į aukso aruodą ir nuolat kauliję sensa- 
cijų, dabar stengėsi sutrypti mane į purvą. Įsivaizduoju, ko- 
kią palaimą jų rašliava teikė prokurorui. 

— Nieko, tegul pasijuokia, — pagalvojau. — Pažiū- 
rėsime, kas juoksis paskutinis. 

Paskubom perkandęs, suverčiau nešvarius indus į 
kriauklę ir smukau į dušą. Paeiliui išdandęs šaltą ir karštą 
čiurkšles aš kruopščiai nusiskutau ir apsivilkau geriausią 
savo kostiumą. Patenkintas savo išvaizda prikimšau pini- 
ginę šimto dolerių banknotų. 

Atrodžiau kaip tikras susilaižėlis, tačiau ne tai buvo 
liūdniausia — aš nejaučiau po pažastimi įprasto revolverio 
svorio. Bet dėklą vis dėlto užsidėjau, nes buvau pripratęs 
prie jo kaip prie kaklaraiščio ar kojinių. 

Vietoj praėjusios nakties mano atmintyje žiojėjo mil- 
žiniška juoda dėmė, kurioje neaiškiai švysčiojo kelios pri- 
siminimų nuotrupos. Būtina atstatyti nuoseklią įvykių gran- 
dinę, tai yra pasekti savo pėdsakais nuo pradžios iki galo. 

Pusę aštuonių įvairavau į mokamą automobilių stovė- 
jimo aikštelę šalia to prakeikto viešbučio. Reikia pripažin- 
ti, kad tai buvo aukštos klasės viešbutis. Jo administracija 
tikriausiai atsisako čia apgyvendinti vienišas moteris, ku- 
rioms dar nesukakę aštuoniolika. 

Pamatęs portjė, aš skubiai nuėmiau nuo rankos laik- 
rodį ir paslėpiau kišenėje. Portjė ne itin apsidžiaugė mane 
pamatęs. Regis, jis iškart paspaudė signalinį mygtuką, nes 
už jo nugaros akimirksniu išdygo įspūdingų matmenų tvark- 
darys profesionalas. Na, nors nereikia sukti galvos, kaip 
prisistatyti — mane vis tiek pažino. 

— Naktį pamečiau jūsų viešbučio numeryje laikrodį, — 
niūriai vamptelėjau. — Nesiruošiu palikti jo kam nors pri- 
siminimui. 

— Bet šio numerio dar niekas netvarkė, — pralemeno 
portjė. — Jums teks palaukti. 

— Net nežadu. Laikrodžio man reikia dabar. 

— Gerai, aš nueisiu ten drauge su jumis, — burbtelė- 
jO0 apsauginis. 

Portjė, nuo kurio pečių nusirito atsakomybės našta, at- 
siduso palengvėjusia širdimi. 

— Pasiimkite 402-0jo numerio raktą, — priminė jis. 

— Eime, — apsauginis paplojo man per petį. 

Lifte jis demonstratyviai apžiūrinėjo lubas. Aš irgi ne- 
išspaudžiau nė žodžio. 

402-ajame numeryje niekas nebuvo pasikeitę: kilimas 
aplietas krauju, patalai suversti į krūvą, ant grindų volio- 
josi tušti buteliai ir viskas aplinkui apibarstyta aliuminio 


166 


pudra. Apsauginis sustingo tarpdury, varstydamas mane aki- 
mis, 0 aš ėmiau metodiškai kratyti kambarį. 

Greitai tvarkdariui tai nusibodo ir jis nekantriai 
krenkštelėjo. 

— Bičiuli, tu gi matai, tavo laikrodžio čia nėra. Ieškai 
jo taip, lyg jis būtų mažesnis už aguonos grūdelį. 

— Ar policijai išėjus čia dar kas nors buvo užsukęs? — 
paklausiau. 

— Niekas. Net kambarinė dar neapsilankė. Tu pats ma- 
tai... O laikrodį tikriausiai palikai kurioje nors aludėje. 

Nekreipdamas į jo žodžius dėmesio, nutraukiau paklo- 
dę nuo lovos, kurioje miegojau praėjusią naktį. Mano dė- 
mesį iškart patraukė mažytė skylutė čiužinio pakraštyje. 

“Tik per plauką likau gyvas“, — pagalvojau. Kulka 
praskriejo per kelis colius nuo mano kūno ir liko čiužinio 
viduje. Įkišau pirštą į skylutę, bet užčiuopiau tik arklio ašu- 
tus ir geležines spyruokles. Niekur nemačiau ir iššautos tū- 
telės. Nejaugi kas nors mane aplenkė? 

Prieš išeidamas turėjau pademonstruoti apsauginiui pa- 
prastutį triuką: atsargiai kyštelėjęs laikrodį po pagalve, tuoj 
pat jį ir ištraukiau, džiaugsmingai šaukdamas. 

— Ačiū Dievui, atsirado, — suburbėjo paniurėlis sau- 
gotojas. — Eime atgal. 

Mes drauge nusileidome į holą ir apsauginis lydėjo ma- 
ne akimis tol, kol aš išsinešdinau iš viešbučio. Greičiau- 
siai jis nepatikėjo tuo triuku su laikrodžiu. Anksčiau ar vė- 
liau policija sužinos apie mano vizitą ir tada jis susilauks 
bėdos. Tačiau svarbiausia tai, kad pasitvirtino mano versi- 
ja: bičiulį Česterį Vilerį nužudė, o be to, Jį nužudė profe- 
sionalas! 

Šią naujieną privalėjau kai kam pranešti. 

Susiradęs nedidelį barą, užsisakiau alaus. Laikydamas 
vienoje rankoje puodelį, kitoje — grąžą, pasukau prie te- 
lefono automato. Normaliems Žmonėms darbo diena jau 
baigėsi, bet aš žinojau, kad Patas Čambersas dažnai dirba 
iki vidurnakčio. Ir dabar radau jį savo kabinete. 

— Sveiki, misteri Čambersai, — linksmai viauktelė- 

jau į ragelį. — Jus trukdo Maikas Hameris, buvęs privatus 
detektyvas, nuo šiol — krautuvininkas. 

— Kaip reikalai? — nusijuokė Patas. 

— Puikiai! Galiu pasiūlyti šviežutėlį kepsniuką. Ar 
skerdiena jūsų nedomina? 

— Ką? 

— Nusiramink, pajuokavau. Nors mūsų pokalbis vis 
tiek apie skerdieną... Tavo vyrukai kruopščiai išnaršė kam- 
barį, kuriame mes su Česteriu nakvojome. Ką nors rado? 

— Aišku. Lavoną, tavo revolverį ir asmeninius velio- 
nio daiktus. 

— Ir tai viskas? 

— Taip. 

— Jokio priešmirtinio laiškelio? Juk savižudžiai mėgs- 
ta juos palikti, kad paaiškintų savo poelgio motyvus. 

— Blaivūs. Tie, kurie iš anksto tam ruošiasi. Tavo bi- 
čiulio poelgis greičiausiai nebuvo iš anksto apgalvotas. 

— Keista... Į jį tai nepanašu. Jis buvo santūrus ir svei- 
ko proto žmogus... Patai, o kiek šovinių radai mano revol- 
veryje? 

— Keturis, negi užmiršai? 

— Prisimenu. Tačiau paskutinį kartą šaudžiau juo prieš 
savaitę šaudykloje. 

— Ką nori pasakyti? — Patas sunerimo. 

— Tik tai, ką girdėjai. Aš labai tvarkingai prižiūriu 
savo ginklą. O dabar pasuk smegenis, drauguži. 

Ragelis vos nesprogo nuo galingo staugsmo: 

— Maikai! Kur tu dingai, velniai rautų? Atsakyk! 

Aš nusikvatojau, leisdamas jam suprasti, kad viską pui- 
kiai girdžiu, ir padėjau ragelį. 

Dabar tai užsisuks visi sraigteliai! Vėl policija pamik- 
lins kojas! O ir prokurorui bus karšta. Tokio kozirio Patas 
iš rankų nepaleis. 

Į barą rinkosi žmonės. Gurkšnojau alų, žvalgydama- 
sis į Šalis. Pusę devynių paskambinau Veldai, bet ji neatsi- 
liepė. Po valandos pakartojau skambutį — šnipštas. 

“Gal ji nukako pas kurį nors reklamos dailininką už- 
sakyti naujos iškabos mūsų agentūrai", — pamaniau. 

Laiko turėjau pakankamai, tad užsisakiau dar porą bo- 
kalų alaus, pakelį cigarečių ir stipriai užsigalvojau. 

Vakar vakare sutikau Česterį Vilerį visai atsitiktinai. 
Nors dar per pirmą susitikimą mes prisiekėme vienas ki- 
tam amžiną draugystę. Antrasis mūsų susitikimas, deja, bu- 
vo ir paskutinis. Kol dar nebuvome prisisiurbę, jis atrodė 
visai normaliai. Tryško puikia nuotaika. Nors prieš man 
prieinant sėdėjo prie baro nukabinęs nosį ir paskendęs 
mintyse. Jį neabejotinai kamavo kažkokia problema. Ta- 
čiau vos mane išvydęs Česteris viską užmiršo, jis klai- 
kiai apsidžiaugė ir visą kelią tryško prisiminimais iš fron- 
to. Regis, jis sakė, kad atvyko į Niujorką užpirkti prekių 
savo parduotuvei. Čia jis išbuvo beveik savaitę ir jau ren- 
gėsi grįžti namo. 

Mes nekariavome drauge. Tačiau kai susipažinome, dar 
dvelkėme aitriu parako kvapu ir tai tvirtai mus susiejo. Jau- 
čiau — jis toks pat kovos draugas kaip ir tie, kurie ne kartą 
išgelbėjo man gyvybę fronte. Ir jei koks fricas būtų įvaręs 
jam durklą, tai aš būčiau žinojęs ką daryti. Iškart būčiau 
perkandęs niekšui gerklę! Bet karas baigėsi, liko tik prisi- 
minimai. Mus įsuko kasdienis civilis gyvenimas. Taikus gy- 
venimas? Juk jis nežuvo apkasuose, baisaus pragariško karo 
mėsmalėje, bet žuvo čia, taikiame Niujorke... Žūti taikos 
metu didžiuliame mieste greta seno draugo! 

Savaitė... Ką jis veikė ištisą savaitę? Kur buvo, su kuo 
susitiko, su kuo susipažino? Jei jį čia nužudė, tai ir mirties 
priežasties reikėtų ieškoti Niujorke, o ne Kolambe, Ohajo 
valstijoje. Būtent čia jis įsigijo mirtiną priešą. Būtent čia 
žudikas suvedė sąskaitas, pasinaudodamas Maiku Hame- 
riu kaip atpirkimo ožiu. 

Palikau ant kėdės skrybėlę, kad niekas jos neužimtų, 
ir pasukau prie telefono. Reikėjo paskambinti į dvi vietas, 
kad gaučiau atsakymą. ž 

Šiandien man sekėsi. Zmogus, kurio man reikėjo, pa- 
kėlė ragelį. Skambinau savo kolegai, privačiam detektyvui 

Džonui Gilui. Neseniai buvau padaręs jam paslaugą, už ku- 
rią jis tikino liksiąs skolingas vos ne visą gyvenimą. 


— Labas! — pasisveikinau. — Tau skambina Maikas 
Hameris. Prisimeni tokį? 
— O kaipgi! — jis nusikvatojo. — Net jei norėtum, 


tavęs negalėtum užmiršti. Taip triukšmingai reklamuojan- 
tis laikraščiuose neįmanoma likti šešėlyje. Tikiuosi, skam- 
bini ne dėl darbo? 

— Atvirkščiai. Noriu pasiūlyti darbą tau. Ar tu smar- 
kiai užsiėmęs? 

— Nelabai. 

— Vis dar triūsi su draudimo kompanijų bylomis? 

— Tu gi Žinai, peštynės su gangsteriais — ne mano 
specializacija. Daug naudingiau padėti padoriems pilie- 
čiams nei dalyvauti susišaudymuose. 

— Ar galėsi man padėti? 

— Aš tau skolingas, Maikai, — jis dvejojo tik sekun- 
dę. — Ką reikia padaryti? 

— Man reikia informacijos apie tą vaikiną, kurį man 
dalyvaujant nusiuntė į aną pasaulį. Jo pavardė — Česteris 
Vileris. Kitos smulkmenos — laikraščiuose. Mane domi- 
na, kaip jis praleido paskutinę savaitę Niujorke. 

— Palauk, aš užsirašysiu. Gerai, mes pradėsime ne- 
delsdami. Kur tave bus galima rasti? 

Akimirką aš svarsčiau. 

— “Grinvudo" viešbutyje. Žinai tokią landynę Aštuo- 
niasdešimtojoje gatvėje? Ten tylu ir niekas nieko neklau- 
sinėja. 

— Sutarta. Iki pasimatymo. 

Padėjęs ragelį nusivilkau atgal prie baro ir išvydau, 
kad mano vieta užimta, o skrybėlė užmesta ant sieninės lem- 
pos gaubto, bet, svarbiausia, sėdintysis be ceremonijų laka 
mano alų. 

Kitas būtų pakėlęs skandalą, tačiau aš susilaikiau. Juk 
čia sėdėjo Patas Čambersas. Pavargęs, susirūpinęs senis 
Patas. 

— Sveikas, berneli, — aš apglėbiau jį per pečius. — 
Kaip sekasi? 

Jis įbedė į mane sunkų skvarbų žvilgsnį ir niauriai iš- 
spaudė: 

— Paieškokime ramesnės vietos, Maikai. Reikia pasi- 
kalbėti. 

Pasigriebęs savo alų nusekiau Patą į vieną iš tų izo- 
liuotų kabinų, sustatytų palei sieną. 

— Kaip mane radai? — pasmalsavau. 

Jis atsakė klausimu: 

— Kas vyksta, Maikai? 

— Tu apie ką? — aš nustebęs pažvelgiau į jį. 

— Puikiai supranti, — jis išpūtė dūmų tumulą tiesiai 
man į veidą. — Nemėgink man muilinti akių! Aš — polici- 
jos karininkas, o ne žindomas kūdikis. Manai, nesuprantu, 
jog kažką nuo manęs slepi? 

— Gerai, — linktelėjau. — Česteris Vileris — ne sa- 
vižudis. Jį nušovė. Dėl to nėra jokių abejonių. 

— Kas jį nušovė? 

— Kol kas nežinau. 

— O ką žinai? Kodėl staiga nusprendei, jog tai žmog- 
žudystė? 

— Patai, iš mano revolverio buvo šauta du kartus, o 
ne vieną. 

— Nair kas! — jis trinktelėjo kumščiu į stalą. — Kam 
tu viską komplikuoji? Tau visur vaidenasi žmogžudystės! 
Kartais savižudžiai išvarpo kulkomis viską aplinkui, kol 
pasiryžta lemtingam šūviui. Žmogui nepakanka drąsos, tai 
jis varpo sienas. O kai kas tiesiog nemoka elgtis su ginklu 
ir kurį laiką treniruojasi. 

— Patai, tas vaikinas kariavo fronte. Kam jam treni- 
ruotis... Be to, jis neturėjo priežasties Žudytis. 

— O čia tu neteisus! — jo pirštas bedė man į krūtinę. — 
Kai užvirė ta košė, įsakiau saviškiams pasidomėti, kuo Vi- 
leris pastaruoju metu vertėsi. Mes radome jo kompanioną, 
su kuriuo tavo bičiulis buvo susitikęs prieš mirtį. Tas pa- 

tvirtino, jog Vileris buvęs prislėgtas ir kelis kartus užsimi- 
nė apie gyvenimo beprasmybę. 

— Kas tas Žmogus? 

— Emilis Peris, galanterijos fabriko savininkas. Ga- 
mina moteriškus rankinukus. Tad kitą kartą prieš triukš- 
maudamas įsigilink į esmę. 

— Supratau, Patai. Tačiau tu neatsakei į pirmąjį klau- 
simą. Kaip mane radai? 

— Telefonų stotyje man pranešė, iš kur tu skambinai. 
Sužinojęs, jog tu sėdi bare, aš neskubėjau. Juk ištempti ta- 
ve iš aludės sunkiau nei lokį iš migio. Aš nepatingėjau už- 
sukti į viešbutį ir dar kartą viską atidžiai ištyrinėti. 

— Skylę čiužinyje matei? 

— Mačiau. 

— Gal ir kulką radai? 

— Ir kulką, ir tūtelę... 

Mane lyg šaltu vandeniu apliejo! 

— Ką?.. Kur? 

— Ten, kur tu juos pakišai. Hole... Maikai, nekvar- 
šink man galvos. Nesuprantu, kodėl nori išpūsti šį reikalą? 
Jis nevertas nė kiaušinio lukšto. Aš ir taip užsivertęs dar- 
bais ligi ausų. 

Aš užviriau: 

— Patai, nevaidink kvailelio! 

Jis atsistojo ir geraširdiškai man pamerkė. 

— Viskas, Maikai, pasaka baigta. 

Jis nusigręžė ir nužingsniavo prie durų. Mano kantry- 
bė sprogo ir aš palydėjau savo draugą rinktinių keiksmų 
tirada. Dvi damos prie gretimo staliuko ėmė garsiai piktin- 
tis mano elgesiu, tačiau jų bičiuliai, nužvelgę siuto per- 
kreiptą mano fizionomiją, nusprendė nerizikuoti ir sukišo 
nosis į savo lėkštes. 

Puiki byla! O gal Vileris visai nenusišovė, bet palikęs 
lavoninę vaikštinėja laisvas ir dar mėto nusikaltimo vieto- 
je įkalčius. Kokios nesąmonės! Bet kas tai padarė? Tačiau 
tikrai ne aš... 

Artimiausioje vaistinėje perverčiau visas telefonų kny- 
gas ir tik trečioje radau Bronkse gyvenančio Emilio Perio 
adresą. Jo vila stūksojo prestižiniame to rajono kvartale. 

Dvyliktą valandą aš sustabdžiau vežėčias prie pasta- 
to, primenančio mažus rūmus. Aikštelėje išdidžiai pūtėsi 
prabangus kadilakas, kurio dureles puošė paauksuotos rai- 
dės E ir P. Tokia pat monograma puošė ir paradines vilos 
duris. 

Aš pakilau į verandą, bet vietoj skambučio radau va- 
rinį plaktuką. Jau rengiausi juo pasinaudoti, tik staiga ma- 
no žvilgsnį patraukė apšviestas langas šalia durų. 

Aukštas tuklus žmogus, kurio pirštus puošė auksiniai 
žiedai, o kaklaraištį — deimantinis smeigtukas, matyt, ir 
buvo namo šeimininkas. Atsisukęs šonu į langą, jis kal- 
bėjosi su kažkuo man nematomu. Pokalbis buvo sunkus. 
Peris visą laiką laižė lūpas, o jo veidą iškreipė baimės 
grimasa. 

Palikęs ramybėje plaktuką, pasislėpiau krūmuose gre- 
ta verandos. Dešimt minučių viešpatavo tyla, paskui durys 
prasivėrė ir lauk iššoko žmogus. Kai jis prisiartino prie pat 
manęs, pro langą sklindanti šviesa apšvietė jo veidą. 

Aš vos nešūktelėjau iš netikėtumo, o mintyse pasiun- 
čiau kapitonui Čambersui karštus sveikinimus. Tai buvo 
Reinis, vienas iš garsiausių miesto banditų, kurio teistu- 
mams suskaičiuoti neužtektų abiejų rankų pirštų. Tas tipas 
nesibaidė pačio bjauriausio ir kruviniausio darbo, jei tik 
pasiūlyta suma jį tenkindavo. 

Palaukęs, kol jis išvažiuos, tykiai nusėlinau prie savo 
automobilio. Visai nebūtina tokį vėlų metą trukdyti miste- 
rio Perio. Niekur jis nedings. 

Pusę pirmos aš įėjau į “Grinvudo" viešbučio holą. Kai 
pasirašiau gyventojų knygoje ir užmokėjau už numerį, port- 
Jė ištiesė man raktą. 

— Jūsų numeris 402, sere, — sugergždė jis. 

Likimas vis dar krėtė pokštus su manimi. Jei rytoj šia- 
me numeryje ras lavoną, be abejonės, tai būsiu aš. 


Sapnavau, kad vėl esu fronte ir iš kaimyninio apkaso 
kažkas atkakliai šaukia mano vardą. Greitai man tai įkyrė- 
jo, aš čiupau automatą... ir pabudau. 

Taip ir yra, kažkas iš koridoriaus kvietė mane. Pašo- 
kęs ant kojų, atidariau duris. Pasirodo, į svečius teikėsi už- 
eiti pats Džonas Gilas. 

— Na ir kietai miegi! — suburbėjo jis. — Aš jau ma- 
niau, kad iškeliavai pas protėvius. 

— Irgi mat, galvočius! Ką sužinojai? 

— Kai ką. Kad žinotum, kiek dėl to vargome, — nusi- 
ėmęs skrybėlę jis klestelėjo į krėslą. — Šeši mano vaikinai 
šiąnakt neatsigulė, trys buvo priversti atšaukti pasimaty- 
mus, vienam žmona pakėlė tokį vėją! Ir vardan ko visi tie 
rūpesčiai? 

— Tikrai, vardan ko? — aš dar nebuvau kaip reikiant 
prabudęs. 

— Tavo Vileris — visai malonus vyrukas. Atvyko į 
Niujorką prieš aštuonias dienas. Iškart apsigyveno vieš- 
butyje. Aplankė kelias firmas, kur užsisakė prekių savo 
parduotuvei. Visos sutartys — standartinės. Dėl visa ko 
pasidariau jų kopijas. Kartą jis pasiuntė telegramą į Ko- 
lambą kažkokiam Tedui Li. Paprašė penkių tūkstančių 
dolerių, kurie jam po valandos buvo pervesti. Vakarus jis 
praleisdavo viešbutyje. Grįždavo įvairiu laiku, kelis kar- 
tus buvo įkaušęs. Kartą dalyvavo madų demonstravime ir 
paskui vykusiame bankete. Gali būti, kad jam pasibaigus 
palydėjo namo vieną iš manekenių. 

— Manekenę? — nustebau. — O atrodė ištikimas vyras. 

— Manekenė — tai ne prostitutė. Kas čia blogo? 

— Gerai, klok toliau. 

— Po šio įvykio ėmė daugiau gerti, jį apniko slogi nuo- 
taika. Tada apsireiškei tu... Jo ir savo nelaimei, — pridūrė 
Džonas. 

— Ir tai viskas? — nustebau. 

— Viskas. 

— Tu juk ne detektyvas, o tuščia vieta! Irgi mat — 
žinios... Jos sudilusio skatiko nevertos. 

— Aš nors ir tuščia vieta, tačiau licenciją turiu, — at- 
kirto Džonas. — Aš dėl jo plūkiuosi, o jis dar nepatenkin- 
tas. Aš per savo seklio karjerą radau ieškomų žmonių dau- 
giau, nei tu turi plaukų ant galvos. 

— O žudyti teko? 


Jis pabalo. 

— Pasitaikė. Vieną kartą... — Džonas nervingai užsi- 
rūkė. — Klausyk... tas tavo bičiulis... jis lyg ir pats nusi- 
šovė. 


— Ne. Jį nukepė. 

— Štai kaip... 

Jis sunkiai gurktelėjo, lyg bandydamas nuryti užstri- 
gusį kąsnį. Ši istorija Džonui visai nepatiko. 

— Tu kuo nors nepatenkintas? — pasidomėjau. 

— Tikiuosi, mano paslaugų nebeprireiks? — išspaudė 
jis. 

— Kol kas ne. Širdingai dėkoju. Tavo užrašus pasi- 
liksiu. 

Džonas linktelėjo, padėjo ant lovos blonknoto lapelį 
ir be garso išslydo iš kambario. Aš atsisėdau ant krėslo 
ranktūrio ir patryniau kaktą, stengdamasis surinkti mintis. 

Žudikas turėjo svarių priežasčių ne tik nudėti Vilerį, 
tačiau ir pavaizduoti žmogžudystę kaip savižudybę. Ir tai 
jis atliko labai sumaniai, jam beveik pavyko. Vienintelė 
klaida — trūkstama kulka mano revolverio dėtuvėje. Gal- 
būt žmogžudystės organizatorius palaikė mane mėgėju, ku- 
ris nešiojasi ginklą tik norėdamas pasipuikuoti prieš mer- 
giotes. 

Aš vis labiau niršau. Tiek to, kažkas pakišo mane kaip 
kokį pienburnį, apjuokė prieš visą miestą. Tai galima at- 
leisti. Bet Česterio Vilerio mirties aš niekam neatleisiu. Iš- 
gyventi fronte tam, kad žūtum kažkokiame dvokiančiame 
viešbutyje... Jis taip džiaugėsi mūsų susitikimu... 

Kodėl Patas nusprendė, kad Vileris nemoka valdyti 
ginklo? Bet kuris kareivis, net jeigu jis trynė kelnes štabe, 
moka naudotis visų rūšių šaunamaisiais ginklais. Jei pats 
Čambersas nuspręstų nusišauti, jam nereikėtų treniruotis. 

Gal Česteris pasinaudojo mano patranka. Jis gynėsi, 
tačiau užpuolikas buvo miklesnis... 


3 skyrius 


Aš stovėjau Trisdešimt trečiosios gatvės gale ir ati- 
džiai stebėjau namą, kurio adresą radau man paliktuose 
Džono popieriuose. Nors statytas seniai, jis atrodė visai ma- 
loniai. Iki valiai pasigrožėjęs šiuo architektūros stebuklu, 
žengiau į vidų. Kol hole studijavau rodykles, į vestibiulį 
sugužėjo pulkelis linksmai tarškančių jaunučių merginų. 
Lieknutės figūrėlės ir neįtikėtinai ilgos kojos liudijo, jog 
tai manekenės. Nupėdinau kartu su jomis į liftą. 

Jos kalbėjosi apie maistą. Tas paukštytes galėjai tik 
užjausti. Nors jos turėjo beveik viską, ką turi moterys, ypač 
kojas, jos buvo aiškiai ne mano skonio. Pabandyk praleisti 
su tokia gražuole naktį. Ryte tikriausiai prabustum nusėtas 
mėlynių. 

Aštuntame aukšte manekenės išspurdėjo iš lifto, o aš 
nusekiau įkandin. Gracinga eisena jos nuplaukė prie mati- 
nio stiklo durų, ant kurių kabojo lentelė su užrašu: “Anto- 
no Lipskio fotomodelių agentūra". Paskutinioji mergina pri- 
laikė duris, įleisdama mane vidun. 

Patekau į prabangiai apstatytą patalpą: stilingi baldai, 
gobelenai, minkšti kilimai ir daugybė pusnuogių gražuolių 
nuotraukų. Mano pulsas padažnėjo. 

Duris į šefo kabinetą užstojo masyvus stalas, už kurio 
išdidžiai stūksojo sekretorė tokiu pat masyviu užpakaliu. 

Supratęs, kad apeiti jos nepavyks, aš išmečiau nuorū- 
ką ir užsiliejau akinančia šypsena. 

— Ko jums reikia? — profesionaliai mandagiai pa- 
klausė ji. 

— Kolvėjaus moteriškų drabužių firma pas jus nese- 
niai buvo surengusi naujausių modelių peržiūrą. Mane do- 
mina šiame renginyje dalyvavusios manekenės. Ar galė- 
čiau su kuria nors iš jų pasikalbėti? 

— Šiuos klausimus įgaliotas spręsti tik pats misteris 
Lipskis, — dvejodama ištarė sekretorė. — Tuoj sužinosiu, 
ar jis galės jus priimti. 

Po ilgų derybų paaiškėjo, kad mane jis priims. Paga- 
liau prasibrovęs pro duris, ant kurių buvo užrašyta “Agen- 
tūros direktorius Antonas Lipskis", iškart supratau, kad jos 
šefas — velniškai užsiėmęs žmogus. Jo stalas buvo užvers- 
tas nuotraukomis, brėžiniais ir eskizais. Likusią kabineto 
erdvę užpildė knygų lentynos, molbertai, paletės ir nau- 
jausių modelių fotoaparatai. 

Pats Antonas Lipskis šiuo metu sukiojo priešais foto- 
kamerą žavią būtybę, gamtos apdovanotą intriguojančio- 
mis kūno formomis, kurias dengė labai jau skurdūs drabu- 
žėliai. Lipskis stengėsi išgauti tokią pozą, kad reklaminis 
plakatas viliotų ir kartu nepiktintų dorovės saugotojų. 

— Labai įspūdinga, — nuoširdžiai susižavėjau. 

— Ak, nesakykite, — neatsigręždamas mostelėjo ran- 
ka misteris Lipskis. — Per daug nuogo kūno. 

Jupiterių šviesos apakinta mergina bandė įžiūrėti nau- 
ją atvykėlį, bet misteris Lipskis ją aprėkė ir vėl ėmė kurti, 
jo nuomone, tinkamiausią pozą. Pasiekęs jam vienam su- 
prantamą idealą, Lipskis pribėgo prie fotoaparato ir žvilg- 
telėjo į merginą pro objektyvą. : 

— Truputį aukščiau galvą! — įsakė jis. — Krūtinę į 
priekį. Fotografuoju! 

Spragtelėjimas ir mergina, lengviau atsidususi, grįžo 
į Žmogišką padėtį. Išjungęs prožektorius Lipskis atsisuko į 
mane. Jo dar nerietė senatvė, taigi aišku, kad aš dar ne- 
greit galėsiu užimti jo vietą, kuri man atrodė tokia gun- 
danti. 

— Atsiprašau, kad teko laukti, — sutratėjo jis. — Kuo 
galiu padėti? 

Tai buvo liesas, plastiškų judesių, savimi patenkintas 

vyriškis. Veide ryškiai juodavo tankūs suaugę antakiai ir 
smaila barzdelė. 

— Mane domina viena jūsų manekenė. 

Jo antakiai pasislinko aukštyn, o lūpas iškreipė nepa- 
sitenkinimo išraiška. 

— Tokie prašymai — mums ne naujiena, bet pats su- 
prantate... Čia ne pasimatymų namai. 

— Jūsų merginos seksualiai manęs visai nejaudina. 
Normali moteris bent jau krūtinę privalėtų turėti... 

Misteris Lipskis nustebęs įsistebeilijo į mane, tačiau 
jis nespėjo atsakyti, kai prie mūsų prišoko ką tik pozavusi 
mergina. Savo daugiau nei kuklų apdarą ji buvo papildžiu- 
si aukštakulniais bateliais. 

— Duokite ugnies, — tarė ji, mojuodama cigarete. — 
Beje, ar kalbėjotės apie mane? 

— Mes kalbėjomės apie manekenes, — aš ištiesiau jai 
žiebtuvėlį. — Jūs šiame būryje — maloni išimtis. 

Ji dėkingai šyptelėjo ir išpūtė man į veidą aromatingo 
dūmo viją. Misteris Lipskis užsikosėjo, primindamas apie 
savo egzistavimą. 

— Kuo vardu jūsų ieškoma mergina? 

— Žinau tik, kad ji demonstravo Kolvėjaus firmos dra- 
bužius. 

— Drabužius demonstravo kelios mūsų manekenės. 
Regis, šį užsakymą apiformino mis Rivz. Gal norėtumėte 
šnektelti su ja? 

— Jei taip manote, — gyvai atsiliepiau. 

Mergina susijuokė ir vėl apsupo mane dūmų debesiu. 

— Matau, jog drabužių trūkumas jūsų nė kiek nevar- 
žo, — galantiškai sumurkiau. 

— Atvirkščiai, juk net arkliai turi teisę pailsėti, ar ne? 
Ar irgi noriu pailsėti nuo drabužių. Jei tik žinotumėte, ko- 
kią šlykštynę kartais ant mūsų užmaukšlina. 

— Užteks kvailioti! — Lipskis lengvai pliaukštelėjo 
per jos apetitišką užpakaliuką. — Čiuožk iš čia... Jauni- 
mas visai nebeklauso vyresnių. Kartais man norisi... 

— Man tas noras niekada neišnyksta, — pertraukiau jį. 

Nusivedęs į gretimą kabinetą, misteris Lipskis prista- 
tė mane jo šeimininkei ir išgaravo. 

Beje, aš to net nepastebėjau. Šią akimirką mane tarsi 
žaibas trenkė. Aš apkurtau, praradau žadą ir sugebėjimą 
judėti. 

Tik regėjau puikiai... 

Mačiau prie rašomojo stalo tikrų tikriausią grožio ide- 
alo įsikūnijimą. 

Tokį reginį mirtingiesiems reikėtų iš principo uždraus- 
ti. Tai taip pavojinga, kaip plika akimi žvelgti į saulę. 

Atrodė, kad jos veidą ir figūrą sukūrė genialus skulp- 
torius, linijų tobulumu pranokęs net motulę gamtą. Švie- 
sūs ir kuplūs plaukai supo antikinę galvutę tarsi nimbas. 
Nuostabūs pečiai susiliejo su gundančiomis krūtimis, aukš- 
tai iškėlusiomis baltą palaidinukę uždara apykakle. 

Moteris pakilo, elegantiškai tiesdama man ranką. Jos 
paspaudimas buvo stebėtinai tvirtas. Sodriu krūtininiu balsu 
ji ištarė savo pavardę, tačiau aš jos neišgirdau... 

Ji vilkėjo ilgą sijoną ir palaidinukę aukšta apykakle. 
Bet šis kuklus apdaras, išryškinantis klubus ir pabrėžiantis 
krūtinę, greičiau demonstravo nei slėpė jos kūną. Nuo šios 
minutės ilgiems sijonams prisiekiau amžiną palankumą. 

Tik atsisėdęs į lankytojams skirtą krėslą išvydau prie- 
šais save lentelę su kabineto šeimininkės pavarde: Junona 
Rivz. 

Junona, puikioji deivė ir žmonių valdovė... Tinkames- 
nio vardo šiam nežemiškam grožio kūriniui ir nesugalvosi. 

Prieš pokalbį ji pasiūlė man išgerti ir aš džiugiai su- 
tikau. Į aukštą taurę ji šliūkštelėjo kažko saldaus ir kve- 
piančio. 

Paskui Junona pradėjo klausinėti. Aš atsakinėjau, bet 
normalus mano balso tembras grįžo dar negreit. Su šia mo- 
terimi plepėti buvo grynas malonumas, nes ji ne tik audė 
gudrų nieko nereiškiančio rafinuoto pokalbio tinklą, tačiau 
ir demonstravo gundančias pozas, tikrindama savo žavesio 
poveikį man. Ji puikiai juto, kaip sukrėtė mane jos grožis. 
Moters akys spindėjo kaip žvaigždės, tik retkarčiais ji už- 

siliedavo skambiu juoku, aiškiai gardžiuodamasi mano jau- 
duliu. 

— Jei teisingai jus supratau, misteri Hameri, tą mer- 
giną, kurios jūs ieškote, parlydėjo jūsų draugas? — paklau- 
sė ji. 

— Spėju. 

— Žinote jos pavardę? 

— Ne. 

— O iš nuotraukos pažinsite? 

— Irgi ne. Aš juk niekada nesu jos matęs, mis Rivz. 

— Vadinkite mane Junona... Gerai? 

— Su malonumu, — aš dėkingai nusišypsojau. 

— Manote, ši mergina elgėsi nederamai? 

— Visai ne. Tačiau aš privalau išsiaiškinti, kas tą nak- 
tį įvyko tarp jos ir mano draugo. Matote, prieš keletą dienų 
jis Žuvo. 

— Man labai gaila, — ji liūdnai atsiduso. — Kaip tai 
nutiko? 

— Policija mano, kad jis nusižudė. 

— Tad kam painioti į šį reikalą merginą? — ji prikan- 
do lūpą. 

— Vadinkite mane Maiku... Vargšelis paliko šeimą. To- 
dėl aš,.noriu užglaistyti galimą skandalą dar jam negimus. 
O jei apie tai sužinos reporteriai? 

— Suprantu, — ji linktelėjo. — Aš pasišnekėsiu su 
merginomis ir viską išsiaiškinsiu. Prašau, užeikite rytoj. 

— Ačiū, Junona, iki rytojaus, — aš atsistojau. 

— Iki rytojaus, Maikai. 

Plastišku judesiu ji pakilo ir daug žadančiai spustelė- 
jo man ranką. Ji judėjo gracingai lyg puma, 0 jos atsisvei- 
kinimo žvilgsnis suvirpino mano širdį. Žingsniuodamas prie 
durų, aš nevalingai apsidairiau, kažkodėl mano galvoje at- 
sirado pavojaus nuojauta. Taip, Junona kaip tikra deivė lie- 
ka misle paprastiems mirtingiesiems. Aš taip ir nenuspren- 
džiau, kokia ta deivė — geroji ar piktoji. 

Prie lifto manęs jau laukė. Mergina, jaučianti panieką 
drabužiams, rūkė prisišliejusi prie centrinio šildymo radia- 

toriaus. Tiesa, dabar jos drabužiai nebūtų suerzinę net da- 
vatkų bažnyčioje. 

Pastebėjusi mane, ji užgesino nuorūką ir išmetė tokią 
iššaukiančią pozą, jog man neliko nieko kito, kaip pamė- 
ginti nurengti ją žvilgsniu. 

— Na, pagaliau, — nekantriai pragydo ji. — Ar ne- 
pratęsus mums pažinties? 

— Negi mes susipažinome? — nustebau. 

— O argi ne? Aš vardu Koni Voles, — ji familiariai 
įtempė mane į liftą. — O jūs? 

— Maikas Hameris, buvęs privatus detektyvas. Vakar 
apie mane rašė visi laikraščiai. 

— Štai kodėl man jūsų veidas pažįstamas! — susivo- 
kė ji. — Patekau į smagią kompaniją. 

Mes vos neapsikabinę nužingsniavome gatve ir pasu- 
kome Brodvėjaus link. Kai praėjome jau trečią barą, Koni 
įsižeidusi dėbtelėjo į mane ir alkūne stuktelėjo į šonkau- 
lius. Teko nusileisti prievartai. 

Baras buvo ilgas ir siauras kaip garažas. Atsisėdę prie 
tolimiausio staliuko ėmėme aptarinėti meniu. Labai greit 
paaiškėjo, kad mūsų skoniai panašūs. Kai ji užsisakė alaus, 
aš susižavėjau: 

— Su jumis pinigų neiššvaistysi! 

— O ką, jums striuka su pinigais? 

— Porai alaus pakaks. 

— Merginos mėgsta dosnius kavalierius. 

— Aš 1š tų vyrų, kurie nemoka moterims. Tiesiog nėra 
būtinybės. 

— O tai dar būtina patikrinti! — ji apdovanojo mane 
daugiareikšme šypsena. 

— Laikysiu garbe suteikti jums laimės, brangioji. 

Mes išmaukėme alų, užsirūkėme ir Koni paklausė, i1š- 
pūsdama į lubas debesį dūmų: 

— Ko jūs atėjote į agentūrą? 

— Atsirado tokia problemėlė... — pakartojau jai, ką 
sakiau Junonai. 

— Keista istorija... — išklausiusi mane sumurmėjo 
mergina. — Čia kažkas ne taip. 

— Ir aš taip manau. O jūs nepažįstate gražuolių, ku- 
rios dalyvavo toje peržiūroje? 

— Ne, — ji papurtė galvą. — Su manekenėmis mes 
beveik nebendraujame. Jos dirba savo darbą, o mes — sa- 
vo. Aš — fotomodelis ir reklamuoju nailoninius gaminius. 
Daugiausia, aišku, apatinį trikotažą ir naktinius marškinius. 
Įsivaizduojate, kaip jie atrodytų ant manekenių? Jos gi 
plokščios kaip pakabos... Tačiau moka joms kažkodėl dau- 
giau, 0 jos pučiasi kaip vištos, kiaušinį padėjusios. Mus 
laiko vos ne šliundromis. 

— Jas kamuoja nepilnavertiškumo jausmas. Nei vy- 
ras, nei boba, o kažkoks belytis padaras... 

— Būtent... 

Mes baigėme alų. Pastūmiau bokalus į šoną ir atsistojau. 

— Eime, katyte. Palydėsiu namo, nes turiu dar krūvą 
nebaigtų reikalų. 

— Negi neužeisite pas mane? — nustebo Koni. — Su- 
rasčiau ir ko nors stipresnio už alų. 

— O mano dorybei ar niekas negresia? — aš nutaisiau 
išsigandusį veidą. 

— Galite net neabejoti. Jūs gyvenime nesate matęs dro- 
vesnės mergaitės už mane. 

Mes nužingsniavome iki taksi stovėjimo aikštelės ir 
Koni pasakė savo adresą — Šešiasdešimt šeštoji gatvė. Au- 
tomobilyje ji iškart prisiglaudė prie manęs ir sučiulbėjo: 

— O tau būtinai reikia rasti tą merginą, Maikai? 

— Būtinai. Tu net nenutuoki, kaip man tai svarbu! 

— Aš norėčiau tau padėti. Garbės žodis. 

Jos akys spindėjo nuoširdžia užuojauta. Koni man vis 
labiau patiko — tokia lengvabūdiška, bet šauni ir gera plaš- 
takė. 

— Aišku, man labai reikės pagalbos, — nuraminau 
ją. — Net jei rasiu tą manekenę, ji gali atsisakyti su mani- 
mi kalbėtis. 

— Ar mis Rivz tau ką nors žadėjo? 

— Ji paprašė ateiti rytoj. Pažadėjo išsiaiškinti, kurią 
merginą lydėjo mano draugas. 

— Ir kokį ji tau padarė įspūdį? — pasidomėjo Koni. 

— Iš kojų verčiantį, — prisipažinau. 

— Nė kiek neabejoju. Greta jos mes visos atrodom lyg 
pelenės. Sakysi, ne taip? — Koni jausmingai spustelėjo ma- 
no alkūnę. 

— Ne taip. 

— Va ir meluoji! — ji nusikvatojo. — Beje, aš neįsi- 
žeidžiau... Gerai, pasikalbėkime apie reikalus. Kodėl tavo 
bičiulis lydėjo tą manekenę? Jis ką, mėgėjas pasivalkioti 
paskui sijonus? 

Aš pasikrapščiau pakaušį ir pabandžiau prisiminti 
Česterį Vilerį. Pavyzdingam šeimos tėvui visai netiko mer- 
gišiaus vaidmuo. Taip ir pasakiau Koni, dar pridūręs, jog 
svetimame mieste vienišas vyriškis kartais prikrečia kvai- 
lysčių. 

— Galbūt iniciatyvą parodė ta mergina, — specialisto 
tonu pareiškė Koni. — Gal ji norėjo pašėlti jo sąskaita. Nu- 
tempė į brangų restoraną ar dar kur nors. Tos išdžiūvėlės 
mėgsta prabangų gyvenimą. 

— O tu puikiai mąstai... 

— Aš žinau, kad manekenės lankosi keliuose baruose, 
kur viešpatauja, kaip čia pasakius... laisvi papročiai. Pati 
nesu ten buvusi, tačiau adresą žinau. 

— Šaunuolė, — pagyriau ją. — Galėtum būti nebloga 
seklė. 

Prisispaudusi prie manęs, ji pravėrė ryškiai raudonas 
lūputes. Jau rengiausi ją pabučiuoti, bet taksi staigiai su- 
stojo — atvažiavome. 

Koni kyštelėjo vairuotojui liežuvį ir iššoko ant šali- 
gatvio. Aš užsimokėjau, palikdamas grąžą taksistui. Jei lė- 
bauti, tai lėbauti! 

Namas, kuriame gyveno Koni, nepasižymėjo nei ele- 
gancija, nei švara. Liftas, aišku, neveikė, ir mums teko pės- 
čiomis ropštis į ketvirtą aukštą. 

Pasikrapščiusi rankinuke Koni surado raktą ir mostu 
pakvietė mane užeiti. Suradęs jungiklį, įžiebiau šviesą. Pa- 
likęs skrybėlę prieškambaryje, nupėdinau į svetainę. 

— Ką gersi? — paklausė Koni. — Kokteilio, kavos? 

— Galime pradėti nuo kavos. Beje, šiandien užmiršau 
papietauti. Nepykčiau, jei iškeptum kiaušinienę. 

Po penkių minučių iš virtuvės pasklido gundantys 
kvapai. Koni išdėliojo lėkštėse įspūdingo dydžio omletą, 
ir aš akimirksniu prarijau savo porciją iki paskutinio tru- 
pinėlio. 

— Nori deserto? — paklausė ji. — Šaldytuve turiu ba- 
nanų. 

— Ne, ačiū. Geriau praskalausiu gerklę. 

— Na, ar gera iš manęs būtų žmona? — išdykėliškai 
paklausė Koni. 

— Geriausios žmonos tos, kurių nevedame, — gilia- 
mintiškai sumurmėjau. 

Paskui mes gėrėme kokteilį. Mano laikrodžio minuti- 
nė rodyklė apsuko ratą ir dar vieną, o vakarėlis vis tęsėsi. 
Klausydamasis melodingo ledo kubelių skimbčiojimo, aš 
užsimerkiau ir pasinėriau į mintis, štai jau visą parą mane 
persekiojusias. Kai išsitraukdavau cigaretę, Koni man pri- 
degdavo. 

— Žuvo geras žmogus, — mąsčiau. — Žmogus, kuris 
man patiko. 

Mano revolverio dėtuvėje trūksta dviejų šovinių. 

Viena kulka kartu su tūtele rasta viešbučio hole. Jei 
tai savižudybė, tai labai keista... 

Velniai mane rautų, jei tuo patikėsiu! 

Atmerkęs akis, aš pažvelgiau į Koni, kuri susirietusi į 
kamuoliuką ant kušetės svaidė ilgesingus žvilgsnius. 

— Ką veiksime dabar, katyte? — tingiai paklausiau. 

— Jau septynios. Tuoj aš persirengsiu ir važiuosime 
vakarieniauti. Gal pavyks ką sužinoti apie jūsų bičiulį ir jo 
merginą. 

Jausdamas mirtiną nuovargį, aš nusižiovavau. Viena, 

ko dabar troškau — kietai miegoti švarioje lovoje ir kad 
niekas netrukdytų iki pat ryto. Tačiau aš kalbėjau toliau: 

—- Laikraščiai pranešė, kad mano draugas nusižudė. 
Tačiau iš tikrųjų jį nužudė. Aš tuo neabejoju. 

— Štai kaip! — krūptelėjusi Koni sumaigė savo ciga- 
retę. 

— Pradėjęs tirti jo mirties aplinkybes, aš sužinojau, 
kad jis susipažino su manekene. Vos tik aplankau firmą, 
kurioje dirba ta manekenė, manimi susidomi nuostabi bū- 
tybė iš koto verčiančia figūra. Negaišdama laiko ilgiems 
pokalbiams, ji siūlo man įvairias paslaugas ir savo pagalbą 
tiriant bylą. Štai aš ir mąstau, kodėl tokia meilutė kabinasi 
ant kaklo vyrui, ką tik netekusiam darbo. Kodėl ji meilina- 
si jam, maitina kiaušiniene, girdo kava ir kokteiliais? 

Sušnypštusi kaip laukinė katė Koni pašoko. Aš nekrei- 
piau dėmesio į jos grėsmingus gestus ir, kaip paaiškėjo, be 
reikalo. Antausis nudegino man skruostą taip, kad net ki- 
birkštys iš akių pasipylė. Antrasis smūgis kliuvo žandikau- 
liui. Tai visai nepriminė nekaltų moters antausių — burno- 
je pajutau kraujo skonį. Moterys taip nesimuša. 

— Tu nori pasiaiškinimų! — staugė ji. — Tuoj juos 
gausi! Aš augau kartu su penkiais broliais ir visada mokė- 
jau save apginti. Jie buvo tikri vyrai, nors ir geri akiplė- 
šos. O čia iš dvidešimties aplink mane slankiojančių pien- 
burnių nesudėliotum net vieno padoraus vyruko. O tu toks, 
kokio man reikia. Aš tai iškart pajutau. Todėl ir nuspren- 
džiau nepraleisti tokios galimybės. 

Jos balsas suvirpėjo, užspausdamas raudą, ir ji niršiai 
perplėšė savo palaidinukės apykaklę. Sagos spragsėdamos 
išlakstė į šalis ir mane apakino įspūdinga krūtinė su atsiki- 
šusiais švelniais rausvais speneliais. 

Mano gerklė išdžiūvo, o nugara perbėgo skruzdės. Aš 
išspjoviau kraujo krekulą, atsistojau ir įlipdžiau jai blyną. 

— Dabar mes atsiskaitę, Koni. Ar vis dar nori manęs? 

— Taip, taip! — jos akys kvietė į nuodėmę. — Aš no- 
riu tavęs. Tik tavęs. 

4 skyrius 


Mes pavakarieniavome kinų restoranėlyje Taimso 
skvere. Jis buvo kimšte prikimštas žmonių, bet nė vienas 
vyriškos lyties lankytojas nekreipė dėmesio į valgį. Visų 
žvilgsniai smaigstė Koni, kurios suknelė su stulbinančiai 
gilia iškirpte spjovė į visas dorovės normas. Aš ir pats ne- 
galėjau atitraukti akių nuo švelnios šilkinės odos. Apsiren- 
gusi ji atrodė dar labiau gundanti nei nuoga. O tam, pasa- 
Kysiu, reikia turėti talentą. 

Mes beveik nesišnekėjome, tik pasikeisdavome mei- 
liomis šypsenomis. Aš tyliai laužiau galvą: kas gi suteikia 
mano palydovei tokį nepakartojamą žavesį? Aišku, ji labai 
miela, tačiau argi maža aplinkui simpatiškų merginų? Kuo 
ji skiriasi nuo kitų Ievos dukterų? Tikriausiai nuoširdumu 
ir sąžiningumu, persunkusiu kiekvieną jos žodį. Ji kalbėjo 
tik tai, ką galvojo, neslėpdama nei savo ketinimų, nei troš- 
kimų. Matyt, broliai elgėsi su ja kaip su lygia sau ir tokią 
bendravimo manierą ji pamėgo. Mane tai žavėjo. 

Iš restorano išėjome devintą valandą. Savo viduje jau- 
čiau ramybę ir šviesą. 

— Kur dabar, mano gražuole? — paklausiau. 

— Dabar mes trauksime į lūšnynus, — ji paėmė mane 
už parankės. 

— Į lūšnynus? — nustebau. 

— Taip, į Bauerio rajoną. Čia netoli. 

— Bet Baueris — tikras gyvatynas! — sušukau. 

— Matyt, seniai ten lankeisi. Laikai pasikeitė. Vienam 
gudruoliui dingtelėjo į galvą idėja paversti vietinę užeigą 
brangia išrinktųjų įstaiga. Rizikingas žingsnis pavyko, o 
dabar ten daug tokių įstaigų. Persisotinę snobai trokšta ašt- 
rių pojūčių. 

Išvydęs pro šalį riedantį taksi, mostu sustabdžiau jį. 

— Ir kas ten šeimininkauja? — paklausiau, kai mes 
patogiai įsitaisėme ant užpakalinės sėdynės. 

— Net nežinau, — gūžtelėjo pečiais Koni. — Juo la- 
biau kad tokių skylių dabar — nors vežimu vežk. Maneke- 

nės mėgsta ten pasiausti. Visai tikėtina, kad viena iš jų at- 
sivedė ten tavo bičiulį. 

Baueris — rajonas, kuriame gyvena beveidžiai žmo- 
nės. Sutemose girdisi balsai, prašantys išmaldos, o už nu- 
garos nuolat brūžuoja kažkieno žingsniai, šmėkščioja mo- 
terys iššaukiančiai trumpomis suknelėmis, bet nė vienas 
veidas neišlieka atmintyje ilgai, nė vienas žmogus nekelia 
simpatijų, netgi gailesčio. Tai — miesto dugnas, kaupinas 
bedvasių žmonių. 

Žmogiškųjų atmatų pilnos aludžių durys atsidarinėjo 
taip dažnai, jog šviesos blyksniai priminė šventinę iliumi- 
naciją. Žmonės kniūpsojo prie taurelės ar sriubos lėkštės, 
prie kortų ar tiesiog slėpėsi nuo nakties šalčio. 

Senokai nesilankiau tokiose vietose! Mano akyse prie 
kažkokios skylės privažiavo taksi, iš kurio išsiropštė po- 
nas su smokingu ir jo raudonplaukė draugužė. Prie jų iš 
visų pusių sulėkė elgetos. Dama, ištraukusi saują smulkių, 
sviedė juos ant šaligatvio ir nusikvatojo. Jos kavalieriui 
tai patiko ir jis pakartojo triuką, mesdamas, tiesa, penkių 
dolerių banknotą, dėl kurio gauja susipešė. Mano koja pa- 
nižo, nes staiga panorau spirti tam ponui su smokingu. 

— Eime paskui juos, — paragino Koni. — Jie nuves 
mus į pačią madingiausią vietą. 

— Puiku, — burbtelėjau. 

Mes nusekėme porelę, pasukusią prie pačios šlykščiau- 
sios užeigos toje gatvėje. Jos dvokas buvo užgulęs visą 
kvartalą, o iš vidaus sklido girti riksmai bei moterų spyga- 
vimai. Ši skylė vadinosi paprastai — “Pas Niką". Publika 
čia buvo rinktinė: vienam trūko pusės dantų, kitą puošė mė- 
lynė paaky, trečias taip kasėsi, lyg jį būtų užpuolęs viso 
pasaulio niežulys. Dvi senos kekšės, šlykščiai keikėsi rau- 
damos viena kitai plaukus. Jų ginčo priežastis buvo mirti- 
nai nusilakęs klientas, vos bepastovįs ant kojų. 

Bet daug labiau mane erzino kita lankytojų kategori- 
ja — turtingi turistai, besimėgaujantys svetimomis nelai- 
mėmis ir kančiomis. Tie sotūs snukiai taip mane įsiutino, 
kad aš vos atgavau žadą. 

Padavėjas palydėjo mus į tolimiausią patalpą, bet ir 
čia pakako padugnių. Koni pasisveikino su pažįstamomis 
merginomis, viena iš jų iškart persikėlė prie mūsų staliu- 
ko. Ją vadino Keit ir čia ją atlydėjo piniguočius iš Vakari- 
nės pakrantės. 

— Tu čia pirmą kartą, Koni? — paklausė ji. 

— Pirmą ir paskutinį... Nepakenčiu to dvoko. 

Keit skambiai nusikvatojo. 

— Mes irgi išeiname. Berniukų kišenės plyšta nuo ža- 
lių, reikia jiems padėti atsikratyti to svorio. Gal norite pri- 
sidėti prie mūsų? 

Koni klausiamai žvilgtelėjo į mane ir aš linktelėjau. 

— Tada persėskite prie mūsų staliuko, — pasiūlė 
Keit. — Supažindinsiu jus su visais. Berniukai šiandien 
nori pamatyti kuo daugiau. Jie ištroškę pramogų ir negaili 
šlamančių. 

Mes nusekėme paskui Keit ir buvome pristatyti jos 
draugužiams. Džozefas, Goumeris, Endrius, Martinas Rei- 
mondas ir dar kažkas. Matėsi, kad Niujorke jie pirmąkart. 
Visų, išskyrus Goumerį, platūs, atšerti snukiai, išpuoselė- 
tos, deimantiniais žiedais apmaustytos rankos ir nenatūra- 
liai garsus juokas. Kiekvienas atsivedęs draugužę — praš- 
matnią gražuolę. Tiktai Goumerio mergina panėšėjo į pil- 
ką pelytę, bet jos aštraus, sąmojingo liežuvėlio ir malo- 
naus, draugiško būdo bet kas galėtų pavydėti. 

Į mane šie pasaulio šeimininkai iš pradžių žvelgė pa- 
niekinamai, kaip į paprastą prašeivą, tačiau greitai supratę 
savo klaidą, ėmė vos ne broliuotis. Buvo nuspręsta palikti 
šį barą ir kraustytis į kitą vietą. 

Koni neturėjo žalio supratimo, kur mes keliausime, tad 
teko pasikliauti Keit, pažįstančia šį rajoną kaip savo pen- 
kis pirštus. Pakeliui mums teko apeiti ant šaligatvio besi- 
voliojančius girtuoklius, o vieną kartą — sprukti, kad ne- 
įsiveltume į gatvės peštynes. 

Restoranas “Užvažiuojamasis Bauerio kiemas" buvo 
įsikūręs skersgatvyje. Jo langai aklinai užkalti, o iškaba 
— apteršta musių. Atrodė, jog šis pastatas jau kadai kada 

negyvenamas ir paliktas likimo valiai. Tačiau išorė buvo 
apgaulinga. Viduje neatsidavė išviete, o kvepėjo kaip įpras- 
tose tokio profilio įstaigose. Stalai ir baras senovinio sti- 
liaus, o publika švaresnė. 

Koni niekinamai kryptelėjo lūpą: 

— Tai štai koks tas įžymusis restoranas! O aš jau 
maniau... 

Ji ir čia surado būrį pažįstamų, daugiausia manekenių 
iš Antono Lipskio agentūros. Kol ji sveikinosi, aš patrau- 
kiau prie baro ruošdamasis išgerti, o kartu ir apsidairyti. 
Patalpos gale pastebėjau siauras duris, kreivai kabančias 
ant vieno vyrio. Duris dengė didžiulis sieninis kalendorius. 
Pro šias duris einantiems Žmonėms tekdavo pasukti jį į šo- 
ną. Keista, tačiau ten šliaužė tik vyrai su smokingais ir da- 
mos vakarinėmis suknelėmis. 

Koni priėjo prie manęs ir įsikibo į parankę. 

— Man sakė, jog ši patalpa — tik užeiga atsitiktiniams 
lankytojams. Visa, kas geriausia — štai už tų durų... 

— Ir aš taip manau, katyte. Eime, žvilgtelėsim į tuos 
stebuklus. 

Mes įsitrynėme į procesiją, sukančią prie durų su ka- 
lendoriumi. 

Čia manęs laukė siurprizas, ir dar koks! Mes atsidūrė- 
me tambūre įžambiomis sienomis priešais masyvias duris, 
kurios atsidarydavo tik tada, kai užsidarydavo pirmosios. 
Paaiškėjo, kad ir vienintelis vyris buvo tik gudri maskuo- 
tė. Iš pažiūros išklypusias duris tvirtai laikė stakta iš vidi- 
nės pusės. Jos galėjo atlaikyti net patrankos šūvį. Trumpai 
tariant, bendrąją salę nuo galinio kambario patikimai izo- 
liavo dvejos galingos, garso nepraleidžiančios durys. 

Dabar mes atsidūrėme tikrai prašmatnioje vietoje. Šios 
landynės apdaila kainavo krūvas žalių. Krūvos žalių tikriau- 
siai šlamėjo ir lankytojų, įsitaisiusių prie chromuotų barų 
odiniuose krėsluose, piniginėse. Salė skendėjo prieblando- 
je, o vienintelis prožektorius ryškiai apšvietė visiškai nuo- 
gos šokėjos figūrą. Jos numerį galėjai pavadinti atvirkštiniu 
striptizu. Be to, apsirengimo procesas buvo sukurtas gana 

meniškai. Baigusi numerį, šokėja paliko apšviestą sceną ir 
prisėdo už staliuko šalia kažkokio pliko storulio. Sujaudin- 
tas jos dėmesio klientas iškart užsakė butelį šampano. 

Dabar įkirtau, kodėl ši skylė tokia populiari. 

Salės sienas nuo apačios iki viršaus puošė šimtai ap- 
sirengusių, pusnuogių ir visai nuogų gražuolių fotografi- 
jos. Kai kurios nuotraukos buvo originalios, kitos — iš- 
kirptos iš žurnalų, tačiau užrašai ant jų visų skelbė, kad 
jos skirtos kažkokiam Klaidui. 

Mes su Koni susidaužėme taurėmis ir mano žvilgsnis 
perbėgo nuotraukomis. 

— Ar tavosios čia nėra? 


— Gal ir yra, — atsakė ji. — Paieškoti? 
— Ne. Man labiau patinka iš tikrųjų tavimi grožėtis 
natūroje. 


Orkestras užgrojo šokių melodiją ir kažkuris iš mūsų 
kompanijos pakvietė Koni, mainais palikęs man savo be- 
gėdiškai koketuojančią draugužę. 

Pamažu linksmybės įsisiūbavo. Pusę dvyliktos resto- 
ranas buvo sausakimšas ir labiau panėšėjo į siautėjančių 
psichų palatą. Tačiau vienam iš mūsų kompanijos ir to pa- 
sirodė per maža. Jis pamojo padavėjui, kažką su juo pasi- 
šnibždėjo ir tas išnyko. Grįžo po minutės ir tylėdamas link- 
telėjo į užuolaida pridengtą nišą. 

— Na va, tuoj prasidės, — pusbalsiu murmtelėjau. 

— Kas prasidės? — nustebo Koni. 

— Nenutuoki? Jie ten turi patalpą, skirtą įstatymo 
draudžiamiems azartiniams lošimams. Bet patekti į ją ga- 
lima tik iš anksto susitarus su padavėju. 

— Juokauji? 

— Tuoj įsitikinsi. 

Visa kompanija staiga pakilo ir pasuko nišos link. Aš 
likau savo vietoje ir susimąsčiau. Regis, kažkas ima aiškė- 
ti. Ar tik nekartojame mes Česterio Vilerio kelio? Jam sku- 
biai prireikė penkių tūkstančių... Kam? Kad sužaistų rule- 
te ir užsimokėtų lošimo skolą? Juk aplinkui žmonės pralo- 
šia net visus savo turtus... Tačiau savižudybė dėl. pinigų... 

Juk nebūtinai turėjo mokėti tą skolą. Galėjo pranešti poli- 
cijai ir tą landynę būtų susprogdinę į šipulius. 

Viena iš mūsų sugėrovių atsigręžė ir suspigo: 

— Sveikas, Klaidai! 

Padžiūvęs tipas su smokingu, apeinantis staliukus, at- 
sakė į sveikinimą šaltoka šypsena. Aš įsistebeilijau į jį — 
štai kas čia valdo! Prašiepęs dantis liepiau Koni stebėti vi- 
są kompaniją, o pats ryžtingai pasukau prie Žmogaus, va- 
dinamo Klaidu. 

— Kad aš kur prasmegčiau! — sušukau. — Juk čia 
mano senasis draugužis Dikis! Seniai nesimatėme, bičiuli. 

Pasilenkęs ties vienu staliuku, jis kalbėjosi su lanky- 
tojais. Išgirdęs mano balsą krūptelėjo visu kūnu, tačiau at- 
sisuko ne iškart. Laukdamas jo, užsirūkiau cigaretę. Tuo- 
met šviesos užgeso, o scenoje pasirodė dar viena šokėja. 

— Ką čia uostinėji, šniukšteli? — pagaliau iškošė pro 
dantis Klaidas, išvertęs į mane rupūžės akutes. 

— To paties rengiausi paklausti ir aš, vaikuti. 

— Aš čia šeimininkas. Aišku? O tu gali nešdintis ten, 
iš kur atsivilkai. 

Ir jis toliau judėjo tarp staliukų, sveikindamasis su lan- 
Kkytojais. Kai jis prisiartino prie baro, barmenas pastatė prie- 
šais jį plaktuvą su kokteiliu. Klaidas šliūkštelėjo sau pilną 
stiklinę ir vienu mauku išsausino. 

Priėjęs prie pat jo išpūčiau į jo bjaurią marmūzę dūmų 
tumulą. 

— Man patinka tavo skylė, Diki. Čia gana miela. 

Jo akys tryško pykčiu. 

— Tu ką, kurčias? Negirdėjai, ką sakiau? 

— Mano klausa gera. Tačiau tu, bičiuli, mane turbūt 
supainiojai su kuriuo nors savo padlaižūnu. 

— Ko tau čia reikia? — jis šiek tiek nuleido toną. 

Vėl apsiaučiau jį dūmų debesiu ir jam teko pasitraukti. 

— Taigi pastebėjau švieselę. Tu juk žinai, Diki, aš be 
galo smalsus. Ar prisimeni mūsų paskutinį susitikimą teis- 
mo salėje, kai peršoviau tau koją? Tu tada prisiekinėjai, 
kad už automobilio, kuriuo žudikas spruko iš nusikaltimo 

vietos, vairo sėdėjo kažkas kitas. Tačiau mano kulka įstri- 
go tavo kojoje! Ji tave ir išdavė. Sėdai už grotų, balandėli. 
Ar atsimeni tą įvykį? 

— Puikiai, — sugriežė jis dantimis. — Aš tau skolin- 
gas, šniukšte. O savo skolų niekada neužmirštu. 

— Nieko, aš tau dovanoju skolą, Diki. Tu juk tikriau- 
siai beveik elgeta. Nuo tada, kai metei samdomo žudiko 
amatą. 

— Laikraščiai pranešė, Hameri, kad tu netekai teisės 
nešiotis ginklą. Prasti tavo reikalai, labai prasti. Tad laiky- 
kis nuo manęs kuo toliau. 

Jis kilstelėjo bokalą, tačiau išgerti jam nepavyko, nes 
aš lyg atsitiktinai stumtelėjau jo alkūnę ir viskis tėškėsi 
jam į veidą. Jo fizionomija akimirksniu nusidažė purpuri- 
niu atspalviu. 

— Nesijaudink taip, Diki, — aš palingavau galvą. — 
Tu turbūt kiekvieną naktį sapnuoji policiją? Juk ją turėtų 
dominti ir tu, ir tavo mažytė įstaigėlė. Na, kol kas... Aš čia 
dar apsidairysiu... 

Pamojavęs jam ranka, nuėjau į šalį, spėjęs pastebėti, 
kaip Dikis Viljamsas, vadinamas Klaidu, čiumpa vidaus te- 
lefono ragelį. Apsukęs tuščią šokių aikštelę, pasislėpiau už 
užuolaidos, dengiančios užrakintas duris, vedančias neži- 
nia kur. Neilgai mąstęs pabeldžiau į tas duris. Skląstis 
žvangtelėjo ir pro plyšį į mane dėbtelėjo bukas snukis, su- 
bjaurotas rando. 

Kartais pavojaus nuojauta, regis, neturinti jokio pa- 
grindo, priverčia tave stryktelti į šoną ir išsigelbėti. Šįkart 
aš, paklusęs nesąmoningam instinktui, kilstelėjau ranką ir 
smūgis teko jai. Aš kimiai riktelėjau. Dabar reikėjo veikti 
ryžtingai ir greitai. Bernas debilo snukiu užsimojo vėzdu 
antram smūgiui, bet aš vikriai išsisukau. Sukaupęs visas 
jėgas atsilošiau atgal ir staigiai spyriau dešine koja. Sėk- 
mingas smūgis, dilba nespėjo net riktelėti ir perlinkęs pu- 
siau blinktelėjo ant grindų. 

Aš paėmiau vėzdą ir. antru kojos smūgiu ilgam išve- 
džiau gangsterį iš rikiuotės. 

“Svarus daikčiukas, — pamaniau, apžiūrinėdamas sa- 
vo trofėjų. — Gali perskelti kaukolę kaip riešutą". 

Vėzdas netilpo į kišenę ir aš įtaisiau jį revolverio dėk- 
le. Gal pravers... 

Kambarėlis, kuriame atsidūriau, buvo panašus į tam- 
būrą. Jame netgi stovėjo kėdė. Juoko dėlei aš užrioglinau 
ant jos sąmonę praradusį dilbą. Jo galva nusviro ant peties 
ir Žiūrint iš šalies atrodė, kad jis miega. Manau, vaikino 
pabudimas užtruks... 

Uždariau duris, pro kurias įėjau, ir stumtelėjau esan- 
čias priešais. Jos nebuvo užrakintos. Akis, pripratusias prie 
baro apyblandos, sudirgino ryški šviesa. Aš net nepastebė- 
jau, kaip priėjo Koni. 

— Kur buvai dingęs, Maikai? 

— Sutikau seną pažįstamą, — atsainiai burbtelėjau. 

Pastebėjusi mano kruviną ranką, Koni pabalo. 

— Kas nutiko? 

— Niekai, vinis užkabino, — pamelavau. 

Ji klausė dar kažko, bet aš nebegirdėjau. Prieš akis at- 
sivėręs reginys prarijo visą mano dėmesį. 

Taip, tai buvo aukso dugnas! Pro duslų balsų ūžesį 
skverbėsi ruletės zvimbesys, pertraukiamas sujaudintų 
šūksnių, kai ratas sustodavo. Čia stovėjo kortų ir kauliukų 
lošimo stalai, o patalpa panėšėjo į stilizuotą Laukinių Va- 
karų salūną. Palei sieną driekėsi raudonmedžio baras, švies- 
tuvas priminė vežėčių ratą, o daugybėje veidrodžių žiojėjo 
tikrų kulkų skylės. Salę puošė iš kojų verčiančios gražuo- 
lės, tačiau pernelyg tirštas grimas ir lengvabūdiški apdarai 
išdavė jų profesiją. 

Mes su Koni perėjome visą salę, kol pagaliau radome 
nuošalų staliuką, prie kurio susėdę galėjome išmesti po bur- 
nelę, nepamesdami iš akių spektaklio dalyvių. Padavėjas 
atnešė porą kokteilių ir krekerių, pareikšdamas, jog vaiši- 
na įstaigos sąskaita. Kai jis nuėjo, Koni paklausė: 

— Apie ką galvoji, Maikai? 

— Apie savo žuvusį draugą. Įdomu, ar jis čia lankėsi? 

— Ar jis ne toks kaip visi? 

— Galbūt... Kur nušliaužti vienišam vyriškiui sveti- 
mame mieste? Ten, kur visi linksminasi. Kur geriamas vy- 
nas ir kabinamos moterys. 

Nurijau didelį gurkšnį ir užsirūkiau. Minia truputį pra- 
siskyrė praleisdama padavėją, nešantį milžinišką padėklą, 
ir Čia aš išvydau Junoną. 

Ji sėdėjo prie baro su Antonu Lipskiu ir skambiai kva- 
tojo iš kažkokio jo pokšto. Bokalas virptelėjo mano ranko- 
je ir mane vėl aplankė neaiškaus pavojaus nuojauta. 

— Atleisk, brangioji... — sumurmėjau. 

— Pastebėjai mis Rivz? — pasidomėjo Koni. — Ji nuo- 
stabi, ar ne? 

Nesmagu prisipažinti, tačiau aš paraudau tikriausiai 
pirmąkart nuo to laiko, kai užsimoviau ilgas kelnes. 

— Ji — ne tokia kaip visos, supranti? Greta jos visos 
moterys atrodo kažkaip gailiai, — paisčiau nei šį, nei tą. 

— Aš irgi? 

— Kol nemačiau Junonos nuogos, tu man — nuosta- 
biausia moteris pasaulyje. 

— Maikai, nemeluok. 

Koni akys pajuokiamai žybčiojo. Aš atsistojau ir mąs- 
liai ištariau: 

— Jei tave domina mano nuomonė, Junona — tikra 
tobulybė. Net 1š toli ją pamatęs aš pasijuntu lyg nesavame 
kailyje. Ji turi viską, kas dera moteriai. Kai su ja kalbuosi, 
liežuvis atsisako man paklusti. Dėl jos aš pasiryžęs vis- 
kam. Tačiau ji tau ne varžovė, supranti? Kartu, ši moteris 
turi kažką atstumiančio. Bet aš niekaip nesuprantu ką bū- 
tent. 

Koni paėmė iš manęs cigaretę ir giliai užsitraukė. 

— Aš tikiu tavimi, Maikai. O dabar eik. Tik neįstrik 
ten ilgai. 

Draugiškai paglostęs Koni ranką, aš pasukau ten, kur 
karaliavo deivė Junona. Pastebėjusi mane ji meiliai nusi- 
šypsojo ir ištiesė man ranką. Mano širdis suplakė smarkiau. 

— Koks siurprizas, Maikai! Ir jūs aplankėte šį rojaus 
kampelį? 

Žvelgiau į jos tobulą veidą ir nepajėgiau suregzti ką 
nors rišlaus. Ji nepaleido mano rankos ir kelios poros vy- 
riškų akių pavydžiai įsmigo į mus. Junona buvo šios salės 
puošmena. Ji rengėsi kukliai, tačiau skoningai ir eleganci- 
ja kur kas daugiau lenkė kitas damas. Jos juoda suknelė 
uždara apykakle išryškino puikias kūno proporcijas, o ran- 
kovės baigėsi ten, kur prasidėjo pirštinaitės. 

— Išgersite su manimi? — paklausė Junona. 

Aš tylėdamas linktelėjau. Jos melodingas balsas pa- 
žadino iš stingulio barmeną, o priešais mane išdygo pilnas 
bokalas. Antonas susidaužė su mumis, vėliau atsiprašė ir 
pasuko prie ruletės stalo. Aš pasislinkau arčiau Junonos su 
visa taburete, tikėdamasis, kad ji pasielgs taip pat. Taip ir 
nutiko. Kulkų išvarpytuose veidrodžiuose atsispindėjo švy- 
tinti Junonos šypsena. 

— Maikai, turiu jums naujienų. Bet gal neverta to da- 
bar sakyti, nes rytoj neateisite? 

Bokalą laikanti mano ranka nejučiom virptelėjo. 

— Radote tą merginą? 

— Taip. 

Mano viduje viskas persivertė. 

— Jos pavardė — Marion Lester. Turbūt jūs pats no- 
rėsite su ja pasikalbėti. Ji gyvena “Čedviko" viešbutyje. 
Man pasisekė, nes trečioji kalbinta mergina iškart viską pri- 
sipažino. Ji praleido vakarą su jūsų draugu. 

— Mane domina smulkmenos. Kas ją siejo su Česte- 
riu Vileriu? 

— Jei tikėtume ja, tai absoliučiai niekas. Jūsų draugas 
pasodino ją į taksi ir parvežė namo. Štai ir viskas. Jis — 
tikras džentelmenas. 

— Velniai rautų, — apmaudžiai burbtelėjau. 

Junona švelniai palietė mano ranką ir užjaučiamai su- 
ulbėjo: 

— Jūs susierzinote, Maikai? Laukėte ko kito? 

— Taip... Aš tiesiog nežinau, ką man dabar daryti. Ta 
mergina buvo vienintelė viltis. Net nenumanau, kaip to- 

liau tęsti tyrimą. Tačiau vis dėlto ačiū! — aš išsiliejau ir 
man truputį palengvėjo. 

Junona pasilenkė arčiau manęs. Svaigus kvepalų aro- 
matas susuko man galvą. Pajutau, kad skęstu pilkose gilio- 
se kaip ežero sietuvos akyse. Jos žvelgė su užuojauta ir 
slaptu pažadu... 

— Bet juk rytoj vis tiek ateisite? — paklausė ji. 

Nepajėgiau atsisakyti, o ir nenorėjau. Linktelėjau su- 
tikimo ženklan ir išspaudžiau kažką panašaus į šypseną. 

— Būtinai ateisiu, — pažadėjau. 

Ir vėl galvoje šmėkštelėjo pavojaus nuojauta. Kas man 
darosi, po velnių? 

Kažkas plekštelėjo man per petį. 

— Maikai, vienatvė man jau nusibodo... Labas vaka- 
ras, mis Rivz, — probėgšmais mestelėjo Koni. 

Deivė apdovanojo ją maloninga šypsena. Aš nuslydau 
nuo taburetės ir nusilenkiau. Šįkart nepaspaudėme vienas 
kitam rankų — žvilgsniai buvo pakankamai iškalbingi. 

— Iki pasimatymo, Junona. 

— Iki malonaus, Maikai. 

Paėmiau Koni už parankės ir pasukau išėjimo link. Go- 
rila su randu veide taip ir neatsipeikėjo, užtat tambūre tryp- 
čiojo dar du banditai. Nesunkiai įspėjau, ko jie laukia. 

Vieną iš jų, ilgšį, aš gerai pažinojau. Žinodamas, su 
kuo turės reikalų, jis pastebimai būgštavo. Kitas, dvide- 
šimt dvejų metų vaikinukas, dar buvo naujokėlis šiame dar- 
be. Manau, jei ne Koni, tai jie iškart būtų mane puolę. Ta- 
čiau dabar sutriko nežinodami, ką daryti su nepageidauja- 
mu liudininku. Mano senas bičiulis aplaižė perdžiūvusias 
lūpas ir viauktelėjo: 

— Mes tavęs laukiame, Hameri, — ir patrynė rankas. 

Jaunasis geltonsnapis užsilipdė reikšmingą miną ir iš- 
košė pro dantis: 

— Ar tas frantas ir yra garsusis Maikas Hameris? O aš 
tikėjausi ko nors įspūdingesnio... 

Aš atsainiai pažaidžiau švarko sagomis. Dėklas po pa- 

žastimi pūpsojo gana impozantiškai. Iš kur jiems žinoti, 
kad ten tik vėzdas? 

— Štai ir išsiaiškink, sūneli, koks aš, — patariau jau- 
najam akiplėšai. 

Kaip ir ilgšis, jauniklis nevalingai lyžtelėjo lūpas, o 
jų kamputyje pakibo seilė. Tvirtu žingsniu Koni nužygia- 
vo pirmyn ir atlapojo duris. Aš žengiau įkandin ir gangs- 
teriai net nekrustelėjo. Ką gi, labai greitai Niujorko be- 
darbių gretos pasipildys dar dviem. Šefas neatleis savo 
parankiniams akimirkos silpnumo. 

Didžiojoje salėje nebemačiau nė vienos laisvos vie- 
tos. Muzikinis pasirodymas baigėsi ir porelės šliaužė į šo- 
kių aikštelę. Aš atidžiai apsidairiau ieškodamas Klaido, ta- 
čiau jo niekur nesimatė. Pasiimdamas iš drabužinės daik- 
tus, sviedžiau ant stovo smulkią monetą, žiauriai įsiutin- 
damas jos darbuotoją. 

— Tu bent nesiseilėtum ant marškinių, — atsisveikin- 
damas patariau jam. 

Drabužinės darbuotojas prapliupo šlykščiais keiks- 
mais, bet į tai dėmesį atkreipė tiktai keli už staliukų sėdėję 
žmonės. Vienas iš jų buvo Klaidas. 

— Tavo padlaižūnai dar didesni nevykėliai nei tu, Di- 
ki, — nusijuokiau aš, mosteldamas į lošimų salės duris. 

Jis net pažaliavo iš pykčio. 

Į greta jo sėdėjusią merginą aš nė nežvilgtelėjau, nors 
iškart ją pažinau. Tai buvo mano sekretorė Velda. 


5 skyrius 


Kai Velda spynoje pasuko raktą, aš patogiau įsitaisiau 
dideliame odiniame krėsle. Su elegantišku, pagal užsaky- 
mą siūtu kostiumėliu ji atrodė verta milijono dolerių. Ilgi 
juodi plaukai, sušukuoti kaip pažo, žvilgėjo saulės spindu- 
liuose. Staiga aš supratau, kad jai neprilygsta nė viena ma- 
no gyvenimo klystkeliuose sutikta moteris. 

— Net neabejojau, kad užtiksiu tave čia, — šiltu kaip 
ledas balsu pareiškė ji nesisveikindama. 

Atsainiai nusviedusi ant mano stalo rankinuką, ji atsi- 
sėdo į krėslą, kuriame paprastai gunksodavau, priiminėda- 
mas klientus. Ką gi, dabar jis priklauso jai. Juk ji — mano 
šefė. 

— O tu darai pažangą, brangioji, — aš pradėjau kom- 
plimentu. 

— Tu irgi veltui laiko neleidi. 

— Priekaištauji, kad vakar buvau ne vienas? Kad ir 
Kaip ten būtų, tačiau mano palydovė nusipelno kur kas dau- 
giau šiltų žodžių nei tavo kavalierius. 

— Galbūt... Bet gi tu žinai, Maikai, aš siaubingai pa- 
vydi, — jos balsas suminkštėjo. 

Mano krėslas turėjo ratukus ir vos stumtelėjęs koja aš 
jau laikiau Veldą glėbyje. Panėręs rankas į tuos prašmatnius 
šilkinius plaukus norėjau pasiteisinti, tačiau tik pabučiavau 
žavingą nosytę. Velda suspaudė mano riešus. Dusliai bumb- 
telėjęs Veldos rankinukas nukrito ant grindų, iš jo išsirito 
mažas moteriškas pistoletas, tačiau mano dėmesio tai nepa- 
traukė. Visa širdimi ir protu aš troškau tik vieno — susilieti 
su tomis nuostabiomis geidžiamomis lūpomis. 

Bučinys užsitęsė ilgai ir mano jausmai ėmė lietis vis 
plačiau. Norėjau spausti šią moterį glėbyje amžinai. 

— Paleisk mane, Maikai, — gailiai sušlamėjo Velda. — 
Nenoriu, kad pasielgtum su manimi taip, kaip su kitomis. 

— Supranti, brangioji, jei ką ir tikėjausi išvysti toje 
užeigoje, tai tik ne tave, — aš virpančiais pirštais priside- 
giau cigaretę. 

— Tačiau pats sakei, kad imčiausi darbo. Štai aš ir 
ėmiausi... 

Pakėlusi nuo grindų savo rankinuką, ji ištraukė iš jo 
užrašų knygutę. 

— Klausyk, — atvertė pirmą puslapį. — Vilerį paži- 
noję Žmonės, visi be išimties, laiko jį garbingu žmogumi ir 
pavyzdingu tėvu. Jis niekada nebuvo įsivėlęs į jokius skan- 
daliukus. Išvažiavęs iš namų visada skambindavo žmonai 

ir rašydavo jai laiškus. Atvykęs į Niujorką iškart telefonu 
pranešė, kad sėkmingai atkeliavo. Vėliau atsiuntė žmonai 
atviruką su Bauerio rajono antspaudu, užsimindamas, jog 
rengiasi aplankyti įstaigą “Užvažiuojamasis kiemas". Pas- 
kui jo Žmona gavo išsamų laišką, kuriame jis pasakojo, kad 
Niujorke buvo sutikęs dukros mokyklos draugę. Jo dukrai — 
dvidešimt dveji. 

— Daugiau laiškų ir skambučių į namus nebuvo? — 
pasitikslinau. 

— Ne, tik policijos pranešimas apie jo mirtį. 

— O ką kalba Vilerio kolegos? 

— Visi tvirtai įsitikinę, kad jo verslas sekėsi puikiai, 
O pinigai jam upe plaukė. 

— Labai įdomu, — aš prisiminiau pokalbį su Patu, kai 
buvo užsiminta apie tūlą Emilį Perį, pranešusį apie finan- 
sines Vilerio nesėkmes. — Tačiau negi patikėjai tų vaikinų 
žodžiu? 

— Ne, aš patikrinau Vilerio mokumą. 

— Šaunuolė. Ir kaip? 

— Prie nieko neprikibsi. Jo firma tiesiog klesti. 

— Pasakok toliau. 

— Aš nusprendžiau, kad tas “Užvažiuojamasis kie- 
mas" — vienintelis mano turimas kabliukas. Bet prieš vyk- 
dama ten, susirinkau visą galimą informaciją. Šios įstai- 
gos šeimininką tu, matosi, pažįsti. Aš irgi susipažinau su 
tuo vyruku. Manau, aš jam patinku. O štai tu — ne. 

— Nenuostabu. Kažkada įsodinau jam į gerą vietą ga- 
balą švino. Turbūt jis to nepamiršo. 

— Vakar, tau išėjus, jis penkias minutes sėdėjo lyg sta- 
bo ištiktas, paskui atsiprašė ir nudrožė į kitą patalpą. Grį- 
žo kaip ir patenkintas, tačiau ant jo rankų aš pastebėjau 
kraujo žymes. 

Taip, nepaisant jo skrydžio į verslo pasaulį, tai vis dar 
buvo tas pats Dikis, mėgėjas duoti valią rankoms, ypač ta- 
da, kai negrėsdavo grąža. 

— Kas dar? 


199 


— Viskas. Tik įsidėmėk, kad jis nori susitikti su ma- 
nimi dar kartą. 

— Galvijas neraliuotas!: — man ant kaklo išsipūtė gys- 
los. — Tegu tik pabando! 

Velda suplojo delnais. 

— Ak, Maikai, pagaliau tu ėmei pavydėti. Bet pats su- 
pranti, kad bylos naudai pasimatymas su šiuo tipu — neiš- 
vengiamas. 

Aš nenoriai linktelėjau. 

— Tik būk atsargi su tuo niekšu. Ginklą ir privataus 
detektyvo licenciją palik namuose. Jis nieko neturi įtarti. 
Aišku, kad Vileris aplankė jo įstaigą. Galbūt kartu su ma- 
nekene. Būtent ten jis ir galėjo įklimpti į jį pražudžiusią 
istoriją. Manau, Klaidas čia irgi įsivėlęs. Tačiau ši versija 
turi trūkumą, nes manekenė, kurią po banketo lydėjo Vile- 
ris, pareiškė, kad jie nebuvo užsukę į jokią skylę. Jis tik 
palydėjo ją namo ir net nesimeilino. 

— Tada aš nieko nebesuprantu. 

— Jis galėjo ateiti kitą dieną. Kol kas mes remiamės 
tik spėlionėmis, o ne faktais. Faktus tau teks ištraukti iš 
Klaido. Tad turi įgyti jo pasitikėjimą. 

Velda pakilo ir taip energingai pasirąžė, kad vos neiš- 
plyšo jos švarkelio ir sijonėlio siūlės. Aš skubiai nukrei- 
piau akis į šoną, vengdamas pagundos. Ką gi, Klaido sko- 
nis tikrai puikus. Užsimaukšlinęs skrybėlę, praleidau Vel- 
dą pro duris. 

Gatvėje, įsodinęs ją į taksi, pasukau prie artimiausios 
telefono kabinos. Pusė dešimtos ryto — pats laikas skamb- 
telti Patui. Budintysis man atsakė, jog kapitonas Čamber- 
sas kažkur pastate, tačiau būtent kur — niekas nežino. Pa- 
prašiau perduoti, kad po trisdešimties minučių lauksiu Pa- 
to itališkame restoranėlyje priešais policijos nuovadą. Ta- 
da sėdau už vairo ir paspaudžiau starterį. Nusimatė sunki 
dienelė. 

Kai įžengiau į restoranėlį, tai Patas jau gėrė savo ka- 
vą. Man jis irgi užsakė puodelį. 

— Labas rytas, bičiuli, — pasisveikinau. — Ar darbe 
viskas gerai? 

— Kaip visada, — burbtelėjo jis. 

— Gaila... 

Kol aš gardžiavausi kava su keksais, jis apmetė mane 
nepatenkintu žvilgsniu. 

— Na, ko tyli? — pagaliau neištvėrė. — Dėstyk, kam 
manęs prireikė. 

— Patai, patikėk manimi, Vilerį nužudė. Arba tu i1š- 
narpliosi šią žmogžudystę, arba aš pats tai padarysiu. Man 
reikia susigrąžinti reputaciją ir savo licenciją. Dėl to galiu 
ryžtis viskam. Niekas manęs nesustabdys: nei prokuroras, 
nei policija. Juk tu mane pažįsti, aš nemėgstu juokauti. Aš 
gavau šiokios tokios informacijos ir manau, kad užtikau 
pėdsakus. Viskas liudija, jog viešbučio numeryje tą naktį 
įvyko tyčinė ir gerai suplanuota žmogžudystė. 

Iš Pato galėjau tikėtis ir pykčio pliūpsnio, ir santykių nu- 
traukimo, ir net svaraus antausio, tiktai ne ramaus atsakymo: 

— Sutinku. Vilerį tikrai nužudė. 

— Nemaniau, jog taip greitai pakeisi nuomonę, — nu- 
stebęs murmtelėjau. 

Mano reakcija jį gerokai pralinksmino. 

— Deja, turiu tau pranešti kai ką nemalonaus, — tęsė 
jis. — Kažkas raportavo prokurorui apie tavo versijas ir 
Jis, remdamasis ekspertizės duomenimis bei savo profesio- 
nalia nuojauta, padarė galutinę išvadą, kad šis įvykis — 
tikrų tikriausia savižudybė. Taigi vadovybė išrašė man vel- 
nių ir liepė užsiimti svarbesnėmis bylomis. 

— Mano pikčiausias priešas nemėgsta ir tavęs? 

— Ir dar kaip! 

— Na, tai ką darysim toliau? 

— Ne itin daug. Jei surasiu neginčijamų faktų, iškart 
tau pranešiu. O kol kas sužinok viską, kas įmanoma, apie 
vaikiną, vardu Reinis. Kažkada jis pelnėsi sau duoną užsa- 
kytomis žmogžudystėmis. 

— Aš jį pažįstu. 

— Tikrai? — apsidžiaugiau. 

— Neseniai buvome jį susėmę įtardami plėšimu, ta- 
čiau nukentėjusieji atsisakė savo pirminių parodymų ir 
mums teko tą niekšą paleisti. Dabar jis susidėjo su vyru- 
kais, besiverčiančiais profesionalių boksininkų reketu. 

— Nepavydžiu boksininkams. 

— Kai suėmėme Reinį, tai jo kišenės plyšo nuo žalių. 
Jis gyvena Baueryje. Nuomoja gerai įrengtą kambarį. 

— Kur? 

— Baueryje, — pakartojo Patas. — O ką? 

— Įdomus pavadinimas. Pastaruoju laiku girdžiu jį per 
dažnai... Taigi tu išsiaiškini viską, kas susiję su tuo niekšu 
Reiniu. Sutarta? 

— Sutarta, — Patas pastukseno cigarete į stalą. — Ti- 
kiuosi, paklojai visus savo kozirius? 

— Negi nuo tavęs ką nors nuslėpsi... Tik apšviesk, 
drauguži, kodėl atsisakei savižudybės versijos? 

— Tavo dėka, — numykė Patas. — Aš juk žinau, kad 
tu vaiduoklių nesivaikai. Grįžęs į nuovadą nusprendžiau 
dar kartą apžiūrėti lavoną. Pasikviečiau porą patyrusių eks- 
pertų, kurie pateikė vienareikšmę išvadą, jog prieš mirtį 
Vileris su kažkuo kovojo. 

— Vargu ar jis galėjo deramai pasipriešinti. Mes abu 
mirtinai nusilakėme. 

— Ir vis dėlto ant jo kūno liko kovos žymės, nors jų 
nedaug. Beje, Maikai, ar kulką bei tūtelę koridoriuje nu- 
metei tu? 

Aš karčiai nusišiepiau: 

— Ne, tiesiog kažkieno kišenės kiauros. 

Patas susimąstęs linktelėjo. 

— Reikia pasitikslinti informaciją. Reikia dar kartą 
apklausti viešbučio gyventojus. Aišku, izoliacija ten gera, 
pastatas senas, storomis sienomis. Laikas vėlus — visi jau 
drunijo. Tai galėjo padaryti ir kuris nors viešbučio gyven- 
tojas. Arba lankytojas... Taigi vakare aš laukiu tavo skam- 
bučio, — Patas užsimokėjo už kavą. 

— Būtinai paskambinsiu. Beje, nepamiršk perduoti 
prokurorui mano širdingų linkėjimų. 

Į “Čadviko" viešbutį nukulniavau pėsčiomis. Užtru- 
kau ketvirtį valandos. Viešbutis dunksojo tikrame užkam- 
pyje, beveik neapgyvendintoje gatvėje. Iš tolo pastatas at- 
rodė gana maloniai, tačiau pirmasis įspūdis išsisklaidė jau 
hole. Vietoj portjė sėdėjo apšiurusi dama, iš pažiūros pa- 
prasta namų šeimininkė, o iš kalbos — tipiška sąvadauto- 
ja. Ji net nepaklausė mano pavardės ir neperspėjo Marion 
Lester apie lankytoją. Iš jos išgirdau tik manekenės kam- 
bario numerį. Jau pasisukus ta nusmurgėlė pridūrė: 

— Atsargiau, mūsų laiptai labai girgžda. 

Laiptai ne tik girgždėjo, bet ir trupėjo. Atsargiai užsi- 
rabždinęs į trečią aukštą aš pasibeldžiau į Marion Lester 
duris. Po minutės jos prasivėrė ir aš išvydau žydraakę mer- 
gaitę šilko naktiniais. 

— Laba diena, Marion, — draugiškai sumurkiau. — Mis 
Rivz turėjo jus perspėti apie mano vizitą. Ar galiu įeiti? 

Jos ir taip didžiulės akys dar labiau išsiplėtė ir durys 
atsidarė. Kaip tikras džentelmenas nusiėmiau skrybėlę ir 
žengiau vidun. 

— Atleiskite, aš ką tik prabudau. 

— Užjaučiu... Buvo sunki naktis? 

— Nepasakyčiau... 

Paėmusi iš mano rankų skrybėlę, ji nusivedė mane į 
mažytę svetainę. 

— Sėskitės. Man reikia persirengti. 

Marion nuplaukė į miegamąjį ir ten pasigirdo komo- 
dos durelių trinksėjimas bei drabužių šlamesys. Tiesą sa- 
kant, ši mergytė visai nepanėšėjo į šiuolaikines paneles. 
Apsirengti, susišukuoti ir net šiek tiek pasidažyti jai paka- 
ko penkių minučių. 

Gracingai nutūpusi priešais mane, ji ištraukė iš sidab- 
rinio portsigaro cigaretę. 

— Aš klausau jūsų, misteri... 

— Misteris Hameris, — aš pridegiau jai cigaretę. — 
Argi mis Rivz nieko jums nesakė? 

— Šnekėjo kažką, — ji išpūtė iš šnervių dūmus ir nu- 
kratė pelenus. — Ar tai jūs buvote su misteriu Vileriu, kai 
jis... mirė? 

— Taip. Mes abu lindėjome viename numeryje, tačiau 
aš buvau visai smigęs ir nieko nemačiau. 

— Labai užjaučiu, bet vargu kuo galėsiu padėti, — 
jos balsas virptelėjo. 

— Papasakokite, kaip praleidote tą vakarą. Galbūt to 
pakaks. 

— Aš viską pasakiau Junonai. 

— Aš mielai išklausysiu jus. 

— Na, gerai, — ji atsiduso. — Tą vakarą aš per daug 
išgėriau ir sunkiai laikiausi ant kojų. Jis pasišovė parvežti 
mane namo taksi... 

— Teskite, aš klausau. 

— Tikriausiai aš užsnūdau. Atsipeikėjau jau čia, — ji 
ranka apvedė kambarį. — Gulėjau lovoje apsirengusi ir“ 
klaikiai skaudėjo galvą. 

— Ir tai viskas? 

— Vėliau sužinojau, kad jis nusišovė. Tikrai, man la- 
bai gaila šio džentelmeno. 

“Aklavietė, — pamaniau. — Nors kažkas čia neaišku. 
Tokia pupytė sugundytų bet kurį vyrą. Kodėl Vileris pali- 
ko ją ramybėje? Buvo girtas? Susidrovėjo? Aš jo vietoje 
nebūčiau praleidęs tokio šanso..." 

— Papasakokite man viską nuo pat pradžių, — papra- 
šiau. — Kaip vyko madų demonstravimas? 

Marion mąsliai užvertė akis į lubas. 

— Tąkart Konvėjaus firmos užsakymą atliko Junona... 
tai yra, mis Rivz. 

— Ar tai jos pagrindinė pareiga? — pasitikslinau. 

Marion gūžtelėjo pečiais. 

— Ne. Dažniausiai tuo užsiima pats Antonas. O Juno- 
na... Suprantate, ji ypatinga! Ji turi tiesiog unikalų suge- 
bėjimą pritraukti žmones, tad jai patikėti visi dalykiniai 
kontaktai, o ne paprastas užsakymų vykdymas. 

Aš linktelėjau, pritardamas merginos įvertinimui. Ma- 
rion šypsodamasi pažvelgė į mane ir tęsė: 

— Manau, jūs jau pastebėjote, kad mūsų agentūra ne- 
panaši į kitas. Mus, manekenes, kviečia į įvairius įdomius 
renginius. O ir uždirbame mes daugiau. O svarbiausia — 
turime galimybę patekti į kino ekraną. Kontraktas su šia 
firma tokią galimybę beveik garantuoja. Pasiteiraukite Ju- 
nonos — jos pastangomis mūsų merginos... 

— Gal grįžkime prie madų demonstravimo, — ne itin 
mandagiai pertraukiau ją. — Kaip viskas vyko tą kartą? 

— Kaip visada. Kolvėjaus firma atsiuntė savo kostiu- 
mus. Maždaug valandą užtrukome derindami juos atitin- 
kamoms figūroms. Paskui vienas menedžeris nusivedė mus 
papietauti. Drabužių demonstravimas užtruko vos ketvirtį 
valandos. Vėliau vyko banketas. Vynas liejosi upėmis ir 
kai kurios, aišku, padaugino. 

— Kaip jūs susipažinote su misteriu Vileriu? 

— Susipažinau jau išeidama. Aš vargau su liftu ir jis 
padėjo man nusileisti žemyn. Paskui iškvietė taksi. Visa 
kita jūs žinote. 

Pakilęs iš krėslo užsimaukšlinau skrybėlę. Gaila, bet 
šis pokalbis man buvo visai nenaudingas. 

— Dėkoju jums. Galite miegoti toliau. 

— Man tikrai gaila, kad taip nutiko, — ji gūžtelėjo 
pečiais. — Tačiau daugiau aš nieko negaliu pridurti. Ir... 
tikiuosi, kad reporteriai neužpuls manęs su klausimais? 

— Pažadu. Blogiausiu atveju aš bent Žinau, kur nerei- 
kia ieškoti. Neigiamas rezultatas — irgi rezultatas. Iki pa- 
simatymo. 

— Iki pasimatymo, misteri Hameri. 


Atsisėdęs prie vairo, suraukiau antakius. Byla darėsi 
vis painesnė. Kiekviena žmogžudystė turi savo priežastis, 
ir Ši taip pat. Ne veltui nusikaltėlis taip išradingai ir atkak- 
liai suslapstė visus galus į vandenį. 

Kaip man atspėti Vilerio žmogžudystės motyvą? Kerš- 

tas, pavydas, pinigai, dar kas nors? Kodėl garbingas vyras 
Česteris miršta, o šunsnukis Klaidas mėgaujasi gyvenimu? 

Kai sustojau prašmatnioje Bronkso gatvėje, už didžiu- 
lio kadilako su paauksuotomis raidėmis E ir P, ta mintis 
vis dar kaitino man smegenis. Ištraukęs raktelį, takeliu, 
grįstu marmurinėmis plytelėmis, nužygiavau vilos link. Su- 
stojau prie durų, ant kurių kabojo tas pats varinis plaktu- 
kėlis su monograma, ir pasibeldžiau. 

Duris atidarė kambarinė juoda suknele ir balta prikyšte. 

— Labas rytas, misteri, — pragydo ji. — Ko pagei- 
dautumėte? 

— Noriu pamatyti šio namo savininką. 

— Misterį Perį? — pasitikslino ji. 

— Taip. 

— Labai gaila, tačiau misteris Peris dabar užsiėmęs. 

— Manęs tai nejaudina, — šiurkščiai iškošiau. — Per- 
duokite, kad su juo nori pasikalbėti Maikas Hameris. O 
aš — Žmogus, pavojingesnis už jūsų šeimininko bičiulį 
Reinį. 

Tai išdrožęs stumtelėjau duris ir žengiau į prieškam- 
barį. Pažvelgusi į mano veidą, kambarinė iškart neteko no- 
ro priešintis. Kažką čirptelėjusi ji išnyko. 

Laimei, misteris Peris neprivertė ilgai laukti. Po mi- 
nutės kambarinė jau pakvietė mane į kabinetą. 

Misteris Peris buvo tas pats Žmogus, kurį mačiau pro 
langą per savo pirmą vizitą. Tačiau dabar jis atrodė dar la- 
biau išsigandęs. Jis tirtėjo iš siaubo, nors dar prieš kelias 
minutes mėgavosi mažais gyvenimo džiaugsmais — prieš 
Jį gulėjo atversta knyga, o peleninėje rūko cigaras. 

Pakabinęs savo skrybėlę ant stalinės lempos, nesivar- 
žydamas įsitaisiau greta misterio Perio. 

— Jūs melagis, bičiuli! — rėžiau tiesiai šviesiai. 

Storulio žandikaulis nukaro, o visos trys pasmakrės 
suvirpėjo. Mėsingi pirštai mėšlungiškai įsikibo į alkūnrams- 
čius. Kai jis atvėrė žabtus, liežuvis atsisakė jam paklusti. 

— Kaip jūs d-d-drįstate?! Mano name... Jūs iš proto 
išsikraustėte... 

Įstatęs į lūpų kamputį cigaretę, paieškojau degtukų, 
tačiau neradęs prisidegiau nuo jo cigaro. 

— Kuo jums grasino Reinis? Pažadėjo mirtinai sumušti 
ar paskersti? 

Pro dūmų kamuolį įsispitrijau į jį — žmogelio akys 
bėginėjo nuo lango prie durų. 

— Ką jūs... — pradėjo Peris, bet aš jį pertraukiau. 

— Jūs puikiai žinote, ką turiu omenyje — gangsterį, 
vardu Reinis. Tai kuo jis jums grasino? Mirtimi? 

Peris prarado žadą. 

— Dabar aš jūsų klausiu, misteri Peri, o jūs pasisten- 
kite atsakyti. Nuo jūsų atvirumo priklausys ir jūsų saugu- 
mas. Aš dar kietesnis nei jūsų bičiulis Reinis, tik nenorė- 
čiau jūsų įtikinėti praktiškai. Aš galiu ištrėkšti smegenis iš 
jūsų makaulės, galiu įsegti kulką į pilvą. Man reikia infor- 
macijos apie žmogų, pavarde Česteris Vileris. Policijai jūs 
pareiškėte, kad gerai jį pažinojote. Tai tas vaikinas, kurį 
prieš kelias dienas nušovė viešbutyje. Kodėl jūs tvirtinote, 
kad Vileris turėjo finansinių sunkumų? Ar tai tiesa? 

Peris tik sielvartingai linktelėjo. Prikišau veidą prie 
jo pabalusios fizionomijos ir nuodingai sušnypščiau: 

— Jūs bjaurus melagis, Peri! Vilerio nekamavo finan- 
siniai sunkumai. Jo reikalai klostėsi puikiai. Jo verslas kles- 
tėjo. Vadinasi, jūs norėjote apmauti policiją? 

Mano pašnekovo akys paklaiko, tačiau jis dar įstengė 
neigiamai papurtyti galvą. 

— Vilerį nužudė! — suriaumojau jam tiesiai į veidą. — 
Jūs be reikalo čionai įsivėlėte! Kai tik žudikas sužinos, kad 
aš jus susekiau, tai jus ištiks to nelaimingojo lemtis! Jums 
įlydys į lašinius gerą gabalą švino! Jums teks uostyti savo 
dvokiančius vidurius! Ar suprantate? 

Mirtinai blyškiame veide ritinėjosi du blausaus stiklo 
rutuliukai — Perio akys. Jis gaudė orą pražiota burna lyg 
ant kranto išmesta žuvis. Sušniokštęs Peris krito be sąmo- 
nės, man nespėjus paduoti stiklinės vandens. 

Atsipeikėjo jis po dešimties minučių. Panėšėjo ne į 

žmogų, 0 į supliuškusį oro balioną. Griebęs stiklinę go- 
džiai išlakė vandenį ir sudejavo. 

— Juk jūs net nepažinojote Vilerio, ar ne? — jau ra- 
miau paklausiau. 

Linktelėjęs jis bejėgiškai užsimerkė. 

— O policija jus laiko padoriu žmogumi, — aš atsi- 
stojau ir užsidėjau skrybėlę. — Tiki jūsų žodžiu... Žinote, 
ką ketinu daryti? Sužinosiu, kuo jums grasino Reinis ir pa- 
sistengsiu, kad grasinimas virstų tikrove. 

Žmogelis pamėlynavo ir vėl atsijungė, man dar nespė- 
jus palikti kabineto. 


6 skyrius 


Dangų užtraukė pilki debesys. Atvėso. Norėdamas su- 
šilti, šoktelėjau į mažą restoranėlį ir išgėriau puodelį karš- 
tos kavos. Paskui pasukau namo pasiimti palto ir pirštinių. 
Kai vėl išėjau į gatvę, iš dangaus jau dribo sniego kąsniai. 

Penkiolika pirmos pastačiau savo ratus į mokamą aikš- 
telę, pasigavau taksi ir nudardėjau į Trisdešimt trečią gat- 
vę, į Antono Lipskio agentūrą. 

Šįsyk sekretorė nepradėjo į mane žvairuoti, tačiau iš- 
kart vidaus telefonu susisiekė su mis Rivz. Junona trumpai 
atsakė laukianti manęs. 

Olimpo dievai pagrįstai galėjo didžiuotis savo deive. 
Kiekvienas jos gestas, kiekvienas net menkiausias judesė- 
lis dvelkė tobula gracija. Ypač mane žavėjo Junonos sti- 
lius. Prabangios uždaros suknelės slėpė jos figūrą, atver- 
damos erdvę fantazijai, o tai, ką matė žvilgsnis — veidą ir 
plaštakas — jaudino vaizduotę dar labiau. 

Nušlifuotu balerinos judesiu ji pakilo ir ištiesė man 
ranką. Nuo jos paspaudimo per mano nugarą vėl nubėgo 
skruzdėlės. 

— Maikai, džiaugiuosi jus matydama. 

— Aš juk prižadėjau ateiti. 

Ji nusišypsojo, glostydama brangakmenį, prilaikomą 

masyvios auksinės grandinėlės, — vienintelį savo papuo- 
šalą. Žalias akmuo akinančiai mirgėjo stalinės lempos švie- 
soje ir aš pažinau tikrą smaragdą. Turbūt jis kainavo visą 
kapitalą. 

— Jums patinka? — paklausė ji. 

— Gražus akmenukas. 

— Dievinu brangenybes, — prisipažino ji. 

— Aš taip pat. 

Junona supratingai šyptelėjo ir jos akyse įsišoko sma- 
gūs velniūkščiai. | 

Ir staiga mane lyg kas šaltu vandeniu perliejo. Aš su- 
pratau, kodėl mane taip traukia prie tos moters. Ji velniš- 
kai panėšėjo į seną mano meilę, su kuria išsiskyriau prieš 
porą metų. 

Ji turėjo tokius pat auksinius plaukus ir išdykėliškai 
spindinčias akis. Ji žuvo, žuvo nuo mano rankos. Ir štai po 
poros metų mano drastiški prisiminimai ir klaikūs sapnai 
virto tikrove. O aš maniau, kad amžinai ištryniau iš savo 
širdies jos paveikslą. Vyliausi, kad pyktis ir panieka jai pa- 
smaugė mano meilę. Na štai... 

Keista, tačiau mano kumščiai susigniaužė. O pirštai 
virpėjo. 

— Kas jums, Maikai? — susirūpinusi paklausė Junona. 

Aš sunkiai praskleidžiau liūdnų prisiminimų rūką ir 
nustebęs įsispoksojau į virpančiųs pirštus. Taip, niekam ti- 
"kę nervai... 

— Atleiskite, užsigalvojau, — išspaudžiau. 

— Apie ką? — ji jaudinančiai meiliai paėmė mane už 
parankės. 

— Taip, niekniekiai... 

— Nereikia nieko nuo manęs slėpti, — ji prispyrusi 
žvelgė man į veidą. — Aš jus suerzinau? Kažką ne taip 
pasakiau? 

— O ne, Junona. Jūs negalėtumėte manęs suerzinti. 
Mane tik užplūdo liūdni prisiminimai. 

— Dieve, kaip jūs mane išgąsdinote! Jūsų veidas taip 

pasikeitė, jog net sakyti baugu. Viską atiduočiau, kad tik 
jūs neprisimintumėte manęs tokiu baisiu veidu. 

Aš išlaužiau šypseną. 

— Tikiuosi, papietausime drauge? — nusiraminusi ji 
paėmė savo paltą ir audine apkraštuotą kepuraitę. 

— Mielai, juo labiau kad šiuo metu aš laisvas, — ta- 
riau padėdamas jai apsirengti. 

— Eikite čia, — ji mostelėjo į šonines duris. — Neno- 
riu, kad į mus spoksotų visokios sekretorės. 

Pro užpakalines duris mes išėjome į laiptinę ir išsi- 
kvietėme liftą. Aš negalėjau atitraukti akių nuo Junonos ir 
ji, regis, tai pastebėjo. Vis dėlto kaip ji panaši į savo pirm- 
takę. Taip, kažkada aš mylėjau Šarlotą, bet ji gavo, ko nu- 
sipelnė, ir dabar tikriausiai dega pragare. Valios pastango- 
mis nuvijau praeities šmėklas ir įkandin Junonos žengiau į 
lifto kabiną. 

Liftininkas pasveikino Junoną kaip seną pažįstamą, o 
du vyrai kabinoje pavydžiai pervėrė mane akimis. Aš jau 
buvau pripratęs prie tokios vyrų reakcijos. Vėjas pustė dul- 
Kes po šaligatvį ir aš dairydamasis pakėliau apykaklę. Aiš- 
ku, nesimatė nė vieno taksi. 

— Neieškokite taksi, Maikai, — sučiulbo Junona. — 
Čia pat, už kampo, palikau savo automobilį, — pasiraususi 
kišenėse, ji ištiesė raktelį man. — Sėskite prie vairo. 

Gūždamiesi nuo šalčio ir skvarbaus vėjo, pasukome 
už kampo. Ten stovėjo paskutinio modelio limuzinas, ap- 
rūpintas visais įmanomais ir neįmanomais patogumais. 

Atidariau dureles Junonai, paskui apėjau vežėčias ir 
atsisėdau už vairo. Variklis suburzgė tyliai kaip siuvamoji 
mašina. Visi aštuoni cilindrai nekantriai laukė, kol aš spus- 
telėsiu akceleratorių. 

— Kur brauksime? — pasidomėjau. 

— Neseniai miesto centre aptikau labai mielą restoranė- 
lį. Maistas ten nuostabus, o ir publika renkasi labai įdomi. 

— Neprieštarauju. 

— Važiuokite Brodvėjumi, vėliau pasakysiu, kur suk- 

ti. Esu tikra, nesigailėsite priėmęs mano pasiūlymą. Tokius 
bifšteksus ragavau pirmą kartą gyvenime. 

Aš linktelėjau, ir mes nurūkome į centrą. Lietaus va- 
likliai švytavo be perstojo, tačiau jie mažai kuo gelbėjo. 
Snygis turėjo ir teigiamą pusę, nes priešpriešinis eismas 
beveik apmirė ir mes greitai dūmėme į tikslą. Junona ati- 
džiai stebėjo šoninį langą ir pagaliau parodė vieną skers- 
gatvį. 

— Čia, Maikai, į dešinę. 

— Ar turite omenyje tą užkandinę? — daugiareikšmiš- 
kai numykiau. 

— Taip. O ką, jau esate čia buvęs? — susirūpino ji. 

— Teko. Virtuvė jų nuostabi, tačiau publika labai jau 
savotiška. Čia renkasi tie, kuriuos mes vadiname seksuali- 
nėmis mažumomis. Jie jums ir pasirodė įdomūs. 

— Jūs rimtai, Maikai? 

— Absoliučiai. Jūs, brangioji, sklandote debesyse. Me- 
tas nusileisti į nuodėmingąją žemę. Toje užeigoje man kas 
nors būtinai pasiūlys ranką ir širdį. O jei pažįstami suži- 
nos, kad aš čia lankiausi, paskandins mane šlykščiuose juo- 
keliuose ir pašaipose. Beje, mūsų gali ten ir neįleisti. 

— Kodėl? 

— Kartą mane jau išspyrė iš ten. Tiksliau, aš pats iš- 
ėjau, kai supratau, jog jėga — ne mano pusėje. Vienas iš jų 
išrovė man gerą kuokštą plaukų. Tikrai, tai labai origina- 
lūs ir įdomūs žmonės. 

Junona prikando lūpą, tramdydama juoką. 

— O aš visiems savo draugams rekomenduoju aplan- 
Kyti šią vietą. Dabar suprantu, kodėl kai kurie suglumsta, 
kai aš pagiriu tenykštę virtuvę. 

— Taip, jūs šauniai juos pralinksminote... Na gerai, 
pasižiūrėkime, kaip gyvena trečioji lytis. 

Junona nusipurtė sniegą ir aš atidariau jai duris. Pa- 
keliui į drabužinę mums teko aplenkti žmonių prikimštą 
barą. Keli vyrukai godžiai įsispoksojo į mane, laukdami 
atsakomojo signalo, tačiau įsitikinę, jog tai beviltiška, liūd- 
nai nusisuko. Jaunuolis bandė flirtuoti su visiškai nusita- 

šiusiu vyru, bet iškart metė šį užsiėmimą ir pradėjo stebėti 
mane. Barmenas, aiškiai pedikas, nepatenkintas pašnaira- 
vo į Junoną. Tokių klientų jie nelabai mėgo. 

Kad ir keista, drabužinėje dirbo moteris. Ji atrodė taip, 
lyg būtų nesėkmingai ir ilgai bandžiusi užsiauginti ūsus ir 
barzdą. Mane ji užšaldė lediniu žvilgsniu, o Junonai taip 
nusišypsojo, jog vargšę net raudonis išmušė. Aš nusikva- 
tojau: 

— Dabar, manau, jums viskas aišku, mano brangioji? 

Jis vos neužduso iš juoko. 

— O Maikai, kokia aš kvaila! Man atrodė, kad visi jie 
tiesiog nekenksmingi originalai, geraširdiški ir malonūs... 

Restorano salė buvo ilga ir beveik tuščia. Klientai lin- 
dėjo uždarose kabinose, sustatytose palei sieną. Jose glau- 
dėsi tos pačios lyties porelės. Padavėjas garbanotais plau- 
kais ir spigiu balsu nuvedė mus prie vienos iš kabinų. 

Pradžiai užsakiau porą kokteilių. Ir išverčiau akis, kai 
padavėjas prieš nueidamas grakščiai man nusilenkė. 

— Jūs jį sužavėjote, Maikai, — šelmiškai sukikeno 
Junona. — Rūkysite? — ji ištiesė man savo portsigarą, pa- 
puoštą brangiais akmenimis. 

— Ne, dėkui, — aš ištraukiau savų cigarečių pakelį. 

Jos moteriška rūšis buvo man per silpna. 

Kažkas įmetė monetą į muzikinį automatą. Mano nuo- 
stabai, salę užliejo maloni, melancholiška melodija. 

Kai padavėjas atnešė kokteilius, mes susidaužėme. 

— Išgerkime už grožį, — paskelbiau. — Už Olimpą ir 
jo karalienę, gyvenančią tarp žmonių! 

— Tarp labai mielų žmonių, — pridūrė ji. Po pirmo 
sekė kiti kokteiliai ir kiti tostai. Vėliau ant stalo pakvipo 
tikrai su niekuo nepalyginami karšti bifšteksai. Pasisotinę 
mes maloniai užsirūkėme. 

“Tas prakeiktas gyvenimas vis dėlto turi ir malonių 
akimirkų", — pamaniau. 

— Ką mąstote, Maikai? 

— Mąstau, kad žemėje gyventi ne taip jau ir bloga. 

Tik jūs be reikalo įviliojote mane šiandien į tą restoraną. 
Tai sutrukdys mano darbui. 

— Jūs dar viliatės rasti savo draugo žūties priežastį? — 
susiraukė ji. 

— Taip. Beje, aš kalbėjausi su Marion. Kaip ir maniau, 
1š jos išpešti beveik nieko nepavyko. Tačiau aš neliūdžiu. 

— Neliūdite? 

— Aišku, ne. Labai jau nenoriu persikvalifikuoti į 
krautuvininką. 

Ji manęs nesuprato, o aš neaiškinau jai savo sąmojo pra- 
smės. Mane apsėdo linksmumo priepuolis, nors tam nebuvo 
jokios priežasties. Bet sielos gilumoje slėpėsi nuojauta... 

— Iš ko jūs šaipotės? — paklausė Junona. — Ar tik ne 
iš manęs? 

— Negi drįsčiau šaipytis iš deivės. Tiesiog gyvenimas 
kartais iškrečia įdomių pokštų. Kas pagalvotų, kad jus ga- 
lima sutikti Bauerio lindynėse ir dar nuplikusių lovelasų 
draugijoje? 

— O kodėl ir ne? — ji truktelėjo pečiais. — Dauguma 
tų plikų lovelasų — mano verslo partneriai. Jie man prasu- 
ka pačius pelningiausius užsakymus. 

— Jūs pažįstate Žmones, — atsidusau aš. — Ne veltui 
padarėte tokią puikią karjerą. 

Mano žodžiai ją paglostė. 

— Jūs, Maikai, nežinote, kiek man tai kainavo, — mąs- 
liai sušlamėjo ji. — Kiek darbo ir pastangų skirta šiam dar- 
bui... Juk mūsų agentūra bendradarbiauja tik su žymiomis 
firmomis, o mūsų manekenės — geriausios mieste. Kaip 
verslininkas, Antonas nė cento nevertas, tačiau kūrybinėje 
sferoje jis — neprilygstamas meistras. Pats matėte, kaip 
talentingai jis pateikia merginas pačioje palankiausioje 
šviesoje... 

— Norėčiau pasikeisti su juo vietomis, — užsisvajojau. 

— Tik bijau, kad tada mes susipyktume su dorovės po- 
licija. Laikyti haremo neleidžiama netgi Niujorke. 

— Tačiau jūsų verslas duoda pajamų ir kitiems žmo- 
nėms, — pastebėjau. 

— Kam gi? 

— Pavyzdžiui, Klaidui. 

Mano atsitiktinis spėjimas lyg 1r kliudė taikinį — Ju- 
nonos antakiai klausiamai išsilenkė. 

— Jūs pažįstate Klaidą? 

— (Gana seniai. Keletą kartų buvome įdomiai susitikę. 
Geriau, jei jis pats jums apie tai papasakotų... 

— Jei pasitaikys tinkama proga, būtinai paklausiu. Ta- 
čiau aš jį menkai pažįstu. Man jis primena herojų iš filmų 
apie gangsterius. 

— Kaip pirštu į akį. Tokius visada pribaigia paskutinę 
filmo minutę... Ar nežinote, kada jis atidarė savo užeigą? 

Junona suraukė kaktą, stengdamasi atsiminti. 

— Regis, prieš šešis mėnesius... Jis užsisakė mūsų 
agentūroje krūvą pačių patraukliausių merginų nuotraukų 
ir iš kiekvienos paprašė autografų. Paskui pakvietė visas 
manekenes ir fotomodelius į savo restorano atidarymą. Sa- 
ko, ten buvo pašėlusiai linksma. 

— Klaido varžteliai puikiai sukasi, — pagyriau jį. — 
Jis eksploatuoja merginas, o jos to net nepastebi. Juk dau- 
guma jų tempia savo turtingus kavalierius į jo užeigą. O 
kai tiems kavalieriams pašnibždama apie galinį kambarį su 
rulete, jie lekia kaip bitės prie medaus, tiktai kišenę pla- 
čiau atverk. Ypač tokie nuotykiai patinka turistams. Jie tie- 
s10g svajoja patekti į policijos nuovadą. Tada jų nuotrau- 
kos papuošia laikraščius ir namuose yra kuo pasipuikuoti 
prieš pažįstamus. 

Junona suraukė kaktą, tačiau nieko nepasakė. 

— Įdomu, ką jis sugebėjo papirkti? — mąsliai burbte- 
lėjau. 

— Kas? 

— Klaidas. Priešingu atveju policija jau seniai būtų 
sutaršiusi jo skylę. Kažkas viršuje nugriebė riebų kąsnį... 

— Man regis, tokių dalykų būdavo tik praeityje, sau- 
sojo įstatymo laikais. 

Aš atidžiai stebėjau priešais mane sėdinčią gražuolę, 
iš pažiūros tokią nepasiekiamą ir tokią naivią. 

— Brangioji, jūs linkusi pastebėti tik šviesiąsias gy- 
venimo puses. Iš tikrųjų gyvenimas pilnas tamsių dėmių. 

Ji palingavo galvą. 

— Niekada nebūčiau pagalvojusi, kad mūsų laikais tai 
įmanoma... 

— Būna ir blogiau, — nusišiepiau. — Atrodo, man teks 
papurtyti tą niekšą Klaidą. Bijau, kad jis susijęs su mano 
draugo mirtimi. Galimas daiktas, jis... 

Aš užsirūkiau nebaigęs frazės. Junona davė ženklą pa- 
davėjui, kad tas atneštų dar porą kokteilių. Žvilgtelėjęs į 
laikrodį pamačiau, jog pietų laikas jau seniai baigėsi. 

— Mums laikas, — pareiškiau. 

Ji parėmė ranka smakrą ir viliūgiškai nusišypsojo: 

— O man taip nesinori iš Čia išeiti. 

— Negi jums patiko ši skylė? 

— Man patikote jūs. 

Mano širdyje kažkas virptelėjo, ir aš užkimusiu balsu 
išspaudžiau: 

— Įdomu kuo? 

Jos spindinčios akys viliojo mane į bedugnę. Šypsena 
pamažu geso ant jos lūpų ir jai dingus Junona suošė, be- 
veik nepraverdama lūpų: 

— Nekenčiu, kai mane nešioja ant rankų. Negaliu pa- 
kęsti keliaklupsčiavimo. Vyras privalo būti tvirtas, netgi 
šiurkštokas. Tai mane žavi. O jūs kaip tik priklausote šiai 
kategorijai. 

— Negi aš kada elgiausi šiurkščiai. 

— Ne. Bet tai įsitvirtinę jūsų pasąmonėje. Kartais jūs 
žvelgiate į mane taip, lyg norėtumėte primušti ar išžaginti. 

Čia Junona pataikė kaip pirštu į akį. Beje, deivėms 
lengva skaityti paprastų mirtingųjų mintis. Kartais aš tik- 
rai norėdavau rėžti kumščiu jai į veidą. Tikriausiai tai re- 
akcija į jos nežemišką grožį. Žmonėms visada maga nu- 
trenkti dievus iš dangaus. 

Aš nuvijau šias nuodėmingas mintis šalin. 

— Eime. Manęs dar laukia aibė reikalų. 

Ji pasuko į moterų kambarį ir aš palydėjau ją Žvilgs- 


215 


niu. Jos gracinga eisena patraukė ne tik mano žvilgsnį — 
iš gretimos kabinos ją stebėjo vyriško sudėjimo mergina, 
vilkinti dažais ištepliotais drabužiais, matyt, dailininkė. 
Žvilgsniu nusekusi mano palydovę, ta bohemos iškrypėlė 
pasileido įkandin jos, bet jau po kelių minučių rūgščiu vei- 
du grįžo atgal. Aš nusikvatojau. 

Už tą kuklią vakarienę suplojęs sumą, gerokai virši- 
jančią mano savaitinį uždarbį, nėriau iš restorano ir ėmiau 
laukti Junonos. 

Sniego pūga įsisiautėjo. Darbo diena baigėsi ir iš ko- 
mercinių rajonų į pakraščius plūstelėjo automobilių srau- 
tas. Bijodami paskęsti sniege, žmonės skubėjo kuo grei- 
čiau pasiekti jaukius namų židinius. 

Pasirodė Junona ir paprašė parvežti ją namo. Gyveno 
ji prašmatniame miesto rajone, kur stiepėsi vienas už kitą 
geresni namai: solidūs ir nublizginti. Prieduryje mus pasi- 
tiko prabangia livrėja apsirengęs portjė. 

— Pagaliau aš namuose, — su palengvėjimu atsiduso 
Junona. 

— O ką darysi su vežėčiomis? 

— Galite jomis pasinaudoti. Juk jūs kažkur skubate? 

— Ne, ačiū. Aš verčiau pasigausiu taksi. Man nepa- 
kaks pinigų benzinui, kurį ryja ši pabaisa. 

— Kaip norite, — ji nusviedė raktelį portjė. — Nu- 
vairuokite mano automobilį į garažą. 

Šelmiškai šypsodamasi Junona pašnairavo į mane. Jos 
kepuraitę aplipdęs sniegas lyg baltas nimbas supo dievišką 
veidą. 

— Gal pakilsite ir išlenksite taurelę, — pasiūlė ji ir 
pastebėjusi mano neryžtingumą pridūrė. — Tik po vieną, 
ilgiau aš jūsų netrukdysiu. 

— Gerai, tiktai po vieną. 

Erdvus butas buvo apstatytas skoningai, be akį rėžian- 
čios prabangos. Viskas turėjo tik vieną paskirtį: teikti žmo- 
gui jaukumą ir komfortą. 

Nenusivilkdamas palto ir nenusiimdamas skrybėlės, aš 
stebėjau, kaip Junona ruošia kokteilius. Mane stebino ne- 

įtikėtina jos plastika, o idealias figūros proporcijas norė- 
josi paliesti rankomis, kad įsitikintum jų realumu. Mūsų 
žvilgsniai susitiko veidrodyje, kabančiame virš kušetės, ir 
aš supratau, kad ji jaučia tą patį. 

Lėtai atsisukusi ji padavė man bokalą ir prašneko keis- 
tai žemu ir kimiu balsu: 

— Man jau per trisdešimt, Maikai, ir gyvenime aš pa- 
žinau ne vieną vyrą, tačiau nė vienas iš jų nesudomino ma- 
nęs taip, kaip tu. Gal tai likimas? To dabar aš ir klausiu 
savęs. 

Lempos šviesoje jos plaukai mirguliavo auksu. Mano 
burna perdžiūvo, nugara perbėgo skruzdės. Aš pats nesu- 
vokiau savo būsenos. 

Norėjau ją apkabinti, tik kažkokia jėga, daug galin- 
gesnė už protą, privertė mane žengtelėti į šoną ir vienu mau- 
ku išsausinti kokteilį. Praeities šmėklos vėl išniro prieš ma- 
no akis visu ryškumu. 

— Vėl ką nors prisiminei? — gailiai paklausė Junona. 

— Praeis, — valios pastangomis nuvijęs kraupius pri- 
siminimus, prisiartinau prie jos ir panėriau rankas į kup- 
lius plaukus. — Atleisk, nieko negaliu su savimi padary- 
ti... Tačiau su tavimi tai neturi nieko bendro. 

— Pabučiuok mane, — drėgnos lūpos kviečiamai pra- 
sivėrė. 

Aš tylėjau, bandydamas susigaudyti savo jausmuose. 
Gal mane sulaiko mirtingojo nuolankumas deivei... O gal 
šaknys slypi giliai praeityje... 

— Negaliu, neįsižeisk, — aš timptelėjau rausvą jos au- 
sytę. 

— Aš nepykstu, Maikai. Ar tai susiję su merginą, ku- 
rią mylėjai? 

— Taip. 

— Papasakok. 

— Ji buvo nuostabiai graži, bet pasielgė niekšiškai, 
tiesiog šlykščiai... O aš maniau turįs teisę teisti ir bausti. 
Aš ją nušoviau. Tačiau kartu su ja mirė ir mano siela... 

Junona tylėjo, bet gailestis ir užuojauta liejosi iš jos 
puikių akių. 

Skubiai užsirūkęs, aš atsisveikinau su ja ir pasukau 
išėjimo link, nors širdies gilumoje tikėjausi būtinai čia su- 
grįžti. 

Junona, dievų karalienė, santuokos ir gimdyvių glo- 
bėja, tau netinka šis vaidmuo. Tu trokšti būti meilės ir gro- 
žio deive, Venera, o gal net paprasta laimės ištroškusia mir- 
tingąja... 


Sutemos jau gaubė žemę, tačiau apsnigtos gatvės at- 
rodė šviesesnės nei visada. Iš kontorų nepaliaujamu srautu 
tekėjo klerkai ir prisidengę veidus nuo vėjo skubėjo į met- 
ro, barus, parduotuves. Tas srautas mane nešė tol, kol pa- 
keliui nepasipainiojo laisvas taksi. 

Nusigavęs iki Taimso skvero, užšokau į kažkokią alu- 
dę išmesti bokalo, o paskui pasukau į Trisdešimt trečiąją 
gatvę. Kiekvienam žingsniui reikėjo pastangų, nes vėjas 
tiesiog vertė iš kojų. Mano batai sušlapo, o kelnės virto 
apgailėtinu skuduru. Jau rengiausi pereiti gatvę, kai švie- 
soforas plykstelėjo raudona šviesa. Kartu su praeivių mi- 
nia sustingau ant šaligatvio. 

Už mano nugaros kažkas slystelėjo. Pasigirdo dūžtan- 
čio stiklo skambesys — ir parduotuvės vitrina išgriuvo lauk, 
laimei, nieko nesužeisdama. Įvykio vieton iškart atskubė- 
jo policininkas. Smalsuolių būrys staigiai ištirpo. 

Aš perėjau gatvę ir nužingsniavau šaligatviu, dairy- 
damasis taksi. Staiga pro gatvės triukšmą išgirdau charak- 
teringą šūvio pokštelėjimą ir dar vienoje vitrinoje už ma- 
nęs atsirado aštriabriaunė skylutė. 

Už mano nugaros sukaukė variklis ir pro šalį nuskrie- 
jo melsvas sedanas. Pro užpakalinį stiklą į mane kažkas 
žiūrėjo, tačiau aš spėjau pamatyti tiktai viršutinę to žmo- 
gaus veido dalį. Po sekundės limuzinas pasiutusiu greičiu 
dingo už kampo. 

Aš bejėgiškai sugniaužiau kumščius. Mane norėjo nu- 

Kepti pačiame miesto centre, Brodvėjuje, vidury baltos die- 
nos. Vadinasi, kažkam aš smarkiai įsipykau. O, niekšai... 

Apdujęs iš pykčio aš pagaliau suradau automobilių 
stovėjimo aikštelę, kur buvau palikęs savo vežėčias. Rau- 
damas plentu, matyt, be perstojo keikiausi, nes gretimų 
automobilių vairuotojai, kai stabdydavau prie šviesofo- 
ro, nustebę dėbsodavo į mane ir sukiodavo prie smilkinio 
pirštus. 

Na, tikiuosi, mano įniršis buvo atleistinas. Juk man 
pasirodė, kad pirmąją vitriną kažkas išdaužė netyčia, pa- 
slydęs ant sutrypto sniego, bet antruoju atveju suklysti ne- 
galėjau — šaudė į mane. Aš savo akimis mačiau stiklą 1š- 
gręžusios kulkos žymę. 


Pastatas, kuriame buvo įsikūrusi mano kontora, turėjo 
požeminį garažą. Aš įvariau savo ratus, užrakinau ir atida- 
viau raktelį sargui. 

Išlipęs iš lifto, lėtai nupėdinau koridoriumi. Už stikli- 
nių kaimyninių kontorų durų tvyrojo tamsa, ir tik maniš- 
kiame biure degė šviesa. Aš truktelėjau rankeną — durys 
pasirodė neužrakintos. 

— Maikai? — nustebusi šūktelėjo Velda. — Ką tu čia 
veiki taip vėlai? 

Neatsakydamas aš nuskuodžiau prie spintos, kurioje 
saugojau dosjė, ir ištraukiau apatinį stalčių. Man teko iš- 
mesti iš ten visus segtuvus, kol radau ko ieškojau. 

— Maikai, ko tu ieškai? 

Prikandusi lūpą, Velda spigino akis į mane, tiksliau, į 
mažą automatinį pistoletą, kurį aš grūdau į kišenę. 

— Nė vienas šunsnukis taip paprastai manęs nepašaus! 

Nepažinau savo balso — jis girgždėjo kaip svetimo 
Žmogaus. 

— Klok pagaliau, kas nutiko? 

— Prieš dešimtį minučių į mane šovė... Pilnoje žmo- 
nių gatvėje. Supranti, ką tai reiškia? 

— Suprantu, — lėtai iškošė pro dantis Velda, blyksė- 

dama įnirtusiomis akimis. — Kažkam pastojai kelią. O kas 
į tave šovė, ar pastebėjai? 

— Ne, mačiau tik dalį jo veido. Tai buvo vyras, dar 
nesenas, bet ir ne jauniklis... Tik tiek ir tegaliu pasakyti. 
Bijau, jog tai ne paskutinis bandymas mane nudėti. Bet ki- 
tą kartą jie taip lengvai neišsisuks. 

— Maikai, būk atsargus, — Veldos balsas virptelėjo. — 
Tu neturi leidimo ginklui. Pagalvok, kaip apsidžiaugs pro- 
kuroras, kai tave pasodins už įstatymo pažeidimą. 

— Įstatymas privalo ginti piliečius, 0 jeigu jis to ne- 
gali, tai piliečiai turi teisę patys apsiginti. Taip parašyta 
konstitucijoje. 

Tai išdrožęs aš nužvelgiau Veldą atidžiau. Žinoma, tai 
reikėjo padaryti daug anksčiau. Ji atrodė žavingai su ilga 
vakarine suknele ir tokia iškirpte, jog iš pradžių man pasi- 
rodė, kad viršutinės drabužio dalies išvis nėra. Ji dvelkė 
svaiginančiu aromatu, o vešlios garbanos sruvo pečiais. Po 
juodu plonu šilku daugiau nebuvo nieko. 

— Ir tai viskas, kuo tu apsirengusi? — išverčiau akis. 

— Taip, — nekalčiausia mina sumurkė ji. 


— Tačiau gatvėje gana vėsu, brangioji, — priekaiš- 
tingai lingavau galvą. — O kur, įdomu, tu išsirengei taip 
išsipusčiusi? 

— Pasimatyti su tavo draugužiu Klaidu, — ji užsitem- 
pė ilgas juodas pirštinaites. — Mes susitarėme drauge pa- 
vakarieniauti. 


Bijau, kad mano šypsena labiau panėšėjo į pakaruok- 
lio grimasą. Vėl tas Klaidas! Bet visdėlto aš įstengiau jos 
paklausti: 

— Vadinasi, tu būsi tokia pat nuostabi, kai pakviesi 
kur nors mane? 

— Tu gi žinai, Maikai, aš einu į darbą, — lygiu balsu 
pranešė ji. 

Būtent tie žodžiai ir užmušė mano kantrybę. 

— O ką tu čia veikei? 

— Parašiau trumpą pranešimą apie šios dienos darbus. 
Aš aplankiau Kolvėjaus firmą ir išprašiau kelias nuotrau- 

kas, padarytas per madų demonstravimą. Nori žvilgtelėti? 
Tu juk mėgsti gražutes šliundras. 

— Nutilk! — grubiai nukirtau. 

Velda nusigręžė akimirksniu, bet aš pastebėjau jos aky- 
se sužvilgusias ašaras. Reikėjo kaip nors užglostyti savo 
šiurkštumą. 

— Tu šiandien tokia graži, — tariau, padėdamas jai 
apsivilkti paltą. — Tokios tavęs dar niekada nemačiau. 

Nubraukusi ašaras, ji atsigręžė. Girdėjau, kaip smar- 
kiai plaka jos širdis. 

— Jei tik norėtum, Maikai, galėtum matyti mane to- 
kią kasdien. Ir tokią, kokios tu pageidautum... 

Aš apkabinau Veldą ir tvirtai prispaudžiau prie krūti- 
nės, jausdamas į mane besiskverbiantį jos kūno karštį. Mūsų 
lūpos susiliejo, tačiau jau kitą akimirką ji šūktelėjo, ištrū- 
ko iš mano glėbio ir puolė prie durų. 

Aš stovėjau nejudėdamas, kol Veldos kulniukų kauk- 
šėjimas nuslopo tolumoje. Paskui pakėliau telefono ragelį 
ir automatiškai surinkau Pato numerį. Buvau taip pasinė- 
ręs į savo mintis, jog atsiliepiau tik po trečio nekantraus 
"alio!" 

— Ar gali užsukti į mano kontorą? — paklausiau. 

— Tiesiog dabar? 

— Taip, — atšoviau ir numečiau ragelį. 

Mano delnai suprakaitavo, o širdis mušė kaip metro- 
nomas. Pūsdamas į lubas tumulus dūmų, skendau apmąs- 
tymuose. Mano mintis kaskart vis užvaldydavo Velda. 


7 skyrius 


Patas apsireiškė po pusvalandžio ir ilgai purtė sniegą 
nuo palto ir batų. Paskui nusviedė savo portfelį ant mano 
stalo ir virto į krėslą. 

— Vėl susikibau su prokuroru. Vis mygia, kad mes- 
čiau šią bylą. Greičiau jį išspirtų iš minkšto krėslo. O tu ko 
toks paniuręs? — paklausė jis. 

— Pažiūrėčiau, kaip tu jaustumeis mano padėtyje. Ma- 
nęs vos nenušovė gatvėje. Tik man pasisekė, nes kitaip bū- 
tume susitikę ne čia, bet lavoninėje. 

— Tu rimtai? 

— Be galo rimtai. Laimei be vitrinų, daugiau niekas 
nenukentėjo. 

— Išdėstyk smulkiau ir nuo pradžių. 

Teko suteikti jam tą malonumą. Piktai nusikeikęs Pa- 
tas čiupo telefoną ir paskambino savo pavaduotojui. Įvar- 
dijęs įvykio vietą, jis įsakė surasti abi kulkas. 

— Kas girdėti apie Reinį? — paklausiau, kai jis baigė 
pokalbį. 

— Mes jį patikrinome. Tik pamanyk, jis užsiima vi- 
siškai legaliu verslu. Kažkur Niujorke organizuoja boksi- 
ninkų kovas. Negalėjome prie jo net prisikabinti. O ką tu 
prieš jį turi? 

Ištraukęs iš stalčiaus viskio butelį kliūstelėjau mums 
abiem po gerą porciją. 

— Jis įsipainiojęs į šią bylą. Tik kol kas nežinau kaip. 

— Kodėl taip manai? — pasidomėjo Patas, išsausinęs 
savąjį stiklą. 

— Šiandien aplankiau Emilį Perį. Tai va, Reinis jį ap- 
lankė dar anksčiau ir mirtinai prigąsdino dručkį. Net man 
nepavyko įkvėpti jam baisesnio siaubo. O juk būtent Peris 
apreiškė, kad Vileris mąstė apie savižudybę, kad jo reika- 
lai atseit prasti. Patikrinau — visa tai melas. Vileris tie- 
siog maudėsi piniguose. Ką tu į tai pasakysi? 

Patas tyliai švilptelėjo. Luktelėjęs, kol jis suvirškins 
naujieną, tęsiau: 

— Ar prisimeni Dikį Viljamsą? 

Jis linktelėjo. 

— Ar žinai, kuo jis dabar užsiima? 

— Ne. Manęs tai ir nedomina. 

— Be reikalo. Jis atidarė prabangią landynę miesto 
centre. Su gėrimais, mergaitėmis ir azartiniais lošimais. 

— Ar tu kartais nekuoktelėjai, Maikai? 

— O ką — panašu? 

— Nelabai... Pasiųsti būrį ir surengti gaudynes? 

— Jei taip pasielgsi, mes susipyksime. 

— Kodėl, velniai rautų? — vožė jis kumščiu į stalą. — 
Tu ką, slėpynes su manimi žaidi? Liaukis dūmęs akis, aš 
tau ne koks pienburnis. 

Patas net paraudo. 

Tai man patiko. Aš mačiau normalų žmogų, 0 ne pa- 
vyzdinį mentą. 

— Patai, paklausyk, mums reikia domėtis ne ta skyle, 
o Vilerio žudiku. Triukšmas tik viską sužlugdys. Discipli- 
na ir instrukcijos tau surišo rankas ir kojas. Tu nesučiupsi 
žudiko. Jaučiu, kad pasikasus giliau, iškapstytume daug 
įdomių dalykėlių. Viskas kur kas painiau nei anksčiau ma- 
niau. Negi tokie profesionalai kaip Reinis ir Dikis nuga- 
labytų Žmogų be jokio motyvo? O ir Emilis Peris su tuo 
kažkaip susijęs. Iš lošimų verslo Dikis šluojasi pašėlu- 
sius pinigus. Ir visa tai vyksta policijos panosėje. Kaip tu 
tai paaiškintum? Be jokios abejonės, svarią pajamų dalį 
jis atskaičiuoja kokiam įžymiam tūzui. Ar tu pasirengęs 
stoti į mirtiną kovą su keliskart stipresniu priešininku? 
Ar tu pasirengęs tam, kad tave išmestų iš darbo ir pjudytų 
kaip zuikį? 

— Pasirengęs, — nesvyruodamas atsakė Patas. — Mai- 
kai, mano kantrybė senka, nes užuodžiu itin smirdintį rei- 
kalą. Aš noriu pakaitinti prokurorui pasturgalį. Taigi ko 
griebsimės pirmiausia? 

— Kitokio atsakymo aš ir nelaukiau, — palengvėjusia 
širdimi atsikvėpiau. — Pirmiausia privalai paskleisti gan- 
dą, jog policija ruošiasi rimtai pačiupinėti vyruką, vardu 
Klaidas. Šis gandas turi pasiekti jo ausis. Tik jo elgesys 
mums parodys, į kurią pusę kreipti tyrimą. 

— Kas tasai Klaidas? 

— Tai naujasis Dikio Viljamso vardas. 

Patas piktdžiugiškai išsišiepė: 

— Štai kaip... Girdėjau, jog tasai Klaidas tapo vieti- 
nio masto karaliuku. Kalbama, jog jis turi ryšių su kažko- 
kiu aukštą postą užimančiu veikėju. Jam tarnauja ir ne vie- 

nas samdomas žudikas. Mūsų senasis draugužis Dikis pa- 
darė svaiginančią karjerą. 

— O kas naujo viešbutyje, kuriame įvyko žmogžudys- 
tė? — pasidomėjau. 

— Nieko. Žmogžudystės dieną naujų svečių neužre- 
gistruota. Lankytojų, aišku, buvo, bet visi jie turi tvirtus 
alibi. 

Nusikeikiau iš visos širdies. Ir tas siūlelis nutrūko! 

— Rytoj pasimatysime? — kildamas paklausė Patas. 

— Būtinai. 

— Tada iki rytojaus. Ir neik arti vitrinų. 

Jis užtrenkė duris, o aš ėmiau sklaidyti Veldos palik- 
tas nuotraukas. Vienoje iš jų mergina, vardu Marion Les- 
ter, slėpdama savo veiduką kailių apykaklėje, nerūpestin- 
gai juokėsi tiesiai į objektyvą. Iš jos išvaizdos niekaip 
neatspėtum, kad po poros valandų ji bus tokia girta, jog 
nebepajėgs parsigauti namo, oį lovą ją paguldys visai ne- 
pažįstamas vyras. 

Sudėjęs nuotraukas atgal į voką, aš neskubėdamas iš- 
tuštinau mudviejų su Patu pradėtą butelį. Man viduje iš- 
kart palengvėjo, ir aš prisitraukiau arčiau telefono aparatą. 
Numerio dar nebuvau užmiršęs. 

— Labas, Koni! Žinai, kas tave trukdo? 

— Tai tu, Maikai? 

— Žinoma. 

— O aš sukau galvą, kur tu pradingai? Prisipažink, 
užmiršai mane? 

— Argi tai įmanoma? Ką dabar veiki? 

— Laukiu tavęs. 

— Dar pusvalandžiuką gali palaukti? 

— Kaip tik užteks laiko nusirengti ir išsimaudyti. 

— Atvirkščiai, apsirenk kuo elegantiškiau. Mes kur 
nors nušiaušime. 

— Tačiau juk gatvėje sninga, o aš neturiu žieminių batų. 

— Nesijaudink, aš nešiu tave ant rankų. 

Skubiai padėjau ragelį, kad ji nespėtų paprieštarauti 
ir ėmiau ruoštis: pasigriebiau su savimi saują šovinių, nuo- 

traukas ir pluoštelį banknotų. Veldai palikau raštelį, pra- 
nešantį, kur mane galima rasti. 


Koni sutiko mane tarpdury ir iškart įteikė stiklą kok- 
teilio. Aš ištuštinau jį net nenusiėmęs skrybėlės. 

— Mano narsusis riteris per šaltį ir pūgą atkulniavo 
pas savo damą! — išdykėliškai padeklamavo ji. 

— Kokteilis nuostabus. Ačiū, — aš grąžinau jai tuščią 
stiklą ir pakštelėjau į skruostą. 

Užsiliejusi laimingu juoku, Koni padėjo man nusivilkti 
paltą. Aš atsisėdau į krėslą, 0 ji, parietusi kojas, įsitaisė 
greta. Mes užsirūkėme. 

— Kur rengiesi mane vesti? 

— Į žudiko paieškas. 

Degtuko liepsnelė suvirpėjo Koni rankose. 

— O tu jį pažįsti? 

— Įtariu penkis ar šešis žmones. Kas iš jų nuspaudė 
gaiduką, nežinau, tačiau įsipainioję visi. 

— Galiu tau kuo padėti? Gal žinau tai, kas tau būtų 
naudinga? — po neilgos tylos ištarė ji. 

— Galbūt... 

— Pasakyk, ar tai vienintelis tavo vizito tikslas? 

— Kaip gali taip kalbėti? — priekaištingai suburbė- 
jau. — Tu turi kino žvaigždės išvaizdą ir aiškų protą. Kas 
pajėgtų su tokia gražuole palaikyti vien dalykinius santykius? 

Prigludusi prie manęs ji dėkingai pakštelėjo į nosį. 

— Maikai, aš laiminga. Uždavinėk savo prakeiktus 
klausimus. 

— Tiesą sakant, net nežinau, ko ir klausti... 

— Klausk, kas pirmiausia šaus į galvą. 

— Gerai... Tau patinka tavo darbas? 

— Labai. 

— Tu gerai uždirbi? 

— Man pakanka. 

— Ar su šefu palaikai gerus santykius? 

— Su kuriuo? 

— Su mis Rivz. 

— Mes retai bendraujame akis į akį. Ji išpeša gerus 
užsakymus, 0 visą techninį darbą atlieka Antonas. 

— O mis Rivz daug uždirba? 

— Ji apšalusi pinigais. Be pagrindinės algos, gauna 
kalnus dovanų iš klientų. Tikriausiai ji turtingesnė už An- 
toną. Bet jis jai nepavydi. 

— O kas per žmogus misteris Lipskis? 

— Jį domina tik meno kūryba. Pinigai jo, regis, ne- 
domina. Jam svarbiausia — kurti. Turbūt dėl to mes ir 
klestime. 

— Ar moterys jį domina? Jis vedęs? 

— Antonas? — Koni nusijuokė. — Nejuokink manęs. 
Ar rytum saldainius dirbdamas konditerijos fabrike? Gra- 
žuolės jam kelia nuobodulį. Jis dabar — niekatroji lytis. 
Prancūzui tai tikra gėda. 

— Argi jis prancūzas? — nustebau. 

— Pats tikriausias. Aš kažkada nugirdau jo pokalbį su 
Junona. Jie, atrodo, susipažino Prancūzijoje, ir Junona at- 
sivežė Antoną kaip tik tada, kai jį jau rengėsi suimti už 
bendradarbiavimą su okupantais. Per karą jis dirbo vokie- 
čiams fotografu. 

— Viskas aišku, bet vargu ar man tai padės... Geriau 
išdėk viską, ką Žinai apie Klaidą. 

— Apie jį Žinau mažai. Iš pažiūros jis — gangsteris iš 
kovinio filmo, matyt, iš tikrųjų toks ir yra. Daugeliui jis 
patinka. Gauja abiejų lyčių pusgalvių paskui jį bėgioja. 

— Būk gera, pasidomėk jo nuolatiniais klientais. Tarp 
jų surastume įtakingų Žmonių. Man reikia jų pavardžių. 
Įkalbėk kurį nors savo gerbėją nusivesti tave į “Užvažiuo- 
jamąjį Bauerio kiemą". 

— Kodėl mums nenuėjus drauge? 

— Prisimeni, kaip mane ten sutiko praėjusį kartą? 
Vargšelis Klaidas manęs nemėgsta. 

— Tačiau man su tavimi patiko. 

— Kitą kartą, vaikuti. O kol kas suvystyk turtingesnį 
kavalierių. 

— Visi mano kavalieriai nevargšai. 

— Tai tegu ir pakrato kišenę. Tik būk atsargi. Klaidas 
gali prisiminti, kad praėjusį sykį buvai su manimi. 

— Nusispjaut man į tai, — Koni nerūpestingai moste- 
lėjo ranka. 

Aš išėmiau iš kišenės voką ir pabėriau priešais ją nuo- 
traukas. 

— Ar pažįsti tas merginas? 

— Taip. Jos mūsų manekenės. O ką? 

— O ši kas? — aš bakstelėjau pirštu į Marion Lester 
nuotrauką. 

— Viena i1š Junonos numylėtinių, — Koni perkreipė 
lūpas, lyg jai būtų suskaudę dantį. — Ji paviliojo Lester iš 
Stentono agentūros. Dirba ji neblogai, tačiau labai jau pu- 
čiasi. Negaliu jos pakęsti. Manau, greitai ją išspirs lauk. 

— Kodėl? 

— Tokios kalės gadina firmos reputaciją. Ji pasiruo- 
šusi gulti į lovą su pirmu sutiktu. 

Koni vartė nuotraukas ir aš jai netrukdžiau. 

— O ši — Rita Loring, — ji parodė manekenės, pana- 
šios į tikrą ledi, nuotrauką. — Ar duotum jai trisdešimt pen- 
kerius metus? Vienas iš svečių tą vakarą pasamdė ją kaip 
fotomodelį už milžinišką sumą. Ir sekasi kai kurioms... 

— Esu tikras, kad ir tau nusišypsos laimė. 

Koni tik mostelėjo ranka ir įsižiūrėjo į jauną mergai- 
tę, apvilktą sportiniu kostiumu. 

— O čia — mažylė Džin Troter. Užvakar ji išėjo iš 
darbo pranešusi, jog išteka. Mes susidėjome ir nupirkome 
jai dovanų televizorių. Antonas klaikiai susinervino — jis 
nebaigė serijos reklaminių nuotraukų su Džin. Junonai vos 
pavyko jį nuraminti. 

Sudėjau nuotraukas į voką ir ėmiau įkalbinėti Koni nu- 
eiti su kuriuo nors iš savo gerbėjų į Klaido landynę. Koni 
ilgai muistėsi, bet galų gale sutiko. 

— Įsidėmėk, darau tai dėl tavęs, — pareiškė ji. — Da- 
bar tu mano skolininkas. 

Aš ištesėjau pažadą ir nunešiau ją iki automobilio ant 
rankų. 

Kojyčių ji nesušlapo, tiktai vėjas išpūtė jos suknelę 
tarsi parašiuto kupolą. Mes užkandome mažame žuvų res- 
toranėlyje, išgėrėme po kokteilį ir aš nuvežiau ją į tą vietą, 
kur buvo paskirtas pasimatymas. Atsisveikindamas karštai 
pabučiavau Koni ir tai iškart pataisė jai nuotaiką. 

Dabar man beliko sutvarkyti kelis skubius reikalus, o 
svarbiausia — pasimatyti su gangsteriu, vardu Reinis. Ta- 
čiau prieš tai reikėjo kai kam skambtelti. Šoktelėjau į už- 
kandinę, kurios sieną puošė telefono aparatas, ir paskam- 
binau Džonui Hilui. 

— Maikai, mes susitarėme, jog paliksi mane ramybė- 
je, — iškart pradėjo inkšti jis. 


— Niekur tavęs neįvelsiu, — patikinau jį. — Man rei- 
kia tik informacijos. 
— Gerai, — atsiduso jis. — Kas tave domina šį kartą? 


— Pramonininkas Emilis Peris. Mane domina viskas — 
jo asmeniniai ir finansiniai reikalai, ryšiai, pomėgiai, so- 
cialinė padėtis. 

— Nebus lengva. Aišku, visas jo asmeninio gyveni- 
mo smulkmenas mes išplausime. Tačiau, va, finansai... Tu 
gi Žinai, įstatymas draudžia į tai gilintis be prokuroro 
sankcijos. 

— Įstatymą galima apeiti. Tu juk seklys. Ar man tave 
mokyti? Pasistenk įlįsti į jo buhalterines knygas. 

— Maikai, tu visai kuoktelėjai... 

— Aišku, to daryti neprivalai, tačiau turiu tave per- 
spėti, kad... 

— Maikai, su tavimi neįmanoma kalbėtis. Aš padary- 
siu viską, ką galėsiu, bet susitarkime, kad šįkart mes galu- 
tinai būsime atsiskaitę. Ir prašau, daugiau nedaryk man jo- 
kių paslaugų, net jei aš maldaučiau. Daugiau nenoriu būti 
tau skolingas. 

— Gerai, seni, — nusijuokiau. — Neįsižeisk. Jei tave 
kada užspaus bėda, aš iš širdies tau pagelbėsiu. Labanakt. 

Jis kažką nerišliai sumykė ir padėjo ragelį. Aš šuolia- 

vau po kambarį trindamas rankas. Greitai paaiškės, kaip 
tas niekšas Reinis sugebėjo išgąsdinti tokį užkietėjusį ver- 
teivą kaip Peris. 

Į laikraščio “Gloub" redakciją prasmukau per tarny- 
binį įėjimą. Čia viešpatavo baisiausias chaosas, žadantis, 
kad eilinis laikraščio numeris tuoj tuoj bus pasirašytas spau- 
dai. Stukseno rašomosios mašinėlės, bėgiojo kurjeriai, 
zvimbė dešimtys telefonų — Žodžiu, įstaigą purtė mažas 
žemės drebėjimas. 

Edo Kuperio, “Gloub" sporto apžvalgininko, specia- 
lizacija buvo nešvarių sporto pasaulio sandėrių demaska- 
vimas. 

— Luktelk minutę, Maikai, — suburbėjo jis, skaity- 
damas ką tik atspausdintą laikraščio lapą. 

Kantriai laukiau, žaisdamas kišenėje gulinčiu pistole- 
tu. Pagaliau jis baigė ir įsistebeilijo į mane. 

— Klok, Maikai, ko tau reikia. Bilietų į mačą ar infor- 
macijos? 

— Informacijos. Mane domina vienas gorila, vardu 
Reinis, organizuojantis boksininkų kovas. 

Pasirausęs savo bedugnėje atmintyje, Edas Kuperis iš- 
pyškino: 

— Reinis ir dar keletas vyrukų atidarė Glenvude bok- 
so salę. 

Glenvudo miestelyje, iki kurio tik valanda kelio, glau- 
dėsi daugiausia atsargos karininkai, tokių renginių mėgė- 
jai. 

— Iš tikrųjų tai tik paprasta dvokianti daržinė, — tęsė 
Edas. — Visų kovų baigtis ten iš anksto suplanuota. Aš ren- 
giuosi užsiimti šia gauja, tačiau kol kas laiko trūksta. Ko- 
dėl tave domina Reinis? 

— Ruošiuosi jį aplankyti. 

— Tiesiog dabar? 

— Taip. 

— Dar spėsi, — jis žvilgtelėjo į laikrodį. — Pasirody- 
mai pačiame įkarštyje. Jei paskubėsi, tai išvysi neblogų 
vaizdų. 

— Rytoj papasakosiu tau apie savo vizitą. 

— Tik pasisaugok, Maikai. Reinio partneriai — pavo- 
jingi vyrukai. 

— Aš irgi ne dovanėlė. Ačiū, Edai, ir iki pasimatymo. 

Man pasiekus Glenvudą, pūga baigėsi ir į gatves i1š- 
burzgė sniego valymo mašinos. Pirmas sutiktas policinin- 
kas man paaiškino, kaip surasti Reinio sporto salę. Beje, 
jo informacija didelės reikšmės neturėjo, nes žiūrovų ke- 
liamas triukšmas sklido per daugelį kvartalų nuo kautynių 
vietos. 

Visos artimiausios aikštelės buvo prikimštos automo- 
bilių ir aš tik vargais negalais radau laisvą vietelę. 

Pirmąją dvikovą aš praleidau, tačiau sprendžiant iš žiū- 
rovų fizionomijų ne ką praradau. Vietelė šalia sienos buvo 
taip toli nuo ringo, kad vos galėjau jį įžiūrėti per dūmų 
kamuolius, o kainavo net visą dolerį. Tikrai tai buvo sena 
daržinė, kurioje sienas iš presuoto šlako dengė drėgmė, o 
vietoj krėslų stovėjo eilės grubiai sukaltų suolų. Tačiau or- 
ganizatorių pajamos, matyt, buvo nemenkos. 

Visi tie reginių išalkę ir noriai savo pinigėlius atiduo- 
dantys Žmonės būtų daug naudingiau praleidę vakarą, sė- 
dėdami namuose prie televizoriaus. 

Kai mano akys priprato prie tamsos, ėmiau dairytis. 
Minia staiga užstaugė, o teisėjas ringe ėmė skaičiuoti se- 
kundes. Nokautuotas boksininkas taip ir neatgavo sąmo- 
nės. Jį išnešė į drabužinę ir į ringą iššoko nauja pora. 

Po pusvalandžio man visa tai mirtinai įkyrėjo. Kai kaž- 
kelintas nugalėtojas, apsuptas trenerių ir vadybininkų, ren- 
gėsi palikti salę, aš prisišliejau prie jų kompanijos. 

Taip atsidūriau erdvioje, tepalais pradvisusioje patal- 
poje. Viename kampe buvo įrengtas dušas ir vanduo užlie- 
jo visas grindis. Ant suolelio sėdintys du boksininkai lošė 
kortomis. Greta jų kažkoks tipas dryžuotu kostiumu rūkė 
cigarą. Aš kreipiausi tiesiai į jį: 

— Man reikia Reinio. 

— Zvilgtelsiu į jo kontorą, — abejingai atsiliepė tas 
ir staiga subruzdo. — Ar atsivedei naują peštuką? 

Matyt, jis palaikė mane vienu iš menedžerių. 

— Na, ne. Manasis vakar prisilakė ir dabar drunija. 

— Kai atsibus, duok jam į snukį, — patarė tipas. 

— Būtinai. 

Reinio kontorą radome pačiame pastato gale ir spren- 
džiant iš kartkartėmis trinksinčių durų ji turėjo antrąjį iš- 
ėjimą. Dabar ten visu balsu plyšojo radijas — perdavinėjo 
reportažą apie boksininkų dvikovą Medisono skvere. Kaž- 
kas garsiai velniavosi, o kitas balsas reikalavo tylos. 

Po penkių minučių reportažas baigėsi, durys pokšte- 
lėjo ir balsai nutilo. Palaukęs dar minutę, aš nesibelsda- 
mas žengiau į kambarį. Reinis, atsukęs man nugarą, skai- 
čiavo pinigus, dėliodamas juos krūvelėmis, o sumas užra- 
šydamas į raudoną bloknotą. 

Jis buvo taip įnikęs į darbą, kad neišgirdo, kaip aš įžen- 
giau. Kai Reinis atidėjo šeštą tūkstantį, karktelėjau jam į 
ausį: 

— Neblogos įplaukos šiandien! 

— Užsičiaupk, — neatsigręždamas burbtelėjo jis. 

— Reini, tu mane su kažkuo supainiojai. 

Jo pirštai apmirė ant banknotų pluošto, ir jis lėtai at- 
sisuko. Aš iškart nuvėriau jį akimis — ar panaši jo fizio- 
nomija į to niekšo, šovusio į mane, snukį? Regis, nepana- 
ši, nors visko gali būti... 

Net tikroji motina negalėtų pavadinti Reinio simpa- 
tišku. Jo veidas priminė piktą ir žiaurią kaukę. Po nukaru- 
siais vokais šaltai blizgėjo mažos kiaulės akutės, o prie lū- 
pų prilipusi ciniška šypsenėlė niekada neišnykdavo. Su to- 
kiais tipais verčiau nesusitikti akis į akį. 

Atsainiai atsirėmęs į durų staktą, aš papsėjau cigare- 
tę, spausdamas kišenėje pistoleto rankeną. 

— Nebruzdėk, drauguži, — neišimdamas iš kišenės 
ginklo, stuktelėjau rankena į sieną. Jis atpažino tą duslų 
garsą. 

Kažką sumurmėjęs, Reinis padėjo savo letenas ant stalo. 

— Nepamiršai manęs, drauguži? — paklausiau. 

Sulaukiau tiktai grėsmingos tylos. 


231 


— Aišku, prisimeni, — pabandžiau jį išprovokuoti. — 
Tu juk matei šiandien mane Brodvėjaus ir Trisdešimt tre- 
čiosios gatvės sankryžoje. Aš stovėjau prie vitrinos, o tu į 
mane šovei. Laimei, šaulys tu nekoks. 

Jo akutės išvirto iš nuostabos, o lūpa atvipo. Neleis- 
damas jam susigaudyti, žengtelėjau į priekį ir iš jo stalo 
stalčiaus ištraukiau trisdešimt aštunto kalibro patranką. Tik 
tuomet gangsteriui grįžo kalbos dovana. 

— Ko tau iš manęs reikia, Maikai Hameri? 

— Pabandyk atspėti. 

Nušlavęs pinigus ant grindų, aš prisėdau ant stalo kraš- 
to. Reinis apžvelgė po visą kambarį pasklidusius popierė- 
lius ir nirtulingai sušnypštė: 

— Dink iš čia, šniukšte, arba tuoj būsi sumaltas į faršą. 

Reinio akys pasruvo krauju, o paskui jis pradėjo lė- 
tai keltis. 

Jo paties revolverio rankena taip rėžiau jam į tarpua- 
kį, kad vargšelis susmuko kaip maišas atgal į krėslą. 

— Su manimi taip nekalbama, drauguži, — pamoko- 
mai ištariau. — Tu juk žinai, kad to nemėgstu. Įkrėčiau 
Košės į galvas ir ne tokiems bičams kaip tu. Vėliau dauge- 
lis man buvo didžiai dėkingi. 

Jis gerokai išsigando, bet stengėsi to neparodyti. Nu- 
valęs nuo veido kraują, jis sušnypštė: 

— Nekokie tavo reikalai, Hameri. Tavo patranka ne- 
teisėta. Tau juk, regis, atėmė licenciją, kalės vaike. 

Jis sužvengė man tiesiog į veidą, ir aš neišlaikiau. Įrė- 
miau revolverį į jo blauzdą ir spustelėjau gaiduką. 

Reinio snukis persikreipė iš siaubo ir skausmo. Jis su- 
sirietė krėsle ir vos neapvėmė savo pinigų. 

— Klausyk atidžiai, smirdaliau. Jei dar kartą prisiar- 
tinsi prie Žmogaus, vardu Emilis Peris, iš pradžių ištašky- 
siu tavo kiaušinius, o paskui prakiurdysiu tą vietą, kur nor- 
malūs žmonės laiko smegenis. Taip dar kartą įsitikinsiu, 
kad tavo kiauše vien tik trūnys. 

Aš taip įsijautęs gražbyliavau, kad visai užmiršau ant- 
rąsias duris, į kurias stovėjau nugara. Jei man būtų pakakę 

proto jas užrakinti, tai nebūčiau išgirdęs užpakaly piktdžiu- 
giško balso: 

— Nejudėk, broliuk, ir kelk letenas aukštyn. 

Perkaręs i1lgšis, apėjęs stalą, įsistebeilijo į Reinį, dar 
nepajėgiantį išspausti nė žodžio. Antrasis šunsnukis įrėmė 
man tarp menčių revolverį. 

Ilgšis sukliko: 

— Tas žaltys kliudė Reinį! Bandei pasičiupti mūsų pi- 
nigėlius, niekše? Nagi, atsakyk! 

Jis taip užkaitino kumščiu man veidą, kad vos neišsi- 
tiesiau ant stalo. Kitas smūgis parvertė mane ant nugaros. 
Iš skausmo aptemo akyse. 

Antrasis tipas — plačiapetis nedidukas imtynininkas 
papurtusia profesionalaus žudiko fizionomija — atstūmė 
pirmąjį. 

— Palik jį man. Tokie vaikinai kaip tik mano skonio. 

Supratau, kad mane rengiasi nugalabyti tiesiog čia. Pa- 
kračiau galvą, norėdamas atsipeikėti. 

— Ne, — sušvokštė Reinis neapykantos sklidinu bal- 
su. — Aš pats... Duokit man patranką. Gyviau, velniai 
griebtų! 

Reinis sunkiai atsistojo ir vilkdamas koją artėjo prie 
manęs. “Et, — pamaniau, — jeigu mirti, tai su muzika!“ 

Griebęs plačiapečio riešą Žaibiškai suktelėjau jį. Jis 
spėjo iššauti, bet kulka nuskriejo į lubas, o kitą akimirką 
revolveris jau pakeitė šeimininką. 

Kojos smūgiu bloškiau kresnąjį į šoną ir šoviau į per- 
karėlį, puolantį prie stalo, ant kurio gulėjo Reinio revolve- 
ris. Kulka įstrigo niekšo šlaunyje, priversdama jį kaip vil- 
kelį apsisukti vietoje. 

Reinis protingai nusprendė, kad į peštynes veltis ne- 
verta. Pakėlęs rankas, jis griuvo į savo krėslą. Mažylis 
sujudėjo ant grindų, bet gavęs dar vieną spyrį į pakaušį 
nurimo. 

Mindydamas išsibarsčiusius banknotus, priėjau prie 
stalo ir numečiau plačiapečio patranką — svetimo man ne- 
reikia. 

— O kalbama, kad jūs kieti vyrukai, — aš paniekina- 
mai nusispjoviau. — Nustebinote mane. Iki, Reini. Nepa- 
miršai, ką tau sakiau apie Emilį Perį? 

Linksmai švilpaudamas palikau sporto salę ir pasukau 
prie savo automobilio. Deja, linksmintis buvo ankstoka — 
žaidimas tik prasidėjo... 


8 skyrius 


Aš vis dar drybsojau lovoje, kai pasigirdo telefono 
skambutis. 

— Alio, — mieguistai sumurmėjau, bet iškart pašo- 
kau, išgirdęs Džono Gilo balsą. — Klausau. 

— Kai ką pavyko išsiaiškinti, tačiau reikėjo labai la- 
bai pasistengti, — Džonas mėgo save reklamuoti. — Emi- 
lis Peris turi dvi banko sąskaitas — fabriko sąskaitą ir sa- 
vo asmeninę. Su pirmąja kol kas viskas gerai. Iš savosios 
jis prieš pusmetį paėmė penkis tūkstančius, o paskui taip 
darė kiekvieną mėnesį. Vakar jis pasiėmė visą likutį. Maž- 
daug dvidešimt tūkstančių. 

— Nieko sau! — sušukau. — O kur jis dėjo tuos pi- 
nigus? 

— Susigaudyti jo asmeniniame gyvenime labai sudė- 
tinga. Pasirodo, Peris — dvilypė asmenybė. Viena vertus, 
jis puikus tėvas ir mylintis vyras, kita vertus — kumelys, 
kokių reta. Jei sudėsime pirma ir antra, ką gausime? 

— Visa tai per mylią dvokia šantažu. Kažkas pagavo 
jį ant kablio. Ar ką nors sužinojai? 

— Pritrūko laiko. Jei klausimų daugiau neturi, leisiu 
sau atsisveikinti. Pageidautina, amžinai. 

— Nuoširdžiai dėkingas. Tu man labai padėjai. 

Miegai iškart išlakstė. Galvoje ėmė dūgzti spiečius 
minčių. Aš mikliai nusimaudžiau po šaltu dušu, nusisku- 
tau ir sėdau pusryčiauti. 

Emilis Peris mirtinai bijo gangsterio Reinio, todėl nuo- 
lat išima iš sąskaitos po penkis tūkstančius. Velniai mane 

rautų, čia aiški sąsaja. Kad Reinio verslas suktųsi, jam rei- 
kalingos nuolatinės finansinės injekcijos. Štai jis ir rado 
melžiamą karvę. 

Pistoletas, kurio taip ir nepanaudojau grumtynėse su 
gangsteriais, maloniai svėrė kišenę. Tad pėdindamas į pa- 
simatymą su Periu jaučiausi absoliučiai ramus. 

Gatvės jau buvo nuvalytos, ir aš pasukau į Bronksą. 

Kadilako su paauksuotais inicialais aikštelėje nepaste- 
bėjau. Langus dengė užuolaidos ir namas atrodė negyve- 
namas. 

Triskart pabeldžiau plaktukėliu į duris, tačiau viduje 
buvo tylu. Pro šalį dviračiu važiavęs berniūkštis riktelėjo: 

— Šiame name nieko nėra. Šeimininkai išvažiavo va- 
kar vakare. 

— Visi išvažiavo? — aš nusileidau iš verandos. 

— Taip. Visa šeima ir net tarnai. Jie sukrovė į auto- 
mobilį kalną lagaminų. Valytoja man atidavė krūvą tuščių 
butelių. 

Ištraukęs iš kišenės smulkią monetą, mestelėjau vai- 
kinukui. 

— Ačiū, bičiuli. Pastabumas kartais būna naudingas. 

Berniūkštis nuvažiavo tolyn, o aš grįžau prie namo. 
Slėpdamasis už gyvatvorės lėtai apėjau jį, prisemdamas pil- 
nus batus pažliugusio sniego. Porą kartų stabtelėjau pasi- 
tikrinti, ar neseka manęs budrūs kaimynai, tačiau krūmai 
dengė patikimai. Tada prislinkau ir patikrinau langus. Visi 
jie buvo uždaryti. 

Neilgai mąstęs pakėliau nuo žemės akmenį ir sviedžiau 
į stiklą. Skambesys nepatraukė niekieno dėmesio, ir aš, 
kruopščiai ištraukęs kyšančias šukes, įlindau į patalpą. 

Visi baldai buvo uždengti drobiniais dangalais, o du- 
rys — užrakintos. Vadinasi, išvažiavo neskubėdami. Elek- 
trą ir telefoną šeimininkai atjungė. Atrodo, Perio šeima pa- 
liko šį namą ilgam. 

Atrakinęs paprastutę spyną, įslinkau į koridorių ir laip- 
tais užkopiau į antrą aukštą. Čia irgi viešpatavo pavyzdinė 

tvarka. Vonioje, vaikų kambaryje ir miegamajame nepa- 
stebėjau nieko neįprasto. Liko dar vienos durys, kitaip nei 
kitos, užrakintos dviem solidžiomis spynomis. Prasiterlio- 
jau visą valandą, kol jas atrakinau. 

Atsidūręs viduje iškart supratau, jog tai asmeninis 
Emilio Perio kabinetas. Sienas puošė lengvabūdiško turi- 
nio paveikslai, 0 prie sienos stovėjo kušetė. Į šį savo urvą 
Peris pašalinių, aišku, neįsileisdavo. Aš kruopščiai išnar- 
šiau visus rašomojo stalo stalčius ir spintą. Nieko įdomaus 
neaptikau. Čia buvo saugoma asmeninė korespondencija, 
draudimo polisai ir visokia nereikalinga makulatūra. 

Dar atidžiau, šliauždamas colį po colio, ištyrinėjau visą 
kambarį. Vienintelis mano laimikis — tai krūva pelenų ži- 
dinyje, kuri pažiro į visas šalis vos tik prisiliečiau. Kažkas 
sudegino popierius labai skrupulingai, neliko net menkiau- 
si0 fragmento. 

Nusikeikęs ištraukiau iš stalčiaus vieną draudimo po- 
lisą ir panaudojau jį kaip semtuvėlį, kad galėčiau sužerti 
pelenus į voką. Paskui numečiau popierių ten, iš kur jį pa- 
ėmiau. 

Prieš palikdamas kabinetą, sunaikinau visus savo pėd- 
sakus. Užrakinau abi spynas ir nusileidau žemyn. Nors nie- 
ko nepešiau, nuotaikos man tai nesugadino. Galų gale vis- 
kas pradės aiškėti. 

Įjungęs variklį pasukau Manhatano link. Penkiasde- 
šimt devintojoje gatvėje užbėgau į vaistinę ir paskambinau 
į Kolvėjaus firmą. Kaip ir maniau, ten žinojo misterio Pe- 
rio galanterijos fabriko telefoną. Padėkojęs surinkau gautą 
numerį. 

Sekretorė mandagiai pranešė, kad bosas išvykęs. 

— Gal galiu kuo nors jums padėti? — pasidomėjo ji. — 
Galiu užrašyti jūsų prašymą. 

— Turiu pasikalbėti būtent su misteriu Periu. Jis už- 
sakė visą partiją golfo lazdų. Namie jo neradau, darbe — 
irgi... Aš visai suglumęs. Kur galėčiau jį rasti? 

— Misteris Peris išvyko netikėtai, ir kol kas neprane- 
šė mums savo naujo adreso. Jums teks palaukti iki sugrįš. 

— Taip ir padarysiu, — rūgščiai sumurmėjau, dėda- 
mas ragelį. 

Vadinasi, Emilis Peris išnešė kudašių. Smarkiai jį įbau- 
gino! 

Grįžau į kontorą. Ten manęs laukė nemalonus siurpri- 
zas. Vos įžengiau į liftą, liftininkas Pitas baugiai sukuždėjo: 

— Misteri Hameri, man negalima to sakyti, tačiau vir- 
šuje jūsų laukia policija. Du mentai sėdi koridoriuje, o kiti 
kiurkso biure. 

— O kas jiems atidarė duris? 

— Kai jie atsigrūdo, tai biure buvo jūsų sekretorė. 

— Aišku. Kuo skubiau maunam žemyn. 

— Klausau, sere... Turite nemalonumų? 

— Manau, taip. Atsiminkite, manęs šiandien nematė- 
te. Vėliau jums atsilyginsiu. 

— Žinoma, misteri Hameri! Visada mielai jums padėsiu. 

Išleidęs mane požeminiame garaže, jis uždarė dureles 
ir pakilo viršun, o aš puoliau prie telefono, kabančio ant 
sienos. 

Dvigubas spragtelėjimas man pranešė, jog rageliai pa- 
kelti nuo abiejų telefono aparatų. Pridengęs mikrofoną no- 
sine, susniaukrojau: 

— Ar galiu pasikalbėti su misteriu Hameriu? 

— Apgailestauju, bet jo nėra. Ką jam perduoti? — Vel- 
dos balsas skambėjo nervingai. 

— Matote, aš susitariau susitikti su juo “Česmerio" 
bare, Brukline. Deja, aš šiek tiek užtrukau. Jei galėsite, per- 
duokite jam tai. 

— Gerai, — Veldos balsas pralinksmėjo, ir aš supra- 
tau, kad ji atspėjo mano triuką. 

Po dešimties minučių aš vėl paskambinau. 

— Kilk viršun, Maikai, — sučiulbo Velda. — Visi jie 
nurūko į Brukliną. O jis ne taip arti. 

Kai įėjau, ji sėdėjo atsainia poza, užmetusi grakščias 
kojytes ant mano rašomojo stalo ir darė manikiūrą. 

— Mėgstamiausia tavo poza, Maikai, — į mano pa- 

stabą ji sureagavo abejingai. — Su kuo sutapsi, toks ir pats 
tapsi. 

— Tačiau juk aš nedėviu mini sijonėlių! 

Atsidususi ji nukėlė kojas nuo stalo. 

— Kaip atspėjai, jog pas mus svečiuojasi policija? 

— Liftininkas perspėjo. Gal įrašyti jį į kalėdinių do- 
vanų gavėjų sąrašą? O ko šiems dykūnams čia reikėjo? 

— Juos atsiuntė prokuroras tavęs areštuoti. Kodėl — 
nežinau. 

— Paskambink Patui Čambersui. 

Kol Velda rinko kapitono telefono numerį, išėmiau iš 
spintos chereso butelį. Taurelių pripildyti nespėjau — sek- 
retorė ištiesė man ragelį. 

— Tai tu, Patai? — paklausiau. 

— Taip. 

— Prokuroras užsiundė ant manęs policiją. Mane nori 
areštuoti. Kodėl? 

— Vakar vakare tu Reinio sporto salėje suorganizavai 
susišaudymą ir kai ką prikimšai švino. Prokuroras išrašė 
orderį tavo areštui. Tu ligi ausų skęsti mėšle, Maikai. 

— Pala, o liudininkų yra? 

— Ne. Tačiau tave ten matė maždaug tuo laiku. Be to, 
tu grasinai Reiniui. 

— Reinis tau sakė? 

— Ne. Jis jau nieko nepasakys. Reinis negyvas. 

— Ką? — man išdžiūvo gerklė. Tai bent smūgis! 

— Štai taip! Kodėl jį nušovei? 

— Ne, Patai. Aš jo nenudėjau, prisiekiu. Mums reikia 
pasikalbėti. Užbėk į mūsų barą. Aš tavęs ten lauksiu. 

— Gerai, lauk, užsuksiu... Beje, kur buvai praėjusią 
naktį? 

— Savo lovoje. Drunijau, visai nusivaręs nuo kojų. 

— Kas nors gali tai patvirtinti? 

— Juk žinai, gyvenu vienas. 

— Gerai, iki pasimatymo, — jis padėjo ragelį. 

Kol mes kalbėjomės, Velda spėjo ištuštinti abu boka- 
lus ir vėl juos pripildyti. 

— Reinis negyvas, — prislėgtu balsu ištariau. — Ta- 
čiau aš niekuo dėtas dėl jo mirties. 

— Tai bent numeris! — ji prikando lūpą. — Prokuro- 
ras, aišku, įsitikinęs priešingai. 

— Aišku, — aš pasikrapščiau pakaušį. — Beje, tu man 
nepapasakojai, kaip praleidai vakar vakarą. 

— Na, aš išlošiau rulete. Paskui Klaidas prigirdė ma- 
ne šampanu ir pakvietė pas save. Patikinau jį, kad būtinai 
užsuksiu, tačiau ne dabar. Tai jį supykdė. Susipažinau su 
daugybe įdomių žmonių... Na, tai ir viskas. 

— Veltui sugaištas laikas. 

— Aš taip nepasakyčiau. Mes prisidėjome prie būre- 
lio verslininkų, laistančių sėkmingą sandėrį mergšių apsup- 
tyje. Ten sutikau ir Antoną Lipskį. Smarkiai įkaušęs jis 
linksmino lankytojus gašliomis istorijomis. Vėliau jis pa- 
kvietė visus į savo namus Grinvič Vilidže. Beveik visi ir 
išgužėjo. Liko tik dvi poros. Mes su Klaidu, nes jis nega- 
lėjo palikti įstaigos, ir ta mergina, kuriai tu anąkart meili- 
naisi su savo nauju kavalieriumi. 

— Koni? 

— Aš jos nepažįstu... Ten linksminosi dar kelios mer- 
ginos iš tos pačios agentūros. Jos pradėjo plepėti apie dar- 
bą, bet tavoji Koni-greitai jas sutramdė. 

Velda padavė man bokalą ir, kai jį ištuštinau, paklausė: 

— Na, o ką tu veikei laisvu nuo žmogžudysčių metu? 

— Aplankiau vieną šunsnukį. Tą patį piktavalį Reinį. 

— O tu juk sakei Patui, kad jo nežudei, — Velda pa- 
balo. 

— Sakiau teisybę. Mes truputį pasiginčijome, tačiau 
vienas kito nenužudėme. Man išeinant jis buvo gyvas gy- 
vutėlis. Kažkas kitas jį pričiupo... Sakyk, kelintą valandą 
tu susitikai su Klaidu? 

— Man teko laukti jo beveik iki dvyliktos, ir tai po 
tavo žodžių, kaip nuostabiai aš atrodau! Na ir kavalierius 
tas Klaidas... Nors reikia pasakyti, jis atsiprašinėjo vos ne 
atsiklaupęs, teisindamasis kažkokiu skubiu posėdžiu. 

Degtukas, nudeginęs man pirštus, ištraukė iš minčių 
liūno. 

— Vadinasi, jam pakako laiko atvažiuoti pas Reinį, 
nugalabyti jį ir grįžti atgal. Ką gi, tai labai įdomu. 

— Maikai, bet paskui mes ilgai bendravome... Jis pokš- 
tavo, juokėsi... Visai nepanėšėjo į žmogų, nužudžiusį savo 
artimą. 

— Klaidui nukepti žmogų lengviau nei man nusispjau- 
ti. Jo praktika didžiulė. 

Aš atsistojau ir užsidėjau skrybėlę. 

— Išeini? 

— Nėra kada dykinėti. Jei čia sugrįš policija, tai pa- 
mėgink sulaikyti juos kuo ilgiau. Apie Patą neužsimink. 
Jei kartais paskambintų prokuroras, perduok jam širdingus 
mano linkėjimus. 

Išėjęs į koridorių supratau, kad mano paskutinioji fra- 
zė buvo lemtinga. Nuo laiptelio pakilo galingas žaliūkas ir 
prieštaravimų nepakenčiančiu tonu pareiškė: 

— Ne visi išvažiavo į Brukliną, vaikine. Nelaikyk mū- 
sų kvailiais. 

Iš kitos koridoriaus pusės prisiartino kitas galiūnas. 

— O arešto orderį ar turite? 

— Aišku, — pirmasis žaliūkas patenkintas pademonst- 
ravo prokuroro pasirašytą popierių. 

— Eime, Hameri, tik be kvailysčių, — sukomandavo 
antrasis. — Tau juk nereikia skylutės savame kailyje. 

Kai įžengėme į liftą, liftininkas užjaučiamai nužvelgė 
mane. Aukštu žemiau įlipo dar keli žmonės ir aš akimirką 
prisispaudžiau prie liftininko. To pakako, kad mano pisto- 
letas peršoktų į jo kišenę. Tai bent nutaisys fizionomiją, 
kai suras tą mažą dovanėlę! 

Mes trise susėdome ant automobilio, laukusio prie pri- 
važiavimo, galinės sėdynės. Kai tik pabandžiau užsirūky- 
ti, vienas policininkas išplėšė iš rankos cigaretę. Na, žalty, 
tai aš prisiminsiu... 

Prokuroras laukė manęs nekantraudamas. Kalbėtis su 
manimi akis į akį jis nesiryžo. Prie durų stovėjo unifor- 
muotas policininkas, o šalia manęs iš abiejų pusių įsitai- 
sė po detektyvą. Mano senasis nedraugas švytėjo iš 
džiaugsmo. 

— Regis, aš areštuotas? — paklausiau gana manda- 
giai. 

— O jūs abejojate? 

— Taip ar ne? 

— Jūs areštuotas kaip įtariamasis žmogžudyste, — iš- 
siviepė prokuroras. 

— Ar galiu paskambinti? 

— Tai jūsų teisė. Galite susisiekti su savo advokatu. 
Esu tikras, jis tučtuojau pareikš, kad praėjusią naktį jūs pra- 
leidote namuose. Tačiau mes jau apklausėme jūsų kaimy- 
nus ir šveicorių. Visi prisiekė, kad praėjusią naktį jūsų na- 
muose nebuvo. | 

Pakėlęs ragelį ėmiau rinkti numerį, kurį prokuroras 
tuoj pat užsirašė. Atsiliepė airis Flinas, baro, kuriame bu- 
vau paskyręs pasimatymą Patui, savininkas. 

— Tai Maikas Hameris. Jūsų bare yra Žmogus, su ku- 
riuo buvau susitaręs susitikti. Jis žino, kur aš buvau pra- 
ėjusią naktį. Flinai, drauguži, paprašyk, kad jis atvažiuotų 
pas prokurorą. 

Prieš padėdamas ragelį dar išgirdau, kaip Flinas išrė- 
kė mano prašymą per visą barą. Tuomet prokuroras sėdėjo, 
įsistebeilijęs į mane ir sukryžiavęs rankas ant krūtinės. 

Aš jam paskelbiau: 

— Vadinasi, taip. Savaitės pabaigoje jūs privalote grą- 
žinti man licenciją. Aišku, su atitinkamais atsiprašymais. 
Tik tai padės jums nesužlugti per kitus rinkimus. 

— O jūs akiplėša, Hameri, — jo lūpos įsitempė kaip 
siūlelis. — Vakar jūs apsilankėte Reinio sporto salėje. Ten 
susiginčijote su šeimininku. Ginčą girdėjo du jo bičiuliai, 
jau pažinę jus iš nuotraukos. Jūs grasinote Reiniui, o kai 

jis pabandė pasipriešinti — nušovėte. Dar vienas Žmogus 
buvo sužeistas į koją. 

— Ar radote ginklą, kuriuo šauta? 

— Nereikia didelio proto, kad laiku atsikratytum 
įkalčiu. 

— Ar jūs įsitikinęs, kad teisme jūsų liudininkai pada- 
rys prisiekusiesiems reikiamą įspūdį? Liudininkai privalo tu- 
rėti nepriekaištingą reputaciją. O tie Reinio draugužiai — 
tipiški gangsteriai. 

Prokuroras susiraukė. Jis nebuvo toks kvailas, kad ne- 
suvoktų, jog aš kai kuo teisus. Tačiau nepasisekė lengvai 
išmušti jo iš vėžių. 

— Pagyvensim — pamatysim, — daugiareikšmiškai 
numykė jis. — Bet pirmiausia išklausysime jūsų liudinin- 
ką, atseit patvirtinsiantį jūsų praėjusios nakties alibi. 

Patas neprivertė ilgai laukti. Į prokuroro kabinetą jis 
įsiveržė kaip taifūnas ir nuo slenksčio pradėjo: 

— Praėjusią naktį aš svečiavausi pas Hamerį. Nuo de- 
šimtos vakaro iki keturių ryto mes lošėme kortomis. Galė- 
jote išvengti neteisėto arešto, surinkęs daugiau informaci- 
jos. 

Prokuroro fizionomija ištįso, o rankos pradėjo bejė- 
giškai grabalioti stalą. Nuo įtampos ant rankų išsipūtė krau- 
jagyslės. 

— Kaip jūs patekote į jo butą? Šveicorius jūsų nematė. 

— Mes palikome automobilį kieme, o vidun įėjome 
pro galines duris. Juk nešliauši aplink visą namą tokiu oru. 

— Ką jums veikti tokio žmogaus bute, kapitone? 

— Apskritai, sere, tai ne jūsų reikalas, tačiau paten- 
kinsiu jūsų smalsumą: kaip jau sakiau, mes lošėme korto- 
mis ir, aišku, kalbėjomės. Jei taip norite Žinoti — apie 
jus. Prisipažinsiu, Maikas charakterizavo jus itin neigia- 
mai. Jei norite, galiu pakartoti protokolui... 

Prokuroras net pažaliavo. 

— Jei kaltinimas nepasitvirtino, turite geruoju paleis- 
ti mane namo, — pareiškiau. — Kitaip tai būtų įgaliojimų 
viršijimas. 

— Nešdinkitės, — burbtelėjo prokuroras. — Jūs, ka- 
pitone Čambersai, irgi. Su jumis mes dar susitiksime. Kaip 
sakė Šekspyras, juokiasi tas, kas juokiasi paskutinis. 

— Nepamirškite licencijos, — priminiau išeidamas. — 
Jums duotas laikas — viena savaitė. 

Dešimt minučių Patas tylėjo, tvirtai įsikibęs vairą. Pa- 
galiau atsidusęs burbtelėjo: 

— Ir kaip tau tai pavyksta... 

— Kas? 

— Įsigyti vis naujų priešų. 

— Klausyk, seni, išlenkim po taurelę. Tau to reikia. 

Jis mostelėjo ranka, bet vis tik sustojo prie artimiau- 
sio baro. Kol jis nuobodžiavo vienas, laukdamas padavėjo, 
aš paskambinau į “Gloub'" laikraštį. 

— Sveikas, Edai, tai Maikas. Girdėjai, kad Reinį nu- 
šovė? 

— Girdėjau. Tikiuosi, apšviesi mane? 

— Būtinai, nors smulkmenų nežinau. Tačiau tai ne ma- 
no darbas. 

— Štai kaip... — suintriguotas nutęsė Edas. 

— Man reikia informacijos. Ar turėjo Reinis verslo 
partnerių? Jei turėjo, kas jie? 

— Aš pažinojau tuos vyrukus. Pitas Kasandro ir Džor- 
džas Hamiltonas. Abu iš Detroito, abu smarkiai susitepę.. 
Velnio nešti ir pamesti vyrukai. Ką dar norėtum sužinoti? 

— Kol kas nieko. Ačiū. 

Patui pamelavau, kad skambinau į biurą. Jis atrodė la- 
bai susirūpinęs. Viena kokteilio taurė neišsklaidė jo blogos 
nuotaikos. Aš padrąsinančiai paplojau draugui per petį. 

— Nenukabink nosies, Patai. Reikia džiaugtis. Juk mes 
įspyrėme į užpakalį tam ožiui prokurorui. 

Patas visai nepritarė mano džiūgavimui. 

— Turbūt, Maikai, aš policininkas iki kaulų smege- 
nų, — tarė jis. — Nekenčiu melo, ir jei tau nesviltų pa- 
dai, būtų tekę suktis pačiam. Ir dar man nepatinka, kad 
prokuroras trokšta tave sumurkdyti dėl asmeninės antipa- 
tijos. Ar ne? 

— Ir jam beveik pasisekė. Jei nebūtum žinojęs mano 
įpročių ir gyvenimo būdo, man būtų buvę riesta. Šaunuo- 
lis, sukūrei įtikimą versiją. 

— Ko nepadarysi dėl seno draugužio... Tik įsidėmėk, 
teisme tokie alibi retai praeina, — jis tiriamai žvilgtelėjo į 
mane. — Tu tikrai nakvojai savo namuose? Noriu žinoti 
tiesą. 

— Ne, drauguži. Aplankiau Reinį ir net su juo susi- 
ginčijau. 

Išbalęs Patas sugriežė dantimis. Aš skubiai stumtelė- 
jau jam stiklą. 

— Prisiekiu, Patai, aš jo nenužudžiau. Nenorėjau 
įtraukti tavęs į šią avantiūrą, tačiau žudiką galiu sučiupti 
tik būdamas laisvėje. Man reikia alibi kaip oro. 

Patas ėmė masažuoti veidą, bet natūrali jo spalva taip 
ir nesugrįžo. Vienu mauku ištuštinęs stiklą, jis pareikalavo 
dar vieno. Jo rankos taip drebėjo, kad bokale net skimb- 
čiojo ledo gabalėliai. 

— Tu tikras beprotis. Man teks tave areštuoti. 

— Pirmyn, veik. Bet bijau, kad tuo nenusipelnysi 
autoriteto prokuroro akyse. Už melagingą liudijimą ir ki- 
tus pokštus tave išspirs iš policijos. Į tavo vietą preten- 
duoja daugybė asilų. Areštuok mane — ir žudikas liks lais- 
vėje. Tai bent pasijuoks jis ir jo draugužiai iš įstatymo 
sergėtojų. 

Aš atsikvėpiau ir sušlapinau perdžiūvusią gerklę di- 
džiuliu kokteilio gurkšniu. 

— Dar kartą prisiminkime, kaip viskas vyko. Aš norė- 
jau pasimatyti su Periu ir pas jį užtikau Reinį. Prieš tai Pe- 
ris buvo pareiškęs, kad Vileris nusižudė dėl finansinių ne- 
sėkmių. Nors Peris Vilerio net nepažinojo. Grandinė nuo 
Vilerio driekiasi prie Perio, o nuo šio — prie Reinio. O 
Peris kas mėnesį iš savo sąskaitos paimdavo po penkis tūks- 
tančius dolerių. Panašu į šantažą, ar ne? Kažkas smarkiai 
Jį prispaudė. Tau maža šių faktų? Tuomet štai dar vienas. 
Vakar Peris pasiėmė iš sąskaitos visus pinigus — beveik 
dvidešimt tūkstančių — ir dingo su visa šeima. Daugoka 

Kelionės išlaidoms. Greičiausia šia suma jis norėjo išsipirkti 
iš šantažuotojų. Perio kabineto židinyje radau sudegusių 
dokumentų pelenus. 

Aš stumtelėjau Patui voką su žiupsneliu pilkų pelenų. 

— Nair kas? — išsiblaškęs atsiliepė jis. 

— Dabar pasakysiu, už ką nužudė Reinį. Aplankęs Perį 
pirmąkart, pažadėjau išsiaiškinti, kuo jį taip įbaugino Rei- 
nis. Storulis persigando dar labiau ir net apalpo. Atsipei- 
kėjęs jis iškart paskambino Reiniui ir pranešė nemalonią 
naujieną. Tuo pat metu jis pasiūlė dvidešimt gabalų, kad 
šis paliktų jį ramybėje. Arba grąžintų kokius nors kompro- 
mituojančius dokumentus... Reinis sutiko, tačiau dėl visa 
ko nusprendė mane pašalinti. Bet pasikėsinimas nepavy- 
ko. Aš buvau priverstas padaryti gangsteriui atsakomąjį vi- 
zitą ir pareikalauti, kad jis atsikabintų nuo Perio. Mes tru- 
putį pasiginčijome. Aš porą kartų vožtelėjau Reiniui ir pa- 
šoviau pernelyg judrią koją. Štai ir viskas. 

Regis, Pato visai nedomino mano pasakojimas, bet man 
baigus jis pašaipiai numykė: 

— O ant kitos kulkos Reinis pats užšoko? 

— Leisk man baigti. Reinio koją pašoviau jo bendro 
ginklu, o parankinį — Reinio pistoletu. Abi patrankas nu- 
mečiau ant stalo. Reinis dirbo ne vienas, šiai kombinacijai 
jam tiesiog nebūtų pakakę proto. Į tą mėšlą dar kai kas 
įklimpęs. Reinis buvo paprastas vykdytojas, tačiau vienu 
metu per plačiai užsimojo ir užsikrovė per didelę atsako- 
mybę. Todėl jį ir pašalino. Žudikas žinojo, kad mes susi- 
pešėme, ir paprasčiausiai pasinaudojo palankia situacija. 

Patas tylėjo, gromuliuodamas mano žodžius. 

— Ką tu gtari, Maikai? 

— Pirmiausia Klaidą. Kol kas nesuradau ryšio tarp jo 
1r Reinio, bet juos neabejotinai kažkas sieja. Juk būstą Rei- 
nis nuomojosi būtent Baueryje. Greičiausiai jis buvo Klai- 
do parankinis. 

— Galbūt, — linktelėjo Patas. 

Barmenas vėl pripildė mūsų bokalus ir arčiau pristū- 

mė dubenėlį su Žemės riešutais. Aš paėmiau žiupsnį, o Pa- 
tas ėmė mėtyti juos į burną vieną po kito. 

— O dabar, Maikai, paklausyk, kas buvo toliau. Rei- 
nio bendras, kurį tu palikai sveiką ir nepaliestą, išvilko sa- 
vo bosą laukan ir ėmė kviestis pagalbos. Paskui jis pareiš- 
kė, kad laikydamas Reinį mirusiu, negaišo veltui laiko ir 
pakrovęs bičiulį į automobilį nuvežė jį į ligoninę. Iš ten jis 
paskambino policijai, vėliau nupasakojo tavo išvaizdą ir 
pažino tave iš nuotraukos. Dar pridūrė, jog daugiau ten nie- 
ko nebuvo. 

— Žudikas arba įbaugino, arba papirko juos abu. Kaip 
galima tikėti tokiais žmonėmis? Jie abu įrašyti į Detroito 
policijos įskaitą, o vienam gresia laisvės atėmimas už ne- 
teisėtą ginklo laikymą. 

— Tačiau prokuroras paėmė jų parodymus prisaik- 
dinęs. 

— Bet jie prieštarauja tavo žodžiams. Kuo patikės pri- 
siekusieji — tavimi ar tais dviem šunsnukiais? 

— Ne taip viskas paprasta, Maikai. Prokuroras pui- 
kiai supranta, kad mes jį apkvailinome ir nepraleis gali- 
mybės atsiteisti. 

— Nereikia suteikti jam tokio šanso. 

— Gerai... Aš rasiu tuos du ir gręžte išgręšiu jų purvi- 
nas sieliūkštes. Jie man išklos nuogutėlę tiesą. 

Aš nelinksmai nusijuokiau: | 

— Nebūk naivus, Patai. Taip jie ir lauks tavęs. Ieškok 
vėjo laukuose. Tuo labiau kad jie bijo ne tik policijos, bet 
ir žudiko. Tas užčiaups jiems žabtus pirma patogia proga. 

— Aš paskelbsiu paiešką. Neužmiršk, kad vienas iš jų 
sužeistas į koją. Toli jis nenušliauš. 

— Veik... Blogiau tikrai nebus. Beje, ar radai tas kul- 
kas, kurios buvo skirtos man, tačiau pataikė į vitriną? 

Patas iškart atkuto. 

— Kaip tik rengiausi pakalbėti su tavimi šia tema. 
Abiem atvejais šaudė iš trisdešimt aštunto kalibro revol- 
verių, bet skirtingų. Taigi tave medžioja mažiausiai du žu- 
dikai. 

Šiandien manęs jau niekuo nebuvo galima nustebinti. 
Nurijęs gerą gurkšnį, pareiškiau: 

— Maždaug tai ir spėjau. Tai dar kartą įrodo, kad į 
bylą įsipainioję abu: ir Klaidas, ir Reinis. Aš jau sakiau, 
kad Peris perspėjo Reinį apie mano vizitą. Tasai nuspren- 
dė mane pasekti. Iš kažkur jis prikibo man prie uodegos. 
Aš nė neįtariau, jog mane galėtų sekti. Pasirinkęs patogų 
momentą, kai aš stovėjau nejudėdamas, rengdamasis per- 
eiti gatvę, Reinis iššovė. 

— O kuo čia dėtas Klaidas? 

— O tu pakrutink smegenis. Jei sakysime, kad Reinis 
dirbo Klaidui, tai šis ir pats galėjo jį sekti, saugodamasis 
bet kokių netikėtumų. Taip sakant, dvigubas sekimas. 

— Ir antrąkart į tave šovė pats Klaidas, — pabaigė 
mintį Patas. — Tavo fantazija, aišku, nepaprasta. Dar kad 
prisidėtų bent kokie įrodymai... 

— Gaila, neįžiūrėjau į mane šovusio žmogaus. Tačiau 
jei šovė Klaidas, jis neabejotinai bandys dar kartą. Štai ta- 
da ir pasikalbėsime rimtai. 

— Vadinasi, nusimato dar vienas lavonas? 

— Būtinai. Kompromiso nebus... Beje, Patai, o kas 
spaudžia prokurorą? Neišsiaiškinai? 

— Labai įtakingi Žmonės, Maikai. Veikia jie legaliai, 
protestuodami prieš neteisėtų žmogžudysčių bangą. 

— Gali išvardyti jų pavardes? 

— Kam jos tau?.. Ten yra stambus tūzas iš transporto 
ministerijos, vienas partinis bosas, pora kandidatų į sena- 
torius, vienas kitas verslininkas. 

— Taip, Klaidas moka pasirinkti draugus. 

— Smulkaus kriminalinio nusikaltėlio Dikio Viljam- 
so jau nebėra. Užgimė nekarūnuotas Bauerio karalius Klai- 
das, nuo kurio driekiasi gijos ir į visuomenės viršūnes, ir į 


patį dugną. 
— Pasistengsiu pasiųsti jį į tokį dugną, iš kurio jis ne- 
beišsikapanos, — grikštelėjau dantimis. — Ir, be to, metas 


susipažinti su tuo tipu artimiau. 

9 skyrius 


Tačiau įvykdyti savo pažadą tą pačią dieną man nepa- 
vyko. 

Grįžęs į kontorą, neradau ten Veldos, užtat aptikau raš- 
telį, kuriame ji prašė paskambinti Koni. Vietoj parašo ji 
nupiešė raudoną peilį. Pokštas man pasirodė gana niūrus. 
Neduok Dieve, jei mano sekretorei prabudo aiškiaregystės 
talentas. 

Aš iškart surinkau Koni telefono numerį. 

— Maikai, tai tu? Aš taip jaudinausi... 

— Kodėl? 

— Klube netyčia išgirdau pokalbius apie tave... ir apie 
Reinį... Kas tarp jūsų įvyko? 

— Palauk. Kas ir ką tau sakė? 

— Kažkoks tipas, grįžęs iš boksininkų varžybų Glen- 
vude. Jis sėdėjo prie gretimo staliuko ir plepėjo su kitu ti- 
pu. O aš ir išgirdau. 

— Kelintą valandą tai buvo? 

— Tiksliai nepasakysiu. Aš taip susijaudinau, kad iš- 
dūmiau namo... Oi, Maikai... Aš to neištversiu, — ji sun- 
kiai tramdė raudą. 

— Nusiramink. Aš pas tave atvažiuoju. 

— Atvažiuok, Maikai. Tiktai greičiau. 

Aš skubėjau, nekreipdamas dėmesio į šviesoforo sig- 
nalus, visu greičiu prašokdamas judriausias sankryžas. Du- 
kart girdėjau už nugaros šaižų švilpimą, bet nesustojau. Po 
penkiolikos minučių pasiekiau Koni namus. Liftas vėl ne- 
veikė ir man teko skuosti laiptais. 

Plūsdama ašaromis, ji puolė man ant krūtinės. 

— Kaip aš džiaugiuosi, kad tu laisvas! 

Aš pabučiavau ją ir nepaleisdamas 1š rankų atsisėdau. 
Ji žvelgė į mane laimingomis akimis ir labiau priminė ma- 
Žžą mergaitę, nei suaugusią moterį, nors kvepalų aromatas 
ir žadino seksualias fantazijas. 

— Vakar vakare aš vos nenumiriau iš nuobodulio, — 
suburkavo ji. — Kaip gaila, kad nėjai kartu su manimi! 

— Papasakok, kaip praleidai laiką. 

— Įprastai. Mes gėrėme, šokome, žaidėme rulete. Ma- 
no kavalierius iš pradžių išlošė tūkstantį žalių, o paskui 
išpustė juos iki paskutinio cento. Ten buvo ir Antonas Lips- 
kis. Jis vėl pakvietė visus į savo namus. 

— Jis buvo vienas? 

— Kol blaivas — taip. O kai prisiplempė, užlaužė Li- 
lian Korbet. Ji irgi manekenė. O vėliau persimetė prie Ma- 
rion Lester. Ta šliundra iškart apvyniojo jį aplink pirštą. 

Aš paglosčiau purius Koni plaukus. 

— Vadinasi, ir Marion ten linksminosi? 

— Oho! Pamatytum, kaip ji šokdama kraipė užpakalį! 
Tik pamanyk, ji sugebėjo įkaitinti Antoną, o tai ne taip ir 
paprasta. Paskui jis nusivežė visą kompaniją į savo namus. 
Numanai, kokią orgiją jie ten ištaisė? 

— Numanau. O ką tu veikei? 

— Mano gerbėjui labiau patiko lošti, o man — šokti. 
Mes truputį pasiginčijome. Aš nuėjau į barą ir ėmiau ple- 
pėti su barmenu. Kai mano draugužis visai prasilošė, su- 
grįžo pas mane. Mes grįžome prie staliuko ir išgėrėme dar 
porą kokteilių. 

Ji truktelėjo pečiais, o akyse šmėkštelėjo 1šgąstis. 

— O vėliau? — nekantriai paklausiau. 

— Tada ir pasirodė tie du tipai, pliurpiantys apie bok- 
so rungtynes. Jie pradėjo kalbėti apie Reinį ir tave. Jie net 
pastebėjo, jog tu iš tikrųjų gali nukepti žmogų. Aš išsigan- 
dau... Maikai, kodėl man nepaskambinai? 

— Buvau velniškai užsiėmęs. Man teko aiškintis poli- 
cijoje. 

— Bet juk ne tu nužudei Reinį? 

— Aišku, ne! 

Aš meiliai paglosčiau jos galvą. 

— Pasakyk, prašau... Tu juk atėjai į restoraną gana 
anksti. Ar matei ten Klaidą? 

— Luktelk... — ji susimąstė. — Jis, regis, pasirodė 
tik po vidurnakčio. 

— Ar nepastebėjai ko nors keisto jo elgesyje? 

— Man pasirodė, kad jis truputį nervinasi. 

Ir kaip jam nesinervinti nudėjus Žmogų! 

— O kokių žymių personų nepastebėjai? 

— Maikai, ten vaikšto tik Žymūs veikėjai. Arba tie, 
kurie juos lydi. Visi jie — nuolatiniai “Užvažiuojamojo 
Bauerio kiemo" lankytojai. 

— Tu labai pastabi, — aš švelniai suvėliau jos plaukus. 

— Ne tik pastabi, bet ir sumani. Beplepėdamas bar- 
menas pripasakojo man krūvą įdomybių apie “Užvažiuoja- 
mojo kiemo“ vidaus įrengimus. Klaidas numatė viską: ir 
slaptus išėjimus, ir signalizacijos sistemą... 

Koni pasistengė smulkiai išdėstyti viską, ką sužinojo. 

— Ačiū už informaciją, — aš atsistodamas paplojau 
jai per petį. — O dabar turiu išeiti. Manęs laukia daugybė 
darbų. 

— Maikai, pasilik... 

— Mielai pasilikčiau. Tik mieste siautėja žudikas ir 
aš privalau jį rasti. Galbūt jis jau nužiūrėjo naują auką. Jei 
nespėsiu laiku, tai bus pralietas nekaltas kraujas. 

— Na gerai, — neryžtingai išspaudė ji. — Bet aš no- 
riu tau kai ką parodyti... 

— Tikrai? Aš suintriguotas. 

— Vadinasi, lieki? — ji smigtelėjo į mane gudriomis 
akutėmis. 

— Tik minutėlę, — pasidaviau. 

Koni pakštelėjo man į skruostą ir pasodino atgal į 
krėslą. 

— Šiomis dienomis mes dirbame firmai, gaminančiai 
nailoninius marškinius. Šiandien atsiuntė paskutinius pa- 
vyzdžius. Su jais fotografuosiuosi aš, o pasibaigus darbui 
visi daiktai liks man. Luktelk sekundėlę! 

Koni išstriksėjo iš svetainės ir ėmė čežėti miegamaja- 
me. Kol ji mane pakvietė, spėjau surūkyti cigaretę. Atla- 
pojęs duris sustingau kaip įkastas. Iš pradžių mane nutvil- 
kė karštis, paskui šaltis. Ji stovėjo priešais mane ilgais nak- 

tiniais marškiniais iš sniego baltumo audeklo, plono kaip 
voratinklis. Tokios jos niekas niekada daugiau neišvys. Per 
filmavimą lempos apšvies ją iš priekio, o dabar šviesa sru- 
vo jai iš už nugaros, sukurdama nepakartojamą efektą: po 
permatomu apdaru ji nevilkėjo nieko. Koni pasisuko vie- 
toje ir lengvas audinys plazdėdamas apgaubė ją lyg debe- 
sėlis. Tokios gundančios dar nebuvau jos matęs. 

— Tau patinka, Maikai? 

— Patinka — ne tas žodis! Tačiau aš bijau, kad šis 
daiktas sudriks dar prieš pradedant fotografuoti. Verčiau 
nusivilk jį... 

Koni nereikėjo ilgai įkalbinėti. Ji tik švelniai kruste- 
lėjo petukus — ir marškiniai nukrito jai po kojom. Dabar 
mergina priminė puikią statulėlę, genialaus drožėjo išskap- 
tuotą iš dramblio kaulo. Tik šis meno kūrinys kvėpavo, akys 
kviečiamai blyksėjo, o širdis kaito aistros liepsnoje. 

— Aš myliu tave, Maikai, — sukuždėjo ji. 

— Geriau nekalbėkime apie tai, mažyte... 

— Bet kodėl? 

— Meilė man nesuteiks tau laimės. 

— Man nusispjaut į tai! Eikš pas mane! 

Giliai atsidusęs pabandžiau įpinti į balsą tvirtumo: 

— Mes tiesiog neturime laiko, brangioji. 

Jos akys mane degino. Suėmęs ją už pečių prisitrau- 
kiau ir įsisiurbiau į jos minkštas karštas lūpas. 

Bučinys truko visą amžinybę ir net pats nesuprantu, 
kaip radau savyje jėgų ją atstumti. 

— Kitą kartą, — trūkčiojančiu balsu išlaužiau. — Da- 
bar mane užgulę kiti rūpesčiai... Tai gyvybės ar mirties 
klausimas... 

Aš pasukau durų link, oji liko stovėti kambario vidu- 
ryje — puiki balta statulėlė, ant kurios pečių degė raudo- 
nos mano pirštų žymės. 

— Tu rasi žudiką, Maikai, būtinai rasi. Tavęs niekas 
nesustabdys, — išgirdau už nugaros jos balsą. — Už tai 
tave ir myliu... 

Gatvėje vėl snigo, bet vėjas buvo aprimęs. Aš įsmu- 
kau į automobilį ir dar nepajudėjęs įjungiau valytuvus. Jie 
iškart ėmė energingai trinti priekinį stiklą. Visgi sniegdri- 
ba turi ir teigiamą pusę: sniegu apnešti automobiliai atro- 
do visai vienodi. Ir tam, kuris su pistoletu rankoje seka sa- 
vo auką, sunku atpažinti reikiamą... 

Pagalvojęs apie tai, jog mane nori nudėti, aš įniršau. 
Dabar buvau neginkluotas: mano revolveris gulėjo polici- 
j0s seife, o pistoletą liftininkas tikriausiai jau išmetė į šiukš- 
lyną. Negi ir toliau vaidinsiu gyvą taikinį? Ne, pakaks. 
Spjaunu aš į įstatymus, leidžiančius nusikaltėliams nebau- 
džiamiems žudyti žmones. 

Mano namuose, komodoje, slėpėsi dar ir liugeris. Tris- 
dešimt penkto kalibro, idealiai tinkantis mano ištuštėjusiam 
dėklui. Privažiavęs prie pat pastato, aš iššokau ir nelauk- 
damas lifto nubėgau laiptais aukštyn. 

Atidaręs duris apčiuopiau jungiklį, tačiau šviesa ne- 
užsidegė. Gal perdegė saugikliai? 

Staiga šeštasis jausmas, o gal tiesiog Žvėriškas ins- 
tinktas, man pakuždėjo, jog bute esu ne vienas. Kažkas ty- 
kojo manęs čia. Užčiuopęs sunkią stalinę lempą, sviedžiau 
ją į tamsą. Ji griausmingai sudužo į sieną ir tą pačią aki- 
mirką driokstelėjo šūvis. Mane apakino liepsnos pliūpsnis. 

Puolęs į tą pusę, iš kurios šaudė, užkliuvau už kažkie- 
no kojų. Išgirdau slopų keiksmą, o vėliau pajutau smūgį į 
žandikaulį, patiesusį mane ant grindų. Kažkokiu būdu man 
pasisekė sugriebti nematomo priešo ranką ir.taip išvengti 
antro smūgio. Tuomet aš užsikabinau kojomis už stalo, ant 
kurio, kiek prisimenu, stovėjo dvi vazos ir keletas butelių. 
Visas tas stiklas žvangėdamas išsibarstė po kambarį mažo- 
mis šukelėmis. Gretimame bute pasigirdo nepatenkinti 
šūksniai. 

Laikiau savo priešą už drabužių, bet jis pasirodė be- 
sąs stiprus kaip jautis ir lengvai išsilaisvino. Iš mano akių 

vėl pasipylė kibirkštys, aš nusiritau grindimis ir mane čiu- 
po už gerklės. 

Negi jau galas? Ne, ne ant tokio užšoko! Lengvai jie 
mano skalpo negaus! Privalau žūtbūt atlaisvinti šiuos ge- 
ležinius gniaužtus ir atsistoti. 

Nė pats nesuprantu, kaip tai pavyko, bet po akimir- 
kos mano draugas jau skriejo į sieną. Girdėjau, kaip pa- 
keliui jis apvertė krėslą. Negalima leisti jam atsipeikėti 
ir aš roviau į priekį. Tačiau kojas man apipynė stalinės 
lempos laidas, ir aš vėl atsidūriau ant grindų. Ir dar tren- 
kiausi į kažką galva, bet skausmo net nepajutau. Matyt, 
jau peržengiau skausmo ribą. Mane apgaubė lipnus ir šal- 
tas voratinklis, atimdamas kovos dvasią, užtemdydamas 
sąmonę ir paralyžiuodamas raumenis... 

Mano kailį išgelbėjo laiptinėje pasigirdę balsai ir gar- 
sus beldimas į duris. Mano priešininkas sutriko, nenuspręs- 
damas, kaip jam elgtis — pribaigti mane ar nešti kudašių 
kuo toliau. Išsirinkęs antrąjį variantą jis nepagailėjo dar 
vieno svaraus spyrio mano daug iškentusiai galvai. Kas nu- 
tiko vėliau, nežinau, nes mano sąmonė nuplaukė toli toli. 
Ir paskutinis mano regėtas vaizdinys — į Koni panašus an- 
gelas auksiniais plaukais ir baltais marškiniais... 

Regis, praslinko amžinybė, kol man pavyko atmerkti 
akis. Virš manęs pasilenkęs riogsojo žmogus rimtu apvaliu 
veidu. Kokia keista jo burna: be garso vis atsiverianti ir 
užsiverianti, išsitempianti vos ne iki ausų. Aš negalėjau su- 
silaikyti ir nusikvatojau. Jis irgi šyptelėjo ir aš pagaliau 
įkirtau, jog su manimi bandoma kalbėtis. Apskritaveidį do- 
mino visokie niekai: kuo aš vardu ir kokia šiandien diena. 
Tvardydamas juoką išdaviau jam šią vertingą informaciją. 
Jis liko ja patenkintas. 

— Nieko ypatingo, — Žmogus išsitiesė. — Galėjo bū- 
ti ir blogiau. Tik lengvas smegenų sutrenkimas. 

"Jį pertraukė kitas balsas, apgailestaujantis, kad man 
nenusuko sprando. Šį balsą pažinau iškart — jis galėjo pri- 
klausyti tik mano brangiam draugui prokurorui. Sukišęs 


253 


rankas į lietpalčio kišenes, jis stovėjo kiek tolėliau ir visa 
savo išvaizda vaidino svarbų viršininką. 

Bandžiau atsisėsti, tačiau vos kilstelėjau, mano ma- 
kaulėje tarsi bomba sprogo. Teko vėl atsigulti. Kambaryje 
buvę Žmonės pamažu pradėjo skirstytis. Pirmasis išėjo ap- 
skritaveidis žmogus su gydytojo lagaminėliu, paskui namo 
valdytojas ir dvi mano kaimynės senutės. Pasiliko tik poli- 
cininkas mėlynu munduru, pora civiliškai apsirengusių de- 
tektyvų ir kapitonas Patas aa Jis įsitaisė ant vie- 
nintelės sveikos po tų kautynių kėdės. 

Prokuroras pademonstravo man du beformius švino ga- 
balėlius. 

— Šias kulkas mes iškrapštėme iš jūsų sienos, misteri 
Hameri, — piktdžiugiškai sušnypštė jis. — Prašau pasiaiš- 
kinti. 

Vienas iš detektyvų padėjo man atsistoti ant kojų. Aš 
jau truputį skyriau mane supančius daiktus ir klausiamai 
žvelgiančius žmones — iki tol jų veidai man atrodė lyg 
išskydusios pilkos dėmės. Mano veidu nevalingai slan- 
kiojo kvailoka pašaipėlė, ir prokuroras nepatenkintas pa- 
klausė: 

— Nesuprantu, ko jūs juokiatės? 

— O ką jūs apskritai galite suprasti, — sumurmė- 
jau. — Bukagalvis... 

Jis pabalo iš pykčio ir instinktyviai kilstelėjo sugniauž- 
tą kumštį. Ek, vožtelčiau jam, tik va, pajudėti sunku. 

— Hameri, kalbėsite ar ne? — užbliovė jis. 

— Kas jums leido įsibrauti į mano namą? Kur orderis 
kratai? Jūs ką, įstatymų nežinote? Tuoj aš atsipeikėsiu, o 
tada duosiu jums visiems garo. Tad kol nevėlu, nešdinkitės 
iš čia! O pats pirmas tu, stuobry besmegeni! 

Prokuroras tikriausiai būtų mane sudraskęs, bet jam 
sutrukdė detektyvai. Gyvenime nemačiau, kad žmogus taip 
raitytųsi iš siuto. Vargais negalais jį ištempė į laiptinę. Mes 
likome su Patu dviese. 

— Mano namas — mano tvirtovė, — atkakliai burbė- 
damas aš klestelėjau į krėslą. 

— Esi tuo įsitikinęs? — liūdnai paklausė Patas ir ty- 
liai laukė, kol aš užsirūkysiu. — Dabar gal pasikalbėsi- 
me? — ramiai paklausė. 

Pakėliau savo rankas arčiau veido. Krumpliai buvo nu- 
mušti iki kraujo, vienas nagas išplėštas su mėsa, o po kitu 
įstrigo mažytis audinio gabalėlis — vos keli siūleliai. 

— Kai įėjau į namą, manęs jau laukė. Manau, tik tam- 
sa jiems sutrukdė pakloti mane pirmu šūviu. Aš su jais su- 
sikoviau, bet sudoroti negalėjau, nes prokuroras būtų pri- 
paišęs man naują žmogžudystę. O kaip jūs čia atsidūrėte? 

— Kaimynai iškvietė policiją, o budintysis, sužino- 
JęS, jog tai tavo adresas, paskambino prokurorui. Jam da- 
bar pranešama viskas, kas susiję su tavimi. 

— Matei kulkas? 

— Pats iškrapščiau jas iš sienos. Tas pats kalibras kaip 
ir tų, ištaškiusių vitrinas Brodvėjuje. Tu antrą kartą išven- 
gei mirties. Bijau, kad trečias kartas bus lemtingas. 

— Reikia nusiųsti kulkas balistinei ekspertizei. 

— Ką tu mokai, mažyli? Pagal tavo teoriją jos galėjo 
būti iššautos arba iš Reinio, arba iš Klaido patrankos. 

— Reinis jau iškrito iš žaidimo. Reikia tučtuojau su- 
čiupti Klaidą! 

— Maikai, tu rimtai? Ar turi prieš jį svarių įkalčių? 
Tu pamiršai apie plačius Klaido ryšius. Be to, čia neliko 
jokių pėdsakų — žudikas dirbo su pirštinėmis. 

— Tu tikriausiai teisus, — atsidusau. — O ir savo ali- 
bi jis pasirūpins. 

Staiga mano žvilgsnis nukrypo į plaušelius, įstrigu- 
sius Man po nagu. 

— Kai kas liko, — džiugiai sumurmėjau. — Tie siūlai 
iš striukės arba švarko, reikia juos ištirti. 

Atsargiai ištraukęs siūlelius, įdėjau juos į Pato atkištą 
voką. 

— Beje, ar prisimeni, tu sakei, kad Vileris prieš mirtį 
bandė gintis? Daug apie tai mąsčiau. Turbūt žudikas, se- 
kęs Vilerį, tikėjosi užtikti jį lovoje ir sudoroti plikomis ran- 
komis. Tačiau jam nepasisekė. Mano draugas nemiegojo ir 

atspėjo žudiko ketinimus, todėl ir čiupo iš dėklo maniškę 
patranką. Taigi visai nesunku pastebėti tokį epizodą: Vile- 
ris šauna, bet žudikas spėja trenkti jam per ranką ir kulka 
įsminga į čiužinį. Tada atėjūnas išsuka Vileriui ranką, pri- 
spaudžia vamzdį prie jo smilkinio ir paspaudžia gaiduką. 
Kovos pėdsakai ant kūno turėtų patvirtinti šią versiją. 

— Toks variantas tikėtinas, — lėtai prašneko Patas. — 
Ir pats apie tai galvojau. Paskui žudikas pasiėmė iššautą 
tūtelę ir ištraukė iš čiužinio kulką. Jis vylėsi, kad poli- 
cija nepastebės mažos skylutės. Ir jo planas būtų pavy- 
kęs, jei tu nebūtum pastebėjęs, kad revolveryje trūksta 
vienos kulkos. 

— Ne tai svarbiausia. Aš iš pat pradžių nepatikėjau 
savižudybės versija. 

— Gaila, tu buvai mažuma, — atsiduso Patas. — Ge- 
rai dar, kad šis prakeiktas viešbutis nepasižymi tvarkingu- 
mu. Kitaip mes nebūtume radę hole kulkos ir tūtelės. 

— Tikriausiai žudikas vilkėjo gerokai padėvėtą kos- 
tiumą, — staiga iškošiau aš. 

— Kodėl taip nusprendei? 

— Kišenė buvo skylėta. Todėl įkalčiai ir iškrito. 

Patas susiraukė. Bet po minutės išsitraukė savo blok- 
notą ir ėmė sklaidyti. 

— Štai paklausyk, — tarė jis, radęs reikalingą įra- 
šą. — Vilerio mirties dieną viešbutyje buvo užregistruoti 
tik du lankytojai. Vienas — nukaršęs senolis, kitas — jau- 
nas Žmogus nušiurusiu kostiumu. 

— Ar sudarėte jo žodinį portretą? — sukrutau. 

— Ne. Žinome tik, kad jis lieknas ir vidutinio ūgio. 
Sakėsi atvykęs į Niujorką pas Žymų chirurgą stomatologą. 
Jo apatinė veido dalis buvo aptvarstyta tvarsčiu. Bagažo 
jis neturėjo, 0 už numerį susimokėjo į priekį. 

— Tai galėjo būti Klaidas! — aš vos neuždusau iš su- 
sijaudinimo. 

— Klaidas — per stambus veikėjas, kad užsiimtų to- 
kiais reikalais. 

— Taip, — atsidusau. — Jam nieko nereiškia pasam- 

dyti žudiką... Tik nepamiršk, kad ir pats Klaidas pradėjo 
nuo užsakomų žmogžudysčių. Gal dabar tai liko tik jo ho- 
bis. Arba jis tiesiog niekuo nepasitiki. Privalome neišleisti 
Klaido iš akių. 

— Mes neturime laiko, Maikai. 

— Kodėl? 

— Prokuroras nepatikėjo tavo alibi ir paskyrė kruopš- 
tų tyrimą. Tiesa gali išplaukti bet kada. 

— Tai velnias! — nusikeikiau. 

— Jį spaudžia. Ir kietai spaudžia. Kažkas labai trokš- 
ta mūsų kraujo. 

— Žinai, Patai, — aš užsirūkiau, — galima mėnesį gy- 
venti šalia vapsvų šeimynos ir nė viena tau neįgels. Bet jei 
tik pajudinsi jų lizdą, nemalonumų neišvengsi. 

— Taip, tau jau ne kartą bandė įgelti. 

— Nieko, aš pasirengęs naujiems dūriams, — pakilęs 
apsivilkau paltą. — Kokie tavo planai šį vakarą? 

— Tu jau sujaukei visus mano planus, bičiuli. Teks iki 
vėlumos kuistis kabinete su popieriais. Be to, noriu suži- 
noti, ar dar nesulaikyti tie du Reinio bendrai. Tu buvai tei- 
sus, kad jie tarsi skradžiai Žemę prasmego. 

— O kas dabar bus su sporto sale? 

— Tie niekšai jau spėjo parduoti ją kažkokiam Rober- 
tui Viljamsui. 

— Juk tai Klaidas!.. Na ir stebuklai! 

— Jis įsigijo salę už grašius. Edas Kuperis iš “Glou- 
bo“ jau susidomėjo šiuo sandėriu. Jis įsitikinęs, jog kaž- 
kas prasuko nešvarią machinaciją. 

— Va tau ir įrodymas, jog Reinis susijęs su Klaidu. 

Patas tiktai gūžtelėjo pečiais. 

— Tuo mes nieko neįrodysim. Reinis kape, 0 jo drau- 
gužiai išnešė kudašių. Tai, kad Klaidas nusipirko šią salę, 
gali būti paprastas sutapimas. Jam priklauso dešimtys to- 
kių įstaigų visame Niujorke. Jis priglaudžia viską, kas gali 
duoti pelno. 

Jau prie durų aš prisiminiau, ko čia atėjau. Paprašęs 
Pato luktelti koridoriuje, aš nudūmiau į butą ir atidariau 

komodą. Ištraukęs į riebaluotą skudurą suvyniotą liugerį 
patikrinau dėtuvę, įstūmiau šovinį į lizdą, o tada atlaužiau 
saugiklį. 


Mano nuotaika iškart pasitaisė. 

Sniegas vis krito ir krito stambiais kąsniais, viską ap- 
link apgaubdamas neperregima marška. Matomumas ge- 
riausiu atveju siekė penkiolika metrų. Mano vežėčios šliau- 
žė kaip vėžlys tokių pat vėžlių rikiuotėje, piko valandą už- 
plūdusioje Manhataną. Daugelis vairuotojų paliko savo ra- 
tus prie šaligatvio ir keliavo namo metro. 

Aš taip lėtai važiavau, kad vos neprasilenkiau su Vel- 
da. Ji jau rakino savo buto duris, kai aš išėjau iš lifto kabi- 
nos. Išvydusi mane ji vėl pasuko raktą ir įleido mane vidun. 

Kai Velda nusimetė paltą, aš užviriau pykčiu: ji atro- 
dė dar labiau stulbinanti nei praėjusį vakarą. 

— Kur taip išsipuošei? | 

— Į svečius pas Klaidą. Jis neseniai paskambino ir pa- 
klausė, ar aš rengiuosi išpildyti savo pažadą. 

— O ką tu jam pažadėjai? 

— Apie tai mes, regis, jau kalbėjome. 

— Ir ko tas šunsnukis prie tavęs prikibo! Atrodo, jis 
pasiruošęs atiduoti už tave net “Užvažiuojamąjį kiemą" kar- 
tu su visomis savo kekšėmis. 

— Darau tai dėl tavęs, — priminė Velda. — Tu juk 
pats prašei, kad įgyčiau Klaido pasitikėjimą. | 

— Atleisk, regis, aš vėl pradedu pavydėti. Kai tik pa- 
galvoju, jog tu koketuoji su tuo išgama, rankos pačios 
gniaužiasi į kumščius. 

— Ir nuo kada tave ėmė lankyti pavydo jausmas? — 
nusišypsojo Velda. 

— Pastarosiomis dienomis jis nuolat mane lanko. Vik- 
riai tu jį apsukai aplink pirštą. 

— Jis pažadėjo man rojų, jei sutiksiu tapti jo meiluže. 

— Viskas, Velda, — aš nebeištvėręs dėjau kumščiu į 
stalą. — Tu pasitrauki iš žaidimo. Aš pats imsiuosi Klaido. 

— Kaip tu drįsti man įsakinėti? — viliūgiškai nusi- 
šypsojo Velda. — Negi užmiršai, kuris iš mūsų šefas? 

— Ne, — piktdžiugiškai pažadėjau, — tuoj tu įsiti- 
kinsi, kas iš tikrųjų šefas. 

Aš taip suspaudžiau Veldą savo glėbyje, kad jai net 
kvapą užėmė. Jos veidas atsidūrė taip arti manojo, jog man 
iš švelnumo suspaudė širdį. 

— Koks aklas aš buvau visą tą laiką, mieloji! 

— Nejaugi, Maikai, tau atsivėrė akys? — ji pabandė 
ištrūkti iš mano glėbio. — Tu turėjai pernelyg daug mote- 
rų, ir dabar aš niekuo netikiu... Tu pats privalai man pasa- 
Kyti... tavimi aš patikėsiu... 

Pajutau, jog nebepajėgiu savęs kontroliuoti. Galvoje 
sugriaudė būgnai. Papurtęs galvą, bandžiau atsikratyti to 
dundesio. 

— Ne... ne dabar... 

Matyt, baimė iškreipė mano veidą, nes Velda puolė karšt- 
ligiškai mane raminti, bučiuodama ir glostydama plaukus. 

— Velda, mieloji! Aš mylėjau tik dvi moteris ir abi 
jos mirė. Tiksliau, jas nužudė. Ir vieną iš jų nužudžiau aš. 
Geriau pats būčiau miręs... Iš mano atminties neišdyla jų 
veidai, balsai. Nenoriu, kad tai nutiktų ir tau! Matyt, aš 
nešu nelaimę tam, kurį myliu... 

Ji uždengė man burną delnu ir lipšniai sumurkė: 

— Man tai nenutiks... 

— Žinai ką, — aš vis dar nepaleidau jos iš rankų, — 
kai baigsiu šią bylą, mes išvyksime kur nors pailsėti. Pasi- 
imsime iš sąskaitos visus pinigus ir karališkai pasiausime. 


— Būtinai, — linktelėjo ji. — Bet dabar man reikia 
eiti. Turiu kai ką išpešti iš Klaido. 
" — Ką? 


— Kaip jis valdo tuos įtakingus žmones? Juk jis susi- 
jęS su politikais, verslininkais, miesto grietinėle. Ar tik jų 
nešantažuoja? Jie skambina jam net vėlų vakarą ir kalbasi 
su juo kaip su lygiu. 

— Visa tai nori išsiaiškinti pabuvojusi jo bute? Suras- 
ti įkalčius? Pavogti kompromituojančius dokumentus? 

— Ne, Maikai. Jis net toks kvailas. Visas jo archyvas 
čia, — ji bakstelėjo pirštu į kaktą. — Klaidas nerašo jokių 
užrašų. 

— Velda, maldauju, būk atsargi. Nepersistenk. 

— Pasikliauk manimi, Maikai, — visa nušvitusi ji ėmė 
mautis pirštinaites. — Juk tu mane pažįsti. Blogiausiu at- 
veju aš apipilsiu jį prancūziškais keiksmažodžiais. Anto- 
nas Lipskis mane išmokė. | 

— Klaidas supranta prancūziškai? 

— Keiksmažodžius supranta. Antonas dažnai jam prau- 
sia galvą prie visų. 

— Ir Klaidas kenčia? — nustebau. 

— Įsivaizduok, kenčia. Siunta, bet kenčia. 

— Keista... Nors visko būna gyvenime. Juokdariams 
daug kas leista. 

Užsivilkusi paltą ji žvilgtelėjo į veidrodį, nors galėjo 
to ir nedaryti — Velda buvo tikra tobulybė. Neiškentęs nu- 
sisukau — man vėl prasidėjo pavydo priepuolis. Patenkin- 
ta tuo, ką matė, ji atsigręžė — pabučiuoti manęs atsisvei- 
kinant. 

— Kodėl tau nepalaukus čia, kol grįšiu? — pasiūlė ji. — 
Aš pasistengsiu kuo greičiau atsikratyti Klaido ir grįšiu na- 
mo. Aš raportuosiu tau apie atliktą darbą, o paskui mes iš- 
tuštinsime buteliuką ir tu patrauksi namolei. 

— Programa man patinka. Tik, aišku, ne paskutinis 
punktas. 

— Tada iki pasimatymo, Maikai. 

“ — Sėkmės tau, mažyte. 

Vėl užliejusi mane šypsena, ji uždarė duris. Išgirdau, 
kaip sucypė lifto durelės. Su kokiu malonumu paleisčiau 
žarnas tam niekšui Klaidui! Vien apie jį pagalvojus net c1- 
garetė man pasidarė šlykšti ir aš ją išspjoviau. 

Norėdamas prasklaidyti niūrias mintis paskambinau 
Koni, tačiau ji neatsakė. Tada surinkau Junonos telefono 
numerį. Ilgai laukęs jau norėjau padėti ragelį, tačiau pasi- 
girdo gilus ir žavus jos balsas: 

— Klausau. . 

— Tai Maikas. Atleiskite, kad taip vėlai skambinu, bet 
staiga panorau sužinoti, kaip jums sekasi? 

— Mirštu iš nuobodulio. Ar nenorėtumėte mane nuo 
jo išgelbėti? 

— Aš mielai... 

— Tada atvažiuokite. 

Jai nereikėjo prašyti dukart. Man lyg sparnai išdygo. 

Nors svečiavausi pas Junoną tik kartą, ir tai neilgai, 
man atrodė, kad buvau čia dešimtis kartų. Ir tai nenuosta- 
bu: mintyse aš dešimtis kartų prieidavau prie šių durų, vir- 
pėdamas iš nekantrumo spausdavau skambučio mygtuką, 
iš anksto mėgaudamasis manęs laukiančiais nežemiškais 
malonumais deivės buveinėje. Toks jausmas apėmė mane 
ir dabar, šįkart jau realybėje. 

Ji jau laukė manęs pasidabinusi pritrenkiančiu peniu- 
aru. Plonas audinys mainėsi ir liejosi visomis vaivorykštės 
spalvomis sulig kiekvienu jos žingsniu. 

— Štai ir aš, Junona, — džiugiai pareiškiau. — Bijau, 
jog dabar greitai manęs neatsikratysite. 

— Ir nesiruošiu jūsų varyti, Maikai. Pernelyg ilgai jū- 
sų laukiau... 

Deivė rengėsi mane sugundyti. Aš, paprastas mirtin- 
gasis, buvau pasirengęs palikti nuodėmingąją Žemę ir pa- 
kilti kartu su ja į Olimpą. Saldoka kambarį užliejusi muzi- 
ka man panėšėjo į angelų dainavimą. Vaškinės žvakės sklei- 
dė švelnią šviesą. Stalas svetainėje buvo apkrautas praš- 
matniais valgiais, o brangus kinų porcelianas žavėjo akį 
subtiliu grožiu ir dailiomis linijomis. 

Mes plepėjome visokius niekus, stengdamiesi neliesti 
nemalonių temų ir mano siela prašviesėjo. Manęs visai ne- 
domino stalą užgriozdinę užkandžiai ir gėrimai — aš ne- 
pajėgiau atitraukti akių nuo Junonos, tokios puikios ir pa- 
slaptingos. Daugiasluoksnis vaivorykštinis peniuaras den- 
gė visą jos kūną, atverdamas mano godžioms akims tik vei- 
dą ir plaštakas. 

Vietoj kavos ji padavė nuostabų kokteilį, paruoštą pa- 
gal nežinomą man receptą. Iš pradžių mes paskelbėme tos- 

tą už šį vakarą, priklausantį tik mums, paskui — už ateitį, 
kuri bus šviesi ir lygi. 

— Jums čia patinka, Maikai? — paklausė ji, prisideg- 
dama cigaretę auksiniu žiebtuvėliu. 

— Čia nuostabu! 

— Tad kodėl taip ilgai neskambinote? 

— Dirbau po trisdešimt šešias valandas per parą. Esu 
užsivertęs darbais ligi kaklo. 

— O tai iš kur? — ji palietė mėlynę ant mano skruosto. 

— Gamybinė trauma. 

Ji nusijuokė, tačiau pastebėjusi mano rimtumą iškart 
liovėsi. 

— Jūs toks liūdnas, — Junona paėmė mane už paran- 
kės. — Žinote ką, geriau pašokime! 

Šokti su ja buvo vienas malonumas. Ji slydo lengvai 
ir laisvai, nesispausdama prie partnerio kaip kitos mote- 
rys, net atvirkščiai, išlaikydama atstumą. Tad mes galėjo- 
me žvelgti vienas kitam į akis, skaitydami jose slaptus troš- 
kimus ir aistras. Neištvėręs pamėginau priglausti Junoną 
prie krūtinės, bet ji juokdamasi ištrūko iš mano rankų. Mir- 
guliuojantis audinys apsivijo jos kojas. 

Kažkoks keistas jausmas privertė mane suvirpėti. Tai 
nebuvo tas įprastas geismas, kai tave užvaldo nenugalimas 
troškimas suspausti moterį glėbyje ir susilieti su ja, nepai- 
sant jokių pasekmių. Ne, mane apėmęs jausmas buvo visai 
kitoks ir tai mane siutino, nes nesupratau, iš kur jis kyla. 
Matyt, aš tiesiog neturėjau patirties su deivėmis... 

Junona laiminga tryško juoku, puikiai suvokdama, kas 
man darosi. Tikriausiai to ji ir siekė. 

— Jūs išvesite mane iš proto, — sudejavau. 

— Ne, tai dėl jūsų aš netenku blaivaus proto, — ji už- 
merkė akis ir atlošė galvą. — Aš būtinai jus laimėsiu, ma- 
no mielas. Dar nebuvau sutikusi tokio vyro kaip jūs. 

— Betgi jūs nieko apie mane nežinote. 

— Kai ką sužinojau, — ji nutupdė ant lūpų šelmišką 
šypsnį. . 

— Geriau aš pats jums apie save papasakosiu. Mano 

profesija — privatus detektyvas. Tiesa, jau buvęs. Man at- 
ėmė licenciją ir leidimą ginklui, kai vienas mano bičiulis 
nusišovė mano revolveriu. Aš tuo laiku girtas kaip autas 
miegojau greta. Tačiau iš tiesų jis nenusižudė. Tą vaikiną, 
Česterį Vilerį, kažkas nužudė. Kaip ir dar vieną Žmogų, pa- 
varde Reinis. Šie nusikaltimai mirtinai išgąsdino daugelį 
žmonių. Neišsigando tik jūsų pažįstamas Klaidas. Anks- 
čiau jis buvo paprastas eilinis gangsteris ir vadinosi Dikiu 
Viljamsu. Tačiau vėliau padarė svaiginančią karjerą ir ta- 
po vienu iš pasaulio galingųjų. 

Junona žvelgė į mane, lyg nesuprasdama, apie ką aš 
kalbu. 

— Bet tai dar ne viskas. Aš kažkam smarkiai trukdau. 
Iš pradžių į mane šovė gatvėje, vėliau — mano paties bute. 
Be to, mane stengiamasi apkaltinti Reinio žmogžudyste... 
Ir viskas dėl to, jog mažai kam žinomas provincijos pir- 
klys patiesė kojas viešbučio numeryje. 

— Visa tai man per daug sudėtinga, — ji suraukė ant- 
akius. 

— Bet kuris tyrimas sudėtingas, o šis — ypač. Juk aš 
priverstas veikti vienas. Niekas netiki, jog tai žmogžudystė. 

— Kaip baisu, Maikai... 

— Aš visai susipainiojau šioje byloje. Man atrodė, kad 
pailsėjęs, truputį paplepėjęs su jumis, palengvinsiu sau naš- 
tą. Tačiau tai tik iliuzija. Pamiršęs viena, tuoj pat prisime- 
nu kita. Mano galvoje siautėja chaosas. 

— Negi aš dėl to kalta? — ji papūtė lūputes. — At- 
leiskite, aš netyčia. 

— Viskas gerai. Dabar aš eisiu namo ir gerai išsimie- 
gosiu. Žudiko reikia ieškoti šviežia galva. Greičiausiai tai 
labai stiprus vyras. Juk jam pavyko išsukti ranką Vileriui ir 
nukreipti mano revolverį į jo smilkinį. Be to, jis gudrus — 
sugebėjo parengti pasalą mano paties bute. Tik per stebuk- 
14 aš likau gyvas. Tikiuosi, kai mes susitiksime kitą kartą, 
viskas baigsis... Pasistengsiu būti budrus... 

— Kai visa tai baigsis, ar grįšite pas mane? 

Užsidėjęs skrybėlę, pažvelgiau į ją paskutinį kartą. Ne- 

vertėjo to daryti — ji atrodė taip gundančiai, kad man vi- 
sas kūnas nutirpo. 

— Koks vyras atsisakytų tokio kvietimo. Mums taip 
retai nusišypso laimė pabendrauti su Olimpo deivėmis. 

— Grįžkite! Tada ir patirsite tikrą dievišką malonu- 
mą. Pažadu parodyti jums tai, ko niekada nesate net matęs. 
Jūs užmiršite nuodėmingąją Žemę ir liksite su manimi am- 
žinai. 

— Nė viena moteris nesugebės sulaikyti manęs amžinai. 

— Man pavyks, galite neabejoti. 

Jos ryškios drėgnos lūpos prasivėrė, o akys degė aist- 
ra. Po plonu chalato audiniu ryškėjo tobulos stangraus kū- 
no linijos. Ji nebyliai kvietė mane, tarsi reikalavo, kad aš 
nuplėščiau tuos drabužius ir pažinčiau jos dievišką kūną. 

Akimirką buvau pasirengęs jai pasiduoti. Mano kūnas 
įveikė protą ir juodas pražūtingas geismas užvaldė mano 
sielą. Turbūt mano veidas smarkiai pasikeitė, nes Junona 
riktelėjusi atšlijo. Ji išsigando kaip patelė, išvydusi pasiu- 
tusį patiną. Tuo metu ji virto paprasta mirtingąja. 

Bet ne tai mane sustabdė. Vėl grįžo tas keistas jaus- 
mas, jog aš einu bedugnės pakraščiu. Mano kūną supurtė 
virpulys, delnai suprakaitavo. Jos plaukai spindėjo auksu 
lempos šviesoje. Ta prakeikta spalva... 

Griebęs cigaretes išlėkiau net neatsisveikinęs. Ji pa- 
lydėjo mane žudančiu žvilgsniu. Nusileidęs žemyn sėdau 
prie vairo ir lėkiau kur akys mato, kol neatsipeikėjau šalia 
kažkokio viešbučio. To man ir reikėjo — miegas lipte lip- 
dė vokus. 


10 skyrius 


Miegojau kaip užmuštas, skirtumas tik tas, kad numi- 
rėliai nesapnuoja. Prieš mano akis šmėkščiojo virtinės dar 
gyvų arba jau mirusių Žmonių veidų, o ausyse be paliovos 
dundėjo būgnai. Blaškiausi košmarų pragare, krūpčiojau, 
nevalingai pasiduodamas šėtoniškam ritmui, kurį mušė ne- 

matomas būgnininkas, prasmegdavau į nebūtį ir vėl grįž- 
davau į blyškių vaiduoklių pasaulį. Man atrodė, kad ban- 
dau rėkti, bet krūtinę tik plėšė nevaliodami išsiveržti ne- 
bylūs žodžiai: “Šarlota, Šarlota, tu neliksi gyva! Aš nužu- 
dysiu tave dar ir dar kartą, jei sugrįši į Šį pasaulį..." Du 
moteriški veidai viešpatavo mano beprotiškuose sapnuose. 
Vieną supo vešlios auksinės garbanos, kitą — varno spar- 
no juodumo sruogos. Antrasis tarsi metė iššūkį pirmajam, 
gindamas mane nuo nematomo pavojaus ir klaiki melodija 
ėmė tilti... 

Mane pažadino mano paties riksmas: 

— Velda, ačiū tau... Tu mane išgelbėjai... 

Numeryje viešpatavo absoliuti tyla, net mano laikro- 
dis netiksėjo. Už lango juodavo dangus, nusagstytas ryš- 
kių sidabrinių žvaigždžių. 

Aš pakėliau ragelį ir paskambinau portjė, norėdamas 
sužinoti, kiek dabar valandų. 

— Be penkių aštuonios, — pranešė jis. 

Dieve, aš pramiegojau ištisą parą! Man prireikė tik de- 
šimties minučių apsirengti, apmokėti sąskaitą ir nusileisti 
į restoraną. Buvau toks alkanas, kad mano užsakytos vaka- 
rienės būtų pakakę trims žmonėms. Šiaip ne taip apmaldęs 
vilkišką apetitą, aš užsirūkiau ir paskambinau Veldai. 

— Labas, brangioji. Tai Maikas... 

— Kur tu dingai? Aš kraustausi iš proto! 

— Nesijaudink, viskas gerai. Nusprendžiau ramiai 
pailsėti: išsinuomojau numerį kažkokiame viešbutyje ir at- 
simiegojau už visą savaitę. Kaip praėjo pasimatymas su 
Klaidu? Ar sužinojai ką nors įdomaus? 

Ragelyje pasigirdo kūkčiojimas ir mano kumščiai 
automatiškai susigniaužė. Ok, pateks man į nagus tas 
Klaidas! 

— Maikai, tai buvo toks siaubas. Aš iki šiol negaliu 
atsipeikėti... 

— Papasakok viską, kas buvo, — sugriežiau dantimis. 

— Vos vos išsisukau... Tu net neįsivaizduoji, koks jis 
gyvulys. Mano laimė, kad jis prisilakė kaip kiaulė. Nepa- 

kako jėgelių su manimi susidoroti. Užtat priskiedė devy- 
nis krepšius. Atseit, patys įtakingiausi miesto žmonės šoka 
pagal jo dūdelę. Maikai, man atrodo, tai ne tušti pliurpa- 
lai. Jis šantažuoja tuos storašiknius ir politikus. Ir tas šan- 
tažas tiesiogiai susijęs su tuo jo restoraniūkščiu. 

— Gal išsiaiškinai kokių nors faktų? 

— Kol kas ne. Tačiau jis prisiekinėja, kad aš jo svajo- 
nių moteris ir jis viską man papasakos, kai tik sugulsime į 
lovą. 

Išgama prakeiktas! 

— Maikai, jis davė man savo buto raktus, kad aš atei- 
čiau šįvakar. Tada, jo žodžiais tariant, jis išklos man visas 
paslaptis, ir mes susitarsime dėl mano persikraustymo pas 
jį. Maikai, jis, regis, tikrai mane įsimylėjo! Šiandien suži- 
nosiu, kuo jis šantažuoja visuomenės viršūnėles. Aš tie- 
siog nežinau, ką daryti, kaip elgtis. 

— Ne, pas jį tu daugiau neisi! — surikau. — Pakaks! 
Tu iškrenti iš žaidimo! Ir tik išdrįsk manęs nepaklausyti! 

Dabar jaučiausi taip, lyg būčiau prarijęs šlykščią šaltą 
rupūžę, kuri dabar vartytųsi kažkur mano pilve. 

— Aš privalau eiti, Maikai, — liūdnai sušlamėjo ji. — 
Nuo to pernelyg daug priklauso. Viskas pastatyta ant kor- 
tos, kaip tu nesupranti? O tai — pats geriausias būdas jį 
išgręžti. 

— Tu niekur neisi! 

— Maikai, atsipeikėk! Taip, aš rizikuoju, tačiau juk tu 
pats rizikuoji dar labiau. Kol mes nesunaikinsime Klaido, 
tu licenciją matysi kaip savo ausis. 

— Aš tau draudžuu... 

— Užteks apie tai. Vidurnaktį aš būsiu pas jį. Manau, 
tai ilgai neužtruks. Jei man pasiseks, tai sužinosime visas 
Klaido paslaptis. 

Aš kažką šaukiau, įrodinėjau, daužiau kumščiu stalą, 
bet visi mano žodžiai skriejo į tuštumą. Velda padėjo rage- 
lį. Neblogai pažinojau savo sekretorę. Jei jau įsikals ką nors 
į galvą, niekaip to neišmuši. Net jei pulčiau dabar į jos bu- 

tą, nieko nepakeisčiau. Galiu galvą dėti, jog ji jau dingo, o 
apsireikš tik vidurnaktį Klaido kompanijoje. 

Dabar devynios. Turiu trijų valandų rezervą. Reikia 
veikti. Byla įgauna vis grėsmingesnį pobūdį. 

Surinkau Pato namų telefono numerį, tačiau man nie- 
kas neatsakė. Tada paskambinau jam į darbą. Laimei, Pa- 
tas buvo savo vietoje. Neprisistatydamas pasakiau, kad 
mums reikia susitikti. Pažinęs mano balsą, jis pažadėjo po 
dešimties minučių būti mūsų bare. 

Kai ten atvažiavau, Patas jau nekantriai mindžikavo 
ant šaligatvio. Staigiai atplėšęs dureles jis atsisėdo greta 
manęs. 

— Varyk, — burbtelėjo jis. — Ir mikliau. 

— Kam ta konspiracija? 

— Mano telefono klausomasi. Aš galėjau atsivesti uo- 
degą. 

— Prokuroro triukai? 

— Kieno gi daugiau! Parūpinęs tau melagingą alibi, 
aš pažeidžiau įstatymą, ir dabar prokuroras veikia neper- 
žengdamas savo įgaliojimų. 

— Kodėl viskas daroma paslapčia? 

— Tu vis dar kaltinamas Reinio žmogžudyste. Proku- 
roras rado naują liudininką. 

— Dieve, ką? 

— Vieną vietinį vyruką. Jis uždarbiauja parduodamas 
bilietus į sporto salę. Jis atpažino tave iš nuotraukos ir pa- 
tvirtino, jog Žmogžudystės metu buvai ten. 

— Įklimpome tai įklimpome... 

— Ypač tu... 

— Kur važiuosime? 

— Prie Bruklino tilto. Ten kažkokia mergiūkštė atsi- 
sveikino su gyvenimu ir prokuroras man asmeniškai įsakė 
užsiimti šia byla. Nežinau, ko jis siekia, siųsdamas mane į 
tokių nereikšmingų įvykių vietas. Gal pažeminti... Arba su- 
trukdyti tirti Vilerio žmogžudystę. Jaučiu, jis sutrins mane 
į miltus. Teks pastatyti kryžių savo karjerai. Jis surinko vi- 
są medžiagą apie mano dislokaciją Reinio Žmogžudystės 

naktį ir ketina pateikti man kaltinimus dėl melagingų pa- 
rodymų. Tai jau kvepia teismu. 

— Nieko, sėdėsime vienoje kameroje. 

— Palik savo pokštus merginoms! Man jie per gerklę 
lenda! 

— Neliūdėk. Mes juk išsisukdavome ir iš dar kebles- 
nių padėčių. 

Priešais mus išniro Bruklino tiltas. Ant krantinės grū- 
dosi policijos automobiliai ir greitukė. Pažadėjau Patui kan- 
triai laukti jo ir nekaišioti savo nosies. 

Laikas slinko klaikiai lėtai. Aš traukiau cigaretę po ci- 
garetės ir vis dažniau mano žvilgsnis nukrypdavo į neto- 
liese stūksančio baro pusę. Nieko nenutiks, jei aš belauk- 
damas praplausiu gerklę pora bokaliukų alaus. 

Tai buvo tipiška uosto užeiga, pigi ir purvina. Aš atsi- 
sėdau, barmenas tylėdamas pripildė man bokalą ir įsigili- 
no į kažkokias sąskaitas. 

Greitai į barą įslinko du įkaušę piliečiai ir ėmė aptari- 
nėti savižudybę. Vienam patiko jos kojytės, antram — visa 
kita. Barmenas neilgai kentė jų ciniškus vogravimus. Į jo 
pastabą girtuokliai nesureagavo ir po minutės atsidūrė gat- 
vėje, užmiršę pasiimti grąžą. 

— Galvijai, — vis dar jaudinosi barmenas. — Maža 
jiems gyvų bobų, tai dar į padvėsusias žvilgčioja. 

Kas penkios minutės aš žvilgteldavau į laikrodį ir pa- 
minėdavau Klaidą negeru žodžiu. Mano nuotaika buvo to- 
kia kiauliška, jog net alus į gerklę nelindo. 

Pagaliau man pabodo laukti ir aš išslinkau iš baro į 
krantinę. Greitoji jau buvo išvažiavusi, o aplink merginos 
kūną būriavosi keletas Žmonių, tarp jų ir Patas. Rankoje 
jis sukiojo popierėlį, Kurį, kaip supratau, ką tik išėmė iš 
velionės kišenės. 

“Jis mane metė", — Patas perskaitė raštelį ir piktai 
purkštelėjo: 

— Ar dar ką nors radote? 

— Nieko, kapitone, — atsiliepė vienas iš policinin- 
kų. — Nei dokumentų, nei asmeninių daiktų. 

— Vežkite ją į neatpažintų lavonų skyrių. 

Žengtelėjęs į priekį atidžiai nužvelgiau mirusiosios 
veidą. Jis buvo baltas kaip kreida ir kažkoks perregimas. 
Šlapi plaukai aplipdę kaktą ir skruostus, lūpos praviros. 
Krūptelėjęs pasitraukiau atgal į tamsą. 

Palaukęs, kol lavonus vežantis furgonas nuveš mergi- 
nos kūną, atsisėdau į savo ratus ir bukai įsispoksojau į vie- 
ną tašką. Aplinkui dūzgė milžiniškas miestas, tiltu nesi- 
baigiančiu srautu tekėjo automobiliai, o aš vis dar mačiau 
blyškų paskenduolės veidą. Iš kažkur išnėrė taksi ir Žvieg- 
damas stabdžiais sustojo prie policijos automobilio. Iš jo 
nervingai gestikuliuodamas išsirito neaukštas apkūnus žmo- 
gelis. Jis pradėjo skubiai tratėti, bet Patas jį nutraukė ir 
paprašė pradėti viską iš pradžių. Aš įsiklausiau. 

Dručkis kalbėjo su užsienietišku akcentu, smarkiai iš- 
kraipydamas žodžius. 

— Aš — baržos kapitonas. Prieš dvi falandas mes plau- 
kiam po tuo tiltu. Aš liabai myliu šį tiltą ir fisada gėriuosi 
jo vaizdu. Ir šiandien į jį žiūrėjau. Žiūrėjau į binoklį. O 
tada pamačiau tokį tai... Kraujas stingti gyslose! Ten sto- 
vėti du vyras ir moteris. Paskui jis griebė jai už rankų ir 
sviedė žemyn! Fiskas vyko taip greitai, kad aš nieko pada- 
ryti negalėti. Kol prisišvartavau prie kranto ir paskambi- 
nau policijai, daug minučių prabėgti. Man pasakė, kad va- 
žiuoti čia. Jūs mane supranti? 

— Puikiai suprantu, — patikino Patas. — Ar galėtu- 
mėte atpažinti vyrą, numetusį ją nuo tilto? 

— Ne, — storulis energingai pakratė galvą. — Jis bu- 
fo aprengtas paltu ir skrybėle. Aš nematyti jo veido. Net 
pro binoklį nieko negalėti įžiūrėti. 

Patas kreipėsi į policininką: 

— Užrašykite liudininko pavardę ir adresą. Vėliau mes 
turėsime dar kartą jus apklausti. 

Patas uždavė dručkiui dar kelis klausimus ir ėmė ieš- 
koti liudininkų minioje, jau apgulusioje krantinę. Kaip vi- 
sada tokių neatsirado, ir Patas, keiksnodamas gatvės žiop- 
lius, pasuko į mano pusę. 

— Kodėl išlipai iš automobilio? — užsipuolė jis ma- 
ne. — Tavo snukio nuotraukas dabar turi kiekvienas poli- 
cininkas. 

— Tai ką — man dvėsti iš troškulio? O mergina ne- 
bloga. Ką nors apie ją Žinai? — aš pajudėjau iš vietos. 

— Kol kas kūnas neatpažintas. Panašu į įsimylėjėlių 
ginčą. Jai sulaužytas kaklas ir pora šonkaulių. 

— O iš kur raštelis? Panašu, jog jį kyštelėjo į mergi- 
nos kišenę prieš ją nustumdami. 

— Greičiausiai jie jau seniai nesutarė ir vaikinas iš 
anksto suplanavo žmogžudystę. Pakvietė ją pasivaikščioti, 
pasiūlė taikytis ir nurideno nuo tilto. 

— Atrodo, vaikinas ne iš silpnųjų. 

Patas linktelėjo. 

— Kaklą nulaužti nesunku, o štai sulaužyti šonkau- 
lius... Čia jau reikia pasistengti. 

— Vadinasi, nežinai, kas ji tokia? 

— Kol kas ne. Bet mes ją atpažinsime. 

— Kiek laiko tai užtruks? 

— Mažiausiai savaitę. O tu ką siūlai? 

— Aš atpažinsiu ją per vieną minutę. 

— Tu ką, jau spėjai prisimaukti? — Patas palingavo 
galvą. — O gal kuoktelėjai? 

— Tuojau pažiūrėsime, kas iš mūsų kuoktelėjęs... Ieš- 
kok pats. 

Iš po sėdynės ištraukiau voką ir iškračiau ant Pato ke- 
lių šūsnį manekenių nuotraukų. Jis įjungė viršutinę šviesą 
ir pradėjo jas atsainiai sklaidyti, kol aptiko reikiamą. Pato 
ranka nevalingai virptelėjo. 

— Ją vadino Džin Troter, — ištariau. — Ji dirbo foto- 
modeliu Antono Lipskio agentūroje. Ji ruošėsi ištekėti, tad 
prieš porą dienų išėjo iš darbo. 

Patas keikėsi ilgai 1r nuosekliai. Tiesą sakant, nelau- 
kiau iš savo rimtojo draugo tokių įmantrių frazių. 

— Nuotrauka! — staugė jis. — Vėl tos nuotraukos! 
Ką visa tai reiškia, velniai rautų? Žinai, ką sudegino Peris 
savo židinyje? 

Aš papurčiau galvą. 

— Būtent nuotraukas. Visą krūvą nuotraukų. Tai vis- 
kas, ką mes išsiaiškinome. 

Tik per atsitiktinumą neužlėkiau ant šaligatvio su vi- 
su automobiliu. Vargais negalais suvaldęs vairą, padidinau 
greitį ir nudūmiau pirmyn kaip beprotis. Patas apžiūrinėjo 
Džin Troter nuotrauką. 

— Dabar mes galėsime iškelti bylą pagal visas taisyk- 
les. Aš pajudinsiu visą policiją ir prisiekiu: žudikas neišneš 


sveiko kailio, — sunkiai kvėpuodamas išspaudė Patas. — 
Po šavaitės aš įgrūsiu jį už grotų. 
— Savaitė — per ilgas laiko tarpas, — paprieštara- 


vau. — Mes galėtume baigti viską per porą valandų. Tik 
reikia sužinoti, už ko Džin Troter rengėsi tekėti. Tuo pasi- 
rūpinti teks tau. 

Patas tylėdamas linktelėjo. 

— Ar patikrinai audinį, kurį išplėšiau iš to niekšo 
kailio? 

— Taip. Ir net parduotuvę radau, kur tas kostiumas 
buvo pirktas. Jį nupirko beveik prieš metus. Pirkėjas mo- 
kėjo grynaisiais. Pardavėjai absoliučiai nieko neprisime- 
na. Net kostiumo dydis nežinomas. 

Jam išlipant padaviau žuvusios merginos nuotrauką. 

— Imk, pravers. 

— Kur tave rasti? 

Aš pažvelgiau į laikrodį. 

— Iš pradžių pasirankiosiu informacijos apie pasken- 
duolę savais kanalais, o vėliau aplankysiu vieną gašlų ku- 
melį, kuris per daug žavisi jaunomis mergaitėmis. Bijau, 
kad man teks kai ką jam nutraukti. 

Sustojęs prie pirmos pasitaikiusios krautuvėlės, išsi- 
Keičiau smulkių ir šiurkščiai atstūmęs kažkokį jauniklį, už- 
ėmiau telefono kabiną. Tas bandė pyktelėti, bet pažvelgęs 
į mano veidą, rovė šalin. Mano pirštai drebėjo ir aš kelis 
kartus suklydau rinkdamas numerį. Man sunkiai sekėsi. Bet 
tarnaitė atsakė, kad mis Rivz nėra. 

Užtat Koni atsiliepė iškart. Iš jos balso galėjai spręs- 

ti, kad ji džiaugiasi girdėdama mane bet kuriuo paros lai- 
ku dieną ir naktį. Ji per akimirksnį suprato, kad aš susi- 
jaudinęs. 

— Kas nors atsitiko? 

— Taip, katyte. Man reikia tavo patarimo. Tačiau 
nenoriu apie tai kalbėti telefonu. Ar galiu pas tave atva- 
žiuoti? 

— Tu dar klausi? 

Dumdamas pas ją, aš tikriausiai sumušiau visus grei- 
čio rekordus. Buto durys buvo praviros, o kambariuose tvy- 
rojo prieblanda — tiktai svetainėje degė stalinė lempa. Už- 
tat iš miegamojo plieskė ryški šviesa. 

— Kur tu, brangioji? — pašaukiau. 

— Čia, — pasigirdo iš miegamojo. 

Ji gulėjo lovoje, apsikamšiusi pagalvėmis, ir sklaidė 
kažkokią knygą. 

— Anksti šiandien atsigulei. 

— Mažoms mergaitėms seniai laikas čiūčia liūlia. Sėsk 
ir klok, kas nutiko. Tu į save nepanašus. 

Aš atsisėdau ant lovos krašto ir ji padėjo savo delną 
ant manojo. 

— Ką tik nužudė Džiną Troter. Kažkoks niekšas nu- 
metė ją nuo Bruklino tilto į vandenį. Atsirado tai matęs liu- 
dininkas. 

— Dieve mano, ar tu neapsirikai? 

— Ne. Gaila, tačiau ne. 

— Kada baigsis tas siaubas? 

— Tik tada, kai mes nukenksminsim žudiką. Greitai 
pasakok, ką apie ją Žinai. O svarbiausia — už ko ji rengėsi 
ištekėti? 

Koni taip krestelėjo galvą, kad jos puikūs vešlūs plau- 
kai išsidraikė ant pečių. 

— Mes nedraugavome. Mažai ką apie ją žinau. Man 
pradėjus dirbti buvo pasklidusios kalbos apie jos sužadė- 
tuves su kažkokiu karininku. Tačiau jos iširo ir ji labai siel- 
vartavo. Junona net privertė ją išeiti atostogų. Paskui jos 
domėjimasis vyrais išblėso. Ji kartą net pareiškė, kad ne- 

kenčia jų visų ir svajoja apie pasaulį, kuriame gyventų tik 
moterys. 

— Bet vėliau ji pakeitė savo nuomonę? 

— Sunku pasakyti... Mes mažai bendravome. Ji visa- 
da turėdavo pinigų, nešiodavo brangius papuošalus ir net 
užsimindavo, kad ją išlaiko kažkoks turčius. Tiesą sakant, 
aš be galo nustebau, išgirdusi apie tas vestuves. Beje, įs1- 
mylėti galima ir per minutę... 

Stengdamasis susikaupti, suspaudžiau delnais savo 
veidą. 

— Ką dar apie ją žinai? Iš kur ji kilusi, iš kokios 
šeimos? 

— Leisk prisiminti, — Koni prisimerkė. — Prieš tap- 
dama manekene, ji turėjo ilgą lenkišką pavardę. Ji pasikei- 
tė ją oficialiai ir net paskelbė apie tai laikraštyje. Kažkur 
mano bute mėtėsi iškarpa. Išimk segtuvą iš apatinio komo- 
dos stalčiaus. 

Atsikėlęs nuo lovos pajudinau vieną stalčių, bet Koni 
nekantriai suburbėjo: 

— Ne tą. Greta. 

Tačiau ir kitame stalčiuje neradau jokio segtuvo. 

— Atsikelk ir surask pati! — pyktelėjau. 

— Negaliu, — jos akyse sužibo šelmiški velniūkščiai. 

Ėmiau kratyti stalčius visus iš eilės. Koni suspiegė ir 
iššoko iš po antklodės. Dabar supratau, kodėl ji nenorėjo 
palikti lovos — ji buvo nuogutėlė. 

— Nusisuk, begėdi, — aprėkė ji mane. 

— O kam? Tokia tu man labiau patinki. 

Iš apatinių šūsnies ji išžvejojo segtuvą, bet aš tarsi ak- 
las negalėjau rasti reikiamos žinutės. Mano žvilgsnis visą 
laiką krypo į kitą pusę. 

— Užsimesk ką nors, — suaimanavau. — Kitaip aš 
iki ryto neperskaitysiu to skelbimo. 

Koni: kyštelėjo man liežuvėlį ir užsimetė pūkuotą kai- 
linį apsiaustą. Galų gale aš radau ieškomą iškarpą. Tikroji 
Džin Troter pavardė — Julija Travelskaja. Radau ir jos adre- 

są, — tykus viešbutis Niujorko pakrašty, Kuriame papras- 
tai apsistodavo vienišos moterys. 

Paslėpęs iškarpą piniginėje, grąžinau segtuvą Koni. 

— Puiku. Likusius duomenis atkapstysiu municipali- 
niame archyve. 

— Kam tau to reikia, Maikai? 

— Noriu suprasti, už ką ją pribaigė. 

— Aš turiu idėją. 

— Kokią? 

— Kiekvienai mūsų firmoje dirbančiai manekenei su- 
daromas išsamus asmeninis dosjė. 

— Tu gudruolė, Koni. Bet kaip tą dosjė gauti? Skam- 
binau mis Rivz, jos nėra namuose. Gal susirasti Antoną 
Lipskį? 

— Vargu ar jis atsipeikėjo po vakarykščių išgertuvių. 
Jis atsakančiai prisilakė Marion Lester kompanijoje, 0 vė- 
liau jie dar nuvažiavo į jo namus. Šiandien nei jis, nei Ma- 
rion darbe nepasirodė. Tikriausiai pagirios kamuoja. 

— Kas dar turi agentūros raktus? 

— Budintysis. Kartą pamiršau darbe rankinuką. Tru- 
putį pasimeilinau senukui ir jis man paskolino raktą. 

Nepermaldaujamai artėjo vidurnaktis. Prisiminus tai 
mano pilve vėl pradėjo krutėti slidi šlykšti rupūžė. 

— Koni, prašau, nueik į agentūrą. Man žūtbūt reikia 
dosjė. O aš kol kas sutvarkysiu vieną skubų reikalą. Gel- 
bėk mane, katyte. 

— Ne, — ji kaprizingai papūtė lūpytes. 

— Koni, prašau tave. 

— Jei važiuosime, tai tik kartu, — mygo ji. 

— Aš jau sakiau: visai neturiu laiko. 

— Ak, neturi laiko? 

Viliūgiškai šypsodamasi ji staigiu judesiu nusimetė sa- 
vo prašmatnų apsiaustą. Įrėmusi rankas į klubus, ji atsisto- 
jo poza, kuria fotomodeliai paprastai fotografuojasi rekla- 
minėms nuotraukoms. 

— Nair išdykėlė tu! 

Prisitraukęs šiltą nuogą kūną pabučiavau ją. Bučinys 
truko taip ilgai, kad vos neuždusau. 

— Koni, mieloji, padaryk tai, ko prašau. Kitaip įkrė- 
siu kailin. 

Užsimetusi apsiaustą ji liūdnai atsiduso. 

— Paklūstu tau, mano pone. Ir nereikia kaskart de- 
monstruoti savo valdžios man. Mielai padarysiu viską, ko 
tik paprašysi. 

— Tu tikras draugas. Kaip gaila, kad tokių kaip tu maža 
šioje Žemėje. Aš meiliai pabučiavau Koni, o ji, savaip su- 
pratusi mano poelgį, vėl nusimetė apsiaustą. Spausdamas 
glėbyje lankstų mergišką kūną staiga suvokiau, jog tai gali 
nutikti ir Veldai. Ši mintis iškart mane atšaldė. Aš sudre- 
bėjau ir prakeikiau Žemę, nešiojančią tokius išgamas kaip 
Klaidas. 

Neatsisveikinęs kaip kulka išlėkiau iš buto ir nudar- 
dėjau laiptais žemyn. Ant kampo dar švietė konditerijos 
parduotuvės langai ir aš įsiveržiau tenai nustumdamas šei- 
mininką, jau besirengiantį užrakinti savo įstaigą. 

Pusė dvyliktos... Gal dar ne vėlu. Šiuo atveju kiekvie- 
na minutė buvo lemiama. 

Veldos namų telefonas ilgai neatsakė, bet aš nenulei- 
dau ragelio vildamasis stebuklo. Ir jis įvyko — aš išgirdau 
jos balsą. 

— Tik nepadėk ragelio! — iškart surikau. — Išklau- 
syk mane iki galo. 

— Iš kur skambini? 

— Iš toli. Nusigauti iki tavęs dabar negaliu. Tu vis 
dar ruošiesi eiti į pasimatymą su Klaidu? 

— Taip. 

— Velda, mergyte mano, neik pas jį. To nebereikia. 
Aš pats baigsiu tyrimą. 

Kaip visada Veldos balsas užliejo mane švelnumu, ta- 
čiau jame skambėjo nepalaužiamas ryžtas. 

— Neatkalbinėk manęs, Maikai. Iki šiol man nepasi- 
taikė progos padaryti tau ką nors svarbaus ir staiga ši gali- 
mybė atsirado. Todėl netrukdyk man. 

— Velda, būk protinga. Tyrimas jau eina į pabaigą. 
Ką tik buvo nužudyta viena Antono Lipskio manekenė. Ją 
vadino Džin Troter arba Julija Travelskaja. Žudikas nume- 
tė ją nuo Bruklino tilto. 

— Kokia, sakei, jos pavardė? — sušuko Velda. — Pa- 
kartok! 

— Džin Troter... 

— Ne, antroji... 

— Julija Travelskaja... 

— Maikai, būtent šią pavardę Vileris minėjo savo laiš- 
ke namo. Taip vadino jo dukters mokyklos draugę, kurią 
jis sutiko Niujorke. 

Akimirką aš praradau žadą. 

— Kodėl tyli? — susijaudino Velda. — Aš juk pasa- 
kojau tau tai, kai grįžai iš Kolambo. 

— Velda, — sunkiai išspaudžiau aš, — maldauju, neik 
pas Klaidą... 

— Viskas! Užteks apie tai. Tavęs visur ieško policija. 
Būk atsargus. 

Iš bejėgiško siuto aš tik sugriežiau dantimis. 

— Jei tave įkiš už grotų, — tęsė ji, — mums neliks 
jokių šansų laimėti. O aš negaliu pakęsti pralaimėjimo. 

— Velda, Patas mane perspėjo. Bet suprask, jei aš ri- 
zikuoju laisve, tai tu rizikuoji gyvybe. Sustok, kol nevėlu. 

— Vėlu. Aš jau išeinu. Ir nedrįsk čia atvažiuoti. Ma- 
nęs tu nerasi, užtat susidursi su policija. Iki. 

Velda padėjo ragelį nutraukdama mus jungusį iliuzinį 
siūlą. Aš lyg paklaikęs roviau iš konditerinės, vėl išgąs- 
dindamas šeimininką, ir puoliau prie automobilio. 

Dieve, kaip man trūksta laiko! Patas kalbėjo apie sa- 
vaitę, aš žadėjau atskleisti nusikaltimą per porą valandų, o 
dabar mano sąskaitoje beliko kelios minutės. 

Mintys karštligiškai skriejo mano galvoje, palaipsniui 
dėliodamos aiškią ir įtikimą versiją. Žas Vileris per 
madų demonstravimą susipažino visai ne su Marion Les- 
ter. Tuomet jis pamatė Džin Troter. Būtent su ja jis tada 
išėjo. Paskui jį nužudė, o jinai dingo. Marion Lester tie- 

siog suvaidino išmoktą vaidmenį. Kas ją privertė? Ar tik 
ne širdingasis draugas Antonas Lipskis? 

Turiu tučtuojau pasikalbėti su Marion. Kai išsiaiškin- 
siu, kodėl ir kieno įsakyta ji melavo, išsiaiškinsiu ir visa 
kita. 


11 skyrius 


Nusivariau nuo kojų ieškodamas Pato, nutampiau vi- 
sų aplinkinių telefonų ragelius — ir jokio rezultato. Jis tarsi 
skradžiai žemę prasmego. Jei jis ieško Džin Troter jauni- 
kio, tai gerai, tačiau jei jį prispaudė prokuroro letena? Vi- 
si, į kuriuos kreipiausi, žadėjo perduoti mano primygtinį 
prašymą susitikti. Kai pagaliau lioviausi jo ieškojęs, mano 
marškiniai buvo permirkę prakaitu. 

Vėl pradėjo snigti. Atrodo, šiandien net oras prieš ma- 
ne. Slidžia krantine greičiau nepalėksi, vadinasi, iš lėto 
vilkdamasis prarasiu dar kelias brangias minutes. 

Aš sukiojau vairą kamuojamas sunkių minčių. Aišku, 
kad Česteris Vileris ir Džin Troter žuvo dėl tos pačios prie- 
žasties. Tačiau būtent dėl kokios? Ką tokio baisaus galėjo 
pranešti mano draugui dvidešimtmetė mergaitė? Kokia pa- 
slaptis pražudė juos abu? Ar jis kažką sužinojo iš jos, ar ji 
iš jo? 

Greičiausiai kuris nors iš jų nugirdo apie slaptą orga- 
nizaciją, šantažuojančią įtakingus asmenis. Aš greitai su- 
dėliojau loginę grandinę: Emilio Perio baimė, dvidešimt 
tūkstančių dolerių, sumokėtų nežinia už ką, nuotraukų pe- 
lenai židinyje... Nuotraukos, visur tos nuotraukos... O be 
jų, dar gražios manekenės, fotografas Antonas Lipskis, 
gangsteris Reinis ir stambus tūzas Klaidas. Iš tų pabirų fak- 
tų pamažu dėliojosi aiškus paveikslas. Trūko tiktai kelių 
smulkių detalių. Kai jas rasiu, nušluostysiu nosį prokuro- 
rui, o žudikui tiesiog skalpą nunersiu. 

Prie “Čedviko" viešbučio neradau kur pastatyti vežė- 
čių ir man teko eiti pėsčiomis visą kvartalą. Kaip ir kiti 

praeiviai, slėpiau veidą palto apykaklėje, tad manęs niekas 
neatpažino. Pro šalį pražingsniavo policininkas, mojuoda- 
mas bananu ir net nedirstelėjo į mane. Mažame viešbučio 
vestibiulyje grūdosi daugybė žmonių, kuriuos čia suvijo 
blogas oras. 

Sena suvedžiotoja, vaidinanti čia ir portjė vaidmenį, 
iškart pažino mane ir plačiai išsišiepė. 

— Ieškau mis Lester, — šaltai pareiškiau. 

— Prašau užeiti. Jūs jau buvote pas mus, tad kelią pui- 
kiai Žinote. 

— Norėčiau šnektelti su ja telefonu. 

— Tuoj sujungsiu. 

Ji vidaus ryšio linija surinko Marion numerį, bet nie- 
kas neatsakė. 

— Keista, — moteris gūžtelėjo pečiais. — Ji šiandien 
pats. 

Laipteliai begėdiškai girgždėjo, bet šįkart juos užtren- 
kė balsų ūžesys vestibiulyje. Priėjęs Marion kambarį, pa- 
sibeldžiau. Tyla. Pro durų apačią slinko šviesos ruoželis, 
vadinasi, viduje kažkas buvo. Gal ji tikrai maudosi. Tačiau 
kodėl negirdėti vandens čiurlenimo? 

Spustelėjęs rankeną įsitikinau, jog durys neužrakin- 
tos, o peržengęs slenkstį supratau, kodėl tylėjo Marion — 
numirėliai nebegali atsakyti. 

Bjauriai nusikeikęs įėjau į vidų ir uždariau duris. 

Marion Lester, apsirengusi raudonu šilkiniu chalatu, 
gulėjo kniūbsčia ant lovos. Jos galvos padėtis liudijo, jog 
kaklo slanksteliai sulaužyti, o šone juodavo purpurinė krau- 
josruva nuo smūgio skiausčiu delnu. Kūnas jau buvo pra- 
dėjęs stingti. 

Pažįstamas braižas. Vietoj ginklo žudikas naudojo sa- 
vo rankas. Paskambinęs portjė pasidomėjau, kelintą valan- 
dą Marion parėjo į savo numerį. 

— Anksti ryte. Ji buvo tokia girta, kad vos laikėsi ant 
kojų. Ar jai jau geriau? 

— Atvirkščiai, daug blogiau. Stovėti ant kojų ji jau 
niekada negalės. 

— Kodėl? — nustebo mano pašnekovė. 

— Todėl, kad ji mirusi. Prašau tučtuojau pakilti čionai. 

Nepraslinkus nė minutei ta boba įsiveržė į kambarį. 
Išvydusi Marion kūną ji sukliko, o jos ištinęs blyškus snu- 
kis paraudo. 

— Koks siaubas! — kaukė ji. — Koks košmaras! Tai 
jūs ją nužudėte! 

Kritusi į krėslą, ji užsidengė veidą rankomis. 

— Liaukitės staugusi! — šiurkščiai riktelėjau. — Mer- 
gina negyva jau kelios valandos. Geriau atsakykite, kas 
šiandien buvo pas ją užėjęs? 

— Siaubas, tikras siaubas! — bukai kartojo ji. 

Teko gerokai ją papurtyti. Tik vėliau jos veide atsira- 
do nuovokos išraiška. 

— Atsakykite! Kas ją šiandien lankė? Kas jai skambi- 
no? Kas ja domėjosi. 

— Dieve, — suinkštė bobšė. — Policija uždarys vieš- 
butį... Mane išmes į gatvę... Aš pražuvau... 

Vėl užsidengusi veidą ji užstaugė, bjauriai šniurkščio- 
dama nosimi. Teko šaukti jai į ausį. 

— Tai ne pirma žudiko auka! Jis nugalabijo jau dvi ir 
nesiliaus! Greičiau sakykite, kas pas ją buvo atėjęs šian- 
dien! 

Ji baimingai žvilgtelėjo į mane. 

— Nieko nebuvo... Nė gyvos dvasios... 

— Bet juk kažkas ją nužudė? 

— Iš kur man tai žinoti... Čia nuolat trinasi žmonės. 
Vieni ateina, kiti išeina. 

— Čia ne viešbutis, o pasimatymų namai. Tiksliau, 
viešnamis! — surikau. 

Ji priešiškai pašnairavo į mane. 

— Neišsigalvokite! Tiesiog mes stengiamės nesikišti 
į savo svečių asmeninį gyvenimą. Kas čia blogo? 

— Po dešimties minučių čia suvirs visas būrys polici- 
ninkų. Ir jeigu aš papasakosiu, kuo jūs čia verčiatės, tai 

turėsite didelių nemalonumų. Tad geriau įtempkite atmin- 
tį. Nesiprašykite į nusikaltimo bendrininkes. 

— Tegu mane sušaudo vietoje, tačiau aš nieko neži- 
nau! Žmonės čia landžioja pirmyn atgal kaip žiurkės. Net 
jei spoksočiau į juos akis išpūtusi, vis tiek kiekvieno ne- 
prisiminčiau. 

Stengdamasis slėpti susierzinimą, tęsiau tardymą: 

— Ar kas nors kitas galėtų man padėti? Pavyzdžiui, 
kambarinės. 

— Kambarinės ateina tik iš ryto. 

— O pasiuntinukai? 

— Jų pas mus per amžius nebuvo. 

Sunkiai atsidusęs vėl pažvelgiau į Marion kūną. Vėl 
man nesiseka, vėl likau su ilga nosimi. Nusikaltėlis jau ke- 
lintą kartą išslysta man iš rankų. Niekas jo nepažįsta, nie- 
kas jo nematė, 0 jei ir matė, tai nutilo amžinai. Gyvas li- 
kau tik aš. Visi jo mėginimai mane pašalinti žlugo. Tačiau 
aš ligi šiol esu svarbiausias taikinys. O rizikuoti negaliu... 

— Eikite žemyn, — įsakiau moteriai. — Sujunkite ma- 
ne su policijos nuovada. Kalbėsiu iš čia. 

Sunkiai vilkdama kojas ji nukulniavo. Greitai suskam- 
bo telefonas. Pakėlęs ragelį, paprašiau budinčiojo sujungti 
mane su Žmogžudysčių skyriumi. Pato nebuvo, tačiau man 
atsakė vienas iš jo padėjėjų. | 

— Kalba Maikas Hameris. Aš esu “Čedviko" viešbu- 
tyje. Čia rastas moters lavonas. Iškart pareiškiu, kad aš su 
tuo nesusijęs. Kūnas jau sustingęs. Šia byla neabejotinai 
susidomės prokuroras, tad galite drąsiai jį žadinti. Jūsų čia 
nelauksiu, nes pakęsti negaliu jo šventeiviškos fizionomi- 
jos. Taip jam ir perduokite. 

Padėjęs ragelį, nubėgau laiptais žemyn. Tik spėjau at- 
sisėsti į automobilį ir jau pasigirdo policijos sirenų kauks- 
mas. Prie viešbučio atlėkė patrulinis automobilis, o paskui 
Jį — juodas prokuroro limuzinas. Manau, darbų jiems čia 
pakaks. 

Kai suradau artimiausią telefoną-automatą, laikrodis 
rodė ketvirtį dvyliktos. Telefonų knygoje susiieškojau 

Antono Lipskio adresą. Jis gyveno visai netoli, Grinvič 
Vilidže. 

Iki vidurnakčio liko visai nedaug. Pūga sustiprėjo, pro 
baltą sniego maršką beveik nieko nesimatė. Sankryžą pra- 
lėkiau degant raudonai šviesai net nestabteldamas. Kairėje 
1r dešinėje pasigirdo stabdžių žviegimas, kimūs keiksmai, 
švilpimas, tačiau aš mintyse pasiunčiau visus po velnių. 

Brodvėjaus ir Keturioliktosios gatvės sankirtoje kelią 
užstojo du susidūrę automobiliai. Lydimas policininkų švil- 
pukų apvažiavau juos šaligatviu. 

Be penkių dvylika atsidūriau reikiamoje gatvėje. Kol 
susigaudžiau pastatų numeracijoje ir susiradau vietą auto- 
mobiliui, praėjo dar dvi trys minutės. 

Laiptinė jau buvo užrakinta. Suradau lentelę “Antonas 
Lipskis“ ir paspaudžiau šalia esantį mygtuką. Absoliuti ty- 
la. Neatitraukiau nuo mygtuko piršto tol, kol jis sustingo 
nuo šalčio. Niršdamas paskambinau į kitą butą, o paskui mie- 
guistas balsas suburbėjo per pasikalbėjimo įrenginį: 

— Kas ten? 

— Atleiskite, aš pamiršau raktus, — greitai sutratėjau. 

— A-a, — nutęsė tas pats balsas ir durų spyna trakšte- 
lėjo, atverdama man kelią į laiptinę. 

Viduje viešpatavo tamsa ir aš, ieškodamas reikalingo 
buto, sudeginau pusę dėžutės degtukų. Pradžia pirmos... Vė- 
lu, per vėlu... Velda jau pas Klaidą... Mergyte mano, mal- 
dauju, būk atsargi, tu neįvertinai to išgamos. Ar sugebėsi 
tu pasipriešinti negailestingai prievartai? Kodėl nepaklau- 
sei manęs ir puolei į tą gyvačių lizdą? 

Durys buvo užrakintos, tačiau aš trenkau į jas apkaus- 
tytu karišku batu, net spynos liežuvėlis iššoko iš griovelio. 
Atsidūręs viduje apmiriau, laukdamas žudiko antpuolio, bet 
nieko nesulaukęs atsargiai uždariau duris ir įjungiau šviesą. 

Lipskio buto interjeras buvo gana skurdus: vietoj bal- 
dų — sodo suoleliai, vietoj šviestuvų kabojo teatro deko- 
racijos, o šiam kilimui derėtų būti ne žmogaus būste, bet 
šiukšlyne. Užtat sienos nukabinėtos senųjų Europos meistrų 

paveikslais. Sprendžiant iš varinių lentelių rėmuose — tik- 
rais. Kiekvieno jų kaina galėjo būti per šimtą tūkstančių 
dolerių. Tas Antonas Lipskis tiesiog pritvinkęs pinigų. Ir 
nors butą jis klaikiai apleido, paveikslus prižiūrėjo kruopš- 
čiai: ant jų nesimatė nė dulkelės, o neseniai nušveistos va- 
rinės lentelės spindėjo. 

Iš kur Lipskis gavo tas vertybes? Gal tai dalis fašistų 
prisigrobto gero? 

Negaišdamas veltui laiko ėmiau tyrinėti butą. Mano 
dėmesį prikaustė fotografo kabinetas. Čia buto šeiminin- 
kas dirbdavo. Kabinetas buvo užverstas reklaminiais skel- 
bimais, nuotraukomis ir panašiu šlamštu. Prie kabineto šlie- 
josi nedidelė fotolaboratorija, kuroje dar degė raudona švie- 
sa. Išnaršęs visus kampus, neradau nieko įdomaus. Staiga 
išvydau prie sienos pritvirtintą metalinę plokštelę, blyk- 
sinčią purpuriniais atšvaitais. Kam ji čia reikalinga? Ap- 
čiupinėjęs sieną aplink ją, įsitikinau, jog tai visai ne siena, 
o slaptos durys, neturinčios nei spynos, nei rankenos. 

Neieškojau slapto užrakto, tiesiog Žiebiau koja į du- 
ris. Po antro smūgio mano koja prasmego tuštumoj. Praka- 
lęs geroką skylę įlindau į kažkokį ankštą sandėliuką, pri- 
klausantį jau visai kitam butui. Jame tikriausiai ir gyveno 
Lipskis. Sulaužytos durys dalijo du visiškai skirtingus pa- 
saulius. Prabangūs pagal užsakymą daryti baldai puikiai, de- 
rėjo prie brangių kilimų ir viso kito interjero. Palei sieną 
stovėjo turtingas baras su šviežios orgijos pėdsakais. Prie 
bendro stiliaus čia netiko tiktai pigios fotoreprodukcijos, 
iškabinėtos įvairiose vietose. Čia Lipskį jo skonis apvylė. 

Šiame bute buvo trys miegamieji, kiekvienas su atski- 
ra vonia ir tualetu. Miegamuosiuose Žmonių būta visai ne- 
seniai: patalynė išmėtyta, peleninės pilnos nuorūkų. 

Suglumęs aš prisėdau ant vienos lovos, dar kvepian- 
čios brangiais kvepalais. Kažkas čia ne taip. Ne veltui Lips- 
kis susuko šį lizdelį sujungęs du butus. Kodėl viename, ap- 
leistame, kabojo brangūs paveikslai, o kitame, prabangiai 
apstatytame, pigios reprodukcijos? Lipskis nevedęs, ne itin 

žavisi moterimis, tad kam jam trys miegamieji? Gal jis mie- 
ga kiekviename iš eilės? O gal nuomoja draugams? 

Virš lovos kabojo peizažas, nutapytas aliejiniais da- 
žais ant stiklo. Kambario lubos atsispindėjo jame kaip veid- 
rodyje, trukdydamos įžiūrėti detales. Aš pastuksenau pirš- 
tais į paveikslą ir man atsiliepė duslus džeržgiantis garsas, 
aidu atsimušęs už sienos. Vejamas smalsumo, pabandžiau 
nukabinti peizažą, bet jis buvo tvirtai įmontuotas į sieną. 
Nervingai nusikvatojau, pajutęs kažką panašaus į paleng- 
vėjimą. Tokie daikčiukai man gerai pažįstami, jie dažno- 
kai naudojami policijoje. Storas stiklas, iš vienos pusės at- 
spindintis šviesą kaip veidrodis, iš kitos — visai perregi- 
mas. Tikrai, Antonas nestokojo praktiškos išminties bei su- 
manumo. 

Kad patvirtinčiau savo spėjimus, grįžau į pirmąjį kam- 
barį, vos nesuplėšęs švarko į durų nuolaužas. Vadinasi, štai 
kodėl čia kabo senųjų meistrų paveikslai! Jie ne tik verti 
krūvos žalių, tačiau ir patys padeda daryti pinigus. Nuė- 
męs nuo kablio pirmą pasitaikiusį kūrinį, aptikau tai, ko ir 
tikėjausi — kvadratinį langelį sienoje, pro kurį atsivėrė pui- 
kiausias vaizdas į sujauktą lovą. 

Greit radau ir fotoaparatą, kuriuo būdavo fotografuoja- 
mos intymios scenos. Tai buvo modernus ir brangus apara- 
tas, galintis užfiksuoti net vabzdžių lytinį aktą. Radau ir šūsnį 
stovų bei kitokių įtaisų, palengvinančių fotografo vargą. 

Beliko rasti tik nuotraukas arba negatyvus, kuriuos ga- 
lėčiau pateikti policijai kaip neginčijamus daiktinius įro- 
dymus. Puoliau entuziastingai ieškoti, versdamas viską 
aukštyn kojomis. 

Pagaliau viskas išaiškėjo. Naudodamas manekenes 
kaip masalą Lipskis įsiviliodavo į savo butą įtakingus as- 
menis ir fotografuodavo pačias atviriausias scenas. Šios 
nuotraukos leisdavo šantažuoti žioplius visą gyvenimą. Tų 
žmonių visuomeninei padėčiai skandalas būtų buvęs pra- 
žūtingas. Bet kokia kaina jiems reikėjo išsipirkti iš šanta- 
žistų. 

Ant tokio kabliuko pakliuvo ir mano bičiulis Česteris 

Vileris, vienišas, nuobodžiaująs, pinigingas vyras svetima- 
me didžiuliame mieste... Pasidavęs minutės silpnybei, jis 
atsidūrė viename iš šių miegamųjų. O nužudė jį dėl to, kad 
jis pažino vieną iš merginų — savo dukters mokyklos drau- 
gę. Išsigandusi ji, matyt, papasakojo apie seną pažįstamą 
Lipskiui. Tai ir nulėmė Vilerio likimą — baiminantis be- 
reikalingo triukšmo, jį buvo nuspręsta pašalinti. 

Sužinojusi apie žmogžudystę mergina mėgino spruk- 
ti, sugalvojo istoriją apie vedybas, bet kas paleis į laisvę 
tokią pavojingą liudininkę. 

Trečia šios istorijos auka tapo Marion Lester. Ją įkal- 
bėjo suvaidinti Česterio Vilerio draugužės vaidmenį, o vė- 
liau nudėjo. Už ką? Gal pabijojo palikti ją mano akiratyje, 
o gal ji pati pabandė šantažuoti, reikalaudama iš Lipskio 
per didelės sumos už paslaugą. Kaip sakoma, prie ko pri- 
tapsi, tuo ir pats tapsi... 

Ir viskas prasidėjo ne pirmosios Žmogžudystės naktį, 
O porą dienų anksčiau. Apsigyvenęs tame pačiame viešbu- 
tyje kaip ir Vileris, žudikas kelias dienas jį sekė, tykoda- 
mas tinkamo momento. Ir sulaukė, kai mes, atsitiktinai su- 
sitikę, prisitvatinome iki Žemės graibymo. Netyčia aš pa- 
gelbėjau žudikui. Beje, mano vietoje galėjo atsidurti bet 
kuris kitas, visai pašalinis žmogus. Tačiau aš, privatus de- 
tektyvas, turįs leidimą ginklui, kaip niekas kitas tikau Vi- 
lerio savižudybės versijai. 

Nusikaltėlis padarė tik vieną lemtingą klaidą — nepa- 
tikrino, kiek šovinių liko mano revolverio būgne. Tiesa, 
jis išsinešė kartu su savimi antrąją kulką ir iššautą tūtelę, o 
paskui viską pametė hole, bet šito nepakako. Būtų jis bent 
kiek sumanesnis, niekada nebūčiau net pagalvojęs apie ant- 
rąjį šūvį. Tereikėjo iš kulkų prikimštos kišenės ištraukti kitą 
šovinį ir įdėti jį į revolverio būgną. 

Sužinojęs, kad aš seklys, žudikas turbūt išsigando. Jis 
surinko informaciją apie mane, perskaitė straipsnius laik- 
raščiuose ir suvokė, kad man beliko vienas kelias susigrą- 
Žinti licencijai — atskleisti Vilerio žmogžudystę. Taigi aš 
pasirašiau sau mirties nuosprendį. 

Nuvijęs šias mintis šalin, ėmiau rausti viską aplinkui, 
karštligiškai ieškodamas kompromituojančių Lipskio nuo- 
traukų. Jau Žengiau į fotolaboratoriją, kai laiptinėje išgir- 
dau kažkieno žingsnius. Gretimo buto, to su miegamai- 
siais, durys sugirgždėjo. 

Pro išlaužtas duris nušliaužiau atgal ir priešais save 
išvydau per slenkstį žengiantį Antoną Lipskį. Jo veidas pa- 
balo iš nuostabos ir baimės. Riktelėjęs jis puolė atgal ir 
užtrenkė duris. Girdėjau, kaip jis strimgalviais nusirito laip- 
tais Žemyn. 

Koks aš kvailys neraliuotas! Be reikalo paskubėjau. 
Kodėl iš anksto neišjungiau šviesos! Lipskio negalima pa- 
leisti. Jis man reikalingas. Ir reikalingas gyvas! Spausda- 
mas rankoje liugerį, puoliau paskui jį ir mano švarkas už- 
sikabino už kažkokio kablio. Kai atsidūriau laiptinėje, apa- 
čioje trinktelėjo išorinės durys. Lipskis išlošė mažiausiai 
minutę. Ne, kalės vaike, nepaspruksi! 

Neprisimenu, kaip nusileidau laiptais. Ačiū Dievui, 
rankos ir kojos liko sveikos. O mėlynės greitai pranyks. 

Norėjau peršauti Lipskio vežėčių užpakalines padan- 
gas, tačiau jis spėjo pasukti už kampo anksčiau nei aš nu- 
sitaikiau. Tada pasigirdo trenksmas ir džeržgesys — sku- 
bėdamas fotogragas trenkėsi į priešais atvažiuojantį au- 
tomobilį. Jo laimei, avarija nesukėlė rimtų pasekmių. 
Lipskis atbulas užvažiavo ant šaligatvio ir lydimas antro- 
jo vairuotojo keiksmų nurūko priešinga kryptimi. 

Aš puoliau atgal, į aikštelę, kur buvau pastatęs savo 
vežėčias. Variklis sustaugė lyg pašėlęs, ratai ėmė slysti gi- 
liame sniege, bet per pusę minutės aš įveikiau pusnį ir nu- 
sivijau Lipskį. Sudaužyto automobilio savininkas, iššokęs 
į sankryžą, vos nepakliuvo man po ratais, tad teko supyp- 
sėti, kad jis atlaisvintų kelią. 

Pajutęs, kad jį persekioja, Lipskis padidino greitį. Da- 
bar aš gerai mačiau, jog čia tas pats melsvas automobilis, 
iš kurio į mane šaudė Brodvėjaus ir Trisdešimt trečiosios 
gatvių sankirtoje. Šaudė, aišku, ne Lipskis, greičiausiai Rei- 

nis (tegul jis dega pragaro liepsnose), tačiau prie vairo sė- 
dėjo fotografas. Ir už tai jam nebus dovanota. 

Dabar šuniškas oras virto mano sąjungininku. 

Mano vežėčios tik iš pažiūros panašios į seną griuve- 
ną, varomos galingo variklio, beveik netrukdomos prieš- 
priešinio eismo kone pasivijo bėglį. Sankryžą abu peršo- 
kome degant raudonai. Lipskio automobilis nučiuožė šo- 
nu, tačiau už šimto metrų išsilygino. Įsivaizduoju, kokį 
siaubą jis jautė, savo ištaigingu limuzinu beviltiškai mė- 
gindamas pabėgti nuo seno kledaro. Iš kur jam žinoti, kad 
po apšiurusiu senamadišku kapotu slepiasi šimto penkias- 
dešimties arklio jėgų naujausio bjuiko motoriukas. 

Kai mus skyrė vos dešimt metrų, Lipskis nutarė pagud- 
rauti — visu greičiu staigiai pasuko į kairę. Nebegalėjau pa- 
kartoti šio manevro ir prašokau toliau. Tačiau apledėjusi 
krantinė nepritarė tokiai rizikingai važiavimo manierai. Lips- 
kio automobilis netilpo į posūkį ir tarsi sviedinys rėžėsi į 
kampinio namo sieną. Taip pamaniau, krūptelėjęs nuo šiur- 
paus grumdomo metalo griausmo. Aš apsisukau ir sustab- 
džiau savo ratus. 

Laikydamas parengtą ginklą nubėgau į avarijos vietą. 
Dar byrėjo stiklo šukės, dar liejosi iš pramušto bako tuoj 
tuoj suliepsnosiantis benzinas, tačiau Lipskiui jau niekas 
nebegalėjo padėti. Žmogus, suplotas į blyną, miršta aki- 
mirksniu. 

Skubiai išnaršiau saloną, tačiau neradau ten jokių do- 
kumentų. Piniginėje pupsojo pluoštas banknotų ir vakar Ro- 
bertui Viljamsui atsiųsto registruoto laiško kvitas. 

Vadinasi, šios gaujos vadeiva ne Antonas Lipskis, o 
žudikas ir smurtininkas Klaidas. Ir jis laiko savo letenose 
Veldą. Aš pažvelgiau į laikrodį. Pusė antros nakties. Pavė- 
lavau pusantros valandos. Tačiau gal dar ne vėlu. 

Stumdydamas įvykio vietoje susirinkusią minią, puo- 
liau prie savo automobilio. Iš tolumos jau sklido sirenų 
kauksmas. Aišku, kas nors jau spėjo užsirašyti mano vežė- 
čių numerį, bet manęs tai nejaudino. Brangi kiekviena se- 

kundė. Arba aš žūsiu šiandien, arba priversiu prokurorą su- 
ryti savo paties skrybėlę. Pirmyn! 

Lėkdamas apsnigtomis gatvėmis turėjau įveikti nemažą 
atstumą ir padėti man tegalėjo tik lemtis. Ir aš pasidaviau 
jai. 


12 skyrius 


Klaido adresą aš patikrinau pagal kvitą, išimtą iš 
Lipskio piniginės. Viskas sutapo: ir gatvė, ir namo nume- 
ris. Didžiulio pastato viršutiniai aukštai skendo pūgos sū- 
kuriuose. | 

Priešais paradinį įėjimą, trindamas sušalusias rankas, 
vaikštinėjo Šveicorius su livrėja, panašia į admirolo uni- 
formą. Žvilgtelėjęs į jo buldogišką snukį, nusprendžiau ver- 
čiau pasinaudoti galiniu įėjimu: su tokio tipo žmonėmis net 
aš nesugebėdavau susitarti. 

Nerūpestingu žingsniu nupėdinau prie kaimyninio na- 
mo, o kai sniego uždanga paslėpė mane nuo šveicoriaus 
akių, apsukau ratą ir atsidūriau prie galinių durų. Jos irgi 
buvo užrakintos, tačiau visai greta kažkokios durys vedė į 
rūsį. Nusileidęs dešimt laiptelių garsiai šūktelėjau: 

— Ei, ar čia yra kas nors? 

— Ko jums reikia? — atsakė vyriškas balsas su šve- 
dišku ar norvegišku akcentu. 

Priešais mane išdygo kombinezonu apsirengęs ūsuo- 
tas Žmogus su ilgu žarstekliu rankoje. Apsidairęs blausioje 
vos spingsinčioje plafono šviesoje pamačiau, jog esu kati- 
linėje. Vieninteliai baldai šioje skylėje buvo kreivakojis sta- 
las ir kėdę atstojanti dėžė. 

— Man reikalingas Robertas Viljamsas, bičiuli, — pa- 
reiškiau, dėdamas ant stalo penkinę. 

Grasinamai pakėlęs žarsteklį ūsočius artinosi prie ma- 
nęs. [ pinigus jis nė nežvilgtelėjo. Pajutau, kad jis ruošiasi 
kaukštelėti man tuo įrankiu į tarpuakį. 

— Man reikalingas Robertas Viljamsas, — pakarto- 

jau, šįkart išsitraukdamas ne pinigus, bet pistoletą. — Tas 
pats Viljamsas, kuris dabar save vadina Klaidu. 

— Kam jums jo reikia? — niauriai pasidomėjo ūso- 
čius, į pistoletą kreipdamas dėmesio tiek pat, kiek ir į bank- 
notą. 

Jis turėjo šiurkščių bruožų, tačiau atvirą sąžiningą vei- 
dą, ir aš pamaniau, kad meluoti tokiam žmogui — nuodėmė. 

— Noriu padaryti iš jo žlėgtainį. Su tais, kurie išdrįs 
man stoti skersai kelio, padarysiu tą patį. 

— Paslėpkite patranką, — staiga visai taikiai burbte- 
lėjo kūrikas. — Ir pasiimkite šlamančius. Klaidas gyvena 
viršutiniame aukšte, bute su žiemos sodu ant stogo. Paro- 
dysiu, kaip iš čia galima įsmukti į vestibiulį. Ten rasite lif- 
tą. Tikiuosi, jūs nemėtote žodžių pavėjui? 

— Apie ką jūs? — nustebau. 

— Apie Klaidą. 

— Matau, ne itin jį mėgstate. 

— Jis niekšas, — iškošė pro dantis kūrikas. — Jis nu- 
plėšė garbę mano dukrai... Kokia šauni mergaitė ji buvo... 

— Viskas aišku. Jis užmokės ir už tai. Ar nežinote, 
kam jis patiki savo buto raktus? 

— Savo buto raktų jis niekam nepatiki. Bijosi, niekšas... 

Šviesiai mėlynose kūriko akyse plykstelėjo neapykan- 
ta, o žarsteklį spaudžiančios rankos virptelėjo. Puikiai su- 
pratau jo jausmus. 

Liftas, kurį radau vestibiulio gilumoje, buvo skirtas 
tarnautojams — pasiuntinukams ir tarnams. Spustelėjau vir- 
šutinio aukšto mygtuką ir liftas vikriai nučiuožė aukštyn. 

Tos sekundės man truko visą amžinybę, tačiau anks- 
čiau ar vėliau viskam ateina pabaiga. Kabina trūktelėjo pas- 
kutinį kartą ir sustingo, durys atsidarė ir aš nuslinkau kori- 
doriumi. 

Mirtina tyla net keliskart paryškino kiekvieną garsą. 
Koridorius rėmėsi į didžiulį nuo grindų iki lubų langą, 
pro kurį matėsi miegantis miestas. Matinė lemputė apšvie- 
tė prabangų holą, apstatytą odiniais krėslais, žemais rū- 
kymo staliukais ir milžiniškomis vazomis, pilnomis švie- 

žiai priskintų rožių. Grindis dengė gauruoti kilimai, o sie- 
nas — paveikslai masyviuose rėmuose. Čia turėjo gyven- 
ti turtingi ir padorūs Žmonės. Tik nuorūka su lūpdažių žy- 
me, atsainiai nusviesta ant kilimo, netiko šiam gerovės 
paveikslui. 

Priešais Klaido duris neryžtingai apmiriau. Ką daryti — 
ar paskambinti, ar tiesiog išlaužti spyną? Tačiau neprirei- 
kė nei to, nei to. Prie pat slenksčio gulėjo dailus paauksuo- 
tas raktas, savo išvaizda derantis prie masyvių ąžuolu in- 
krustuotų durų. 

Dėkodamas likimui pakėliau jį. Vargu ar raktas čia pa- 
mestas atsitiktinai. Aišku, tai buvo Veldos darbas. Ji žino- 
JO, jog aš ateisiu, ir padarė viską, kad man padėtų. Kokia ji 
gudruolė! 

Tačiau ir aš neapvyliau tavęs, brangioji. Gal aš at- 
ėjau per vėlai, bet atėjau ne tuščiomis rankomis. Beveik 
visos nusikaltimo detalės man žinomos, o kai kurie gau- 
jos nariai — jau nubausti. Tavo auka nereikalinga, bet aš 
neatimsiu iš tavęs tikėjimo, jog viską darei teisingai. Aš 
neleisiu tau kentėti. Aš nepriekaištausiu tau nė vienu žo- 
džiu ir pasistengsiu viską pamiršti... Tiesa, prieš tai nudė- 
siu tą šunsnukį Klaidą. Pasmaugsiu jį savo rankomis arba 
prikimšiu švino jo žarnas. Gal tai šiek tiek apmalšins ma- 
no kančias ir kaltės jausmą. 

Aš atsargiai pasukau raktą ir įslinkau vidun. Spyna ty- 
kiai užsitrenkė man už nugaros. 

Bute lėtai plaukė kažkokia švelni sentimentali melo- 
dija. Viešpatavo intymi prieblanda. Butas buvo didžiulis ir 
klaidus, tačiau aš pasitikinčiai Žengiau muzikos garsų link, 
nors ir nemačiau jų šaltinio — brangaus naujausio mode- 
lio patefono. 

Paskui išvydau Klaidą, apsisiautusį atlasiniu chalatu. 
Jis stovėjo greta Veldos, pusiaugulom besigūžiančios ant 
kušetės, ir kažką bandė jai įrodyti, laikydamas už rankų. 
Prietemoje mačiau tik neaiškius Žmonių siluetus ir ryškiai 
boluojančias Veldos kojas. 

Klaidas primygtinai reikalavo, prispaudęs keliu šias 

kojas, Velda prieštaravo, neigiamai mataruodama galvą, ir 
stūmė jį šalin. Staiga jis atlaužė Veldai rankas ir mergina 
ėmė muistytis, mėgindama ištrūkti. Na ką, aš vis dėlto ne- 
pavėlavau... 

— Paleisk ją, mėšlo gabale! — įsakiau, žengdamas į 
priekį. 

Jo veide, iškreiptame geidulio sumišusio su įniršiu, at- 
sirado baimės išraiška. Vadinasi, atėjau kaip tik laiku. 

— Maikai, pagaliau! — sukliko Velda, ištrūkdama iš 
niekšo rankų. 

— Vadinasi, tu jį pažįsti, kale? — Klaidas bėginėjo 
akimis nuo Veldos prie manęs ir atgal. — Jūs surezgėte man 
spąstus! 

Pribėgusi prie manęs, Velda pakibo man ant kaklo. Ją 
purtė smarkus drebulys. 

— Tikiuosi, jis tavęs nenuskriaudė? — aš paglosčiau 
merginos plaukus. 

Papurčiusi galvą ji sukuždėjo: 

— Ne, Maikai, bet koks tai buvo košmaras... 

— Ar pavyko sužinoti ką nors įdomaus? 

— Ne, — ji krūptelėjo. — Iki to dar nepriėjome. 

Paėmęs nuo stalo rankinuką, padaviau Veldai. Iškart 
supratusi, ko aš noriu, ji ištraukė iš rankinuko pistoletą. 
Klaido veidas taip persikreipė, kad aš net nusikvatojau. 

— Užčiaupk žabtus, Klaidai, ir nekrutink ausų. Aš at- 
skleidžiau visą tavo aferą. Ir dabar tau teks atsakyti už vis- 
ką: už šantažą, už žmogžudystes, už suluošintus likimus. 
Kokia bausmė tavęs laukia, pats Žinai. 

Jis žagtelėjo ir bandė kažką lementi, bet aš neleidau 
nė žodžio ištarti. 

— Tu su Antonu suradai aukso gyslą. Jūs, padedami 
manekenių, įviliodavote į lovą įtakingus žmones, fotogra- 
fuodavote juos pačiose intymiausiose pozose, o paskui šan- 
tažuodavote juos tomis nuotraukomis. Tiesa, iš pradžių aš 
neįvertinau tavęs. Laikiau tave paprastu smulkiu vykdyto- 
ju. O tu pasirodei esąs vos ne gaujos galva. Ar ne? 

Klaidas iš padilbų spoksojo į mane netardamas nė 
žodžio. 

— Dabar man paaiškėjo ir Česterio Vilerio nužudymo 
motyvai. Kaip ir daugelis kitų vyrų, jis tapo jūsų šantažo 
auka. Tu pakišai jam po nosimi nuotraukas ir privertei su- 
mokėti penkis tūkstančius. Tuo reikalas galėjo ir pasibaig- 
ti, deja, jis pažino vieną iš tavo mergyčių. Jis jai išdrožė 
viską, ką apie tai galvoja, ir dar pagrasino. Išsigandusi mer- 
gina pranešė apie įvykį Antonui, 0 šis — tau. Vargšelis Vi- 
leris nežinojo, kad pats sau pasirašė mirties nuosprendį. 

Klaidas stovėjo lyg užhipnotizuotas, bejėgiškai nuko- 
ręs rankas. 

— Kelias dienas tu tykojai Vilerio viešbutyje, laukda- 
mas patogaus momento. Nežinau, kas vyko tarp jūsų, ta- 
čiau Česteris spėjo pačiupti mano revolverį, tuo pamėtė- 
damas tau puikią idėją inscenizuoti savižudybę. Tiesa, tu 
padarei vieną mažą klaidą, bet apie tai vėliau... Nesupran- 
tu vieno — už ką nugalabijai Reinį? Beje, kelias versijas 
turiu. Arba jis tau nepakluso, priglaudė iš Perio išpeštus 
pinigėlius, arba tu jį nubaudei už nepavykusį pasikėsinimą 
į mane. Mano vizitas į sporto salę buvo tau kaip Dievo do- 
vana. Atsirado ir papirkti žmogžudystės liudininkai, ir pro- 
kurorą spustelėjo... Tiesa, tavo alibi nieko vertas. Iki vi- 
durnakčio niekas nematė tavęs “Užvažiuojamajame kieme". 

Klaidas iš pradžių pažvairavo į liugerį mano rankoje, 
kuriuo taikiausi jam į pilvą, paskui — į mažą Veldos pisto- 
letą, nutaikytą į jo galvą. 

— Už ką nužudei Džin Troter? — tęsiau. — Juk sklan- 
dė gandai, kad ją išsivežė jaunikis. Tu tikriausiai paslėpei 
ją kokioje nuošalioje vietelėje ir bandei pripudrinti jai sme- 
genis. Bet vargšelę pernelyg išgąsdino Vilerio žmogžudys- 
tė. Juk ji kažkada draugavo su jo dukterimi. Mergina pasi- 
darė pavojinga ir vargšelę nuritino nuo tilto... Su Marion 
Lester viskas atvirkščiai. Ji užmokėjo už tai, kad pati su- 
manė tave šantažuoti. 

— Maikai... — sumykė Klaidas. 

— Tylėk, išgama! Kalbėsiu aš. O tu turi teisę tik atsa- 

kyti į mano klausimus. Mane domina, kur yra fotoarchy- 
vas. Deja, iš Antono jau nieko neišpeši. Dabar policija 
graibsto jo smegenis nuo mūro sienos. Gaila, bet nuotrau- 
kų jis neturėjo. Vadinasi, jas turi tu. 

Klaido veidas paraudo, jis ėmė tąsytis lyg užėjus epi- 
lepsijos priepuoliui. 

— Veltui stengiesi, šniukšte! Tu nieko nesugebėsi įro- 
dyti! Aš per kietas tavo dantims! 

— Koks tu pokštininkas, drauguži, — nuoširdžiai nu- 
stebau. — Manai, aš tempsiu tave į policiją arba pas pro- 
kurorą, kad tu ten klyktum apie teises, reikalautum advo- 
katų ir visa kita? Klysti. Tu nudvėsi tiesiog čia, o policijai 
aš paporinsiu pasakėlę apie savigyną. Negi man sunku 
įsprausti užtaisytą pistoletą į tavo negyvą leteną? Kaip tau 
patinka mano idėja, Klaidai? 

— Ne itin, — pasigirdo už mano nugaros kimus nepa- 
žįstamas balsas. — Negalima grasinti šeimininkui jo pa- 
ties namuose. O dabar mesk savo patranką ant grindų, ki- 
taip gausi kulką į pakaušį. 

Tai buvo krachas! Koks aš idiotas! Dieve, kai tu nori 
nubausti, tai atimi iš žmogaus protą! Jausdamas, kaip šaltas 
pistoleto vamzdis masažuoja mano sprandą, išmečiau savo 
liugerį. Greta blinktelėjo Veldos pistoletukas. Lengviau at- 
sidusęs, Klaidas žengtelėjo pirmyn ir paėmė mūsų ginklus. 
Nespėjus užsidengti, jis vožė liugerio rankena man į kaktą. 
O vos parkritusį mane puolė už nugaros stovėjęs gangsteris. 
Smūgiai biro ant manęs tol, kol praradau sąmonę. 


Nežinau, kiek laiko aš pradrybsojau be kvapo... Kaž- 
kur giliai viduje kaip plaktuku daužė mintis: “Atsibusk, at- 
sibusk". Pamažu juoda marška prieš mano akis ėmė švie- 
sėti, pradėjau skirti garsus, sklindančius visai greta. 

Daugiausia kalbėjo Klaidas: 

— Dabar aš užsiimsiu ta šliundra, o jos gražuoliukas 
tegul mėgaujasi reginiu. Atgaivink jį ir pririšk prie krėslo. 
Vėliau atsiskaitysime ir su juo. 

Man šliūkštelėjo ant veido vandens, šiurkščiai griebė 
už pažastų ir nuvilko grindimis. Pasigirdo šaižus, siaubo 
kupinas Veldos riksmas: 

— Prašau, nereikia! Nelieskite manęs! 

— Nusirenk, kale! — staugė Klaidas. 

— Ne, maldauju... 

— Ak, nenori pati? Nagi, nuplėšk nuo jos drabužius! 

Žaliūkas metė mane ir ėmė kibti prie Veldos. Klaidas 
gašliai trynė rankas. 

Sutelkęs jėgų likučius pabandžiau atsistoti, tačiau ma- 
no judesys neliko nepastebėtas. Tuoj pat Klaido padėjėjas 
išmetė į priekį pistoletą. 

— Jei tas niekšas pajudės dar kartą, nušauk jį! — su- 
spiegė Klaidas. — Nors tokia mirtis jam per lengva. 

Vieną trumpą mirksnį Velda liko be priežiūros ir to jai 
pakako, kad išgriebtų iš po liemenėlės mažytį moterišką 
brauningą. Jis sausai karktelėjo ugnimi ir žaliūkas iškart 
atsisėdo, griebdamasis už pilvo. 

Pabandžiau pulti į pagalbą savo mergaitei, tačiau tik 
žnektelėjau dejuodamas atgal ant grindų. Šokęs prie Vel- 
dos, Klaidas sugebėjo išsukti ginklą laikančią ranką. 

— Maikai, padėk! — desperatiškai sukliko Velda. 

Jos palaidinė plyšo per siūlę, brauningas nukrito ant 
kilimo, bet paskutinę akimirką Velda spėjo paspirti jį man. 
Supratęs, kad jau nesugebės jo pasiekti, Klaidas keikda- 
masis puolė prie durų. Spragtelėjo durų užraktas ir korido- 
riuje pasigirdo stumdomų baldų girgždesys — Klaidas už 
durų rentė barikadą. 

Pribėgusi prie manęs, Velda atsisėdo šalia ir padėjo 
mano galvą sau ant kelių. 

— Kas tau, Maikai? Tu sužeistas? Pasakyk ką nors! 

— Viskas gerai, — išspaudžiau. — Geriau nebūna... 

Pamažu man grįžo jėgos, o atsigavimą paspartino aist- 
ringi Veldos bučiniai. Po jos pažastimi aš užčiuopiau nedi- 
delį dėklą. 

— Kvaileli, — kuždėjo ji, plūsdama ašaromis. — Ma- 
no kvailiukas... Pakentėk... Greitai viskas praeis... 

— Velda, brangioji, net nežinau, kaip tau ir dėkoti. Tu 
išgelbėjai man gyvybę. Tu nuostabi partnerė... 

Tuo laiku ant grindų drybsantis gangsteris sukriokė ir 
burna iššvirkštė kraujo fontanėlį. Jo kūnu perbėgo mirties 
mėšlungis. 

— Maikai, jis mirė, — sudejavo Velda. 

— Patikėk, jis užsitarnavo tokios dalios. Tai vis tiek 
geriau nei elektros kėdė. Gali padaryti savo pistolete pir- 
mą žymę. 

Velda pabalo, nuleido akis ir tykiai sušniokštė: 

— Nudėti reikėjo ne jį, o kitą... Klaidą būčiau pribai- 
gusi be jokio sąžinės graužimo. 

— Geriau pagalvokime, kaip mums iš čia ištrūkti, — 
aš atsistojau laikydamasis už krėslo atkaltės. 

— Jis mus užrakino. 

— Prakeikimas! 

Pakėliau nuo grindų savo liugerį, bet mano jėgos vėl 
išseko. 

— Maikai, žinai, tą naktį, kai žuvo Reinis, Klaidas tik- 
rai buvo posėdyje, — tarė Velda, atidžiai stebėdama mane. 

Nevykusiai pasukau galvą ir mane iškart supykino. Au- 
syse suskambo, o burnoje pajutau kraujo skonį. Nusvyra- 
vęs prie durų įrėmiau pistoleto vamzdį į užraktą ir iššo- 
viau. Atotrankos jėga vos nenurovė man plaštakos, tačiau 
spyna atsilaikė. 

— Maikai, ar supratai, ką tau dabar pasakiau? — my- 
go Velda. 

— Manęs nejaudina, kur tas išgama buvo... Žudikas — 
jis, ir nesiginčyk su manimi. Toks perėjūnas gali apsirū- 
pinti bet kokiu alibi. Jis dirbo kartu su Antonu Lipskiu. 
Vienas žudė ir gąsdino, o kitas viliodavo į spąstus ir foto- 


grafuodavo. 
Staiga man nušvito protas. 
— Nuotraukos! — pliaukštelėjau sau per kaktą. — 


Klaidas nuskuodė slėpti nuotraukų! Jei jam pavyks, mes 
nieko neįrodysime! Pasitelkęs savo aukštą padėtį užiman- 
čius dangstytojus, jis išsisuks nuo bausmės. 

Čiupęs pistoletą suvariau į užraktą visą apkabą. Pa- 
kvipo aitriu paraku ir butą užplūdo dūmai. Užraktas suby- 
rėjo, bet duris vis dar laikė pristumti baldai. 

— Dabar žinau, kur nulėkė Klaidas, — pareiškiau. — 
Jei nuotraukų nėra nei Lipskio bute, nei čia, tai jos gali 
būti tik agentūroje. 

Ta mintis suteikė man jėgų ir mes kartu su Velda ėmė- 
me šturmuoti duris. Galų gale Klaido suręsta barikada pra- 
dėjo traškėti. Nuo įtampos mums braškėjo kaulai ir išsipū- 
tė kaklo venos. Pagaliau koridoriuje kažkas griuvo, ir mes 
įstengėme prasibrauti pro atsiradusį plyšį. 

Prieš palikdamas butą, švelniai pabučiavau Veldą ir 
pasakiau: 

— Surask Patą. Apskambink visas vietas, kur jis galė- 
tų būti. O jeigu jo nerasi, tai pranešk apie įvykį prokuratū- 
rai. Tik būtina paskelbti Klaido paiešką. 

Man žengiant per slenkstį, Velda riktelėjo kažką įkan- 
din, bet nesupratau ką. Šįkart pasinaudojau pagrindiniu lif- 
tu. Kai perlėkiau vestibiulį, šveicorius admirolišku mun- 
duru bandė mane sulaikyti, tačiau gavęs kumščiu į kaklą 
iškart atsikabino. 

Praskriejęs porą kvartalų ėmiau mąstyti, kokį maršru- 
tą man pasirinkti, kad kuo greičiau pasiekčiau Lipskio agen- 
tūrą. Netikėtai prisiminiau, jog ten nuvyko Koni ir mano 
oda pašiurpo. Kelintą kartą šįvakar! 

Vėl papuoliau į laiko gniaužtus, vėl privalėjau skubė- 
ti, skaičiuodamas sekundes. 

Už namo, kuriame buvo įsikūrusi Lipskio agentūra, 
durų degė blausi lemputė, apšviesdama laikraštį skaitantį 
durininką. Išvydęs mane, jis pastukseno pirštu į laikrodį 
ir mostu pasiūlė nešdintis velniop. Atsakydamas aš taip 
spyriau į duris, kad iš jų vos neišbyrėjo stiklai. Senukas 
metė laikraštį ir nenuimdamas grandinėlės vos vos pra- 
vėrė duris. 

— Ko jums reikia? — sušvapsėjo jis. — Visur jau se- 
niai uždaryta. 

— Ar neseniai čia ką nors įleidote? 

— Po vidurnakčio čia niekas nebuvo įėjęs. Eikite sau, 
čia jums nėra ko veikti. 

— Dar kartą pagalvokite. Tai labai svarbu. 

— Aš gi sakau, nieko čia nebuvo. 

Negi Klaidas nudūmė į kitą vietą? To negali būti... Bu- 
vau įsitikinęs, kad mano spėjimas teisingas. 

— Ar galinės durys užrakintos? 

— Žinoma. Be mano žinios pro jas niekas negali pra- 
eiti. Išeikite, kitaip aš iškviesiu policiją. 

— Kvieskite! Ko delsiate? 

— Niekaip neįkertu, ko jūs čia ieškote? — senuko 
smalsumas nugalėjo. 

— Žudiko! Jis tikriausiai jau seniai klaidžioja po pa- 
stato aukštus su revolveriu rankoje! 

— Juokaujate! — jis atšlijo. 

— Kaipgi, daugiau neturiu kuo užsiimti antrą valandą 
nakties! Aš vardu Maikas Hameris. Šią pavardę galėjote 
matyti laikraščiuose. Aš persekioju žudiką, o mane patį per- 
sekioja policija. Viskas susimaišė šiame prakeiktame pa- 
saulyje. Nuo to, ar įleidote čionai ką nors ar ne — priklau- 
so ne vieno Žmogaus gyvybė. 

— Įeikite, — jis nuėmė grandinėlę. — Čia buvo užėję 
keli žmonės. Vienas dirbo viršvalandžius, o vaikinai iš drau- 
dimo kompanijos užbėgo pasiimti savo gėrimų... Bet visi 
jau seniai išėjo. 

— Tada nuvežkite mane liftu į Antono Lipskio agentūrą. 

Durininkas kažką sumykė ir pliaukštelėjo delnu sau 
per kaktą: 

— Kaip aš, senas kvailys, galėjau užmiršti! Juk į tą 
agentūrą neseniai pakilo viena labai simpatiška jauna bū- 
tybė. Man regis, ji dar negrįžo. 

— Mikliai aukštyn! Jai gresia pavojus. 

— Geriau jūs vienas važiuokite, — senukas susigūžė. — 
Aš negaliu palikti posto. 

Aš jėga nusitempiau jį ir mes nulėkėme aukštyn. Se- 
nukas paklaikusiomis akimis stebėjo, kaip išsitraukiau liu- 
gerį ir ruošiausi pulti. 

Kai pasiekėme reikalingą aukštą, rūkte nurūkau prie 
agentūros durų. Jos buvo atlapotos, o viduje degė ryški švie- 
sa — aiškus įrodymas, kad neseniai čia kažkas lankėsi. 
Ėmiau tyrinėti patalpą, laikydamasis atsargumo, o senu- 
kas, sunkiai šnopuodamas, sekiojo paskui. Apžiūrėjęs dra- 
bužinę, tualetus, sandėliuką ir fotolaboratoriją aš pagaliau 
radau tai, ko ieškojau — archyvą. 

Staigiai atplėšęs duris, aš nepajėgiau sulaikyti dejo- 
nės. Tik po minutės sutvardžiau savo jausmus ir priverčiau 
pajudėti sustingusį kūną. 

Kambario viduryje, įsmeigusi į lubas stiklines akis, gu- 
lėjo Koni. Jos veide nepastebėjau jokių smurto žymių, tik 
nenatūraliai pasukta galva nurodė aiškią mirties priežastį 
— kaklo slankstelių lūžis. 

Ir vėl aš pasirodžiau per vėlai... 

Visa patalpa nuo grindų iki lubų buvo prikimšta ap- 
lankų, popierių, segtuvų. Storas dulkių sluoksnis liudijo, 
kad Žmonės čia užsuka retai. Tik vienoje lentynoje žiojėjo 
tuščia vieta. 

Kad nenukristų, senukas atsišliejo į mane. Jis žvelgė į 
šoną tarsi nematydamas kūno. Iš burnos jam nutįso seilė. 
Jį atstūmęs, pasilenkiau prie Koni kūno. Net mirusios jos 
veidas buvo ramus ir taikus. Ačiū Dievui, ji nesikankino, 
Žuvo nuo vieno vienintelio negailestingo smūgio. Jos deši- 
nės rankos pirštai buvo mėšlungiškai sugniaužti. Atgniau- 
Žęs juos radau popieriaus skiautę su tipografiniu tekstu: 
“Garso reguliavimui būtina..." Matyt, tai buvo kokio nors 
buitinio radijo prietaiso eksploatacijos instrukcija. 

Aš dar kartą atidžiai apžiūrėjau lentyną, nuo kurios bu- 
vo nubrauktos dulkės. Atspaudas kvadratinis, matyt, čia sto- 
vėjo nemenka dėžė. Kvadratinė dėžė buvo pastatyta ant grin- 
dų, o paskui nuvilkta į koridorių. Ten pėdsakas baigėsi. 

Palikęs praviras duris nuėjau į prieškambarį. Svyruo- 
damas kaip girtas, budėtojas sekiojo paskui mane. Naudos 
iš to nebuvo jokios — matyt, nuo viso to, ką matė, jis ge- 
rokai išsigando. 

Iš prieškambario paskambinau į policiją, pranešiau 

apie žmogžudystę ir padiktavau adresą. Tada kartu su se- 
nuku nusileidau liftu prie galinių durų. 

Mano spėjimai pasitvirtino. Patikimai užrakintos du- 
rys, budėtojo žodžiais tariant, buvo plačiai atlapotos. Jo- 
kių abejonių, žudikas paspruko būtent pro jas. 

Ir nors durininkas su ašaromis maldavo mane pasilik- 
ti, aš atstūmiau jį ir nubėgau prie savo automobilio. 

Dabar žinojau, kas tikrasis žudikas ir kur jį rasti. 


13 skyrius 


Viskas, skubėti nebėra kur. Pašėlusios lenktynės bai- 
gėsi. Aš neskubėdamas riedėjau centro link ir buvau įsi1- 
kandęs cigaretę, pirmąją po daugelio beprotiškų valandų. 
Net sniegas, kurį paskutines paras keikiau, manęs nebedir- 
gino. Pasaulis pasikeitė, kai laikas man ėmė tekėti norma- 
liu tempu. 

Pagavęs policininkų naudojamą bangą, išgirdau savo 
pavardę ir iškart perjungiau radijo imtuvą. Švarus baltas 
sniegas paslėpė to apdergto pasaulio purvą ir atmatas, ap- 
valė mano nuodėmingą sielą. Aš apverkiau nelaimingosios 
Koni žūtį. Ji tikrai nenusipelnė mirties... Vargšė mažoji pa- 
tiklioji Koni... 

Privažiavęs pažįstamą namą, aš tvarkingai pastačiau 
savo vežėčias tarp dviejų sniegu apneštų automobilių ir kaip 
tvarkingas pilietis net užrakinau dureles. Kai kur languose 
degė šviesa, tačiau aš nesugebėjau atskirti, ar mano ieško- 
mo buto langai dar šviečia. 

Sustojęs priešais paradines duris, užsitraukiau pasku- 
tinį kartą ir nusviedžiau nuorūką į kanalizacijos griovį, kur 
ji ir užgeso, mirktelėdama atsisveikinimui. Paskui paspau- 
džiau skambučio mygtuką ir neatitraukiau piršto, kol du- 
rys, tyliai girgžtelėjusios, atsivėrė. 

Neskubėdamas pakilau laiptais, nužingsniavau erdviu 
holu ir priėjau jau prie atlapotų buto durų. 

— Labas vakaras, Junona, — šaltai išspaudžiau. 

Nesulaukęs jos atsakymo, įėjau vidun ir pradėjau 
kruopščią metodišką kambarių kratą. Išverčiau spintas, ati- 
traukiau nuo sienų stalus ir kušetes, perverčiau visus čiu- 
žinius, nuplėšiau vonios užuolaidą, atsukau užuolaidas, žo- 
džiu, patikrinau visas vietas, kur galėjo slėptis žmogus. Ir 
visą laiką budriai stebėjau aplinką, o mano liugeris buvo 
parengtas bet kuriam netikėtumui. Tačiau krata nedavė jo- 
kių rezultatų ir aš susmukau krėsle jausdamas, kaip senka 
mano jėgos. Nuovargis sunkiu presu užgulė mano pečius. 
Žvilgsniu susiradęs Junoną greičiau sušnibždėjau nei ištariau: 

— Kur jis? 

Jos akyse spindėjo ašaros, krūtinė sunkiai kilojosi, o 
dešinė ranka nevalingai glostė gerklę. 

— Nieko nesuprantu, Maikai... — tykiai sušlamėjo ji. 

— Kartoju! Kur jis slepiasi? — atsukau į ją pistoleto 
vamzdį. 

Junona užsimerkė ir žengtelėjo porą žingsnių atgal. 

— Tu paslėpei jį kažkur čia. Tučtuojau sakyk — kur jis? 

— Maikai, kaip tu gali taip kalbėti... — ji lėtai trau- 
kėsi į svetainės pusę. — Tu pakvaišai... 

— Junona, aš ką tik 1š jūsų agentūros. Ten radau Koni 
lavoną. Ji guli archyve su perlaužtu sprandu. Visi kompro- 
mituojantys dokumentai dingo. Klaidui dar pakako laiko 
juos pagrobti, kai nugalabijo Koni. Tačiau kai ką aš radau. 
Žiūrėk... 

Ištiesiau Junonai iš Koni kumščio ištrauktą popieriaus 
skiautę. Gražuolė žvilgtelėjo į ją ir gūžtelėjo pečiais. 

— Tai televizoriaus eksploatacijos instrukcija. To pa- 
ties, kurį manekenės susidėjusios nupirko Džin Troter su- 
tuoktuvių proga. Tu žinojai, kad jai neprireiks to daikto ir 
paslėpei jį archyve. Iki šio vakaro niekas nežinojo, kad jis 
ten. Koni aptiko jį atsitiktinai, viską suvokė ir už tai su- 
mokėjo gyvybe. Ar tai padarė Klaidas, kad išsuktų tave? 

Junona žvelgė į mane plačiai atvertomis akimis ir jo- 
se atsispindėjo viskas: baimė, nesupratimas, nuostaba, tik- 
tai ne atgaila. Bet manęs tos puikios akys jau negalėjo ap- 
gauti. 

— Kur jis? — griežtai pakartojau grėsmingai mostel- 
damas liugeriu. 

— Maikai, ką tu šneki? Juk įsitikinai, kad čia nieko 
nėra. 

— Junona, jau Žuvo septyni Žmonės... Supranti, sep- 
tyni... Tu susijusi su visomis tomis mirtimis. Aišku, jūsų 
planas buvo toks gudrus, kad tavęs neturėjo paliesti nė men- 
kiausias įtarimo šešėlis. Iš pradžių aš nusekiau klaidingais 
pėdsakais. Tačiau dabar žinau, kaip ir už ką žuvo tie žmo- 
nės. Jūsų gaujai nepasisekė. Jei tąnakt Vilerio kambaryje 
būtų buvęs kas nors kitas, byla būtų ramiai užgesusi. Bet 
jūs suteršėte garbingą mano vardą, ir aš verčiausi per gal- 
vą, kad tik surasčiau žudiką. 

— Maikai, liaukis! — ji prispaudė rankas prie krūti- 
nės. — Man baisu. 

Tuo buvo galima patikėti. Jos keliai virpėjo, pirštai 
spaudė gerklę, o akys plūdo ašaromis. Bet šįkart ji persi- 
stengė. Griebusi už kėdės atkaltės, Junona lėtai, su jai bū- 
dinga gracija nutūpė ant kraštelio. 

— Liaukis maiviusis! — šiurkščiai aprėkiau ją. — Iš 
pradžių aš gaujos vadeiva laikiau Antoną Lipskį, bet pasi- 
rodė, jog klydau. Jo kišenėje radau Klaidui siųsto regist- 
ruoto laiško kvitą. Matyt, jam buvo siunčiamos nuotrau- 
kos ir naujų šantažo aukų adresai. Įdomu, kas pirmasis su- 
manė guldyti storkišenius į lovą kartu su manekenėmis ir 
fiksuoti jų seksualinius žaidimus fotojuostoje? Pinigai plau- 
kė Klaidui upe. Šantažas ir lošimų verslas davė milžiniš- 
kas pajamas. Tu verbavai ir pristatinėjai merginas, užtikri- 
nančias “Užvažiuojamojo kiemo" klestėjimą. Ar tiesą sa- 
kau? Kodėl tyli, Junona? 

Ji nepratarė nė žodžio. 

— Bet vėliau aš ėmiau abejoti. Su Antonu viskas aiš- 
ku, kad jam vietoj smegenų — košė. Jis tik gabus vykdyto- 
jas, ne daugiau. Nors šlamančių sukalė nemažai ir investa- 
vo juos į puikią paveikslų kolekciją. Vadinasi, vadeiva Klai- 
das. Bet aš pažįstu jį jau daugelį metų. Jis žiaurus, godus, 
plėšrus — ir ne daugiau. Negi jis taip išgudrėjo per pasku- 


300 


tiniąsias atostogas kalėjime? Kažkaip nesitiki. Liko tik vie- 
nas pretendentas į gaujos įkvėpėją ir vadovą — tai tu, Ju- 
nona. Taip, taip, aš nejuokauju. Klaidas tau tarnavo kaip 
saugumo tarnybos šefas ir tiek. Apie kitus aš nė nešneku. 

Pakėlusi galvą, ji įsmeigė į mane nuo ašarų paraudu- 
sias akis. 

— Maikai, tu nori mano mirties... 

— Junona, privalau išsiaiškinti, kur slepiasi Klaidas. 
Jei man to nepasakysi, aš tave nušausiu, o paskui vis tiek 
jį surasiu. Turi tik dvi išeitis: arba tylėti — ir po minutės 
atsidurti pragare, arba išduoti — išsigelbėti pačiai ir duoti 
šansą jam. Sutinku kautis su juo plikomis rankomis, be gin- 
klo. Ko jam bijoti? Juk jis neįtikėtinai stiprus, išmėginau 
tai nuosavu kailiu. 

Junona atkakliai tylėjo. Jos skruostus išterliojo blaks- 
tienų tušas, akis apniaukė abejonės. 

Ką turėjau daryti? Jei nenudėsiu jos dabar, tai ji ne- 
abejotinai išsisuks, juk tiesioginių įkalčių prieš ją nėra. Tik 
aš vienas žinau jos kaltės laipsnį, o juk ji netgi kaltesnė 
nei žudikas. Vadinasi — mirtis! 

Aš nusitaikiau jai į galvą ir atlaužiau saugiklį, tačiau 
kažkokiu būdu mano pirštas atsisakė paklusti smegenims. 
Neapykanta pamažu išblėso, o abejonės palaužė mano ryž- 
tą. Mano akys degė įniršiu, o ranka vis dar virpėjo. Dar 
kartą nusitaikęs į galvą išvydau auksinius Šarlotos plau- 
kus. Protas liepė šauti, o pirštai nepakluso. Gerklę man už- 
gniaužė spazmas. Visa tai, aišku, atsispindėjo mano veide, 
aš sunkiai kvėpavau... 

— Ne, negaliu, — nuleidau pistoletą. — Tu nusipel- 
nei mirties, bet aš negaliu žudyti moters. Tai viršija mano 
jėgas. Šiandien mirtis tave aplenkė, tačiau nesidžiauk tuo 
labai. Aš nuvešiu tave į policiją ir pasistengsiu, kad iš ta- 
vęs išmuštų reikalingus parodymus. O tada spręs teismas. 
Jei Dievas yra, jis palaimins tau skirtą elektros kėdę. 

Įdėjęs pistoletą į dėklą, paėmiau ją už parankės. 

— Eime, Junona. Policijoje dirba geras mano drau- 
gas, jis degte dega troškimu su tavimi susipažinti. 

Toliau viskas vyko žaibo greitumu. Atrodė, Junonoje 
įsikūnijo velnias. Lengvai išsisukusi iš mano rankų ji taip 
vožė man kumščiu į veidą, jog nugara įsirėžiau į sieną. Ki- 
tą akimirką geležiniai pirštai suspaudė mano gerklę. Pa- 
bandęs priešintis, gavau klastingą smūgį keliu į paširdžius. 
Klaikus skausmas perlenkė mane pusiau ir kitą sekundę Ju- 
nona jau sėdėjo ant manęs raita. Kriokdami mes raičiojo- 
mės ant grindų. Staiga ji išmetė priekin dešinę ranką, ke- 
tindama iškabinti man akis. Per stebuklą aš išsisukau ir jos 
aštrūs nagai tik perdrėskė mano skruostą. 

Šis stiprus skausmas galiausiai pažadino mano protą. 
Supratau, kad dar šiek tiek ir man galas. Prisitaikęs tren- 
kiau kumščiu jai į veidą. Trakštelėjo lūžtanti tarpunosė ir 
ant manęs iš viršaus pliūptelėjo kraujas. Neleisdamas Ju- 
nonai atsipeikėti, aš apipyliau ją smūgiais, tačiau ji tarsi 
nieko nejuto. Kaukdama lyg žvėris ji kovėsi Žiauriai ir ne- 
gailestingai. Jos rankos su šėtono jėga vis veržė mano kaklą. 
Mane apėmė siaubas, kai suvokiau, jog ilgiau nebeatsilai- 
kysiu. 

Tuomet, panaudojusi kažkokį kovos menų būdą, ji ke- 
liu prispaudė mane prie grindų ir vos nesulaužė stuburo. 
Nė pats nežinau, kaip sugebėjau išsprūsti iš jos plieninio 
glėbio. Matyt, išgelbėjo mane jos platus chalatas. Trūkte- 
lėjęs už skverno, atplėšiau nuo savęs Junoną, tačiau chala- 
tas plyšo nuo viršaus iki apačios ir Junona liko vien su šil- 
kinėmis kojinėmis bei aukštakulniais bateliais. 

Akimirksniu pasisukusi į mane nugara, ji puolė į sve- 
tainę ir ištraukė spintos stalčių, kuriame blykstelėjo revol- 
verio metalas. Tačiau mano liugeris buvo vikresnis. 

— Nejudėk! — kimiai karktelėjau. — Iš tokio atstu- 
mo neįmanoma nepataikyti. 

Ji sustingo, leisdama man pasigrožėti jos pieno baltu- 
mo nugara ir stamantriomis juodu šilku aptemptomis kojo- 
mis. Junonos piršteliai apmirė už poros centimetrų nuo gin- 
klo, bet, manau, ji suprato, kad nors ir mažiausias judesys 
jai reikštų mirtį. 

Nenuleisdamas patrankos, aš prisitraukiau telefono 

aparatą ir paskambinęs į informacinę tarnybą sužinojau 
Klaido telefono numerį. Ragelį pakėlė policininkas, kurį 
gana sunkiai įkalbėjau pakviesti Veldą. 

Galvą man kvaršino tik vienas klausimas, ir iškart ga- 
vau į jį išsamų atsakymą. Velda pasakė, kad Klaido kūną 
policija rado katilinėje. Jo kaukolė buvo suknežinta. Greta 
gulėjo kruvinas žarsteklis — mėlynakis ūsočius atkeršijo 
už savo dukters garbę. 

Vadinasi, Klaidas net neįžengė į agentūrą ir tai pasu- 
ko įvykių versiją visai kita linkme. Priartėjo šios užsitęsu- 
sios tragedijos pabaiga. Visos šachmatų figūrėlės išsidė- 
liojo savo vietose. Kaip ir kodėl visa tai vyko, žinojau ir 
anksčiau. Dabar sužinojau svarbiausią dalyką — žudiko 
vardą. 

Galima padėti tašką. Mirusieji tegu ilsisi ramybėje, jų 
skriaudikams atkeršyta. 

— Pasisuk į mane veidu, Junona! — įsakiau. — Mikliai! 

Ji pasisuko lėtai ir grakščiai. Tokios gracijos pavydė- 
tų bet kuri pasaulio balerina. Plačiai atvertos bedugnės akys 
plieskė tokiu pykčiu, kad atrodė, tuoj sudegins mane žvilgs- 
niu. Pusnuogė dievaitė stovėjo priešais mane visu savo gro- 
Žiu ir jos atlasinė oda švytėjo lempų šviesoje. 

Aš pasiekiau savo tikslą. Rytoj prokuroras atsipraši- 
nėdamas grąžins man licenciją, o žiniasklaida, iki šiol pik- 
tai vambrijusi, apipils mane ditirambais. Edas Kuperis gaus 
savo sensaciją. Visa tai — rytoj, bet dabar man teks atlikti 
nedidelį, tačiau nemalonų reikaliuką. 

— Kaip aš nepastebėjau to iškart, kvailys, — iškošiau 
pro dantis. — Juk kiekvienąkart mums susitikus mane ap- 
imdavo pavojaus nuojauta. Tačiau vienu savo akių žvilgs- 
niu ir nedideliu flirtu tu išblaškydavai neaiškius mano įta- 
rimus. Mane apvyniojo aplink pirštą, apdūmė man akis! O 
aš maniau, jog Žinau apie moteris viską! Koks aš asilas! 
Turėjau viską suvokti dar tą dieną, kai įviliojai mane į pe- 
dikų restoraną. Kaip suglumo lesbietė, nusekusi paskui ta- 
ve į tualetą. Tu nuostabi aktorė ir labai gaila, kad tokią Die- 
vo dovaną naudoji šlykštiems tikslams. Šiandien sužino- 

jau apie tave visą tiesą ir atskleisiu ją visam pasauliui. Tai 
tu nužudei Vilerį, atsitiktinai pažinusį vieną tavo maneke- 
nę. Paskui nugalabijai tave apmauti bandžiusį Reinį. Džin 
Troter žinojo pernelyg daug ir sumokėjo už tai gyvybe. Dėl 
tos pačios priežasties žuvo ir Marion Lester, tavo numylė- 
tinė. Paskutinę nužudei Koni, kilstelėjusią tavo paslapties 
kraštelį. Ar ne per ilgas sąrašas, brangioji? 

Tarsi apimtas gilaus liūdesio aš primerkiau akis ir nu- 
leidau pistoletą. Daviau Junonai šansą ir ji nedelsė juo pa- 
sinaudoti. Akimirksniu jos rankoje atsidūręs revolveris nu- 
krypo į mane. Tačiau aš spėjau spustelėti gaiduką pirmas... 

Dabar niekas — o svarbiausia, mano paties sąžinė — 
nepapriekaištaus man, jog nušoviau beginklę moterį. 

Pirmoji kulka tik privertė Junoną atsitraukti prie sie- 
nos. Beveik vaikiška nuostaba sustingo jos veide. Matyt, ji 
ligi pat galo netikėjo pralaimėsianti. Aš šypsodamasis iš- 
pyškinau į ją visą apkabą, nes buvau tvirtai įsitikinęs, kad 
ji, nors ir ne dievaitė, bet žmogiškajai giminei irgi nepri- 
klauso. O šėtono viena kulka nenudėsi. Kiekvienas šūvis 
mesteldavo ją toliau ir toliau, o akys vis degė tokia neapy- 
kanta... 

Kai agonija baigėsi, dar kartą pažvelgiau į tą tobulai 
sudėtą, raumeningą kūną, kurį visada kruopščiai slėpdavo 
ilgos uždaros suknelės. Greta perplėšto chalato voliojosi 
liemenėlė su puikiai pagaminta dirbtine krūtine. Olimpo 
dievaitė buvo tik tobula klastotė. Mane nupurtė nervingas 
juokas ir aš pagaliau supratau, kas sukeldavo tą keistą jaus- 
mą, panašų į šleikštulį. 

JUNONA BUVO VYRAS! 


Garsaus JAV detektyvų rašytojo kūrinių esmę galėtų 
„perteikti du žodžiai: kraujas ir aistra. Siekdamas kuo 
didesnės siužeto įtampos, Mickey Spillane atsisako bet 
kokių pagražinimų ir visą skaitytojo dėmesį sutelkia į 
aštrius ir netikėtus pojūčius. 

Jo romanų herojus Maikas Hameris, privatus 
detektyvas, nuolat peržengia įstatymo nubrėžtas ribas. 
Pagrindinis jo gyvenimo ir darbo principas: nusikaltėlis 
privalo atsakyti už savo padarytus veiksmus. Maikas | 
nesiruošia aiškinti, mokyti, visi jo argumentai atsiremia 
į tvirtą ranką ir kietą charakterį. Svarbiausia Hameriui i 
— TEISINGUMAS, dėl kurio nesudrebės nei ranka, Lik k 
širdis... į: 

